
PRIMA PARTE 


PRECUVÎNTAREA LUI ZARATHUSTRA 


Cînd Zarathustra implini treizeci de ani, îşi părăsi 
ținutul său şi lacul din ţinutul său, şi-n munţi se 
duse. Trăi acolo hrănindu-se cu-nţelepciune și singu- 
rătate, şi zece ani trecură pe nebăgate-n seamă. Dar 
se-ntimplă ca inima-i să-și schimbe simţirea și, 
într-o dimineață, trezindu-se: cu zorii, se-nfăţişă 
naintea soarelui şi astfel îi grăi: 

„O, măreț astru! Care-ar fi fericirea ta, de nu i-ai 
avea pe-aceia pe care-i luminezi? 

De zece ani urci pin-la văgăuna mea și te-ai fi sătu- 
rat de drumul tău şi de lumina-ţi, de nu eram acolo 
noi: eu, vulturul şi șarpele. 

Noi te-aşteptarăm în fiecare zori de zi, ea să-ţi 
luăm prisosul și să-ţi aducem mulțumiri. . 

Ci iată: sînt sătul de-nțelepciunea mea, precum 
albina de prea multă miere; nevoie simt de mtini 
care să-mi ceară. a 

Aş vrea să-mi dăruiesc, să-mi risipesc înțelep- 
ciunea, pînă în ziua cînd înțelepții dintre oameni 
se vor simți că-s fericiți de nebunia lor, iar cei săr- 
mani, preafericiți de avuţia lor. 


Mi-ar trebui pentru aceasta să cobor în adincimi, 
cum faci și tu în fiecare seară, cînd te scufunzi în 
mare, să-ţi duci lumina celor de subpăminturi, tu, 
astrul revărsindu-te de bogăţie. 

Mi-ar trebui ca tine să apun, cum zic oamenii 
printre care vreau să cobor. 

Binecuvintă-mă, deci, ochiule senin, tu, care poţi 
să vezi fără de pizmă chiar şi preaplinul fericirii! 

Binecuvintă cupa care se revarsă și-al cărui aur 
curgător va duce pretutindeni lucirea fericirii tale. 

lată: această cupă stă să se golească din nou, 
vrea Zarathustra iarăși să fie om.“ 

Așa-ncepu. declinul lui Zarathustra. 

Şi singur Zarathustra cobori din munte, şi nu-ntilni 
pe nimeni în cale. Dar, cînd era să intre-ntr-o pădure, 
deodată văzu nainte-i un bătrin, ce-şi părăsise sihăs- 
tria ca să-şi găsească rădăcini de hrană. Și-acel 
bătrin aşa-i vorbi: 

„Ăst călător nu mi-e necunoscut, a mai trecut 
pe-aici cu ani în urmă. Pe nume Zarathustra se 
chema. Dar văd că s-a schimbat. 

__Pe vremea aceea îți duceai cenușa-n munte. Au, 
oare, focul ţi-l duci acum în vale? Şi nu ţi-e teamă 
că fi-vei pedepsit precum acei care dau foc? 

Da, îl recunosc, e Zarathustra. I-e ochiul limpede 
şi buza curată de orice scirbă. Nu calcă, oare, ca 
intr-un pas de dans? l 

Schimbat e Zarathustra. Copil s-a făcut iar şi s-a 
trezit. Dar ce cauţi tu la cei ce încă dorm? 

Trăiai în sihăstria ta ca-n sînul mării şi marea 
aceea astfel te purta. Vai ţie, vrei să te întorci pe 
țărm? Vai ţie, vrei din nou să-ţi tirii povara trupului? 

Răspunse Zarathustra: „Îi iubesc pe oameni.“ 

— De ce, dar, crezi că m-am retras, îi zise sfîntul, 
nu pentru că iubit-am oamenii prea mult? 

Acuma îl iubesc pe Dumnezeu și nu pe oameni. 
Căci omul este-o creatură prea nedesăvirşită. Să 
iubesc oamenii, mi-ar fi ucigător.“ 

Răspunse Zarathustra: „Cine-ţi vorbește de-o ast- 
fel de iubire? Eu — oamenilor am să le duc un dar.“ 

— „Nimic să nu le dai, îi zise sfintul. Mai bine 
ia-le o parte din povară, ca să-i ajuţi s-o poarte. 
Aceasta-i ce le place cel mai mult. Şi tu de-asemeni 
o să te simţi binel 

Și dacă vrei să le mai dai ceva, dă-le o pomană; 
dar mai întîi așteaptă să ţi-o ceară.“ 

— „Nu, zise Zarathustra, nu le dau pomană, nu-s 
într-atita de sărac, să fac doar o pomană.“ 

Ci sfîntul începu să ridă de Zarathustra și-i zise: 

— „Atunci încearcă, de-o să-ţi primească avuţiile. 
Căci ei se îndoiesc de singuratici, şi nu ne cred, cind 
vrem să le dăm daruri. 

Sunetul pașşilor noştri de-a lungul străzilor tre- 
zeşte un ecou prea singuratic. Astfel se face că 
noaptea, în paturile lor, de-aud trecînd vreun om 
mai înaintea răsăritului de soare, ei se întreabă: 
unde se duce, oare, hoţul? 

Nu merge la oameni, rămii în munţi. Mai bine-ai 
face să te duci la fiare! De ce nu vrei să fii ca mine 
— urs între urși şi pasăre-ntre păsări?“ 

— „Şi ce face un sfint într-o pădure?“ îi puse 
întrebarea Zarathustra. 

Răspunse sfîntul: „Fac cintece şi mi le cînt, iar 
compunindu-le rîd, pling, bolborosesc în felul meu 
de-a-l lăuda pe Dumnezeu. l 

Cîntind, plingind, bolborosind, mi-l laud pe Dum- 
nezeul care este-al meu. Ci spune-mi, ce dar ziceai 
că ne aduci?“ 


Iar Zarathustra, întrebarea auzind, se depărtă de 
sfint zicînd: „O să-ţi aduc și daruri. Acuma lasă-mă 
să plec mai repede, că teamă mi-e să nu-ţi şi iau 
ceva!“ Și astfel se despărțiră, bătrinul şi cel ce se 
făcuse om: rizind ca doi copii. 

Dar după ce rămase singur Zarathustra, își zise-n 
sine: „E cu putință? Oare acest sfint bătrîn de zile 
n-a auzit în codrul său spunindu-se că. Dumnezeu e 
mort ?“ A 

Cind Zarathustra ajunse în orașul apropiat, ce se 
nălța la marginea pădurii, află acolo o mare gloată 
adunată în piață. Căci .așteptau 'un dansator pe 
sirmă. Și Zarathustra grăi mulțimii astfel: „Eu vă 
învăţ ce este Supraomul. Omul este ceva ce trebuiește 
depășit. Făcut-aţi voi ceva, să-l depăşiţi? 

Pină acum toate ființele-au făcut ceva prin care 
să se depășească; vreţi voi să fiţi refluxul acestei 
mari marec şi mai degrabă să vă întoarceţi la starea 
de animale, decit să-l depăşiţi pe om? 

Ce e maimuța pentru om? Luare-n ris, ruşine 
dureroasă. Aşa va fi și omul, pentru Supraom: 
luare-n ris, ruşine dureroasă. 

Făcut-aţi drumul de la vierme la om, dar este-n 
voi destul, încă, din vierme. Odinioară aţi fost mai- 
muţe, și chiar și-acum e mai maimuţă omul decit 
maimuțele. 

Pină și cel mai înțelept dintre voi toți, nu este 
decit o fiinţă hibridă şi neîmperecheată: pe jumă- 
tate plantă, pe jumătate arătare. Ci v-am spus eu, 
să fiți arătări, ori plante? 

Eu vă învăţ ce este Supraomul! 

E Supraomul sens al pămîntului. Voința voastră 
zică: Fie ca Supraomul să devină sens al pămîntului! 

Vă conjur, o, fraţii mei, rămineţi credincioși pămin- 
tului şi să nu-i credeţi pe cei ce vă vorbesc despre 
speranțe suprapăminteșşti. Cu bunăştiinţă, ori nu, 
aceștia sînt otrăvitori. 

Aceştia-s dispreţuitori ai vieţii, muribunzi, intoxi- 
caţi, sînt cei de care-i săturat pămîntul: să piară, 
deci | 

A-l defăima pe Dumnezeu, era odinioară cea mai 
cumplită defăimare, dar, cum murit-a Dumnezeu, 
murit-au şi defăimătorii. De-acuma, cea mai grea 
osindă este pămintul să-l blestemi şi să pui preţ 
mai mare .pe înlăuntrul celui nepătruns, decit pui 
preţ pe rostul pămintului. 

Odinioară sufletul asupra, trupului privea cu o 
privire dispreţuitoare. Şi nu era nimic. mai prețuit 
decît acest dispreț. Şi sufletul vroia ca trupul să fie 
slab, hidos și vlăguit. Gindea că astfel se va despo- 
văra de el, ca de-un pămînt. 

Dar însuși sufletul, ce slab, hidos şi vlăguit era! 
Şi îşi afla plăcere-n a fi rău. 

Voi, fraţi ai mei, spuneţi-mi: ce-arată trupul 
vostru că vi-e sufletul? Nu este sărmanul vostru 
suflet de-o jalnică înfumurare? 

În fapt; omul e-un rîu plin de mocirlă. Și trebuie 
marea să fii, ca să sorbi riul mocirlos fără de a te 
murdări. 

Iată că Supraomul vă învăţ. El este această mare, 
în care groaznicul dispreţ al vostru nici n-o să vi se 
deslușească. 

Care-ar putea să fie evenimentul cel mai de seamă 
al vieţii voastre? Eu cred că ceasul marelui dispreţ. 
Ceasul cînd vă scirbiţi de însăşi fericirea voastră, de 
judecata şi virtutea voastră. 

Ceasul în care vă veţi spune: „Ce importanţă are 
fericirea mea? Ea nu-i decît mizerie şi jalnică infu- 
murare. Ci ar fi trebuit să fie adeverirea vieţii mele.“ 


Ceasul în care vă veţi spune: „Ce importanţă are 
judecata mea? Simte ea foamea de a şti, cum simte 
leul foamea pentru pradă? Ea nu-i decît mizerie şi 
jalnică înfumurare.“ 


Ceasul în care vă veţi spune: „Ce importanţă are 
virtutea mea? Ea încă nu m-a înnebunit. Și cit sint 
de sătul de binele şi răul ce le-am făcut! Totul nu 
este decit mizerie și jalnică înfumurare.“ 


Ceasul în care vă veţi spune: „Ce importanţă are 
dreptatea mea? Nu mi se pare că sînt foc și pară. 
Or, cel drept e-ntotdeauna foc şi pară.“ 


Ceasul în care vă veţi spune: „Ce importanţă are 
mila mea? Nu-i mila o cruce, pe care-i pironit cel 
ce iubeşte oamenii? Or, mila mea nu m-a crucificat.“ 


Aceste lucruri vi le-aţi zis deja? Țipat-aţi țipătul 
acesta? O, cum de nu v-am auzit! 

Şi nu păcatul, ci mulțumirea voastră cea de rind, 
este aceea care-i strigătoare la cer; zgircenia ce o 
aveţi chiar şi-n păcate, ea strigă la cer. 

Unde e fulgerul ce să v-atingă cu flama sa? Unde 
e nebunia, în contra căreia va trebui să vă inoculaţi? 

lată că Supraomul vă învăţ. El este acest fulger, 
el este-această nebunie.“ 

Dar, pe cînd Zarathustra grăia astfel, un om strigă 
din mijlocul mulţimii: „Destul vorbitu-ne-ai de 
saltimbanc! Arată-ni-l acuma!“ Și toată gloata 
rise de Zarathustra. Ci saltimbancul, pe care-l 
așteptau, crezind c-a fost vorba de el, porni la 
lucru. 

Privi la gloată Zarathustra, uluit, şi astfel mai 
grăi: 

„Omul e-o sirmă întinsă între animal şi Supraom 
— o coardă peste un abis. 

Primejdios este să treci abisul — primejdios, să 
faci această cale — primejdios, să priveşti înapoi — 
primejdios, să fii cuprins de spaimă, să te opresti 
de-odată! 

Măreţia omului constă în faptul că el este o punte 
şi nu un țel la care să ajungi. Ceea ce poate fi iubit 
în om este că el e trecere şi e pierzare. 

Iubesc pe cei ce nu știu să. trăiască altfel decit 
pierind, fiindcă pierind se depășesc. 

Iubesc pe cei plini de un mare dispreţ, căci poartă 
în ei înșiși un respect suprem: ei sînt săgețile dorin- 
ței ţintite spre malul celălalt. 

Iubesc pe cei ce n-au nevoie să cate dincolo de 
stele o cauză din care să piară şi pentru care să se 
jertfească, ci: ard pentru pămînt, ca într-o zi să 
poată să fie pămîntul a Supraomului împărăție. 

Iubesc pe cel care trăieşte doar pentru a ști şi 
care vrea să ştie ca să-i dea voie într-o zi Supraomului 
să fie. Astfel își vrea a lui pierzare. 

Iubesc pe cel care lucrează şi născocește, ca într-o 
zi să-i poată face Supraomului o locuinţă şi să 
gătească pămîntul pentru venirea lui, precum și 
plante şi animale să-i pregătească: în felul acesta 
Îşi vrea propria-i pierzare. 

Iubesc pe cel care-și iubeşte virtutea, căci virtutea 
este voință de-a pieri: săgeată a dorinței nesfirșite. 

lubesc pe cel care nu-și pune de-o parte vreo 
picătură, măcar, dintr-al său spirit, spirit ce-i quinte- 
sența propriei virtuţi, căci cu astfel de spirit va 
trece puntea. 

Iubesc pe cel care își face din virtute o fatalitate: 
astfel, din dragoste pentru virtute vrea să trăiască, 
dar şi să piară. 

Iubesc pe cel eare nu vrea virtuţi prea multe. O 
singură virtute face mai mult ca două: e ca un nod, 
mult mai puternic, de care stă legată soarta. 

Iubesc pe cel al cărui suflet în cheltuirea-i de 
sine refuză orice plată, căci nu are să dea vreodată 
inapoi: acesta doar dăruiește, fără încetare, iar pentru 


sine nu ţine nimic. 
Iubesc pe cel pe care-l cuprinde rușinea, cind 


zarurile cad de partea sa și care se întreabă atunci: 
„Nu-s, oare, un măsluitor?* Căci vrerea sa-i să 
piară. | 

Iubesc pe cel care naintea faptei sale răspindeşte 
mănunchi de vorbe aurite, şi care mai mult decit 
promis-a înfăptuieşte. Căci vrerea sa-i să piară.. 

lubesc pe cel care de mai nainte le dă dreptate 
oamenilor viitori, iar pe aceia din trecut îi iartă. 
Căci vrerea sa-i să piară prin cei de azi. 

Iubesc pe cel care îl mînie pe Dumnezeul său, din 
dragoste de el. Căci din miînia acestui ' Dumnezeu 
al său, el va pieri. 

Iubesc pe cel al cărui suflet este adînc pînă şi-n 
rănile pe care le poartă, şi care vrea să moară dintr-un 
nimic: acela de bunăvoie trece puntea. 

Iubesc pe cel al cărui suflet se revarsă pierzindu-și 
conștiința de sine şi poartă astfel un vălmăşag de 
lucruri: lucrurile acestea împreună îi vor pricinui 
pieirea. 

Iubesc pe cel care e liber în inimă și spirit: capul 
său va sluji de măruntaie inimii, iar inima îi este 
aceea care-l împinge la pieire. 

lubesc pe toţi cei care se aseamănă grelelor pică- 
turi şi cîte una căzătoare din norul negru ce atirnă 

peste oameni: ei prevestesc că fulgeru-i aproape și 
pier fiindcă au fost prevestitori. 

lată, eu sint cel care vă vestește fulgerul, sînt 
picătura grea, căzută din înalturi, iar fulgerul e 
Supraomul.“ 

După ce Zarathustra grăi aceste vorbe, privi din 
nou mulțimea, în tăcere. „lată-i, îşi zise-n sine, iată-i 
cum rid: Nu mă înţeleg, pentru că eu nu sînt gura 
care să placă acestor urechi. 

Ar trebui să le pleznesc timpanul, să-nveţe s-asculte 
cu privirea? Ar trebui să bat ţimbale și să urlu, cum 
fac predicatorii din Păresimi? Sau nu mai cred 
aceștia decît în vorbele celor care bolborosesc? 

Există, însă, un lucru de care-s mindri. Care e 
lucrul de care-s mindri? ı Cultura, adică ceea ce-i 
distinge de crescătorii de capre. 

lată de ce nu le prea place să-i dispreţuieşti. 
Miîndriei lor grăi-voi. 

Şi le voi spune despre ce este mai de hulă pe lume, 
adică despre cel din urmă om.“ 

Și Zarathustra astfel grăi mulţimii: 

„E vremea ca omul să-și fixeze un scop. E vremea 
ca omul să-şi însăminţeze săminţa celei mai mari 
speranţe dintre cite are. 

Pămintul este încă destul de vrednic pentru 
aceasta. Fi-va și ziua cînd pămîntul, devenit sărac 
şi slab, nu va mai odrăsli nici un copac de soi. 

Vai, vine vremea cînd omul nu-și va mai trimite 
în dincolo de lumea asta săgețile dorinţei sale, cînd 
arcul i se va fi dezvăţat să se-ncordeze. 

Vă zic că trebuie să ai în tine haos încă, spre a da 
naştere unei sprinţare stele. Vă zic că aveţi haos 
încă-n voi. 

Vai, vine vremea cînd omul va fi neputincios să 
nască o stea sprințară! Vai, ceea ce vine este vremea 
omului celui mai de disprețuit; a omului ce nu va ști 
să se disprețuiască pe sine însuși. 

Iată, vreau să v-arăt pe cel din urmă om: 

„Ce-nseamnă să iubeşti? Ori să creezi? Ce-nseamnă 
să doreşti? Ce este o stea?“ — aşa vorbi-va cel din 
urmă om, făcînd cu ochiul. 

Pămintul se va fi făcut mai mic, iar peste el văzut 
va fi cum ţopăi-va cel din urmă om, cel care micşo- 
rează orice lucru. Şi soiul său va fi de neschimbat, 
asemenea păduchelui de plante; ultimul om va dăi- 
nui cel mai prelung. 

„Noi inventat-am fericirea“, vor zice cei din urmă 
oameni, făcînd cu ochiul. 

Și vor fi părăsit ţinuturi unde viaţa este aspră, 
simțind nevoie de căldură. Iubit va fi încă aproapele 
şi unul de altul se vor alipi, căci trebui-le-va căl- 
dură. 

Boala şi neincrederea le vor părea păcate; nu ai 
decit să vezi pe unde calci! Nesimţitor, cel care se 
împiedică ori de pietre, ori de oameni ! 

Un pic de otravă, din cînd în cînd: atit cit să 
aducă visuri plăcute. Şi multă, pentru a sfirși, şi 
ca să fie plăcută moartea. 

Încă se va munci, fiindcă munca-nveselește. Dar 
grijă va fi ca astfel de distracţie să nu devină oste- 
nitoare. i 

Nu va mai fi nimeni bogat, dar nici sărac: că obo- 
seală fi-va, și una, şi alta. Şi cine vroi-va să mai 
guverneze? Cine vroi-va să se mai supună? Și una, 
şi alta, fi-vor obositoare. 

Nici un cioban, dar turma — una. Toţi vor vroi 
același lucru, toţi vor fi egali; oricine simţi-va altfel, 
de bunăvoie va intra-n azilul de nebuni. 

„Odinioară; toată lumea era nebună“, vor zice 
şmecherii, făcînd cu ochiul. 

'Șmecheri vor fi, și vor şti tot ce-a fost odinioară; 
avea-vor astfel din ce să-și bată joc, la nesfirşit. Se 
vor mai gilcevi, dar repede va fi-mpăcarea, de teamă 
să nu-și strice mistuirea. 

Simţi-vor mica lor plăcere peste noapte și mica lor 
plăcere peste zi, şi lăuda-vor sănătatea. 

„Noi inventat-am fericirea“, vor zice cei din urmă 
oameni, făcind cu ochiul. 


Aici sfirşi întiia cuvîntare a lui Zarathustra, numită 
de asemenea Precuvintare, căci strigătele şi risetele 
gloatei nu-i mai dădură pace. 

„Dă-ni-l pe-acesta, cel din urmă om, o, Zarat- 
hustra, strigară, ori fă-ne să fim noi acei din urmă 
oameni! Şi ţine-l pentru tine pe Supraom!“ Și toată 
gloata se bucura și plescăia din limbă de plăcere. 
Dar Zarathustra se mihni şi-şi zise-n sine: 

„Nu mă-nţeleg deloc, căci nu-s o gură care să 
placă acestor urechi. 

Prea mult în munţi trăit-am, prea mult am ascul- 
tat piriuri şi copaci; şi iată, le vorbesc cum aş vorbi 
unor păstori de capre. 

Ci sufletul mi-e neclintit şi-i limpede ca muntele 
in zori, dar ei mă cred rece și cred că-s un înşelător 
nemernic. 

Şi-acuma mă privesc rinjind. Și nu sint mulţumiţi 
că îmi rînjesc, ci mă urăsc. Au gheaţă-n ele risetele lor. 

Dar se-ntimplă un lucru care făcu să amuţească 
larma şi să privească toţi către ceva. Căci saltim- 
bancul, între timp, îşi începuse lucrul. Ieşise pe-o 
portiţă şi acum călca pe coarda-ntinsă între două 
turnuri, deasupra pieţii şi-a mulţimii. Ci, cum făcuse 
o jumătate din drum, portiţa se deschise din nou 
şi-un băietan, legat la ochi, ce arăta ca o paiaţă, 
sări pe coardă și începu s-alerge către primul. „Înain- 
tează, şchiopule, strigă cu glas îngrozitor ; înaintează, 
tiritură, hei, slăbănogule! Și-ai grijă să nu te gidil 
cu călcîiul! Ce faci acolo, între două turnuri? În 
turn ţi-e locul tău, să fii închis, că stai în calea 
unuia mai bun ca tine!“ — Și, cu fiece cuvint, acesta 
din urmă se-apropia mai mult. Cind mai avu numai 
un pas pînă la cel din față, se întîmplă lucrul îngro- 
zitor, lucrul ce amuţise larma și ațintise toate pri- 
virile: noul venit ţipă o dată, diavoleşte, şi sări 
peste acel ce-i sta în drum. Acela, văzînd victoria 
rivalului, își pierdu cumpătul și cumpăna pe coardă; 
scăpînd prăjina, căzu în gol, ca o morişcă dînd din 
picioare și din miini. Piaţa și mulţimea se-asemănau 
cu marea vălurită de furtună: fugiră toţi în, toate 
părţile, învălmăşiţi, dar mai ales spre locul unde urma 
să cadă trupul. 

Ci Zarathustra nu se clinti, iar trupul se prăbuși 
alăturea de el, zdrobit, dar încă mai trăind. 

După o clipă rănitul își reveni, iar Zarathustra 
ingenunche. „Ce faci? îi zise acela lui Zarathustra. 
Ştiam demult că Diavolul o să mă căsăpească. 
Acuma o să mă ducă în iad. N-ai vrea să nu-l lași?“ 

— „Pe cinste, prietene, răspunse Zarathustra, că 
nu există ceea ce spui tu. Nici diavol nu există, şi 
nici iad. Mai repede-o să-ţi moară sufletul, ca trupul; . 
deci să n-ai teamă“. 

Dar omul îl privi cu îndoială. „De spui adevărat, 
îi zise el, nu pierd nimic, dacă-mi pierd viața. Că 
nu-s decit un animal care a-nvăţat să joace sub 
lovituri de bici.“ R 

— „Nu chiar, răspunse Zarathustra, căci din peri- 
col ţi-ai făcut o meserie şi nu-i nimica de disprețuit 
în asta. Din cauza acestei meserii tu mori acum, iar 
eu o să te-ngrop cu mîna mea. 

Auzind astfel, cel ce murea nimica nu mai zise, ci 
căută cu mina-i mina lui Zarathustra, spre a-i mul- 
vumi. ` 


7 


Se lăsă seara și piaţa se-nvălui în întuneric; mul- 
țimea se împrăștie, căci însele curiozitatea şi groaza 
ostenesc pînă la urmă. Doar Zarathustra rămase 
alături de cel mort, în ginduri adincit, uitind de 
vreme. Se făcu noapte de tot şi un vint aspru îl 
bătea singuratic. Şi Zarathustra se ridică zicîndu-şi: 

„În fapt avut-a astăzi zi bună Zarathustra, la 
pescuit. N-a pescuit un om, a pescuit un hoit. 

Îngrozitoare e viaţa omului și-i totdeauna fără 
rost. De-ajuns îi este şi-o. paiaţă, ca să sfirșească. 

Eu îi voi învăţa pe oameni care e rostul vieţii lor, 
adică Supraomul, fulgerul ce fi-va să ţișnească din 
negurimea bolţii omeneşti. 

Dar sînt încă departe de ei, și gindurile mele au 
un rost ce nu vorbește rosturilor lor. Oamenii nu 
văd încă în mine decit ceva între un hoit și un nebun. 

Întunecată-i noaptea, întunecate-s căile lui Zara- 
thustra! Hai, prietene înțepenit şi rece! Te -duc 
acolo unde o să te-ngrop cu mina mea.“ 

Astfel grăindu-şi în sinea sa, luă în circă hoitul 
Zarathustra şi porni la drum. Și-abia făcu vreo 
sută de paşi, că un om se furișă lingă el şi îi şopti 
ceva. Or, cel care vorbea, era paiața. „Du-te departe 
de-acest oraș, o, Zarathustra, zise el. Aici sint prea 
mulți oameni care te urăsc. Cei buni şi drepţite 
urăsc zicînd că tu le ești dușman și că-i dispreţuiești ; 
cei credincioşi adevăratei credinţe te urăsc, zicînd 
că eşti periculos pentru mulţime. Noroc avut-ai că 
doar au riîs de tine; de fapt și tu le-ai vorbit ca un 
măscărici. Și ai avut noroc că te-ai întovărășit cu 
acest cîine mort căci, smerindu-te astfel, te-ai 
salvat pe ziua de-azi. Dar pleacă din acest oraș 
— de nu, ca miine aş putea să sar și peste tine 
eu, cel viu, peste un mort.“ 

După ce zise-acestea, omul dispăru, iar Zarathustra 
îşi urmă drumul pe ulițe intunecoase. 

La poarta orașului, întilni groparii. Aceştia, 
ridicînd o torţă în dreptul chipului, îl recunoscură pe 
Zarathustra şi-şi riseră de el: „Iată-l pe Zarathustra, 
ducînd un cîine mort! Să fie într-un ceas bun! 
Zarathustra s-a făcut gropar ! Doar n-o să ne spurcăm 
noi mîinile cu un asemenea vînat. Vrea Zarathustra 
să-i fure Diavolului prada? N-are decit! Noroc şi 
poftă bună! Doar să nu fie Diavolul mai hoţ ca 
Zarathustra, c-ar fi în stare să-i fure pe-amindoi, 
şi să-i mănince pe-amindoil!“ Şi groparii se puseră 
pe ris, vorbind în şoapte. 

Ci Zarathustra merse mai departe, fără să zică 
nimic. După vreo două ceasuri, trecînd prin mlaș- 
tini și păduri, şi auzind înfometatul urlet de lupi, 
simţi că-i este și lui foame. Se opri, deci, dinaintea 
unei case în care se zărea lumina unei luminări, 

„Mă prinde foamea ca un; tilhar, îşi zise Zara- 
thustra. Mă prinde în mijlocul pădurii şi-al mlaști- 
nilor, în plină noapte. 

Şi foamea mea-i cu toane. Adesea imi -vine după 
ce-am mîncat. Dar astăzi nu mi-a venit întreaga zi. 
Unde-o fi stat pînă acum ?“ 

Astfel zicindu-şi Zarathustra, bătu la ușa casei. 
leşi un moș cu-o luminare şi întrebă: „Cine imi tul- 
bură somnul cel rău?“ 

— „Un mort şi-un viu, răspunse Zarathustra. 
Dă-mi să măninc ceva, și dă-mi să beau, căci toată 
ziua n-am luat nimic. Cine dă hrană celui ce-i flă- 
mind, sufletul său şi-l satură. Aşa grăiește înţelep- 
ciunea.“ 

Bătrînul plecă, dar reveni în grabă și-i întinse lui 
Zarathustra vin și piine. „E un ţinut neprielnice 
celor flăminzi, îi zise el. De-aceea-l locuiesc. Oameni 
și animale vin în schivnicia mea. Dar spune-i celui 
ce te însoțește să bea și el, şi să mănince, c-o fi mai 
ostenit ca tine.“ 

Răspunse Zarathustra: „Însoţitorul meu e mort 
şi l-aș convinge cu prea mare greutate.“ 

— „Ce-mi pasă, răspunse moșul pe-un ton de 
arțag. Cind cineva îmi bate la ușă, se mulțumește 
cu ce-i dau. Mincaţi și-apoi mergeţi cu bine!“ 

Mai merse Zarathustra, cale de două ceasuri, 
luindu-se după lucirea stelelor; era-n obişnuinţa lui 
să meargă noaptea şi-i plăcea să şi-i închipuie pe cei 
dormind. Cind se făcu de ziuă, era într-o atit de 
adincă pădure Zarathustra, că nu vedea nici o 
cărare. Atunci îl aşeză pe mort în scorbura unui 
copac de-alături, ca să-l adăpostească de lupi, şi se 
culcă şi el. Și în curînd și adormi, cu trupul frint 


de osteneală, dar cu întregul suflet neclintit. 

Dormit-a multă vreme Zarathustra, încît nu numai 
zorii, dar dimineaţa toată i se-așternu pe chip. În 
sfirşit, deschise ochii şi surprins privi pădurea şi 
ascultă tăcerea, ca şi în sine însuşi. Apoi se ridică 
grăbit, ca un navigator care zărește pămîntul dintr-o 
dată, şi dete un strigăt de bucurie: văzuse un lucru 
nou, şi astfel își grăi: 

„Mi- a apărut o limpezire: am nevoie de însoțitori. 
De vii, iar nu de morţi; și n-am nevoie de hoituri, 
pe care să le duc unde vreau eu. 

De vii însoțitori am trebuinţă, de-nsoţitori ce 
să-mi urmeze fiindcă vor s-o facă, şi mă urmează 
unde doresc eu. 

Mi-a apărut o limpezire: nu gloatei să-i grăiască 
Zarathustra, ci celgr ce-l vor însoţi. Căci Zarathustra 
nu va fi păstorul unei turme, nici cîinele acestuia. 

Venit-am să iau din turmă multe oi. De-aceea 
turma și mulțimea s-au supărat pe mine. Vrea 
Zarathustra ca păstorii să vadă-n el tilharul. 

Am zis: păstorii, dar ei se jnumesc făcători de 
bine și dreptate. Am zis: păstorii, dar eiau numele 
'de credincioși ai unei credinţe adevărate. 

Priviţi-i pe acești buni şi pe-acești drepţi! Oare 
pe cine urăsc ei mai mult? Pe-acela ce le sfărimă 
tabla de valori, pe sfărimătorul a toate, pe tilhar. 
Or, tocmai acela este creatorul. 

Un creator își caută însoțitori, nu hoituri, el nu 
vrea nici turme, nici credincioşi. El cată creatori, 
să se-nsoţească, dintre aceia ce înscriu, pe table noi, 
valori la fel de noi. 

Îşi cată creatorul însoțitorii care să-l ajute la 
stringerea recoltei, căci îi sînt coapte holdele, dar îi 
lipsesc o sută de seceri, și smulge spicele cu mina 
și îl cuprinde minia. 

Își cată creatorul însoțitori dintre aceia ce ştiu 
să îşi ascută secera. Fi-vor numiţi distrugători şi 
detractori ai Binelui şi-ai Răului. Dar nu-s decit 
culegători, ce string întîi recolta şi-apoi se odihnesc. 

Și Zarathustra-i caută pe aceia împreună cu care 
să creeze, să recolteze şi să se odihnească. N-are ce 
face cu turme, nici cu păstori, şi nici cu hoituri! 

“Iar tu, întiiul meu însoțitor, să odihnești în pace! 
Te-am asezat cu grijă-n copacul scorburos, te-am 
pus la adăpost de lupi. 

Dar te părăsesc, căci vremea-i împlinită. De-aseară, 
pînă azi în zori, primit-am noul adevăr. 

Nu voi fi nici păstor, şi nici gropar. Nici nu voi 
mai vorbi mulţimii; şi pentru cea din urmă oară 
vorbesc c-un mort. 

Cu creatorii, cu stringătorii de recoltă, cu cei ce 
se odihnesc după ce-au făptuit, cu-aceştia mă voi 
însoți ; şi curcubeul îi voi învăța, şi treptele ce duc la 
Supraom. 

Celor ce-s singuri le voi cînta cintecul meu; celor 
ce sint de unul singur, sau în singurătatea-n doi. Şi 
celor ce încă au urechi, s-audă îngrijorări, inima le 
voi covirşi-o, cu greul fericirii mele. 

Plec către ţinta mea, pe calea mea. Sări-voi peste 
cei șovăitori şi tirzielnici. Astfel, -înaintarea mea le 
va grăbi pieirea.“ 

Aşa-şi grăia în sine Zarathustra, cînd soarele ajunse 
la zenit. Îşi înălță privirea şi căută-n înalturi de cer, 
căci pe de-asupra se auzi ţipătul chemător al unei 
păsări. Și iată, un vultur, înscriind cercuri largi în 
văzduh, şi-un şarpe atirnind de el, nu ca o pradă, ci 
prieteneşte, încolăcit pină la gitul păsării. 

„la uite-mi animalele! își zise Zarathustra cu 
inima înveselită. 

Animalul cel mai mindru de sub soare şi cu-ani- 
malul cel mai înţelept. Pesemne plecat-au să cerce- 
teze. Pesemne vroiesc să ştie dacă Zarathustra mai 
trăieşte. Ci, oare, sînt eu încă în viață? 

Aflat-am că-i mai primejdios printre 'oameni, decît 
să îţi duci viața printre fiare. Zarathustra ur- 
mează căi primejdioase. Călăuzească-mă aceste ani- 
male ale mele!“ 

Zicîndu-și astfel, Zarathustra îşi aminti cuvintele 
spuse-n pădure de sfint. Și suspină în sine: 

„Cum nu sînt eu mai înțelept! Cum nu sînt eu 
numai înțelepciune, ca şarpele! 

Cer ce nu-mi este cu putinţă. Mai bine să mă rog 
să-mi fie Orgoliul întotdeauna pereche Înţelepciunii. 

Și dacă Înţelepciunea mă va lăsa-ntr-o zi — căci, 
vai, îi place să părăsească! — să poată, atunci, Orgo- 
liul să îmi urmeze Nebunia-n zbor!“ 


Aşa-ncepu declinul lui Zarathustra. 


CUVÎNTĂRILE 
LUI ZARATHUSTRA 


DESPRE CELE TREI METAMORFOZE 


Vreau să vorbesc. de cele trei metamorfoze ale 
spiritului: cum se preschimbă el în cămilă, cămila-n 
leu, şi leul, spre-a sfirși, într-un copil. 

Există multe lucruri apăsătoare pentru spirit, 
chiar pentru cel puternic şi răbdător, şi plin de res- 
pect ; însăşi puterea sa cere să aibă grele poveri, cele 
mai grele de pe lume. 
` „Ce-i greu de purtat?“ se-ntreabă spiritul devenit 
animal de rînd, şi- ngenunchiază, ca o cămilă care cere 
să i se pună o povară. 

„Care-i povara cea mai grea, o, eroi, întreabă spi- 
ritul, devenit animal de rînd, care-i, s-o port şi să 
mă bucur de puterea mea: 

Oare-i să te umileşti, ca să-ți sfărimi orgoliul, să-ți 
izbucnești întreaga nebunie, ca să-ți zădărniceşti 
înţelepciunea? 

Oare-i să părăsești o cauză triumfătoare? Să cutre- 
ieri munții cei mai mari, câ astfel să-l ispiteşti pe 
diavol ? 

Oare-i să te hrăneşti cu ghinda: şi ierburile cu- 
noaşterii, şi să-ți postească sufletul din dragoste de 
adevăr? 

Ar fi, bolnav fiind, să-ndepărtezi. pe cei ce 
te-ngrijesc și prietenie să legi cu surzii, cu cei ce nu 
aud ce ai dori? 

Sau să te-afunzi în apa mocirloasă, dacă ea este 
adevărul, și să rabzi broaștele reci, broscoii orăcăitori? 

Sau, încă, să-i iubeşti pe cei ce te dispreţuiesc și 
să-ntinzi mîna stafiei care încearcă să te-nfrico- 
şeze ?“ 

Ci spiritul, supus, asupră-și ia toate aceste grele po- 
veri. Asemenea cămilei încărcată, ce se grăbeşte spre 
pustiu, asemenea îi este-n grabă şi lui, să-și regă- 
sească pustiul. 

Și acolo, în singurătatea cea mai mare, se-ntimplă 
a doua metamorfoză: spiritul devine leu. El vrea 
să-şi cucerească libertatea, să fie regele pustiului 
ce-l are. 

Își caută un ultim stăpin și se va face dușmanul 
acestui ultim stăpin şi-al celui din urmă Dumnezeu. 
Vrea să-și măsoare puterea cu ultimul balaur, și 
să-l învingă. i 

Care-i acel balaur, pe care spiritul refuză de-acum 
incolo să-l mai numească Dumnezeu ? Numele marelui 
balaur este Tu trebuie“. Dar sufletul leului afirmă: 
„Eu vreau“ 

„Trebuie“ îi taie drumul, strălucind de aur, aco- 
perit de solzi, pe fiecare dintre solzi lucind porunca 
„trebuie“. 

Valori de mii de ani lucesc înscrise pe solzi şi 
astfel vorbește cel mai cumplit dintre balauri: 
„Toate valorile lucrurilor scînteiează pe trupul meu. 

Toate valorile au fost creiate în trecut şi suma valo- 
rilor acelora şunt insumi eu.“ În fapt n-ar trebui să 
mai existe „Eu vreau“. Balaurul așa vorbește. 

O, frații mei, la ce slujeşte să ai un leu în spirit? 
Dece n-ar fi de-ajuns să ai un animal ce-i răbdător 
şi resemnat, şi respectuos? 

Căci, să creieze noi valori, nici leul încă nu-i în 
stare ; el poate, însă, să se întreacă pe sine şi să fie 
în stare de libertatea de a creia valori, cu forţa sa. 

Pentru a-ţi cuceri propria libertate şi dreptul sa- 
cru de-a zice nu, chiar şi datoriei, pentru aceasta tre- 
buie leu să fii, o, fraţii mei. 

A cuceri dreptul la noi valori, este pentru un spi- 
rit răbdător şi muncitor lucrarea cea mai de temut. 
Pentru că se vede-n aceasta un act de pradă şi 
hoţie. 

Ceea ce odinioară spiritul iubea ca lucru sacru al 
său, era: „Tu trebuie“. Acum are nevoie să descopere 
iluzia şi arbitrarul, în însuși străfundul a ceea ce-i 
mai sfint pe lume şi să cîştige, cu înaltă luptă, drep- 
tul de-a se desface din această legătură. Ca să exer- 
ciţi o atare forţă, trebuie să fii leu. 

Dar spuneţi, frații mei, poate un copil ceva de care 
“însuşi leul nu-i în stare? Dece-ar mai trebui ca leul 
să devină copil? 

__ Fiindcă copilul este nevinovăție şi uitare, nou 
inceput, joc, roată ce se-nvirte prin ea însăși, cauză 
dintii şi sfintă afirmare. 

Şi, fraţii mei, pentru-a intra în jocul creatorilor, 
trebuie să fii o afirmare sfintă. Acuma spiritul îşi 
are propria-i vrere: lumea pierzind-o, îşi ciștigă 
o lume a sa. 

V-am spus de cele trei metamorfoze ale spiritului: 
cum spiritul se face cămilă, cămila-leu, iar leul, spre-a 
sfirși, copil. 

Aşa grăit-a Zarathustra, pe cînd se-afla-n orașul 
numit Die bunte Kuh. 


DESPRE CATEDRELE VIRTUȚII 


Îi fusese lăudat lui Zarathustra un înţelept ne- 
întrecut în a vorbi despre virtute şi despre somn, 
şi care, pe de-asupra, era copleşit de bani şi de cin- 

stire, iar tinerii cu toţii se-ngrămădeau în jurul 
catedrei lui. Deci se duse Zarathustra să-l afle și, 
aflindu-l, se așeză împreună cu ucenicii. Și înțeleptul 
plăsui astfel: 

„Cinstiţi, lăudaţi somnul! Este  întiia-mi po- 
runcă. Feriţi-vă de toţi cei ce dorm rău, ori rămîn 
noaptea trezi. 

Hoţul se rușinează, cînd îl ia somnul — pasu-i uşor 
se furișează-n noapte. Dar cel care păzeşte, noaptea, 
e fără de rușine: nerușinat îşi poartă goarna sa. 

Nu-i lucru de nimic, să ştii să dormi. Trebuie să fi 
stat treaz o zi întreagă, ca să reușești. 

De zece ori pe zi să izbindești asupra ta — aceasta 
iți dă o bună osteneală și-i opiu pentru suflet. 

De zece ori să te împaci cu tine însuți — fiindcă 
amarnic este să te-nfurii şi rău se doarme cînd eşti 
minios. 

Încearcă să afli zece adevăruri în fiecare zi, de 
teama să nu cauţi chiar și noaptea și să-ți rămînă 
sufletul flămînd. 

De zece ori pe zi să cauţi să rizi şi să te veseleşti, 
de nu, noaptea-ţi va fi chinuită de stomac — acest 
părinte al melancoliei. 

E-un adevăr puţin știut, că trebuie să ai toate 
virtuțile, ca să dormi bine. Fac mărturie falsă? Fac 
adulter? 

O cuceresc pe slujnica aproapelui? Dar toate 
acestea n-ajută somnului să fie bun. 

Şi chiar dacă ai toate virtuțile, trebuie încă să-ţi 
adaugi şi-această virtute: să ştii cînd să trimiţi pri- 
elnic la culcare toate virtuțile. 

la seama, mititelele, să nu se certe între ele! Și. 
încă pe seama ta, nefericitule! 

Pace cu Dumnezeu și çu aproapele, iată ce-ţi cere 
somnul, să fie bun. Și pace şi cu diavolul aproapelui 
tău. De nu, veni-va noaptea, să te hărțuiască. 


. 

Respect pentru autoritate, supunere faţă de ea, 
chiar dacă-i scofilcită. lată ce-ţi cere somnul, să 
fie bun. E vina cui, dacă puterii îi place să aibă 
picioare scofilcite ? f 

Cel care-şi duce oile să pască izlazul cel mai verde, 
iată ce-nseamnă pentru mine un bun păstor. Iată 
ce duce la un somn bun. 

Nu îmi doresc nici mari cinstiri, nici bogății : ele 
fac sînge rău. Dar rău se doarme şi cînd n-ai renume, 
şi cînd ești sărac. 

Mai mult îmi place să primesc puţini, decit să fie 
mulți şi răi. Dar și aceia, puţinii, trebuie să știe să 
plece la vreme. Aşa se ajunge la un somn bun. 

Iubesc de-asemenea pe cei sărmani cu duhul: 
ei te ajută să dormi bine. Preafericiți cei preasăraci 
cu duhul, mai ales cînd li se zice că au dreptate. 

Astfel se trece ziua omului virtuos. Noaptea venită, 
mă feresc să chem somnul. Nu-i place să-l chemi, 
acestui domn peste virtuţi. 

Ci îmi revăd tot ce-am făcut și am gindit întreaga 
zi. Şi rumegind acestea cum face vita, cu răbdare, 
mă-ntreb: care mi-au fost, zece, izbinzile asupra mea? 

Dar cele zece reîmpăcări și cele zece adevăruri, 
şi cele zece izbucniri în ris, ce inima mi-au veselit-o? 

Visînd astfel și legănat de patruzeci de ginduri, mă 
simt de-o dată cuprins de somn, de acest domn peste 
virtuţi. 

Și somnul îmi prinde pleoapele, care se-nchid. 
Somnul mi-atinge buzele, care rămîn întredeschise. 

Într-adevăr, vine cu mers furiș, cel mai plăcut, 
dintre tilhari, să-mi fure gindurile. Și rămin fără 
ginduri, ca-n-tregul trup. 

Şi nu-i rezist prea multă vreme, că iată-mă dor- 
mind.“ 

Cînd Zarathustra îl auzi pe înțelept zicînd astfel, 
îşi rise-n sine, cu o iluminare lăuntrică. Şi-şi spuse: 


« 

„Mi s-a adeverit că înţeleptu-i un nebun, cu cele 
patruzeci de ginduri ale sale; și mai cred că se culcă 
şi că doarme bine. 

Preafericiţi cei care-i stau în preajmă, că un astfel 
de somn se molipseşte, chiar de-ar străbate un zid 
gros | 

O vrajă se răspindește de la catedra sa. Nu în zadar 
vin tinerii și se așează la tălpile acestuia, ce predică 
virtuţi. 

Înţelepciunea lui îți spune că trebuie să veghezi, 
ca să dormi bine. Într-adevăr, dacă viaţa-mi n-ar 
avea un rost şi-ar trebui s-aleg între absurdităţi, 
felul acesta de absurditate l-aș fi ales și eu. 

Acuma văd ce se vroia odinioară, cînd căutaţi erau 
predicatorii de virtuţi: se căuta asigurarea unui somn 
bun şi-a unor virtuţi adormitoare. 

Pentru acești iluştri înţelepţi, înţelepciunea era un 
somn fără de“ vise. Nu-i. cunoșteau vieţii rost mai 
înalt. 

Şi sunt şi astăzi destui care se-asemănă cu-acest 
predicator despre virtute, dar nu sunt tot atita de 
cinstiţi ca el. Ci vremea lor s-a dus. Ei nu stau multă 
vreme în picioare, că iată-i, se şi culcă. 

Ferice de aceștia, cărora li-e somn: că în curînd 
vor adormi. 


Aşa grăit-a Zarathustra. 


DESPRE VIZIONARII CELEILALTE LUMI 


Eu, Zarathustra, ca toţi halucinaţii celeilalte lumi, 
îmi slobozisem odinioară dincolo de lume săgeata 
iluziei. Și lumea îmi păru ca o lucrare a unui Dumnezeu 
ce suferă şi-i chinuit. 

Îmi păru lumea întreagă vis, poemul născocit 
de-un Dumnezeu, văzduhul irizat desfășurat în 
fața unui nemulțumit dumnezeiesc. 

Bine şi Rău, bucurie şi întristare, eu, ori tu — văz- 
duhuri irizate în faţa privirii sale creatoare. Ziditoru 
a vrut să-şi întoarcă privirea de la sine: atunce 
creiat-a lumea. 

Ce bucurie ameţitoare, pentru cel ce suferă, de a-ș 
întoarce ochii de la suferinţa sa şi-a se uita pe sine 
Lumea, odinioară, îmi păru bucurie şi uitare de sine 

Această lume, veşnic imperfectă, chipul unei eterne 
contradicții, chip imperfect, îmi apăru ca o bucurie 
ameţitoare a imperfectului său Creator. Așa-m 
închipuiam eu lumea. 

De-asemeni, ca toţi vizionarii unei alte lumi, tră 
sesem săgeata dorinței iluzorii mai dincolo de om 
Oare chiar dincolo de om? 

Vai, fraţii mei! Acel Dumnezeu, pe care l-am creiat 
era lucrare de om, sminteală omenească, precum toţ 
Dumnezeii sunt! 

El era om, sărmană bucată din om ruptă, dir 
mine, arătare ivită din flacăra şi din cenuşa mea. 
şi nu era, desigur, de dincolo, dintr-altă lume. 

Ce se-ntimplase, fraţii mei? Știusem să  mă-nving, 
deşi eram bolnav, cenușa mi-o dusesem în munți, 
şi născocit-am o flacără și mai curată. Și iată că 
arătarea mea pieri. 

Mi-ar fi, cum sunt de-acuma vindecat, mi-ar fi 
chin şi durere să cred în arătări, durere mi-ar fi și 
umilință-iată ce le grăiesc celor de dincolo de 
această lume. i 

Din durere şi neputinţă creatu-s-au mereu lumile 
de dincolo, şi scurtul delir de fericire, pe care-l simte 
cel care suferă mai mult. 

Şi oboseala, ce dintr-o dată vrea și cu un salt 
mortal să se sfirşească, această oboseală neștiutoare, 

ce nici nu mai dorește nimic, ca a creiat chipul tutu- 
ror zeilor și închipuirea despre-o altă lume. 

Credeţi-mă, o, fraţii mei; era partea din trup în 
deznădejdea sa de trup, aceea care și-a trecut miinile 
peste despărţitoare ziduri; erau mîinile spiritului 
rătăcit. 

Credeţi-mă, o, frații mei: era trupul, în deznă- 
dejdea-i de-a fi pămint, cel care auzea vorbindu-i 
măruntaiele fiinţei. 

A vrut cu fruntea să sfărime ultimele ziduri, să-şi 
treacă numai. capul dincolo — ba chiar a vrut să 

"treacă de-a- -ntregul în dincolo, „in lumea cealaltă“. 

Dar vrerii omului scapă această „cealaltă lume“, 

; lumea inumană şi dezumanizată, acest neant ceresc: 

: măruntaiele omului nu-i vorbesc lui, de jnu vorbesc 
o limbă omenească. 

Sarcină grea, într-adevăr, de a adeveri fiinţa și a o 
“face să vorbească | Spuneți- mi, frații mei, luċrul cel 
jmai neobișnuit nu-i chiar acela ce-i cel mai lesne 
i dovedit? 

; Într-adevăr, Eu-l plin de contradicții și de confuzii 
este acela care vorbeşte mai cu îndreptățire de pro- 
pria-i ființă. Eu-l care creiază, care vrea și judecă, 
Eu-l care-i măsură şi care dă valoare lucrurilor. 

Credincios, Eu-l vorbeşte despre trup și își vrea 
trupul, chjar cînd visează şi cînd vorbeşte, sau cind 
zboară de ici-colo cu aripile frînte. 

Acest Eu invaţă să se spună pe sine, cu o credincio- 
şie crescîndă: cu cit învață mai bine, cu-atit găseşte 
cuvinte de laudă despre pămînt şi trup. 

Acest Eu m-a învăţat un nou orgoliu, despre care-i 
învăţ şi eu pe oameni: să nu-şi mai vire capul în 
nisipul treburilor cerești, ci să-şi înalțe fruntea pă- 
mintească, fruntea ce-și dăruieşte intregul rost pă- 
miîntului. 

Eu îi învăţ pe oameni o nouă vrere: să vrea cu 
bunăştiinţă drumul, un drum pe care-l străbătură 
ca orbii, să nu se furişeze pe de lături, cum fac bol- 
navii şi muribunzii. 

Căci bolnavii şi muribunzii au disprețuit pămîntul 
şi trupul, şi-au inventat realităţi cereşti și stropii 
unui singe mîntuitor. Dar chiar aceste otrăvuri dulci 
şi ucigătoare, de la pămint şi de la trup ei le-au 
luat, i 

Vroiau să scape de propria-le mizerie stelele li 
se păreau îndepărtate. Şi-atunci au început să 
suspine: „Oh, cum nu sunt drumuri cereşti, ce să ne 
ducă într-altă fericire şi într-altă viață!“ „Și-atunci 
îşi inventară mijloace de scăpare: licorile cu singe. 

Nesocotiţi, ce se crezură astfel eliberaţi de trup şi 
de pămînt! Dar cui, oare, îşi datorau plăcerea exta- 
zului ? Trupului lor, pămîntului ! 

E plin de milă Zarathustra faţă de cei bolnavi. 
Într-adevăr, nu-i ceartă pentru felul în care ajung 
la o-mpăcare, sau pentru felul cum se-arată nere- 
cunoscători. Să se-nsănătoşească şi să se biruie, 
şi să-şi creieze un trup mai prielnic! 

Fără minie-i Zarathustra contra convalescentului 
care îşi priveşte cu drag iluzia şi trece, la miez de 
noapte, pe la mormîntul idolului său: lacrimile înse- 
le-i sunt incă boală, şi boală-a trupului. 

Au fost întotdeauna mulţi bolnavi printre poeţi 
şi printre cei ce-l căutau pe Dumnezeu. Ei poartă 
ură furioasă ucenicului cunoaşterii, cum şi mezinei 
intre virtuţi, ce.se numeşte cinste. 

Aceştia mereu privesc în urmă, spre virsta tene- 
brelor: de bună seamă, pe-atunci credinţa şi nebunia 
aveau alt chip, o judecată rătăcită părea că îl apropie 
pe om de Dumnezeu, iar îndoiala .era luată drept 
păcat. 

Îi știu preabine pe oamenii care se asemuiesc 
lui Dumnezeu — aceștia vor să crezi în ei, iar îndo- 
iala-n ei să treacă drept păcat. Și ştiu eu bine în 
ce cred înşişi, mai presus de toate. 

Că nu în lumile de dincolo şi nici în stropii sînge- 
lui mîntuitor, ci-n trup cred mai cu seamă, și pro- 
priul lor trup li-i ca un lucru-n sine. 

Și propriul lor trup și-l cred bolnav, şi-ar vrea să 
scape din propria lor piele. De-aceea îi ascultă pe 
predicatorii morții și predică ei înşişi despre „lumea 
cealaltă“. 

Mai bine, fraţii mei, să ascultați de trupul sănătos. 
I-e glasul mai cinstit și mai curat. 

Vorbește mai cinstit și mai curat trupul ce-i sănă- 
tos deplin, bine zidit, ca tras cu rigla: acesta-i cel 
care vorbește despre rostul pămîntului. 


Aşa grăit-a Zarathustra. 


DESPRE DISPREȚUITORII TRUPULUI 


Am să le spun o vorbă celor ce trupul îl dispreţuiesc. 
Nu le cer să-şi schimbe părerea, sau învăţătura, ci să 
se lepede de propriul trup, — lucru care îi amuţește. 

„Sunt trup şi suflet“ — aşa vorbeşte copilul. Dece 
să nu vorbim precum copiii? 

Omul trezit la conștiință, zice: „Sunt pe 
de-a- ntregul trup, altce nimic; sufletul este numirea 
doar a unei părți de trup.“ 

Trupul e-o mare alcătuire, o mulțime unanimă, 
stare de pace şi de luptă; turmă, dar şi păstorul ei. 

lar alcătuirea mică, o frate, pe care-o numeşti 
spirit, nu este decit un instrument pentru-al tău 
trup, un instrument destul de mic, o jucărie a jude- 
căţii tale. 


~ 

Zici: „Eu“, şi mindru eşti de-acest cuvint. Însă 
există ceva mai mare, în care tu refuzi să crezi: 
există trupul şi temeinicia sa; el nu grăiește „Eu“, 
dar se comportă ca un „Eu“. 

Ceea ce pipăie inteligenţa, ceea ce recunoaște spi- 
ritul, nu are niciodată sfîrşit în sine. Însă inteli- 
gența și spiritul vor să te convingă că ele sunt temei- 
nicia oricărui lucru: aceasta este îngimfarea lor. 

Inteligența şi spiritul nu sunt decit mijloace, ju- 
cării; Sinele este dincolo de-acestea. Sinele cunoaşte 
cu ochii simţurilor și cu urechea spiritului. 

Sinele stă fără-ncetare de pază: compară, supune, 
cucerește, distruge. Domneşte şi este stăpinitor al 
Eului. 

Dincolo de gindurile și sentimentele tale, o frate 
există un stăpin puternic, un înţelept necunoscut, 
care se cheamă Sinele. El locuieşte trupul tău și 
iţi este trup. 

Există mai multă temeinicie în trupul tău, decit 
în însăși esenţa înțelepciunii tale. Și ştie cineva dece 
are nevoie trupul tău de o esenţă a înţelepciunii ta- 
le ? 

Acel Sine îşi ride de Eul tău, de salturile lui pre- 
tenţioase. „Ce-mi pasă de-aceste salturi şi de aceste 
zboruri ale minţii? îşi zice. Ele mă împiedică să-mi 
ating ţinta. Şi Eulil ţin de-o parte şi-i insuflu gin- 
dirile.“ 

Acel Sine îi zice Eu-lui: „Să pătimeştil“ iar Eul 
pătimeşte şi se întreabă ce să facă, să nu mai pă- 
timească — şi la aceasta trebuie mintea-ţi să slu- 
jească. , 

Sinele îi zice Eului: „Bucură-te: Și Eul simte 
bucurie şi se întreabă ce să facă spre a simți adesea 
bucurie — și la aceasta trebuie mintea-ţi să slu- 
jească. 

Vreau să le spun ce faptă săvirșesc cei ce își 
dispreţuiesc trupul. Dispreţul le hrănește respectul. 
Dar cine a creiat respectul, disprețul, valoarea, 
vrerea? 

Acel Sine creator făcutu-le-a, spre trebuința sa, 
respectul și disprețul; creiat-a, spre trebuinţa sa, 
necazul şi bucuria. Trupul creator, spre trebuinţa 
sa format-a spiritul, să-i fie braţ al vrerii sale. 

Pînă și-n nebunia și-n disprețul vostru, voi, dispre- 
țuitori ai trupului, vă slujiți Sinele. Vă zic că Sinele 
vostru e-acel ce vrea să moară şi își întoarce faţa 
de la viaţă. 

Că nu mai poate face ceea ce-i place cel mai mult: 
să creieze ceva care să-l depășească. În asta constă 
obiectul celei mai mari dorințe ale sale și a întregii 
sale fervori. 

Însă acum a prea tirziu — de-aceea Sinele vostru 
vrea să piară, o, dispreţuitori ai trupului | 

Sinele vostru vrea să piară şi de aceea aţi devenit 
dispreţuitori ai trupului, că nu sunteţi în stare spre 
a creia ceva prin care să vă depăşiţi. l 

Şi de aceea vă supăraţi pe viață şi pe pămint. 
Există o inconștientă gelozie în privirea piezişă a 
dispreţului vostru. 

Pe calea voastră, o, dispreţuitori ai trupului, eu nu 
voi merge. Nu sunteţi puntea ce duce la Supraom. 


Aga grăit-a Zarathustra. 


DESPRE PATIMILE BUCURIEI ȘI DURERII 


De-i o virtute care este a ta, o, frate, ea nu mai 
aparține nimănuia, decit ţie. 

Fără-ndoială că vrei să-i dai un nume și s-o mingii, 
s-o tragi de urechi şi să te joci cu ea. 

Și iată că-i dai un nume, care-i şi-al tău, dar pe care 
şi mujţimea i-l dă — ai devenit popor și turmă, în 
legătură cu virtutea ta. 

Ai face mai bine să zici: „Inefabilă și fără de nume 
este aceea care-mi frămintă sufletul şi-i dă plăcere, 
aceea de care-i este foame, mai mult decit de orice 
altceva, înlăuntrului meu. 

Să-ţi fie virtutea atit de înaltă, încît să nu poată 
să poarte un nume oarecare, iar dacă trebuie să vor- 
.beşti de ea, să n-ai ruşine de te-a bilbii. 

Vorbeşte, bilbiie-te: „E lucrul meu, pe care îl 
iubesc: așa îmi place, așa-nţeleg eu Binele. 

Nu vreau să fie legea vreunui Dumnezeu. Nu vreau 
să ţină de vreo instituţie, sau de vreo trebuință ome- 
nească; nu vreau vreo lege, care să mă-ndrepte spre 
ținuturi de transcedenţă, ori spre raiuri. 

Aceea pe care o iubesc este-o virtute pămintească, 
nu are răutate-n ea și, mai puţin încă, vreo pornire 
oarecare. 

Ea mi-este ca o pasăre care la mine şi-a făcut cuibul 
— de-acesa o mingii şi o iubesc, iar ea-şi clocește 
indeaproape mie ouăle de aur.“ 

Iată, așa să mite bilbii, cînd laudă-i aduci virtuţii 
tale. ; 

Odinioară aveai patimi şi ziceai că-s rele. Acuma n-ai 
decit virtuți: născute din înseşi patimile tale. 

Ai pus naintea patimilor tale țeluri supreme, de-au 
devenit virtuți şi bucurii pentru ființa ta. 

Şi parcă dintre furioși ai fi, sau dintre-dedații la 
plăceri, dintre fanatici, sau răzbunători, 

că patimile tale sfirșit-au prin a deveni virtuți, 
iar diavolii tăi — îngeri. 

Aveai odinioară cîini îngrozitori în cuşca ta, dar au 
sfirşit ca păsări şi ca plăcute cîntătoare. 

Din toată otrava ta, balsam făcut-ai; mulgind 
vaca Tristeţii, bei acum dulcele lapte al ugerului său. 

Și nici un rău nu se mai naște din tine, fără decit 
acela al înfruntării lăuntrice dintre virtuţi. 

Frate, eşti fericit de ai o singură virtute, căci 
puntea o vei trece mai lesnicios. 

Eşti deosebit, de ai mai multe, dar soarta ţi se 
face astfel mai anevoioasă. Și mulţi s-au dus să 
moară în pustiu, sătui de-a fi cîmp de bătaie al 
propriilor lor virtuţi. 

Frate, este un rău războiul, sau lupta? Da, dar 
este rău trebuitor, căci trebuie ca virtuțile tale să 
fie geloase între ele, să se improaşte unele pe altele 
şi să se suspecteze. 

Ele ţi-s lacome, să stăpinească totul, fiecare vrea 
ca sufletul să-i slujească numai ei, și fiecare cîștigă 
forţă-n mînia sa, ca şi-n iubire, ca și-n ură. 

Geloasă este fiecare virtute pe cealaltă și groaz- 
nic lucru este gelozia! Chiar ele pot să piară din cauza 
acestei gelozii. 

Acela pe care-l cuprinde rugul geloziei, sfirșeşte 
ca scorpionul, în contra sa întrebuinţindu-şi acul veni- 
NOS. 

Vai, frate, n-ai văzut tu, oare, cum se calomniază 
virtutea însăși, şi cum pe sine se ucide? 

Omul este-o fiinţă ce trebuieşte să se depăşească. 
Și să-ți iubeşti virtuțile, căci din cauza lor pieri-vei. 


Așa grăit-a Zarathustra. 


DESPRE FIRAVUL UCIGAŞ 


Voi, judecători şi-aducători de jertfe, voi nu vreţi 
să omoriţi mai înainte ca animalul să-şi plece capul? 
Iată, firavul ucigaș şi-a plecat capul, deși privirea 
lui exprimă marele Dispreţ. 

„Eu-l meu trebuie să-l depăşesc; el îmi inspiră 
dispreţ față de om“ — aşa zice privirea lui. 

Dar în momentul în care însuși s-a condamnat, 
atins-a apogeul. Să nu-l lăsaţi să se coboare din 
culmea-i spre nimicnicie. 

Pentru acel ce pătimeşte din el însuși pină-ntr-a- 
tit, nu mai există altă îndreptare decit o moarte 
rapidă. 

Cind omoriţi, o, voi judecători, s-o faceţi din milă, 
nu din pornire potrivnică. Şi, ucigind, vegheaţi voi 
înşivă spre a justifica viața. 

Nu e de-ajuns să vă-mpăcaţi cu cel pe care-l veţi 
ucide. Tristeţea voastră fie-vă iubire pentru Su- 
praom. Astfel justifica-veţi trăirea voastră mai de- 
parte. 

„Duşman“ şi nu „răufăcător“ ar trebui să-i ziceţi; 
„bolnav“ şi nu „nemernic“; „nebun“, nu „păcătos“.. 

Şi tu, judecătorul roșcovan, dacă-ai mărturisi toate 
de cite eşti vinovat în gindurile tale, lumea ar striga: 
„Înlăturaţi-l pe-acest netrebnic, pe acest șarpe veni- 
nos !“ 

Dar altceva este-a gindi și altceva a făptui, și alt- 
ceva înfăţişarea faptei. Nu au legătură de cauzalitate. 

Înfăţișarea faptei făcut-a să pălească omul firav. 
Pe cînd a săvirşit-o, a fost la înălțimea ei, dar după 
aceea, imaginea a ceea ce-a făcut n-a suportat-o. 

Şi s-a crezut făptaşul acestei singure fapte. E 
ceeace aș zice nebunia sa. Căci și-a luat excepţia 
drept normă. 

O creastă hipnotizează o găină. Actul, comis, i-a 
hipnotizat sărmana-i judecată. E ceea ce numesc 
nebunia de după faptă. 

O, ascultați, judecători! Că mai există o nebunie 
şi este nebunia de dinaintea faptei. Ah, n-aţi cer- 
cetat pînă-n străfunduri de suflet! 

Judecătorul roșcovan aşa vorbeşte: „De ce-a ucis 
omul acesta? Să fure.“ ci eu vă zic: fostu-i-a 
sufletului său sete de singe, nu de furtişag; fostu-i-a 
sete să vadă cuțitul fericit, 

dar judecata sa sărmană n-a înţeles această nebu- 
nie şi l-a convins de altceva: „Ce importanţă are 
singele, i-a zis. Nu vrei să tragi profitul şi să furi, 
sau să te şi răzbuni?“ 

Şi-a ascultat de judecata sa, cu vorbele-i ca plum- 
bul peste suflet — şi, după ce a omorit, a şi furat. 
Nu vroia să i se facă rușine de nebunia sa. 

Şi-acum din nou apasă asupră-i plumbul faptei, 
iar sărmana-i judecată pare atit de strimtă, și gre- 
oaie! | 

Dacă ar putea să-şi scuture capul, şi-ar da jos 
povara. Dar cine l-ar ajuta să-l clatine măcar? 

Ce este acest om? Un nod de şerpi îngrozitori 
care arare se-nţeleg unii cu alţii: de aceea se duc 
care-ncotro, să-şi afle loc în lume. 

Priviţi-l, acest trup sărman. Suferințele şi dorin- 
țele i le-a luat sărmanu-i suflet drept sete de-a 
ucide, drept pornire de a vedea cuțitul fericit. 

Cel care astăzi cade bolnav, de răul de astăzi 
se îmbolnăvește şi vrea să-i facă. și pe alţii să sufere 
de acelaşi rău ca el. 

Odinioară răul era indoiala şi dorinţa de a fi 
însuși. Bolnavul era ereticul, sau vrăjitoarea. Și ca 
eretic, sau vrăjitoare, vroia să sufere. 

Dar astea-s lucruri pe.care nu vreţi să le-auziţi. 
Îmi spuneţi că ele vatămă oamenii de bine. Dar 
îmi pasă mie de oamenii de bine? 

Oamenii voştri de bine au: destule lucruri care 
nu-mi plac, deși îmi place, sigur, răul care-i în ei. 
Aş fi dorit să aibă o nebunie, din care să piară, 
precum pieri-va acest firav criminal. 

În fapt aş vrea ca nebunia lor să se numească 
bună credinţă, ori dreptate, ori adevăr. Dar virtutea 
le slujeşte să-i ţină în viaţă îndelung, într-o indes- 
tulare care-ţi provoacă milă. 

Sint parapet de-a lungul rîului: să mă folosească, cine 
poate. Dar cîrjă, să vă sprijin, nu vă sînt. 


Aşa grăit-a Zarathustra. 


DESPRE A SCRIE ȘI A CITI 


Din toate, îmi place ceea ce se scrie cu singe. 
Scrie cu sîngele tău și vei vedea că sîngele e spirit. 

Nu-i cu putinţă să înţelegi sîngele altuia — îi 
urăsc pe cei care citesc ca nişte gură-cască. 

Cind cunoşti cititorul, nu mai faci nimic pentru 
el. Încă un veac de cititori, și însuși spiritul va fi 
un putregai. 

Să aibă toată lumea dreptul să citească, iată 
ceea ce cu vremea vă dezgustă, nu numai să scrieți, 
ci chiar să şi gindiţi. 

Odinioară, spiritul era un Dumnezeu, apoi s-a 
făcut om, iar astăzi a devenit canalie. 

Cel ce scrie cu sîngele său şi în maxime, nu vrea 
să fie citit, ci învățat pe dinafară. 

În munţi, cel mai scurt drum este din culme-n 
culme. Dar pentru asta îți trebuie picioare lungi. 
Trebuie ca maximele să fie culmi, iar cei cărora le 
dăruiești să fie zvelţi și avintaţi. 

Un bun văzduh, curat, primejdia pe-aproape, spi- 
ritul plin de-o voioasă şiretenie, iată cele ce merg 
impreună de minune. 

Îmi place să mă înconjur de spiriduși gireţi; căci 
am curaj. Curajul împrăștie fantomele, dar își născo- 
ceşte spiriduşi. Curajului îi place să ridă. 

Eu orice lucru îl simt altfel decit voi: chiar acest 
nor ce-l văd deasupra mea, întunecat și greu, de 
care rid, e pentru voi o așezare de furtună. 

Voi vă înălţaţi privirile, căci aspiraţi spre. culme, 
dar eu mi le cobor, căci sînt pe pisc. 

Care dintre voi mai ştie să rîdă, după ce culmea 
a atins-o? 

Cel care urcă munţii cei mai înalţi, îşi rîde de tra- 
gicele jocuri ale scenei şi de asprimea tragică a 
vieţii. 

Curajoşi, nepăsători, zeflemitori, impunători — 
aşa ne vrea înţelepciunea. Ea e femeie şi-i place 
numai un războinic. 

Îmi ziceţi: „E grea viața de purtat“. La ce v-ar 
folosi mîndria din zori şi resemnarea din amurg? 

E grea viaţa de purtat? Nu fiţi atît de firavil 
Sintem cu toţii, doar, asine și asini, grămadă. 

Ce-avem noi în comun cu mugurul de trandafir, 
care se apleacă sub greutatea unui strop de rouă? 

E-adevărat, că, dacă iubim viața, e pentru că 
sintem mai puţin obișnuiți să trăim, decit să 
iubim. 

Există totdeauna un pic de nebunie în iubire. 
Dar există totdeauna un pic de judecată în nebunie. 

Cit mă priveşte, mie, care iubesc viaţa, mi se pare 
că cei ce se-nțeleg mai bine asupra fericirii sînt 
fluturii, băşicile de săpun şi toate cite li se-asea- 
mănă. 

La vederea acestor mici rotocoale de suflete uşoare 
şi nebunatece, graţioase şi zvăpăiate, Zarathustra 
se simte prins de dorința de-a plinge şi de a cînta. 

Nu pot să cred decit în Dumnezeul ce-ar şti să 
joace. 

Și, cînd pe diavol mi l-am întîlnit, l-am aflat 
grav, meticulos, profund, solemn. Era un spirit al 

Împovărării.: El face să cadă, de greutatea-i, orice 
lucru. 

Dar nu minia ucide, ci risul. Haideţi, asupra 
spiritului Împovărării să-l abatem! 

Am învăţat să umblu: de-atunci alerg fără efort. 
Am învăţat să zbor: de atunci nu mai aştept să 
fiu împins, ca să-mi schimb locul. E 

Priviţi, cît de uşor mă simt. Priviţi, eu zbor. 
Priviţi, mă depăşesc în zbor pe mine însumi. Pri- 
viţi, în mine joacă-un Dumnezeu. 


Aşa grăit-a Zarathustra. 


DESPRE COPACUL DIN MUNTE 


Băgase de seamă Zarathustra un tinăr, care-l oco- 
lea. Și, într-o seară, pe cind mergea singur prin 
munții, ce străjuiau oraşul numit Die bunte Kuh, 
iată că-n drumul său îl întilni ipe tînărul acela, 
ce sta lipit cu spatele de un copac şi peste vale își 
arunca privirea ostenită. Zarathustra cuprinse-n 
braţe trunchiul de care tinărul sta rezemat şi astfel 
îi grăi: 

„De-aş vrea să zgilţii acest copac, n-aş putea s-o 
fac. 

Dar vintul, pe care nu-l vedem, îl zbuciumă şi îl 
apleacă după plac. Nevăzutele miini sînt îndemi- 
natece, printre altele, să ne aplece și să ne zbu- 
ciume, după cum vor.“ 

Tînărul se ridică, uluit, şi. exclamă: „E Zara- 
thustra cel care-mi ¿vorbeşte şi chiar la el gindeam !“ 

Răspunse Zarathustra: „De ce ţi-e teamă? Există 


oameni ca acest copac. 

Cu cit dorește să urce spre înălțimi, și spre lu- 
mină, cu-atit doresc și rădăcinile-i să se-adincească 
în pămînt, în bezne, în adincimi, — în rău.“ 

„Da, în rău, strigă tînărul. Ci cum putut-ai să-ţi 
dezvălui într-astfel al meu suflet?“ 

Surise Zarathustra și grăi: „Sint suflete ce nu se 
dezvăluiesc vreodată, ci doar ţi le închipui.“ 

„Da, în rău!“ repetă tînărul. „Drept zis-ai, Zara- 
thustra. De cînd doresc să mă înalț, nici eu, nici 
nimeni nu mai crede-n mine. De unde vine acest 
fapt? 

Prea repede mă schimb. Eul meu de astăzi îl 
leapădă pe cel de ieri. Adesea sar treptele, urcînd 
— dar nici o treaptă nu-mi este iertată. 

Ajuns în culme, sint totdeauna singur. Nimeni 
nu-mi vorbește. Singurătatea de ghiață mă face 
să-mi clănțăn dinţii. Şi ce caut pe-acele înălțimi? 

Și ce ruşine mi-e să urc șovăitor! Și cît îmi rid 
de răsuflarea ostenită! Cît îl urăsc pe cel ce are 
aripi! Ce ostenit mă simt, de-a fi urcat atit de sus! 

Dispreţul meu imi creşte cu dorința: cu cit mă 
sui, cu-atit dispreţuiesc pe cel ce suie: ce caută 
pe-acele înălțimi ?“ 

Cu acestea, tînărul tăcu. lar Zarathustra, privind 
copacul de care ei se sprijineau, astfel grăi: 

„Acest copac crescut-a singuratec: în munte — în 
cregterea-i a depăşit oameni și fiare. 

De-ar vrea să spună, nimeni nu l-ar înţelege, 
atita a crescut. 

Și-atunci aşteaptă, așteaptă necurmat — dar ce? 
El prea aproape de boltă trăieşte şi fără îndoială că 
aşteaptă un fulger, care vine.“ 

Cind Zarathustra zise aceste vorbe, tînărul, pradă 
unei grozave zbuciumări, strigă: „Desigur, Zara- 
thustra, adevărat grăit-ai! Culmile căutind, dori- 
t-am pieirea mea, și tu ești fulgerul pe care-l aştep- 

tam. Vezi, ce sint eu, de cînd mi-ai apărut? Dorinţa 
pentru tine, ce ţi-o port, m-a destrămat!“ Așa îi 
zise tînărul, amarnic plingind. Dar Zarathustra, 
cuprinzindu-l cu braţul, îl luă cu sine. 

Și după ce făcură o bucată de drum, Zarathustra 
începu astfel: 

„Mi-e inima zdrobită. Mai mult decît cuvintele, 
îmi spune privirea ta primejdia în care ești. 

Tu nu ești încă liber, ci cauţi adevărul. Această 
căutare te-a făcut să ai nopţi albe şi ţi-a exaspe-. 
rat-o conştiinţa. 

Tu cauţi liberele culmi, sufletul tău se vrea la 
stele. Dar relele-ţi porniri de-asemenea au setea 
lor de libertate. 

Sălbaticii tăi cîini vor şi ei să se elibereze; schelă- 
lăiesc de bucurie în tainițele tale, în vreme ce spi- 
ritul lucrează să le deschidă. 

Eşti încă, văd, un prizonier care visează liber- 
tatea. Vai, sufletul unor asemenea devine născo- 
citor, însă viclean şi rău. 

Şi spiritul eliberat are nevoie să se curățească. 
El işi păstrează peste sine umbra gratiilor şi miro- 
sul de mucegai. Trebuie ca privirea-i să-și regă- 
sească limpezimea. 

Desigur, cunosc primejdia spre care mergi. Dar 
te conjur, în numele nădejdii şi iubirii mele, nădej- 
dea şi iubirea nu ți le pierde. 

Te simţi ales, şi chiar acei ce te urăsc şi te pri- 
vesc pieziş te simt că ești de viţă aleasă. Omul 
ales, s-o ştii și tu, e ca o piatră de care se împiedică 
ceilalţi, cu toții. 

Chiar pentru cel bun, alesul e-o oprelişte; şi 
chiar de i se dă numele de bun, alesului, e 'doar un 
fel de a-l înlătura. 

Omul ales vrea să creeze din nou, vrea o virtute 
nouă. Cel bun vrea lucrurile vechi și să păstreze 
ceea ce e vechi. 

Pentru cel nobil, pericolul nu-i să devină bun, ci 
nepăsător, că totul ia în ris și este un destrămător. 

Vai, cite inimi nobile de-acestea n-am cunoscut! 
Ele și-au pierdut nădejdea cea mai înaltă. Şi din 
acel moment vorbit-au de rău înaltele speranţe. 

Şi din acel moment trăit-au o viaţă cinică, făcută 
din scurte bucurii, fără să vadă mai mult decit de 
azi pe miine. 

„Spiritul este de asemenea plăcere“, ziceau. Şi 
dintr-o dată spiritul lor avu aripile zdrobite. Acuma 
se tiîrăşte, murdărit de tot ceea ce-l roade. 

Odinioară visau să fie eroi; acum nu sint decit 
petrecăreţi. Eroul -i-i subiect de pătimire şi de 
groază. 

Ci n numele iubirii şi nădejdii mele, eu te con- 
jur: eroul din tine nu-l alunga! Cinsteşte cu sfin- 
țenie nădejdea ta cea mai înaltă !“ 


Așa grăit-a Zarathustra. 


- 


DESPRE PREDICATORII MORȚII 


Există predicatorii morții și-i plin pămintul de 
aceia cărora trebuie să li se predice, ca să renunţe 
să trăiască. 

E plin pămîntul de ușuratici, viaţa-i terfelită de 
cei mulţi. Se-ncearcă, deci, ca-n numele „vieţii veş- 
nice“ să fie convinşi să părăsească viaţa asta. 

„Galbenii“, astfel sînt numiţi predicatorii morţii, 
sau „negrii“. Dar vi-i voi arăta sub alte culori, 
încă. 

lată-i pe cei mai de temut, pe cei ce poartă-n 
ei sălbaticul şi: care nu} au de-ales decit între 
plăcere și mortificare. Pînă şi în plăcerile acestora-i 
mortificare. 

Oamenii de temut, dar care n-au iati încă să 
fie oameni! Să predice, așadar, renunţarea la viaţa 
aceasta, dar ei înşişi să piară | 

lată-i, tuberculoşii sufletului: de-abia născuţi, că 
şi încep să moară, și sete au de toate doctrinele obo- 
selii şi renunţării. 

Ar vrea mai bine să fie morţi, și-ar trebui să 
vrem ceea ce înşişi vor. Să ne păzim, însă, de a-i 
trezi pe acești morţi, ori de-a jicni aceste sicrie 
-trăitoare ! 

Destul li-i să-ntilnească un bolnav, ori un bătrin, 
ori un cadavru, că-ndată strigă: „viţa-i pe ducă!“ 

Dar ei sînt cei pe ducă, ei şi privirea lor, care nu 
vede decit o faţă-a existenţei. 

Învăluiţi în deasă melancolie și doritori cu pa- 
timă ai celor mai mărunte întimplări care pot să 
pricinuiască moartea, aşteaptă, cu dinţii strinși. 

Sau iată-i că-ntind mîinile spre dulciuri, bătin- 
du-și joc de propria-le copilărie — se-agaţă de nimi- 
cul existenţei lor şi își bat joc de puterea ce-i ţine 
legaţi încă de nimicuri. 

Zice înţelepciunea lor: „Nebuni, cei care țin la 
viață, dar între cei nebuni sintem și noi. Și asta-i 
tot ce are viaţa mai nebun.“ 

„Viaţa-i numai suferință“, grăiesc ceilalți. Nu 
mint deloc. Faceţi, dar, în aşa fel încît să nu mai 
fiți voi înşivă. Faceţi să înceteze viaţa ce nu e decit 
suferinţă. 

Şi iată ce-ar trebui să-nveţe virtutea voastră: 
destramă-te pe tine însuți! Scapă de tine însuți! 

„Plăcerea-i un păcat, zic unii dintre acești predi- 
catori ai morţii. Să stăm de-o parte și să nu mai 
facem nimic.“ 

„E groaznic să zămislim, zic ceilalţi. Şi la ce bun 
să zămislim ceva? Că zămislim numai nefericiţi.“ 
Și aceștia sint propovăduitori ai morţii. 

„Trebuie să fim rhiloși, zic alţii încă. Luaţi-ne 
ce-avem. Luaţi ceea ce sintem. Cu atit mai puţin 
vom fi legaţi de viaţă.“ 

De-ar fi din străfundurile lor miloşi, ar face viața 
celor de alături de nerăbdat. Să fie răi, le-ar fi ade- 
văratul fel de a fi buni. 

Dar vor să se lipsească de viaţă şi puţin le pasă 
că-i leagă mai mult pe ceilalţi, cu lanţuri de daruri. 

Voi, cei a căror viaţă nu-i decit neliniște şi muncă 
indirjită, nu sînteți voi sătui de viață? Nu sînteţi 
gata, și mai mult ca gata, să predicați asupra 
morţii ? 

Voi, care iubiți munca îndirjită și tot ce este 
grabnic, nou, necunoscut, vouă vi-i greu să vă răb- 
daţi pe voi înşivă: ardoarea voastră de-a munci 
este un fel de a scăpa de voi înşivă, de-a vă uita 


pe voi. 

De-aţi fi avut mai multă oala în viaţă, vă 
v-aţi fi lăsat mai greu clipei prezente. Dar nu aveţi 
destulă tărie-n voi, să ştiţi să i veptăți; nici chiar 
atita cît să vă permită să fiţi leneși.“ 

Din toate părţile răsună glasul acelora ce predică 
asupra morţii și-i plin pămîntul de cei cărora le vine 
bine să predice de moarte. 

Sau despre „viaţa veşnică“ — îmi este același 
lucru. Tot ce contează, este ca ei să piară grabnic. 


Aşa grăit-a Zarathustra. 


DESPRE RĂZBOI ȘI DESPRE RĂZBOINICI 


Nu ne pasă, de sintem cruţaţi de cei mai înver- 
şunaţi dușmani, ori. de aceia pe care-i iubim din 
toată inima. Deci lăsaţi-mă să vă spun adevărul. 

Războinici, fraţi ai mei, eu vă iubesc din toată 
inima. Asemeni vouă sint şi-am fost întotdeauna. 
Vă sînt, de asemeni, cel mai pe potrivă duşman. 
Deci lăsaţi-mă, să vă spun adevărul. 

Cunosc şi duşmănia, şi invidia care sălăşluiesc în 
inimile voastre. N-aveţi destulă măreție de suflet, 
ca să n-aveţi invidie şi ură. S-aveţi, dar, măreţia 
de-a nu vă fi ruşine de acestea. 

Şi dacă nu puteţi să fiţi sfinţi ai Cunoașterii, fiţi 
cel puţin războinici. Războinicii cunoaşterii-s înso- 
ţitorii şi precursorii acestei sfinţenii. 

Văd mulți ostași: aş vrea să văd pe-atiţia și 
războinici. Ceea ce poartă, se numește uniformă. 
Cel puţin să nu fie uni-formă ceea ce ascunde-ea pe 
dedesubt. 

Vreau să faceţi parte dintre aceia a căror pri- 
vire este mereu în căutarea unui dușman — duş- 
manul vostru. La unii dintre voi există ura, din 
prima aruncătură de ochi. 

Cătaţi-vă potrivnicul, luptaţi, băteţi-vă pentru 
gindirea voastră. Şi dacă gindirea voastră piere, 
să-şi cînte cinstea voastră izbinda. ` 

Să iubiți pacea ca pe un mijloc de noi războaie; 
mai mult o pace scurtă, decit o pace lungă. 

Nu munca vă sfătuiesc, ci lupta. Nu pacea, ci 
izbinda. Vă fie munca luptă, iar pacea fie-vă iz- 
bindă! 

Nu poţi păstra tăcerea și să rămii în pace, decit 
dacă ai arc şi ai săgeți. Altminteri, vremea trece în 
flecăreli şi certuri. Fie-vă pacea o izbindă! 

Ziceţi că războiul însuși sfinţit este de cauza cea 
bună? Ci eu vă spun că războiul bine făcut sfin- 
țeşte orice cauză. 
= Războiul şi curajul au făptuit mai multe lucruri 
mari de milostenie. Nu mila, ci bravura voastră a 
fost aceea care pină azi i-a ocrotit pe cei nepu- 
tincioşi. 

Ce este binele? mă întrebaţi. Binele este de-a fi 
brav. Lăsaţi fetiţele să zică: „Binele-i ceea ce deo- 
dată este frumos şi înduioşător“. 

Vi se zice că sînteți fără inimă, dar inima voastră 
este adevărată şi-mi place ruşinarea simţirii voastre. 
Vă ruşinați de îndestularea voastră, cum alţii se 
ruşinează de sărăcia lor. 

Sinteţi uriţi? Fie, o, fraţii mei! Învăluiţi-vă-n 
sublim: el este mantia uriciunii. 

Cind sufletele voastre se măresc, devin bănui- 
toare şi în măreţia voastră există răutate. Căci vă 
cunosc. 

E răutatea locu-n care bănuitorul și slăbănogul 
se întîlnesc. Dar nu se-mpacă între ei. Căci vă 
cunosc. 

Duşmanii buni de ură vă trebuie, nu cei buni 
de-a fi dispreţuiţi. Trebuie să fiți mindri de-al 
vostru potrivnic. Căci astfel, izbinzile potrivnicului 
vostru, sint şi ale voastre. 

Ceea ce nobil este la sclav, este revolta. Vouă 
vă fie supunerea nobleţe. Chiar dacă daţi porunci, 
să fie din supunere. 

i 

Pentru adevăratul războinic, „trebuie“ sună mai 
bine decît „vreau“. Chiar ceea ce iubiți mai mult, 
faceţi în așa fel incit să vi se poruncească să iubiţi. 

Iubirea voastră de viaţă, vă fie iubirea pentru 
cea mai de preţ nădejde a voastră, iar cea mai de 
preț nădejde, vă fie gindul suprem al vieţii. 

Gindul vostru cel mai de preț, lăsaţi-mă să vi-l 
prescriu; şi iată-l: omul este ceva ce trebuiește 
depăşit. 

Trăiţi-vă, deci, viaţa de supunere şi de război! 
Ce importanţă are să trăiești mult? Care războinic 
vrea să fie cruțat? 

Eu nu vă cruţ deloc, ci din adincul inimii mele vă 
iubesc, războinicii, fraţi ai mei. 


Așa grăit-a Zarathustra. 


DESPRE NOUL IDOL 


În anumite locuri din lume, există Încă gloate şi 
turme, dar nu la noi, o, fraţi ai mei. La noi nu-s 
decît State. 

Statul? Ce-nseamnă el? Hai, deschideţi-vă ure- 
chile, căci vreau să vă vorbesc despre cum mor 
popoarele. 

Statul este cel mai nesimţitor dintre nesimţitorii 
monștri. Nesimţitor, chiar şi cînd minte. Și iată 
ce minciună îi scapă din gură: „Eu, Statul, sînt 
poporul.“ 

Minciună! Fost-au creatori cei ce formară popoa- 
rele şi fluturară pe deasupra lor o credință și o 
iubire — slujit-au astfel viaţa. 

Dar distrugătorii au întins capcane mulţimii, 
adică ceea ce aceştia numesc State, iar pe deasupra 
i-au ţinut o sabie şi o sută de ispite. 

Și dacă încă mai există vreun popor, el nu-nţe- 
lege nimic din Stat şi îl urăşte ca pe un dedeochiu, 
ca un păcat în contra moralei şi. dreptului. 

Vă dau acest semn: fiece popor vorbeşte o limbă 
proprie, în ce priveşte binele și răul, pe care nu o 
înţelege vecinul său. El izvodește pentru sine un 
limbaj, în ce priveşte dreptul şi morala. 

Dar Statul ştie să mintă în toate limbile, şi despre 
bine, şi despre rău; şi-n tot ce zice, minte. Și tot 
ce are-i adunat prin furt. 

Totul în el e fals: muşcă cu dinţii falşi, acest 
pizmătareţ. Chiar măruntaiele-i sint false. 

Amestecul din toate limbile, cînd zice despre rău 
şi bine, iată ce semn v-arăt că are. Acesta-i însem- 
nul Statului. În fapt, e aceasta într-arătarea dorin- 
ei sale de a muri. O carte de joc azvirlită celor ce 
predică despre moarte. 

Oameni prea mulţi se nasc pe lume. Statul a fost 
născocit pentru cei care-s de prisos. 

lată-l cum îi atrage pe-aceştia, ce-s de prisos, 
cum îi înghite, îi mestecă, îi rumegă! 

„Nimica nu-i mai mare ca mine pe pămînt. Sint 
degetul atotporuncitor al Domnului“ — astfel se 
grozăveşte monstrul. Și. cei ce dinainte-i îngenun- 
chiază, nu-s numai cei ce au vederea josnică și 
lungi urechi. 

Vai, şi în voi, suflete mari, îşi murmură îngrozi- 
toarele-i minciuni. Vai, cum ghicește care-s boga- 
tele inimi şi cărora le place să se cheltuiască. l 

Pe voi de-asemeni vă ghiceşte, învingători ai 
Dumnezeului de-odinioară. Aţi ostenit luptind, dar 
osteneala voastră iat-o în slujba idolului nou. 

Și noul idol cu eroi vrea să se înconjoare, cu 
oameni de onoare. Îi place să se-ncălzească la soarele 
bunei conștiințe, acestui monstru nesimţitor. 

Și totul vă va da, dar cu condiţia să-l adoraţi 
pe el, idolul nou; cu acest preţ va. cumpăra lucirea 
virtuţii voastre, lumina privirii voastre mîndre. 

Că vrea să se slujească de voi ca de-o momeală 
în mulțime. Desigur, e o maşină drăcească, aceea 
pe care-a născocit-o, un cal al morţii dind clinchete 
din hamurile sale nepreţuit împodobite. 

Desigur, a născocit astfel, spre folosinţa mulțimii, 
o formă a morţii, care se laudă pe sine-a fi viaţă. 
De fapt e cel mai bun serviciu adus morţii. 

Statul e locul în care toţi sint otrăviţi, buni ca şi 
răi; în care toți se pierd, buni ca şi răi; în care moar- 
tea înceată, a tuturor, „viaţă“ se numeşte. 

lată-i pe prisoselnici! Bolnavi sînt totdeauna, 
că-și varsă fierea în ceea ce ei numesc ziare. Cum se 
mănîncă între ei! Dar n-ajung să se mistuie! 

lată-i pe prisoselnici! String bogății, dar mai săraci 
devin. Doresc puterea, dar mai inainte drojdia 
puterii, banii cei mulți — acești neputincioşi ! 

Iată-i, se caţără, aceste maimuțe pricepute. Unii 
peste alţii se cațără şi pe tăcute se rostogolesc în 
hău. 

Toţi vor s-ajungă la domnie: e nebunia lor. Ca 
şi cum în domnie ar fi găsită fericirea. Adesea, mo- 
cirla e pe tron. Adesea e tronul în mijlocul mocirlei. 

Cu toţii sînt nebuni, precum vă spun, acești mai- 
muțoi cățărători şi-nfierbintaţi. Idolul lor duhnește, 
monstru nesimţitor. Şi ei duhnesc, de-asemeni, ei, 
idolatrii. 

Vreţi, oare, să vă înăbuşiţi de duhoarea poftelor 
şi a răsuflării lor, o, frați ai mei? Mai bine spargeţi 
ferestrele şi azvirliți-vă afară! 

Fugiţi de-ngrozitoarea lor duhoare! Feriţi-vă, să 
nu cădeţi în idolatria acestor uşurateci ! 

Feriţi-vă, pe calea voastră, de-ngrozitoarea du- 
hoare! Îndepărtaţi-vă de fumegările jertfirilor de 
oameni ! 

Pentru aceia ce de bunăvoie se exilează, de unul 
singur, ori în doi, există încă locuri pe unde bate 
briza mării liniștite. 

O viaţă liberă rămîne cu putinţă sufletelor mari. 
De fapt, cînd stăpineşti puţin, cu atita mai puțin 
ești stăpinit. Să fie lăudată neavuţia! 

Unde sfirșește Statul, acolo-i omul trebuitor. 
Unde sfirşește Statul, începe cintarea trebuinţei, 
cîntarea fără de pereche, de neinlocuit. 

Unde sfirșeşte Statul — priviţi acolo, fraţi ai mei! 
— nu zăriți, oare, curcubeul și punţile ce duc la 
Supraom ? 


Așa grăit-a Zarathustra. 


DESPRE MUȘTELE PIEȚII PUBLICE 


Fugi, prietene, află-ți scăparea în singurătate! 
Te văd de larma oamenilor de seamă asurzit şi 
îmboldit de boldurile celor mărunți. 

Pădurile şi stîncile vor ști să tacă, cu adincă 
simţire, în tovărăşia ta. 

Să fii din nou precum e-acest copac pe care îl 
iubeşti, cu rămurişu-i larg, tăcut, asupra mării aple- 
cat s-asculte. 

Unde singurătatea încetează, începe piața publică 
şi vălmășagul marilor comedianţi, și zumzetul de 
muşte veninoase. 

Cele mai bune lucruri din lume nu-s luate-n 
seamă, de nu se află vreunul care să le aranjeze. 

Pe aranjator, iată pe cine numește mulțimea om 
de seamă. 

Mulțimea n-are înţelesul a ce e mare. Nu are 
înțelesul creatorului. Ea este simţitoare la regi- 
zori şi la actorii cauzelor mari. 

Lumea se învirte în jurul născocitorilor de noi 
valori ; se-nvirte într-o mişcare nevăzută. Dar împre- 
jurul 'comedianţilor se- nvirte şi gloata, şi gloria: 
se zice că așa e lumea. 

Comediantul are spirit, dar spirit fără conştiinţă. 
El crede totdeauna în ceea ce îi îngăduie să-i facă 
pe alții să creadă — să creadă în el. 

Miine, avea-va o credință nouă, poimiine — una 
şi mai nouă. Pricepe repede, precum mulțimea, și 
are simțiri schimbătoare. 

A-ntoarce pe dos, e ceea ce numește a demonstra. 
A duce la nebunie, numeşte a convinge. Iar sîngele 
vărsat crede că este una dintre cele mai bune do- 
vezi. 

Unui adevăr uşor de auzit, îi zice că-i minciună 
şi nimic, căci nu crede decit în Dumnezeii care fac 
larmă-n lume. 

Piaţa-i plină de măscărici solemni — mulțimea 
se laudă că are oameni mari: salută-n ei pe cei ce 
stăpinesc ceasul de față. 

Dar ceasul îi grăbeşte şi ei pe tine te grăbesc, 
la rîndul lor. 

Şi de la tine cer'ori da, ori nu. Şi vai de tine, 
dacă ai vrea să te aşezi între a fi pentru, ori a fi 
contra! | 

Să nu-i invidiezi pe aceşti neiertători şi nerăbdă- 
tori, tu, adoratorul. adevărului! Nicicind adevărul 
nu s-a însoţit cu unii ca ei. 

Din cauza acestor aprinşi la mînie, întoarcete-n 
ascunzătoarea ta: căci numai în piața publică vă 

imboldesc, să capete din partea voastră un da, 
ori nu. 

Fintinile adinci își trăiesc viaţa cu încetinire; le 
trebuie mai lungă vreme, ca să-şi dea seama ce 
este înăuntrul lor. 

Tot ce e mare, nu vrea piață publică, și nici re- 
nume. Departe de piaţa publică și de renume au 
fost întotdeauna inventatorii noilor valori. 

Fugi, prietene, refugiază-te-n singurătate! Te văd 
de muştele veninoase năpădit! Refugiază-te, unde 
e vintul aspru şi puternic! 

Refugiază-te-n singurătate! Prea ai trăit aproape 
de cei mărunți și măcinaţi. Fereşte-te de nevăzuta 
răzbunare a lor! Că pentru tine n-au altă simţire, 
decit una. 

Braţul nu-l ridica-mpotriva lor. Ei sint nenumă- 
rați. Şi soarta ta nu-i să stirpești muște. 

Sînt fără număr aceștia, mărunți şi măcinaţi — 
şi s-au văzut mindre zidiri căzute în ruină din cauza 
stropilor de ploaie și-a ierburilor nebune. 

Nu eşti de piatră, dar ca pe-o piatră te rod aceste 
picături. Ai să sfirşeşti sfărmindu-te. 

Te văd ciupit de muşte veninoase şi sîngerînd 
din sute de scărpinături, dar orgoliul tău dispre- 
țuieşte să te minil. 

Ei îţi vor sîngele, cu nevinovăție. Sufletele lor 
fără de vlagă cer singe și te ciupesc fără să-şi facă 
vină. 

Dar tu, inimă adînc simțind, tu prea mult suferi, 
chiar cînd sînt rănile uşoare. Şi mai nainte ca răni- 
le-ţi să se închidă, .aceeaşi viermuială pe mină-ţi 
suie. 

Păreai prea mindru, ca să omori aceste scîrbo- 
genii, dar ia aminte să nu te afli osîndit de-a le 

ăbda întreaga viermuială veninoasă și nedreaptă. 

Mişună împrejurul tău. Chiar cind te laudă, lauda 
lor este supărătoare. Ceea ce vor, este să fie cit mai 
aproape de sîngele şi pielea ta. 

Te linguşesc ca pe un Dumnezeu, sau ca pe Diavol. 
Se văicăresc la tălpile tale, ca dinaintea unui Diavol 
sau Dumnezeu. Ce importanță are? Lingușitori și 
văicăreţi, că altcumva nu pot să fie. 

Uneori sînt binevoitori cu tine, dar astfel fost-au 
totdeauna laşii: prevăzători. Căci lașii sînt şireţi. 

Sufletul lor șovăitor gîndeşte mult la tine, căci 
te găseşte ispititor. Ceea ce pe tine te nelinişteşte, 
sfirşeşte totdeauna neliniştindu-i pe ceilalți. 


Pentru ale tale virtuţi, te pedepsesc. Nu-ţi iartă 
din inimă decit neizbutirea. - 


Dar, iertător și drept cum ești, tu zici: „Nevino- 
vaţi sint de nimicnicia lor.“ În vreme ce șovăitorul 
lor suflet gîndeşte: „Vinovăţie este-n tot ce-i mare.“ 


Chiar cînd eşti iertător cu ei, gîndesc că tu-i dis- 
preţuieşti ; şi binefacerile tale ei le răstălmăcesc ca 
răutăţi ascunse. 

Mîndria-ţi fără fraze, nu le place. Se bucură de 
cîte ori te laşi să fii modest, părînd că-i vanitate. 

Ceea ce-n alții desluşim, este şi ceea ce le dăm 
din partea noastră. Păzeşte-te, aşadar, de cei mă- 
runţi |! 

Ei, înaintea ta, se simt mărunți, dar josnicia lor 
ca spuza este: se înroşeşte și-ascunde împotriva 
ta o răzbunare. 

Și, oare, n-ai băgat de seamă că adesea, cind te 
apropii, tac şi puterea ce-au âvut-o parcă îi pără- 
seşte, cum părăseşte fumul focul ce s2 stinge? 

Desigur, prietene, eşti reaua conştiinţă a aproa- 
pelui tău, căci nu-i nici unul demn de tine. De 
aceea te urăsc și-ar vrea doar sîngele să-ţi sugă. 

Apropiaţii tăi vor fi întotdeauna muște veni- 
noase. $i măreția ta îi face mai veninoşi, mai asemă- 
nători cu muștele. 

Fugi, prietene, retrage-te-n singurătate, acolo 
unde vintul e aspru și puternic. Căci soarta nu-ţi 
este să fii omoritor de muște! 


Așa grăit-a Zarathustra. i 


DESPRE CASTITATE 


Pădurea-mi place. Rău se trăieşte în oraşe: acolo 
întilnești prea mulţi în rut. 

Nu-i mai ferice să cazi în mîna unui ucigaș, decit 
în visurile unei femei cuprinsă de sminteală? 

itați-vă la oamenii aceștia: privirea ce-o au 
spune că nu cunosc nimic mai bun pe lume, decit 
culcatul cu-v femeie. 

Au un depozit de mocirlă în fundul sufletelor 
lor. Vai, dacă pe deasupra mocirla are spirit! 

Măcar dacă-aţi fi fost doar animale, că animalul 
are nevinovăția de partea sa! 

Să vă dau sfaturi de-a vă ucide simțirile? Vă 
sfătuiesc s-aveţi în ele nevinovăție. 

Să .vă dau sfaturi de castitate? Castitatea le este 
unora virtute, dar altora aproape viciu. 

Se prea poate să fie abţinători, dar Senzuali- 
tatea, .căţeaua lor, rămîne la pîndă și îşi ivește 
colţii-n tot ce fac. 

Pină pe culmile virtuţii lor, cum și în spiritul 
lor rece, îngrozitorul animal îi urmărește ne-mpăcat. 

Și ce drăgălaș cerșeşte o bucată de spirit cățeaua 
asta, Senzualitatea, cînd bucăţica de carne nu i se dă! 

Vă place tragedia şi ceea ce zdrobeşte inima? 

Deci nu mă-ncred căţelei voastre ! 

Aveţi privirea prea aspră şi-un aer de poftă nesă- 
nătoasă, cînd îi priviţi pe cei în suferință. Oare nu 
senzualitatea voastră s-a deghizat şi poartă numele 
de Milă? 

Și v-aş mai spune: sînt mulţi, cei care vrindsă-l 
alunge pe Diavolul pe care îl purtau în ei, s-au 
prefăcut ei înşişi în porci. 

Dacă-i povară castitatea, să renunţaţi la ea, de 
teamă să nu devină cale către iad, adicămocirlă 
şi necurăţenie în suflet. 

Să vă vorbesc de lucruri spurcate? După părerea 
mea nu-i răul cel mai rău. 

Nu cînd e adevărul mocirlos, ci cînd e-o apă fără 
adincime, atunci eroul cunoaşterii simte o scirbă 
să se scufunde. 

În fapt, există oameni de castitate din plămada 
lor: aceștia au mai multă blindeţe-a inimii, rid mai 
de bună voie şi mai adesea decît noi. 

Rid chiar de castitate şi întreabă: „Ce-i casti- 
tatea? Oare nu-i sminteală? Sminteala asta, însă, 
ne-a venit, nu ne-am dus noi s-o-ntimpinăm. 

Doar că i-am dat străinei sălaş inima noastră şi 
a venit să locuiască la noi — rămînă cit îi va plăcea.“ 


Aşa grăit-a Zarathustra. 


DESPRE PRIETEN 


„Mereu fmi este-n preajmă cineva nedorit, îşi 
zice singuratecul. Mereu unu ori unu, cu vremea, 
face doi. 

Eul și Sinele fac schimb de vorbe prea aprins. 
Cum s-ar.putea răbda aceasta, de n-ar fi un prie- 
ten?“ 

Pentru singuratec, prietenul e-ntotdeauna un al 
treilea. Iar al treilea e ca un dop de plută care împie- 
dică discuția celor doi să se scufunde-n adîncimi. 

Vai, există mereu prea multe adîncimi pentru cei 
singurateci! lată de ce sînt însetați de-un prieten, 
de semeţia lui. 

Credinţa noastră-n celălalt trădează ce vrem să 
credem noi despre înşine. Dorinţa de-a avea un prieten 
ne trădează. 

Adesea prietenia nu slujeşte decit pentru a ne 
depăşi invidia. Și adesea nu ataci și nu-ţi faci duş- 
mani, ca să ascunzi astfel că eşti un vulnerabil. 

„Să-mi fii duşman“, zice adevăratul respect, ce-n- 
drăzneşte să ceară prietenie. 

Dacă vrei să ai un prieten, trebuie să vrei să te 
baţi pentru prietenul tău, iar pentru a te bate, 
trebuie să poţi să fii duşman. 

În prieten trebuie să onorezi un duşman însuşi. 
Poţi să te apropii de el şi să nu treci de partea lui? 

În prieten trebuie să ai cel mai pe măsură duş- 
man. Doar rezistindu-i vei fi şi mai aproape de 
inima sa. 

Nu vrei să, te acoperi în faţa prietenului tău? 
Gindeşti să-i faci onoarea de a i te arăta așa cum 
eşti? 'În loc de-aţi zice mulțumesc, te va trimite la 
diavolul. : 

Cel ce nu ascunde despre sine nimic, ne zădăreşte 
minia: temeți-vă, de a vă arăta în goliciunea 
voastră. De erați Eeh desigur vă era ruşine să pur- 
taţi haine. 

Dar niciodată n-o să fii destul de- mpodobit, pen- 
tru prieten. Tu trebuie să fii săgeata care ţinteşte 
către Supraom. 

Văzut-ai prietenul dormind, ca să-l cunoşti așa 
cum este? Care-i, deci, chipul său obișnuit? E pro- 

priul tău chip, văzut într-o oglindă grosolană și 
imperfectă. 

Ci l-ai văzut dormind? Nu ţi-a fost teamă să-l 
vezi aşu cum este? O, prietene, omul este ceva ce 
trebuiește depăşit. 

Şi trebuie ca prietenul să treacă drept maestru 
în arta de-a ghici şi de-a tăcea. Păzește-te, de-a 
vrea să cunoşti totul. Visul să-ţi spună ce face 
prietenul, pe cind veghează. 

Mila ce-o ai pentru prieten, să ştie să ghicească, 
ca mai întîi să ştii dacă el milă de la tine vrea. Poate 
că lui îi place să ai ochiul impasibil, privirea de 
eternitate. 

Mila pentru prieten să-ţi fie ascunsă sub o crustă 
aspră, încît să-ți rupi un dinte-n mila ta. Astfel 
avea-va fineţe şi dulceaţă. 

Eşti, pentru prieten, aer curat, singurătate, piine 
şi balsam? Cel care propriile lanţuri nu şi le sfarmă, 
ştiut-a, totuși, să-l elibereze pe prieten. 

Eşti sclav? Nu poţi să fii prieten. Tiran ești? 
Prieteni nu poţi să ai. ` 

Prea îndelung un sclav și un tiran stătură în 
femeie ascunși. De-aceea femeia nu-i încă în stare 
de prietenie. Ea nu cunoaşte decit iubirea. 

Există nedreptate în iubirea femeii; şi orbire are, 
la tot ceea ce nu iubeşte. Și chiar în iubirea lumi- 
nată a femeii, rămîn alături de lumină neprevă- 
zutul, fulgerul şi noaptea. 

Femeia încă nu-i în stare de prietenie. Pisici, iată 
ce sint femeile, sau păsări. Sau, cel mult, vaci. 

Femeia încă nu-i în stare de prietenie. Dar spu- 
neţi-mi, bărbaţi, dintre voi care-i în stare de prie- 
tenie ? 

Vai, ce sărmană-i prietenia voastră! Vai, ce 
mare-i zgircenia în sufletele voastre! Ceea ce-i dați 

prietenului vostru, sînt gata să-i dau eu dușma- 
nului, fără să simt c-am sărăcit. 
Există camaraderia: fie ca ea să nască prietenia. 


Așa grăit-a Zarathustra. 


DESPRE O MIE ŞI UNA DE SFÎRȘITURI 


Vă:use Zarathustra ţări şi popoare multe: așa 
descoperise şi binele, și răul, la multe neamuri. Și 
nu află putere mai mare ca binale și răul pe pămînt. 

Nici un popor n-ar exista, de n-ar începe să-şi 
fixeze valori. Şi, dacă vrea să fie, nu poate să împru- 
mute măsurile cu care măsoară vecinii săi. 

Destule lucruri, care trec drept bune la un popor, 
nu-s pentru altul desit rușine şi luare-n ris. lată 
ce am descoperit. Văzut-ani lucruri rele, ce-ntr-alte 
părţi erau învăluite în purpura cinstirii. 

În veci nu cad la înţelegere vecinii: fiecare se 
uimeşte de nebunia şi de răutatea celuilalt. 

O tablă de valori este înscrisă deasupra fiecărui 
neam. Tabla izbinzilor cu sine însuşi. Și glasul 
vrerii sale de putere. 

Drept lăudabil trece, tot ceea ce e dificil. Ceea ce 
în același timp este de neînlocuit și dificil, se nu- 
meşte bine. Şi o supremă ajutorință în vremea 
celei mai mari primejdii, ceea ce este cel mai rar 
și dificil, trece drept sacru. 

Ceea ce unui neam îi asigură stăpinire, izbindă 
şi splendoare, ceea ce face să-i fie groază și invidie 
vecinului său, şi trece drept nobil, și drept primor- 
dial, este măsura și noima fiecărui lucru. 

la fapt, frate al meu, de vreme ce vei cunoaşte 
primejdiile, pămintul şi climatul, și cine sînt vecinii 

neamului tău, putea-vei să ştii legea care-i aduce 
izbindă asupra lui însuși şi şti-vei pentru ce a ales 
cutare cale de-a urca spre implinirea a tot ce năzu- 
ieşte. 

În orice lucru trebuie să fii întîiul, pe ceilalți 
să-i întreci. Sufletul tău gelos iubească-l numai pe 
prieten“ — iată ce fremăta odinioară într-un grec. 
Acesta-i drumul măreției. 

„Să spui tot adevărul, să ştii să minuieşti săge- 
țile şi arcul“ — iată ce părea măreț şi dificil popo- 
rului căruia-i datorez numele mèu, nume ce mi-e 
atit de drag, dar mi-e atit de greu să-l port. 

„Cinsteşte pe tatăl şi pe mama ta, și să le fii 
supus pină în rădăcinile fiinţei tale“ — aşa şi-a pus 
un alt popor o tablă deasupra sa, o tablă a victo- 
riilor cu sine, poruncă, prin care s-a făcut puternic 
şi etern. 

„Să fii credincios şi din credință să-ți dai onoa- 
rea şi sîngele, chiar unei cauze netrebnice și-ntim- 
plătoare“ — un alt popor ştiu să-nvingă cu acest 
precept şi astfel s-a învins pe sine, și s-a simţit cu 
har, s-a împlinit şi s-a umplut de nemăsurate nă- 
dejdi. 

"Într-adevăr, oamenii şi-au dat loru-și măsura a 
ceea ce e bine şi ce-i rău. Ei n-au aflat-o, nici n-au 
împrumutat-o, şi nici nu le-a venit precum un glas 
din ceruri. 

Omul a dat valoare fiecărui lucru, ca să se știe 
în siguranţă. El i-a dat înţeles — un înţeles uman. 
lată de ce măsura lucrurilor omul este. 

Să dai valoare, înseamnă să creiezi. Luaţi aminte, 
creatori! Și printre cele evaluate, însuși a evalua 
este bijuterie și comoară. 

Doar prin evaluare, valoarea ființează. Fără 
aceasta, existenţa ar fi o nucă găunoasă. Luaţi 


aminte, creatori | 

Valorile se schimbă, cind creatorii lor se schimbă. 
Dacă vrei să creiezi, trebuie să incepi prin a distruge. 

Creatorii de valori fost-au mai la-nceput popoa- 
rele, apoi doar indivizii. În fapt, individul este cel 
de pe urmă în Creaţie. 

Odinioară neamurile-și înscriseseră deasupra lor 
tablele binelui. Iubirea ce se vrea stăpinitoare și 
iubirea care vrea să se supună, au conceput acele 
table impreună. 

Dar gustul turmei e mult mai vechi, decit al 
individului. Și atita vreme cit buna conştiinţă este 
a turmei, înseamnă că reaua conștiință este aceea 
care vorbeşte, cînd zic: Eu! 

Iar Eul viclenit, cel fără inimă, care în avantajul 
majorităţii îşi cată propriul avantaj, nu este spre 
temeinicia turmei, ci îi pecetluieşte declinul. 

Întotdeauna sufletele îndrăgostite şi rodnice au 
fost acelea care creeară binele şi răul. O flacără 
a iubirii arde în fiece virtute, dar şi o flacără-a 
miniei. 
~ Zarathustra văzut-a multe ţinuturi și multe nea- 
muri, dar nicăieri pe lume n-a aflat-putere mai mare 
decit aflat-a în lucrările iubirii; or, numele lor este 
binele și răul. Într-adevăr, uluitoare-i puterea ce se 
află -şi într-o laudă, şi într-un blam. Spuneţi-mi, 
fraţi ai mei, cine-ar putea să izbindească? Spune- 
ți-mi, fraţi ai mei, cine să stăpinească acest monstru? 
Spuneţi-mi, cine-ar putea să-i pună friul acestui 
balaur cu o mie de capete? 

Pină în ziua de astăzi fost-au o mie de sfirșituri 
felurite, căci fost-au mii de neamuri. Ceea ce lip- 


sește, e friul trecut pe-o mie de grumazuri. Tot ce 
lipseşte, este sfîrşitul unic. Aceasta n-are încă ome- 
nirea. i 

Dar spuneţi-mi, o, fraţii mei, dacă această ome- 
nire suferă că nu are sfîrşit: există ea ca omenire? 


Așa grăit-a Zarathustra. 


DESPRE IUBIREA DE APROAPELE 


Vă îmbulziţi în jurul aproapelui, iar îmbulzeala 
voastră se exprimă în frumoase vorbe. Dar eu vă 
spun: iubirea de aproapele nu-i decit reauau iubire 
de voi înşivă. 

Ca să vă depărtaţi de voi, v-apropiaţi de semen 
şi aţi vrea să faceţi din aceasta o virtute. Dar v-am 
ghicit uitarea de voi înşivă. 

Tu este mai vechi decit un Eu. Tu, trece drept 
sfint, pe cînd Eul, nu încă. lată de ce omul se-n- 
ghesuie în jurul apoapelui. 

Să vă sfătuiesc iubirea de aproapele vostru? Vă 
sfătuiesc, mai grabnic, să fugiţi de el și să nu-l 
iubiţi decit pe departele. 

Mai presus de iubirea pentru aproapele-i. iubirea 
pentru cel departe și pentru cel din viitor. Mai 
presus de iubirea pentru omenire, aşez eu dragostea 
de lucruri şi fantome. 

Fantoma de dinaintea ta, frate al meu, e mai 
frumoasă decit tine. De ce nu-i dai, dar, carnea şi 
scheletul tău? Ţi-e teamă şi îţi cauţi scăparea lingă 
aproapele! 

Nu vă răbdaţi pe voi înşivă şi nici nu vă iubiţi 
destul, și-atunci căutaţi să vă ademeniţi aproapele, 
cu iubirea voastră şi cu greşeala lui vă-mpodobiţi. 

Aş vrea ca toți cei ce vă sint aproape, cum și apro- 
piații lor, să vă devină de nerăbdat. Aţi fi forțați 

? 

atunci, din înșivă să vă creiaţi prietenul cu inima 
preasimţitoare,. 

Cind vreţi de bine să ziceţi de voi, chemaţi un mar- 
tor şi, o dată ce l-aţi convins ca să gindească despre 
voi de bine, voi înșivă gindiţi, de voi, de bine. 

E mincinos nu numai cel ce zice în contra con- 
ştiinţei sale, ci şi acel care vorbeşte în contra necon- 
ştiinţei sale. Or, astfel vorbiţi de voi înșivă în schim- 
bul zilnic şi astfel îl înşelați pe-aproapele vostru, 
şi pe voi înşivă. 

Aşa grăieşte cel nebun: „Negustoria oamenilor 
înmoaie caracterul, şi mai ales cînd nici nu-l ai“. 

Unul iși caută aproapele fiindcă se caută pe sine, 
altul, fiindcă vrea pe sine să se piardă. lubirea 
voastră cea rea, de voi înşivă, vă face din singură- 
tate o temniţă. | 

Cei departe de voi, plătesc pentru iubirea voastră 
de aproapele. De cum v-aţi strîns cinci laolaltă, al 
şaselea moare pe undeva, departe. 

Nu-mi plac nici ale voastre sărbătoriri: prea.mulţi 
comedianţi în ele şi spectatorii înşişi se poartă de 
multe ori precum comedianții. 

Nu vă învăţ despre aproapele, ci despre prieten. 
Fie-vă prietenul ca sărbătoarea pămîntului, ca un 
presentiment spre Supraom. 

Vă-nvăţ de prietenul a cărui inimă i se revarsă. 
Dar trebuie să fii burete, de vrei să fii iubit de inimi 
care se revarsă. | 

Vă-nvăţ de prietenul ce poartă o lume întreagă 
înlăuntrul său, precum o cupă ce se revarsă de bine- 
faceri, prietenul creator, care vă dăruieşte în orice 
clipă o lume împlinită. 

Şi astfel precum el vede lumea desfășurindu-se 
în fața sa, o vede şi reînfășurindu-se în spiralele în 
care se naște binele din ce e rău, iar sfirşiturile se 
nasc din întîmplări. 

Ce va fi să vină și cele încă mai departe, să-ți 
fie noimă a lucrării tale de astăzi. În prieten să-l 
iubeşti pe Supraom, căci el e țelul fiinţei tale. 
Fraţi ai mei, eu nu vă sfătuiesc iubirea pentru 
aproapele, ci pentru cel departe. 


Aşa grăit-a Zarathustra. 


DESPRE CĂILE CREATORULUI 


Frate al meu, vrei în singurătate să te afunzi? 
Vrei să cauţi drumul spre tine însuţi? Mai stai 
puţin şi-ascultă. 

„Oricine caută, se pierde lesne. Orice singură- 
tate-i un păcat.“ Aşa grăieşte mulțimea, turma. 
Şi tu mult timp făcut-ai parte din turmă. 

Destulă vreme încă, glasul de turmă vorbi-va de 
dinlăuntrul tău. Şi cînd vei zice: „Conștiinţa mea nu 
are nimic comun cu a voastră“, ca o durere şi ca o 
plingere va fi. 

Ci numai conştiinţa comună ţi-a dat durerea: o 
ultimă licărire a acestei conştiinţe, aruncă o ultimă 
lucire pe tristețe. 

Vrei tu calea tristeţii; aceea care duce la tine 
însuţi? Arată-mi dacă ai vreun drept la ea şi cu ce 
forţă! 

Ai tu o nouă forță, ești însuţi un drept nou? 
Eşti cel dintii care se pune în mișcare? Eşti roata 
ce se învirte prin ea însăşi? Poţi să le supui, ca 
insele stelele în jurul tău să se rotească? 

Vai, se văd atitea rivniri de piscuri! Atitea întor- 
tochieri de-ambiţioși! Fă-mi tu dovada că nu ești 
nici petrecăreţ, nici ambițios | 

Vai, atitea mari gindiri, ce nu-s decit ca niște 
foale? crescind, doar golul dinăuntru şi-l măresc. 

Zici că eşti liber? Ceea ce eu vreau să cunosc, 
este pindirea-ți suverană. Nu vreau să ştiu ce jug 
ai scuturat. 

Eşti dintre-aceia ce au dreptul de a se scutura de 
jug? Deslui au pierdut ultima bucată din valoarea 
lor, din ziua-n care nu mai purtară nici un jug. 

Eşti liber, de ce? Pe Zarathustra nu-l interesează. 
Numai privirea ta să-mi. spună clar pentru ce scop 
ești liber. 

Şti-vei tu însuţi să-ţi prescrii și binele, şi răul, 
iar de-asupra frunţii să-ţi înscrii iubirea ca pe o 
lege? Şti-vei să-ți fii tu însuţi judecătorul şi răz- 
bunătorul propriei legi? 

Îngrozitoare-i şederea faţă-n faţă cu judele şi cu 
răzbunătorul propriei legi! Precum un astru împins 
în hău şi-n straturile îngheţate ale singurătăţii. 

Și astăzi mai suferi de multitudine, o, tu, cel 
unic: și astăzi faci ce vrei tu, cu-altău curaj și cu 
nădejdile. 

Dar veni-va ziua cind osteni-vei de singurătate, 
cind orgoliul ţi se va fringe, iar curajul tău scrişni-va 
dinţii. Şi vei striga atunci: „Sint singur!“ 

Veni-va ziua cînd măreţia n-o vei mai avea, iar 
josnicia-ți te va sugruma, te va-ngrozi gindul cel 
mai sublim, ca o fantomă — ziua în care vei striga: 
„Totul e fals 1“ 

Există simțăminte ce cată să-l omoare pe cel 
singur. De nu vor izbuti, atunci să le omoare el! 
Dar este în tine plămadă de ucigaş? 

Frate al meu, cunoşti acest cuvint: dispreț? Dar 
această culme a dreptăţii tale: să fii drept cu cei ce 
te dispreţuiesc? 


Pe mulţi i-ai silit să-și schimbe părerea despre 
tine: ei te urăsc îngrozitor. Te-ai apropiat de ei, dar 
eşti pe drumul tău tot mai departe, şi asta n-o să-ţi 
ierte niciodată. 

Îi depăşeşti: cu cit te înalţi, cu atit mai mic devii 
în ochii lor invidioşi. Cel care este mai urit de ei, 
e cel ce are aripi. 

. „Cum aţi putea să fiţi cu mine drepți?“ — ar 
trebui să-ntrebi. Printre-ale mele, ce mi se cuvin, 
luatu-mi-am şi nedreptatea voastră.“ 

Ei nedreptatea o azvirlu spre singuratec, și murdă- 
ria. Dar, frate-al meu, de-ai vrea să fii o stea, cu 
tot atita lumină, neschimbată, i-ai lumina. 

Păzeştt-te de cei buni şi de cei drepţi. Acestora 
le place să-i osîndească pe cei ce-și inventează o 
proprie virtute — aceștia îl urăsc pe singuratec. 

Păzeşte-te de sfinta simplitate. Tot ce nu-i simplu, 
acesteia îi pare necurat; şi-i place să se joace cu 
focul, însă cu focul rugului! i 

Păzeşte-te, de-asemeni, de pornirile tale de blaji- 
nătate faţă de oameni. Cel singuratec se simte tot- 
deauna gata să-ntindă mina primului venit. 

Există atiţia cărora nu o mină ar trebui să le 
întinzi, ci o labă: dar vezi, să aibă laba ghiare! 

Tu îţi vei fi, întotdeauna, propriul tău dușman, 
şi cel mai rău. Tu însuți te pindeşti în fundul peşte- 
rilor și în. păduri. 

Singuratec, îți urmezi calea spre tine însuți. 
Pe această cale cu tine însuţi te-ntilnești, cu cele 
şapte duhuri ale tale. 

Te vei simţi eretic, şi vrăjitor, şi ghicitor, nebun 
şi necurat, răufăcător şi destrămător în propriii tăi 
ochi. 

Și îţi va trebui să arzi pe propriul tău rug — alt- 
minteri, cum te-ai naște iar, de nu te-ai fi scrumit 
mai înainte? 

Singuratecule, tu mergi pe calea creatorilor: din 
cele şapte duhuri ale tale, vrei să iveşti un Dum- 
nezeu. i 

Singuratecule, tu mergi pe calea îndrăgostiţilor, 
adică pe tine te iubeşti — iată de ce pe tine te 
dispreţuiești, cum doar îndrăgostiţii ştiu s-o facă. 

Dintru dispreţ vrea să creieze îndrăgostitul. Cine 
n-a fost silit să dispreţuiască ce a iubit, cunoaște, 
oare, ce-i iubirea? 

Reintră, frate al meu, în singurătate, cu toată 
iubirea ce o añ cu toată vrerea de a creia — doar 
mai tirziu te va afla dreptatea, venind pe urma ta 
cu pasul șchiopătînd. 

Du-te-n singurătate, frate al meu, şi lacrimile 
mele te vor afla acolo. Căci îmi place omul care 
vrea să creieze ceva ce-l depăşeşte și care astfel 
piere. 


Aşa grăit-a Zarathustra. 


DESPRE PEMEIUȘTILE TINERE ȘI BĂTRÎNE 


De ce te furișezi în lumina asfinţitului, o, Zara- 
thustra? Și ce ascunzi cu-atita grije sub mantie? 
Ţi s-o fi dat vreo comoară? Ți s-a născut vreun 


copil? Sau pe cărări hoțeşti te furișezi, tu, priete- 
nul răufăcătorilor? 

„Într-adevăr, îrate al meu, răspunse Zarathustra, 
chiar o comoară mi s-a dat: un mic adevăr, ce-l 
duc cu mine. 

Dar e nerod, ca un copil şi, de nu i-aș astupa 
gura, ar ţipa prea tare. 

Cum treceam singur, la ceas de amurg, am ‘intilnit 
o bătrinică, ce sufletului meu îi vorbi astfel: 

„Adesea Zarathustra ne-a vorbit nouă, femeilor, 
dar niciodată încă nu ne-a vorbit despre femei.“ 

Şi i-am răspuns: „Numai bărbaţilor li se vorbește 
despre femei!“ 

„Poţi să-mi vorbeşti, şi mie, îmi zise bătrinica; 
sînt într-atita de bătrină, să uit imediat.“ 

Dind curs dorinței sale, i-am grăit: „Totul este 
o taină la femeie, dat această taină are un nume: 
maternitate“. 

Pentru femeie, bărbatul este un mijloc: scopul 
e-ntotdeauna copilul. Dar ce este femeia pentru 
bărbat? 

Bărbatul demn de acest nume, iubește numai două 
lucruri: primejdia și jocul. lată de ce dorește el 
femeia, cea mai primejdioasă dintre jucării. 

Bărbatul trebuie crescut pentru război, femeia 
pentru ostenirea războinicului — orice altceva, este o 
nebunie. 

Războinicului nu-i plac fructe dulcege. Femeia 
o iubeşte, căci chiar în cea mai dulce femeie, găseşte 
un gust amar. i 

Femeia-i înțelege, mai mult decit bărbatul, pe 
copii. Dar mai copil este bărbatul, decit femeia. 

Orice bărbat demn de-acest nume, cuprinde-n 
sine un copil căruia-i place jocul. Haideţi, femei, 
încercați să-l aflați pe acel copil cuprins într-un 
bărbat ! 

Femeia să fie o jucărie pură şi delicată, asemeni 
diamantului, scînteind de virtuțile unei lumi ce încă 
n-a venit. 

Faceţi să treacă prin iubirea voastră lucirea unei 
stele depărtate. Nădejdea fie-vă: „Dac- aș putea să-l 
nasc pe Supraom |“ 

Iubirea voastră fie curajoasă. Prin ea prinzind 
putere, porniţi în contra celui de care vă e teamă! 

Puneţi-vă onoarea în iubire! De altfel femeia nu 
înţelege mare lucru din onoare. Dar onoarea voastră 
este de a iubi mai mult decit sînteţi iubiţi şi nici- 
odată să nu rămineţi datori într-o iubire. 

Bărbatul să se teamă de femeia care iubește: ea 
nu se va da-napoi de la orice sacrificiu, fiindcă orice 
altceva i se va pare fără valoare. 

Bărbatul să se teamă de femeia care urăște. El, 
în adincul inimii e doar răutăcios, dar ea e rea. 


Care-i bărbatul pe care femeia îl urăște cel mai 
tare? Îi zise diamantului, intr-o zi, fierul: „Pe tine 
te urăsc mai mult ca toate, căci mă atragi, dar nu 
eşti într-atita de puternic să mă și ţii legat de tine“. 

Fericirea bărbatului este de-a zice „Vreau“. Iar 
a femeii fericire, de-a zice: „Vrea“. 

„lată că lumea îşi atinge perfecțiunea “ — 
acesta-i gindul oricărei femei, în clipa-n care se 
supune iubirii. 

Şi femeia simte nevoia de-a se supune și de a 
da o adincime suprafeţei sale. Căci sufletul femeii 
e uşuratec,, e-o suprafață mişcătoare şi vălurită 
peste un adinc. 

Dar sufletul bărbatului e însăşi adîncimea — valul 
său urlă-n deschideri subpămintene. Femeia simte 
această forță, dar nu o înţelege.“ 

Și, după acestea, îmi spuse bătrinica: 

„Zărathustra mi-a zis lucruri plăcute, mai ales 
pentru femeile ce-s încă tinere. 


Ce curios, că Zarathustra cunoaşte puţine femei, 
însă le judecă atit de bine! Oare se-ntimplă așa 
fiindcă, în ce priveşte femeile, nimic nu este cu 
neputinţă? 

Primeşte, Zarathustra, acest mic dar din partea 
mea, acest mic adevăr. Căci sint atita de bătrină, 
să ţi-l pot spune! 

Dar să-l acoperi bine, și gura să i-o-nchizi, să nu 
țipe prea tare, mititelul!“ 

„Femeie, dă-mi adevărul acela mititel“, zisei. Şi 
bătrinica îmi răspunse: 

„Mergi la femei? Să nu uiţi să-ţi iei biciul!“ 


Aşa grăit-a Zarathustra. 


DESPRE MUȘCĂTURA VIPEREI 


Zarathustra adormi într-o zi sub un smochin, cu 
brațul acoperindu-şi faţa, căci era cald. Veni o 
viperă și îl muşcă de git, incit dădu un țipăt 
Zarathustra.  Luindu-și braţul de pe obraz, pri- 
vi la şarpe. Atunci, acesta recunoscînd privirea 
lui Zarathustra, se răsuci cu stingăcie şi vru: să se 
îndepărteze. 

„Nu încă, îi zise Zarathustra, că. încă nu ţi-am 
mulțumit. Trezitu-m-ai la vreme, că mai am cale 
lungă!“ — „Calea ce ţi-a rămas nu este — atit de 
lungă, răspunse vipera cu tristețe. Veninul mie uci- 
gător!“ Surise Zarathustra: „De cînd, oare, muri-va 
un balaur de-o pișcătură de șarpe? Și ia-ţi otrava 
înapoi, că n-ai atit de multă, încit să-mi dăruieşti 
din ea.“ Acestea auzind, se-ncolăci iar vipera pe 
gît şi-i supse rana.“ 

Istoria aceasta le-o povesti într-o zi ucenicilor 
săi Zarathustra, iar ei îl întrebară: „Și care-i, o, 
Zarathustra, morala acestei întimplări?“ Şi le răs- 
punse Zarathustra: 

„Distrugătorul de morală, îmi zic cei buni şi 
drepţi. lIstorisirea mea e imorală, deci. 

Dar dacă un dușman aveţi, păziţi-vă să-i răsplă- 
tiți răul cu bine — îl umiliți astfel. Arătaţi mai 
degrabă că v-a făcut un bine, săvirzind răul. 

Fiţi minioși în contra lui, căci e mai bine, decit 
să-l umiliţi. Și, dacă vă blestemă cineva, nu-mi 
place că vreți să binecuvintaţi! Răspundeţi-i şi voi 
cu un blestem. 

Dacă un mare rău vi s-a făcut, răspundeţi cu alte 
cinci mai mici. Este îngrozitor să vezi un om ce nu 
poartă altă povară, decît a nedreptăţii ce-a răb- 
dat-o! 

Ştiut-aţi asta? Să- mparți povara, este aproape 
un drept. Dar, pentru a-i da altuia din povară, 
trebuie să ai şi tu puterea să rabzi una. 


Să te răzbuni, cît de puţin, este mai omeneşte 
decit a nu te răzbuna deloc. Dar, cind pedeapsa 
nu-i simțită ca un drept şi o onoare, chiar pentru 
delicvent, nu-mi place cum pedepsiţi. 

Este mai nobil să zici că ai greşit, decit să zici 
că eşti îndreptăţit, mai ales cînd dreptatea este de 
partea ta. Dar pentru asta trebuie să fii bogat cu 
prisosinţă ! 

Nu-mi place judecata voastră rece. În ochii jude- 
cătorilor voştri, văd privirea călăului și ascuţișul 
îngheţatei săbii. 

Spuneţi-mi unde s-ar afla dreptatea, care să fie 
dragoste clarvăzătoare ! 

Născociţi, rogu-vă, iubirea gata să ia asupră-şi 
toate pedepsele, dar și toate greșelile. 

Şi născociţi justiția care i-ar achita pe toţi, dar 
nu pe cel ce judecă. 

Vreţi să mai zic o vorbă? La cel ce vrea să fie 
drept cu adevărat, însăşi minciuna înseamnă blaji- 
nătate. 

Ci cum să fiu cu-adevărat om drept? Cum să-i 
dai fiecărui ceea ce-i al său? Nu mi-e destul că 
dau ce e al meu? 

În fine, fraţi ai mei, feriţi-vă să faceţi vreun rău 
celor ce-s singuri. Căci singuraticul cum ar putea 
să uite? Și cum ar putea el să vă răsplătească? 

E-asemeni singuraticul unei fintini adinci. E prea 
de tot să azvirliţi în ea o piatră, căci în adînc ajunsă, 
spuneţi-mi, cine-ar mai scoate-o? 

Feriţi-vă să îl jigniţi pe singuratic. lar dacă 
l-aţi jignit, atunci mai bine-ar fi să-l şi ucideţi! 


Aşa grăit-a Zarathustra. 


DESPRE COPIL ȘI DESPRE CĂSĂTORIE 


Am, frate, o întrebare doar pentru tine. Ca pe o 
sondă ţi-o scufund în suflet, ca să-i cunosc adincul. 

Eşti tînăr şi-ţi dorești soție şi copil. Dar te întreb: 
ești tu bărbatul ce are dreptul să-și dorească un 
copil? 

Eşti tu învingătorul, stăpin pe tine, înşelător al 
propriilor‘ simţuri, domn peste ale tale virtuţi? Asta 
te întreb. 

Sau în dorinţa ta vorbesc doar animalul și nevoia 
sa? Sau singurătatea vorbeşte? Sau nemulțumirea 
de sine? 

Izbinda ta şi libertatea, ele ar trebui să dorească 
un copil. Numai atunci ai înălța vii monumente din 
libertatea ta şi din izbindă. 

Ți-ar trebui să construieşti ceva ce să te depă- 
gească. Dar mai întii îţi cer să fii tu bine construit, 
atit la trup, cit şi la suflet. 

Că nu e vorba doar să sporeşti rasa, ci s-o înalți 
mai sus. La asta ar fi bine să-ţi ajute raiul căsni- 
ciei. 

Ar trebui să-ți faci un trup superior, un prim 
mijloc, o roată care se-nvirte dintru sine — ți-ar 
trebui să fii un creator. 

Căsătorie: numesc astfel voinţa de-a zămisli în 
doi fiinţa unică ce-ar fi să-i depășească pe cei ce au 
ivit-o-n lume. Respect unul de altul, iată ce zic că 
e căsătoria, respectul celor pe care-i însufleţește o 
unică voinţă. 

Acesta ar trebui să fie înțelesul și adevărul căsni- 
ciei tale. lar aceleea pe care gloata şi cei ușurateci 
o numesc căsătorie, vai, aceleea ce nume să-i aflu? 

Vai! Mizerie a sufletului în doi! Vai, necurăţie 
a sufletului în doi! Vai! Sărmană mulţumire în 
doi! 

lată ceea ce numesc cei mulți căsătorie! Și mai 
pretind să se aibă știre-n ceruri de astfel de căsă- 
torii! 

Ei bine, mie nu-mi trebuie un cer de ușurateci. 
Nu-mi plac defel aceste animale prinse-n urzelile 
cerești ! 

Nu-mi place nici Dumnezeul care se-arată șchio- 
pătind, ca să sfințească ceea ce nu el a unit! 

Nu rîdeți de astfel de căsătorii. Care copil n-ar 
trebui să-şi plingă părinţii? 

Omul acela îmi păruse destul de respectabil şi 
de copt, ca să-nţeleagă rostul pămîntului — dar, 
după ce-i văzui nevasta, pămîntul îmi păru o casă 
de nebuni. 

Într-adevăr, aş vrea să se cutremure pămintul, 
dacă un sfint se impreună cu o giscă! 

Cutare, pornise ca un erou în căutare de adevăr 
şi n-a aflat decit o mică minciună impodobită. Și 
asta numește el căsătoria sal 

Cutare altul, părea chibzuit în neguțătoria sa, și 
greu de împăcat în gusturi. Dar, dintr-o dată, și-a 
greşit pe totdeauna însoţirea. Și asta numește el 
căsătorie. 

Al treilea, căuta o servitoare cu virtuţi de înger. 
Dar dintr-o dată se făcu el servitorul femeii şi, 
deci, a trebuit să se mai facă și înger! 

Eu n-am aflat decit cumpărători prudenți, cu 
ochii plini de viclenie. Însă chiar cel ce trece drept 
cel mai viclean, cînd se căsătoreşte, își cumpără o 
pisicuţă. 

Mulţime de mărunte nebunii, asta numiţi voi 
dragoste. lar nebuniilor le pune căsnicia capăt, cu 
o timpenie îndelungă. 

Iubirea voastră pentru femeie și a femeii pentru 
bărbat: ah, de-ar fi-nsemnat aceasta milă, pentru 
ascunşii zei şi suferinzi, dar mai adesea nu-i decît 
că două animale se recunosc. 

Şi chiar iubirea voastră cea mai prielnică, nu-i 
altceva decit metaforă extatică și dureroasă înflă- 
cărare. O torţă, ce-ar trebui să lumineze calea voastră 
către culmi. 

Dar într-o zi iubi-veţi mai presus decit voi înşivă. 
Ci învățați, mai înainte, ca să iubiţi astfel. Căci 
pentru aceasta trebuit-a să goliți amarul caliciu al 
iubirii voastre. 

Există amărăciune în 'caliciul iubirii, chiar şi-n 
acela al celei mai potrivite iubiri. Aşa ni se dăruiește 
năzuința către Supraom; așa însetezi, o, creatorule! 

Setea creatorului — săgeată a dorinţei ţintind 
spre Supraom. Zi-mi, frate al meu, acestea le cauţi 
tu în căsătorie? s a 

Asemenea voință şi căsnicie, îmi sînt de-a pururi 
sfinte. 


Aşa grăit-a Zarathustra. 

DESPRE MOARTEA VROITĂ 


Unii mor prea tirziu, iar alţii prea devreme. Pre- 
ceptul „Să mori la vreme“, ne sună încă prea ciudat. 

Să mori la vreme — acesta-i sfatul lui Zara- 
thustra. , 

Dar cel ce n-a trăit la vreme, cum ar putea să 
moară la vreme? Mai bine nu s-ar fi născut. E sfa- 
tul pe care-l dau celor ce-s netrebuitori. 

Că netrebuitorii, ei înşişi, dau mult prea multă 
importanță morții lor — doar şi cea mai seacă nucă 
iți cere s-o spargi! 

Cu toții iau moartea în serios, căci moartea nu 
li-i încă sărbătoare. Oamenii încă nu ştiu să sărbă- 
torească cele mai frumoase sărbători. 


Eu vă voi arăta o moarte care-i pecetea împli- 
nirii, o moarte ce-i pentru oameni promisiune şi 
imbold. 

Omul ce a știut să-și împlinească soarta, moare 
ca un învingător, de-o moarte care este a să, încon- 
jurat de cei ce-i sînt făgăduinţă și nădejde. 

Astfel să-nveţi să mori. N-ar trebui să treacă 
nici o sărbătoare, fără să nu apară unul dintre 
aceştia care să-i binecuvinteze pe cei rămași în 
viaţă. i 

Să mori astfel, e cel mai mare lucru. Și, în al 
doilea rînd, să mori în plină luptă, în risipirea mare- 
lui tău suflet. 

Învingătorului, ca și celui ce luptă, îngrozitoare 
le pare moartea voastră scălimbăiată, care înain- 
tează pe furiș, precum un hoţ, dar se arată pretu- 
tindeni drept stăpinitoare. 


Voi lăuda în faţa voastră moartea mea, moartea 
vroită, aceea care va veni fiindcă vreau eu. 

Dar cînd o vreau? Oricine are un scop și un 
urmaş, alege să moară în cel mai bun moment 
pentru aceștia. 

Și din- respect pentru urmașul și scopul său, re- 
nunță, într-o bună, zi să mai atirne ghirlande veş- 
tede peste altarul vieţii. 

Vă zic că nu doresc să mă asemăn cu împletitorii 
de fringhii, care îşi prelungesc firul mergind de-a-n- 
daratelea. 

Cutare devine prea bătrin chiar pentru adevăru- 
rile sale și pentru izbinzile ce le-ar avea. O gură 
ştirbă, n-are dreptul să zică toate cite-s adevărate. 

Cine vrea gloria, trebuie să ştie să se ferească la 
vreme de onoruri şi să împlinească dificila artă 
de-a şterge-o. 

Cînd, precum fructul, ai miezul cel mai dulce, 
atunci să știi să nu te laşi mincat. Cei care vor să 
fie îndelung iubiți, știu acest lucru. 

Există, fără îndoială, poame necoapte, a căror 
soartă este să aştepte ultima zi de toamnă, ca să 
devină dintr-o dată şi aurii, dar și zbircite. 

La unii, inima îmbătrinește întîi; la alții, spi- 
ritul. Unii, încă din tinerețe sînt bătrîni. Dar cine-i 
tînăr mai tîrziu, rămîne tînăr îndelungă vreme. 

Există dintr-aceia care-şi greşesc viața, un vierme 
veninos le roade inima. Dar cel puţin să-și reu- 
gească moartea. 

Alţii nu se mai coc, ci putrezesc din vară. Doar 
laşitatea îi ţine pe ramură. 

Există mulţi oameni care trăiesc prea îndelungă 
vreme ca atirnind pe crengi. Să vină uraganul, care 
să rupă fructele putrezite, ori viermănoase! 

lată-i, predicatorii morţii prompte! lată adevă- 
ratele uragane, pe care-aş vrea să le văd scuturind 
pomul vieţii! Dar nu aud decit predicarea unei 
morţi încete și a răbdării vieţii păminteşti. 

A! Propovăduiţi răbdarea la existența pămin- 
tească? Spurcaţilor! Ci existența pămintească are 
prea multă răbdare cu voi! 

Într-adevăr, murit-a prea devreme acel Evreu pe 

care îl preacinstesc predicatorii morţii încete. Pen- 
tru mulți oameni a însemnat fatalitate, că a murit 
devreme. 
“Nu cunoscuse încă decit melancolia și lacrimile 
Evreilor, și ura celor drepţi și buni — spun de 
Evreul lisus. Și iată că dorința morţii îl cuprinse 
dintr-o dată. 

De ce n-o fi rămas el în pustiu, departe de cei 
buni și drepţi! Poate ar fi-nvăţat să trăiască şi să 
iubească pămîntul — și chiar să-şi ridă de pămînt! 

O, fraţi ai mei, credeţi-mă, murit-a prea curind. 
El însuși și-ar şterge învățătura, de-ar fi ajuns la 
virsta mea. Căci era atit de nobil, ca s-o facă. 

Ci nu fusese încă împlinit. La tinăr, iubirea-i fără 
maturitate şi-nseamnă lipsă de maturitate ura față 
de oameni şi pămint. La tinăr, sufletul său şi ari- 
pile spiritului sînt încă lipite şi îngreunate. 

Dar în bărbat este-un copil, mai mult decit în 
tinăr, și are mai puţină melancolie. Știe mai bine 
cînd să trăiască și să moară. 

Liber să moară, liber în moartea sa, sfint nega- 
tor, cind nu i-e vremea să afirme — astfel știe să 
trăiască, și să moară. 

Să nu ne fie moartea un blasfem în contra oame- 
nilor şi a pămîntului, prieteni: mă rog de harul 
inimilor voastre să se milostivească întru asta. 

Şi-n clipa morţii, virtutea voastră și spiritul să 
strălucească încă, precum amurgul împurpurind 
pămîntul. De n-o să fie astfel, voi nu veţi fi ştiut 
cum să muriţi. 

Așa aş vrea și eu să mor, o, prieteni, şi să iubiţi 
mai mult pămîntul, pentru că-n el voi fi. Mă voi 

întoarce în țărină, ca să-mi găsesc odihna-n sînul 
aceleia care m-a născut. 

Într-adevăr, avea o ţintă Zarathustra, spre care 
a ţintit. De-acum, prieteni, voi sînteți moștenitorii 
țintei, şi către voi îmi voi trimite glontele de aur. 

Mai mult decit orice, prieteni, îmi place să vă 
văd cum trageţi glontele de aur. Și pentru asta 
întirzii încă pe pămint. lertaţi-mi. 


Aşa grăit-a Zarathustra. 


DESPRE VIRTUTEA DARNICĂ 
I 


Cind Zarathustra părăsi oraşul iubit inimii sale 
şi-al cărui nume era Die bunte Kuh, mulți dintre 
ucenicii săi îl insoţiră. Şi astfel ajunseră la o răscruce. 
Şi acolo, Zarathustra le zise că vrea să-și urmeze 
singur calea, că doar era prieten cu 'drumeţiile de 
unul singur. lar ucenicii săi îi dăruiră un ciomag, 
a cărui măciucă era un şarpe de aur încolăcit în 
jurul unui soare. Şi lui Zarathustra îi plăcu cioma- 
gul, şi se propti în el. Apoi, astfel grăi spre ucenici: 
„Mă veţi întreba: cum de aurul şi-a cîştigat o va- 
loare supremă? Pentru că-i rar și netrebuitor; pen- 
tru că are o blindă strălucire; pentru că se dăruiește 
tuturor. 

Fiind întruchiparea virtuţii supreme, şi-a cîştigat 
o valoare supremă. Privirea celui ce dăruiește, stră- 
luceşte ca aurul. O rază aurie e de ajuns, să reimpace 
soarele și luna. 


Virtutea supremă este rară şi netrebuitoare, 


ş 
strălucește blind. Virtutea supremă este darnicăi 

A 


Desigur, vă înțeleg prea bine, ucenici ai mei: 
v-aţi străduit, ca mine, s-aveți virtutea darnică. 
Aveţi, oare, ceva-n comun cu lupii, ori cu pisicile? 

Vouă vi-e poftă să vă oferiţi ca victime, ca daruri. 
lată de ce vi-i poftă s- adunaţi comori în sufletele 
voastre. 

Sufletul vostru-i nesătul de lucruri scumpe şi 
comori, fiindcă virtutea voastră vrea să îe dăruiască 
fără saţiu. 

Spuneţi oricăror lucruri să vină la voi, şi-n voi, 
ca mai apoi să vi le scoateţi, ca pe-o fîntină ţișni- 
toare, ca o împărtăşire a iubirii voastre. 

Într-adevăr, o asemenea iubire îşi vrea toate como- 
rile, dar eu vă zic că egoismul său e sănătos și sfint. 

Mai este un egoism, nesuferit şi stors de vlagă 
— cel ce nu caută decit să ia: un egoism al celor 
bolnavi, bolnav și el. 


Acesta priveşte cu ochi de fur la tot ceea ce stră- 
luceşte. Cu o lăcomie de vlăguit priveşte la cel ce 
are hrană din belșug şi se învirte fără încetare în 
jurul mesei celor ce fac daruri. 

Lăcomia ce-o are, vorbeşte de boala sa — dege- 
nerarea, boală ce nu i se vede. Lăcomia egoismului 
hrăpăreţ, arată un trup bolnav. 

Spunţi-mi, fraţi ai mei, există altceva mai rău 
pentru noi? Există ceva mai rău decit degenerarea? 
Şi degenerare arătăm, de-ndată ce ne lipseşte vir- 
tutea dărniciei. 

Ni-i drumul drum ce urcă, de la 6 speţă la o alta, 
mai înaltă. lar ceea ce ne cutremură, e spiritul 
degenerării, acel ce zice: „Totul pentru mine!“ 

Spiritul nostru spre culmi ţintește. Astfel îi este 
trupului simbol și-i a urcușului întruchipare. lar 
numele virtuţilor sînt tot atitea simboluri ale acestui 
urcuș. 

De-a lungul istoriei înaintează trupul, evoluind 
şi fără încetare luptind. Dar spiritul? Ce-i spiritul, 
pentru un trup? La ce slujeşte? Este heraldul lup- 
telor şi izbinzilor, şi-i este însoţitorul și ecoul. 

Numele felurite ce le au binele și răul, sint tot 
atitea parabole. Nu claritate ne aduc, ci sugerează. 
Nebun, cine nădăjduieşte să aibă de la ele știința. 

Respectaţi, fraţi ai mei, ceasul, oricare ar fi el, 
în care spiritul vostru vrea să vorbească metaforic: 
atunci virtutea vi se naște. 

Atunci se înalță trupul vostru mai sus de sine şi 
înviază. Bucuria sa încîntă spiritul, iar spiritul de- 
vine creator. El evaluează, iubeşte și își imparte 
darurile asupra fiecărui lucru. 

În ceasul cînd inima voastră se revarsă, largă și 
bogată, precum un fluviu, primejdie şi binefacere 
pentru cei de pe țărmuri, atunci virtutea vi se 
naşte. 

În ceasul cind vă simţiţi deasupra laudei, ca și 
deasupra blamului; cind voința voastră poruncește 
oricărui lucru, ca o voinţă iubitoare, atunci virtu- 
tea vi se naşte. 


În ceasul cind dispreţuiți traiul cel bun, culcu- 
şul moale, cînd, oricît de departe, vă credeţi tot în 
moliciune, atunci virtutea vi se naște. 


În ceasul cînd nu aveţi decit o vrere, cind schim- 
barea oricărei trebuințe devine însăși trebuinţă, 
atunci virtutea vi se naște. 

În fapt, asemenea virtute este un bine nou și un 
nou rău. În fapt, este un adînc și un nou murmur 
de apă ţişnitoare, și glasul unui nou izvor. 

Ea este-o forţă, virtutea nouă; este o gindire care 
stăpinește un suflet ce se ştie stăpinit; un soare de 
aur și, în jurul său încolăcit, un şarpe, al cunoaş- 
terii.“ 

După acestea, Zarathustra păstră tăcere un mo- 
ment şi îşi privi cu blajinătate ucenicii. Apoi co- 
tinuă, dar glasul îi era schimbat: 

„Rămineţi credincioşi pămîntului, o, fraţi ai mei, 
cu întreaga tărie a virtuţii voastre! Iubirea voastră 
darnică, inteligența voastră, vă fie în slujba ros- 
tului pămîntului. Vă rog aceasta și mă rog de voi! 

Să nu vi le lăsaţi să se desprindă de pămint şi 
să-şi lovească aripile de zidurile veșniciei! Vai! 
Fost-a totdeauna destulă virtute rătăcită-n zbor! 

Aduceţi, cum adus-am eu, aduceţi-i pămîntului 
virtutea rătăcită, redaţi-o trupului și vieţii, ca ea 
să-i dea pămintului adevăratul rost, rost omenesc. 

Spiritul, ca şi virtutea, s-au rătăcit în sute de 
feluri, pînă în ziua de azi. Vai, toate acele nebunii 
şi dispreţuri, trăiesc în trupul nostru, încă. Ele ni 
s-au făcut voinţă şi trup al nostru. 

Spiritul, ca şi virtutea, s-au rătăcit în sute de 
feluri pînă-n această zi. Omul însuşi, nu-i decit o 
încercare. Că, vai, cită neștiință și greșeală s-au 
intrupat în noi! 

Nu doar înţelepciunea veacurilor, ci şi nebunia 
lor. Cit de primejdios e, aşadar, să ai o moştenire ! 

Pas cu pas luptăm încă în contra uriaşului ce se 
numeşte  Întimplarea. Asupra întregii omeniri a 
domnit, pînă în ziua de azi, fără-de-rostul şi spur- 
căciunea. 

Spiritul vostru şi virtutea voastră, slujească 
rostului pămîntului, frați ai meil Daţi-i valoare 
fiecărui lucru! Pentru aceasta să luptați. Pentru 
aceasta să ‘creați! 

Trupul se curăţește prin cunoaștere. Prin incer- 
cări conştiente, se înalță. Pentru cel ce slujeşte 

cunoaşterii, toate instinctele sint preacurate, iar, 
ajuns pe culme, sufletul este plin de bucurie! 


Dacă ești doctor, să te vindeci însuţi: astfel vei 
vindeca şi pe bolnavul tău. Cel mai bun leac va fi 
să-i arăţi pe acela ce s-a vindecat pe sine. 

Există încă o mie de căi, de nimeni străbătute, 
o mie de izvoare de sănătate, sute de insulițe tăi- 
nuite ale vieţii. Nu-i omul într-atit de cunoscut, 
şi nu-i descoperit, cum nu e nici pămintul său. 

Vegheaţi şi ascuţiţi-vă auzul, o, singuratecil 
Dintru adincul viitorului vin către noi, pline de 
taină, suflările bătăilor de aripi şi, cine are bun 
auzul, aude buna veste. 

Acei ce astăzi sinteți singurateci și trăiţi retraşi 
veţi fi un popor într-o zi. Voi, care înşivă sinteţ 
aleși, veți naşte un popor ales; şi-acest popor va 
naște Supraomul. 

Într-adevăr, pămîntul, într-o zi, va fi un salvato 
lăcaș. Îl și invăluieşte o mireazmă nouă, mireazmă 
sănătoasă, = speranța nouă. 


3 


După ce astfel a grăit, tăcut-a Zarathustra precum 
un om care mai are de spus ceva. Mult timp trecu 
ciomagul, încurcat, dintr-o mină într-alta. Şi, 
sfirşit, grăi, dar glasul său era schimbat: 

„Plec singur, ucenici ai mei. Mergeti şi voi, de- 
parte și singuri. Aşa doresc. 


Într-adevăr, eu sînt acela ce vă sfătuiește aşa să 
faceți. Plecați de lingă mine și apărați-vă de Zara- 
thustra. Şi, mai mult încă, fie-vă ruşine că l-ați 
cunoscut, căci poate că v-a înşelat! 

Căutătorul adevărului trebuie să ştie nu numai 
să-i iubească pe duşmani, ci să-i urască pe prieteni. 

E-o rea răsplată pentru un învăţător, să-i fii 
mereu acelaşi ucenic. Și de ce să nu vreţi voi să 
rupeţi florile coroanei mele? 

Mă veneraţi, dar ce se-ntimplă, dacă, într-o zi, se 
prăbușește venerarea voastră? Feriţi-vă de-a fi stri- 
viţi de o statuie ce-ar fi să cadă peste voi! 

Ziceţi că-n Zarathustra credeți? Ce importanţă are 
Zarathustra? Credeţi în mine? Ce importanţă au 
credincioşii ? 

Nici nu vă cercetaseţi pe voi, cînd m-aţi găsit pe 
mine! Așa fac toți credincioşii — iată de ce puţin 
contează oricare credinţă! 

Vă dau poruncă, deci, să mă pierdeţi şi să vă 
aflaţi. Şi cînd vă veţi fi lepădat de mine cu toţii, 
numai atunci voi reveni-ntre voi. 

Într-adevăr, cu alţi ochi mi-i voi căuta atunci pe 
prietenii pierduţi, cu altă iubire vă voi iubi. 

Și încă o dată îmi veţi redeveni prieteni și: fii ai 
unei unice speranţe. Pentru a treia oară vei reveni 
atunci între voi, ca să sărbătoresc cu voi Marea 
Amiază. 

Şi Marea Amiază este ceasul cînd omul, la mij- 
locul distanţei dintre animal și Supraom, va sărbă- 
tori, ca pe speranța sa cea mai înaltă, drumul spre 
amurg — drumul spre dimineața viitoare. 

În clipa-n care va pieri, se va simţi preafericit 
să treacă într-o altă sferă. Pentru el soarele cunoaș- 
terii va fi-n zenit. 

„Toți Dumnezeii au murit. Ceea ce vrem acum, 
e să trăiască Supraomul“ — aceasta ne va fi-ntr-o 
zi, în vremea Amiezei celei Mari, suprema voință. 


Aşa grăit-a Zarathustra. 

PARTEA A DOUA 


Şi cînd vă veţi fi lepădat cu toţii 
de mine, numai atunci voi reveni-ntre 
voi. 

Într-adevăr, cu alţi ochi mi-i voi 


căuta atunci pe prietenii pierduţi, 
cu altă iubire vă voi iubi. 


Zarathustra, I-a parte, 
(Despre virtutea darnică) 


COPILUL CU OGLINDA 


Se-ntoarse Zarathustra în munţii săi şi în singu- 
rătatea peșterii — se lepădă de oameni. Aştepta 
acum, precum cel care-a semănat săminţa. Dar 
sufletul i se umplea de nerăbdare şi de dorință 
față de cei pe care îi iubea, căci avea mult să le mai 
dăruiască. Într-adevăr, ce este pe lume cel mai 
greu, este ca din iubire să- ţi închizi mîna care-a 
dăruit, şi să te ruşinezi. 

„Şi astfel singuratecul văzu cum trec lunile, anii. 
Dar îi creştea înțelepciunea și ea-l făcea să sufere 
de preaplinul său. 

Într-o zi, totuși, trezindu-se mai înaintea zorilor, 
gîndi în aşternutul său şi-şi zise-n suflet: 

„De ce voi fi simţit în somn o groază atit de mare, 
încît să mă trezesc? Oare ce-a fost, că am văzut în 
vis un copil apropiindu-se de mine, în mină cu-o 
oglindă? 

— O, Zarathustra, mi-a zis copilul, priveşte-te-n 
oglinda asta.“ 

Şi, aruncîndu-mi ochii în oglindă, țipai și inima 
îmi fremătă, că nu pe mine mă văzui, ci-o mutră 
strimbă şi o sluțenie de diavol. 


În fapt, înțeleg prea bine semnul și avertismentul 
ce-n visul ăsta mi se dau: învățătura mea e în peri- 
col, neghina trece drept griu. 

Dușmanii mei au devenit puternici şi mi-au stileit 
învăţătura într-o măsură atit de mare, că priete- 
nilor li-i ruşine de darul ce le-am făcut. 

Mi-am pierdut prietenii. lată că-i ceasul să-i 
reciștig pe cei pierduţi.“ 

Acestea zicindu-și, Zarathustra sări-n picioare, nu 
ca un om cuprins de spaimă și care-ar vrea să-şi 
recapete suflarea, ci ca un clarvăzător, ca un aed 
cuprins de-nflăcărare. Vulturul său şi şarpele-l pri- 
veau uimiţi, căci i se vedea pe chip, ca oglindirea 
unei aurore, lumina viitoarei fericiri. 

„Ce mi s-a întîmplat, dragi animale? le zise Zara- 
thustra. Oare nu-s schimbat? Fericirea nu m-a 
cuprins ca o furtună? Nebună-i fericirea mea, ne- 
bune vorbe o să zică; prea-i tînără și trebuie să mi-o 
răbdaţi. 

Rănit mă simt, de fericirea mea. Lecuitori să-mi 
fie toți suferinzii. 

De-acum din nou pot să cobor la prietenii şi la 
dușmanii mei. Vrea Zarathustra din nou să poată 
să vorbească, să-şi dăruiască şi să-şi risipească iubi- 
rea pentru acei pe care îi iubeşte. 

lubirea mea nerăbdătoare în torente se revarsă 
pe pantele spre răsărit şi asfinţit. Din înălțimea 
munților tăcuţi şi a văzduhurilor înfurtunate de 
durerea mea, sufletul meu se lasă mugind spre văi. 

Prea îndelung m-am topit în dorință, cu ochii-n 
zare. 

Prea îndelung. dedatu-m-am singurătăţii — uita- 
t-am arta de-a tăcea. 

Nu sînt decit o gură, decit un muget de torent 
coboritor din stinci și vreau să-mi grăbesc spunerea 
prin văi. 

Și chiar dacă torentul iubirii mele ar întilni vreo 
piedică de netrecut, care torent nu-şi află, pină la 
urmă, drumul său spre mare? 

Desigur, port în mine un singuratec lac, și care 
iş ajunge sieși. Torentul iubirii mele îl va revărsa 
spre cîmpie, pină la mare. 

Prin mine se deschid căi noi, căci mi-a fost dat 
un nou cuvint. Asemenea tuturor creatorilor, m-am 
săturat. de vechile limbajuri. Spiritul meu refuză să 
mai alerge multă vreme cu vechi sandale. 

Toate limbajurile-s prea încete 'pentru mine. În 
carul tău mă sui, furtună! Și te voi mai biciui, 
cu-ntreaga-mi răutate. 

Precum un strigăt mă voi avinta, ca o strigare de 
bucurie, mai dincolo de mările departe, pînă la 
Insulele Fericite, unde mi-s prietenii. 

Şi printre ei sunt și dușmanii mei. Cât îi iubesc pe 
toţi, acum, numai fiindcă pot să le vorbesc! Duşmanii 
mei, ei înşişi sunt partea-a fericirii mele. 

Și pentru-a călări trăpaşul meu cel mai focos, 
sulița mea m-ajută cel mai mult: mi-e cea mai bună 
scăriţă de pus pe ea piciorul, să mă salt. 

Această suliță, pe care o azvirlu duşmanilor! Și cit 
de recunoscător le sunt, că pot s-o azvirlu iar spre 
ei | 

Umilat peste măsură mi-era norul. Printre risetele 
fulgerelor, azvirli-voi pe văi rafale de grindină! 

Atunci mi se va umfla puternic pieptul şi voi sufla 
furtună peste munţi; și astfel mi-l voi ușura. 

Într-adevăr, fericirea şi libertatea mea vor trece 
peste voi ca o furtună. Duşmanii mei vor crede că 
Cel Rău turbează pe. de-asupra lor. Şi vouă, 
prieteni, şi vouă vă va fi teamă de sălbateca-mi 
învățătură şi, poate c-o să fugiţi de mine, ca și 
duşmanii ! 

O, cum nu pot să vă rechem la mine suflind în 
fluier! Şi Înţelepciunea mea, leoaică, o, cum nu 
poate să-nveţe să roșească blind! O, cite lucruri am 
învăţat, ea şi cu mine! 

Sălbateca-mi Înţelepciune s-a împreunat în si- 
hăstriile din munți. Născut-a pe-asprimea pietrelor 
ultimu-i pui de leu. 

Şi iată că în nebunia ei aleargă străbătind pustiul 
şi pretutindeni caută doar ierburi moi, sălbăticita 
mea Înţelepciune. 

Pe dulcea iarbă a inimilor voastre, prieteni ai mei, 
în scorburile blîndeţii voastre, ar vrea să-și lase ce 
are mai de preț. 


Aşa grăit-a Zarathastra. 


N 


ÎN INSULELE FERICITE 


Smochine coapte cad din crengi. Dulci şi moi că- 
zînd, coaja lor roşie se sparge. Eu sunt vintul de 
Nord, care doboară smochinele. 

Preceptele îmi cad, prieteni, asemenea smochinelor 
ce-s coapte. Luaţi şi zeama lor, şi miezul proaspăt. 
Ne-nvăluiește toamna, cerul curat al după-amiezii. 

Priviţi în jurul nostru, cit belşug! Din mijlocul 
acestei risipe, este grozav să-ţi arunci ochii spre mări 
indepărtate. 

Odinioară îl chemară-ţi pe Dumnezeu, cind 'rătă- 
cise privirea pe mări depârte, dar eu v-am învăţat 
să-l invocaţi pe Supraom. 

Dumnezeu nu-i decit o presupunere și nu vreau ca 
presupunerile voastre să vă fie mai mari decit 
voința creatoare. 

Aţi putea, oare, să creați un Dumnezeu? Să nu-mi 
vorbiți de Dumnezei! Dar Supraomul,țil puteţi 
crea | 

Poate că nu-n voi înșivă, prieteni, dar aţi putea 
să deveniți părinții și strămoșii Supraomului. E 
ceea ce-ați putea creia mai bun! 

O presupunere e Dumnezeu, dar vreau ca presu- 
punerile voastre să fie în limitele a ceea ce poate fi 
gindit. i 5 
Puteţi voi, oare, să-l gîndiți pe Dumnezeu? 
Voința voastră de-a afla Adevărul, preface orice 
lucru în realitate gindită de om, văzută şi simțită 
de om. Să duceţi gindul, aşadar, pînă la limita 
propriilor voastre simţuri. 

Şi ceea ce numiţi voi lume, va trebui să-ncepeţi ao 
crea din nou. Trebuie să-i daţi judecata, voinţa, 
chipul vostru, cum şi iubirea voastră. Şi-n asta, 
discipoli ai Cunoașterii, vă veţi afla voi fericirea. 

Şi cum ați da voi viaţă, făr-a avea speranţă, dis- 
cipoli ai cunoaşterii ? Astfel n-aţi şti.că de la naștere 
sunteţi aşezaţi într-o lume de ne-nţeles, ori fără 
nici o noimă. 

Și spre a-mi deschide spre voi inima toată, prieteni, 
vă voi spune: de ar fi fost Dumnezei, cum aș fi 
răbdat eu însumi, să nu fiu Dumnezeu? Deci: nu 
există Dumnezeu. 

Iată concluzia pe care-am tras-o, dar care mă trage 
şi ea, la rindul ei. 

Nu-i Dumnezeu decit o presupunere, dar cine-ar 
putea să rabde toate frămintările acestei presupuneri, 
fără să moară? N-ar trebui luată de la creator cre- 
dinţa şi de la vultur zborul lin peste înălțimile ce-s 
ale sale? 

Dumnezeu este-un gind, care îndoaie tot ce-i drept 
şi face să se clatine ceea ce-i tare-n temelii. Dar ce! 
S-ar putea şterge timpul, iar lucrurile trecătoare ar 


putea fi numai minciună? 

Acest gînd zdruncină scheletul omului şi-i face 
greață la stomac. Într-adevăr, atare presupunere 
e dintre-acelea ce te-ameţesc. 

Vă spun că-s primejdioase, neomeneşti, toate aces- 
te teorii despre Fiinţa unică și absolută, neschimbă- 
toare, mulțumită și nepieritoare. 

Veşnicia — nu este decit simbol. Și mint prea 
mult poeţii. 

Dar cele mai bune simboluri sunt cele ce vorbesc 
de timp şi devenire: justificare și laudă a tot ce-i 
trecător. 

Să creiezi — iată ce eliberează de durere, iată ce ne 
face viaţa mai uşoară. 

Dar, ca să se nască creatorul, trebuie multă durere 
şi numeroase metamorfoze. 

Da, bogată vă va fi viaţa în amare agonii, 0, creatori | 
Și din această pricină veţi deveni apărătorii a tot 
ce-i trecător. 

Și dacă creatorul trebuie să fie el însuși copil, 
precum acela pe ce se va naște, trebuie să accepte 
să fie lăuză, cu toate ale naşterii dureri. 

Într-adevăr, cărarea mea 'm-a dus prin sute de 
suflete, prin sute de faceri dureroase şi de leagăne. 
Trecut-am prin destule despărțiri, ştiu sfişierea ulti- 
melor ceasuri. 

` Dar astfel mi-este vrerea creatoare, astfel destinul, 
meu. Sau, spre a vă zice mai cinstit: aşa-i destinul 
ce mi-l impune o astfel de vrere. 

Întreaga fiinţă simţitoare suferă în mine, văzindu-se 
ostatecă, dar totdeauna vrerea-mi intervine spre-a 
mă elibera și a-mi da bucurie. 

A vrea, este eliberare! Aceasta-i adevărata concep- 
ţie despre voință, despre libertate! lată învățătura 
lui Zarathustra! 

A. nu mai vrea. a nu mai judeca, a nu crea — oh, 
rămînă o asemenea stare de oboseală străină mie, 
totdeauna! 

În cercetarea cunoașterii, îmi aflu totdeauna plă- 
cerea voinței mele, preocupată să cuprindă şi să 
crească. Și dacă în mine cunoașterea-și păstrează 
nevinovăția, este pentru că îşi păstrează mereu 
voința de-a fi rodnică. 

Această voință m-a depărtat de Dumnezeu şi zei. 
Căci ce ne-ar fi rămas să mai creiem, de-ar fi fost 
zei? 

Ci totdeauna spre oameni mă aduce fierbintea mea 
voință creatoare. Cum dalta este atrasă către piatră. 

Vai, oameni, în piatră doarme imaginea pe care-o 
caut, aceea ce-mi este imaginea imaginilor toate. Vai, 
pentru ce trebuie să fie-nchisă în cea mai aspră și 
mai urită dintre încăperi? 

Grozav se îndărătniceşte dalta, în contra tainiței! 
Și sare-n ţăndări piatra, dar ce-mi pasă! 

Lucra-voi pînă la sfirşit statuia, căci într-o zi mi-a 
apărut o umbră — ce este mai tăcut şi mai uşor pe 
lume, mi-a apărut. 

Frumuseţea Supraomului mi-a apărut, ca Umbră. 
Ah, fraţi ai mei, ce-mi pasă de astăzi înainte, de 
zei ? 


Așa grăit-a Zarathustra. 


DESPRE CEI MILOSTIVI 


Prieteni, cuvinte batjocoritoare m-au ajuns: 
„Uitaţi- vă la Zarathustra! Oare nu trece printre noi 


ca printre animale?“ 
Ci ar fi fost mai bine să se zică: „Acela care printre 
oameni caută cunoașterea, este într-adevăr ca printre 


animale !“ - 

Și însuși omul, pentru acela care are cunoașterea, 
nu este decit un animal cu-obrajii rumeni. 

Dece are el, oare, obrajii rumeni? Nu pentru că 
prea adesea i-a fost ruşine? 

„O, prieteni! Astfel grăieşte discipolul cunoașterii: 
ruşine, rușine şi ruşine — aceasta-i toată istoria ome- 
nirii. 

De-aceea omul simţitor îşi impune să nu umilească 
niciodată pe nimeni, şi să simtă rușine îndreptăţită, 
faţă de tot ce suferă. 

În fapt, nu-mi plac acești preamilostivi, ce se com- 
plac în milostenia lor, căci greşesc avind prea multă 
ruşine. 

Nu pot, să nu simt milă, dar nu-mi place să mi se 
spună că-s milos. Dacă-s milos, îmi place să fiu de 
la distanţă. 

Mai bine să-mi acopăr chipul şi să fug, mai înainte 
de a fi recunoscut! Aşa vă sfătuiesc să faceţi și voi, 
prieteni. 

Să nu-mi ivească soarta în cale decit inimi ca ale 
voastre, străine durerii, cu care să am dreptul să 
punem laolaltă speranța, hrana și mierea ce o am. 

În fapt am făcut una sau alta pentru cei suferinzi, 
dar totdeauna mi s-a părut că ar fi fost mai bine să 
fac ceva ce să-mi sporească bucuria. 

De cînd e omul om, el prea puţin știut-a bucuria. 
Acesta, fraţi ai mei, e singurul păcat originar. 

ŞI, dacă ne vom învăţa cu bucuria, cu-atit mai 
mult uita-vom să facem rău la alţii, ori să le născo- 
cim dureri. 

De-aceea îmi spăl mina cu care dat-am ajutor celor 
nefericiţi, de-aceea imi şterg sufletul. 

Căci ruşine mi-a fost, văzind că-i e ruşine celui ce 
suferă; venindu-i în ajutor, amarnic lovit-am în 
mîndria sa. 

Marile obligaţii nu produc recunoștință, ci resenti- 
mente; mărunta binefacere ce nu poate să fie uitată, 
se preface în vierme care roade. 

„Nu acceptaţi decit cu superioritate. Să acceptaţi o 
binefacere de parcă-aţi face o favoare“. Acesta-i 
sfatul pe care li-l dau acelora ce n-au cum să răs- 
plătească. 

Eu sunt dintre acei ce dăruiesc: ca prieten, cople- 
şindu-i pe prieteni. În ce-i priveşte pe străini şi pe 
sărmani, culeagă-şi singuri fructele din pomul meu; 
cu-atita mai puţin se vor simţi umiliţi. 

Dar cerșetorii vor trebui să fie interziși. Acestora, 
te superi cînd le dai, dar te mai superi și cînd nu le 
dai. 

De-asemeni păcătoşii şi cei cu conştiinţă rea. Cre- 
deți-mă, prieteni, remuşcarea te învață să muștil 

Dar, cele mai rele, sunt gindurile meschine. Mai 
bine să faci răul, decît să gindeşti josnic. 

Fără-ndoială că vă ziceţi: „Plăcerea de-a face mici 
răutăţi, ne fereşte să făptuim un rău mai mare“. 
Dar în acest domeniu nu trebuie s-agoniseşti nimic. 

Fapta cea rea e ca o coptură — te doare, te mănîncă, 
plesneşte; adică-i sinceră zicînd: sunt boală. 

Gindul cel josnic, însă, este un mucegai: se chir- 
cește, se ascunde, pînă întregul trup e veştejit şi ros 
de o mulţime de mici ciuperci. 

Cu toate acestea, iată o vorbă pe care o strecor le 
urechea oricui e stăpinit de-un demon: „Mai bine, 
in orice caz, să-l laşi să crească demonul din tine, 
căci ai şi tu un drum de măreție“. 

Vai, fraţi ai mei, sunt multe de zis despre noi toți. 
Se întimplă să știm multe despre semeni fără, cu 
toate astea, să-i pătrundem și să-i depășim. 

E greu să trăieşti printre oameni, findcă-i greu să taci. 

Şi nu faţă de cel pe care-l detestăm, suntem cel mai 
nedrepţi, ci faţă de cel care ne este indiferent. 

Dacă ţi-e prietenul bolnav, dă suferinţei sale adă- 
post, dar fii pentru el culcușul aspru, un pat de 
scindură. Doar astfel îi vei fi folositor. 

Și dacă "prietenul îţi face rău, să spui: „Răul ce 
mi-ai făcut, ţi-l iert ;:dar răul ce ţie însuţi ţi l-ai făcut, 
cum aş putea să-l iert?“ 

Așa vorbeşte orice iubire mare: iartă și are milă. 

Inima trebuie să ţi-o ţii în friu, căci de-i laşi hăţu- 
rile, în curînd te face să-ţi piezi și capul. 

Vai! Cine, decît milostivul, face mai mari nebunii? 
Există pe lume cauză mai mare de suferință, decît 
nebuniile celor milostivi? 

Vai de cei care iubesc, dacă nici mila nu ştiu să 
și-o stăpînească ! 

Aşa îmi zise diavolu-ntr-o zi: „Şi Dumnezeu își are 
iadul său: iubirea sa de. oameni.“ 

Și de curînd l-am auzit spunind această vorbă: 
„Murit-a Dumnezeu. De mila ce-a avut-o pentru 
oameni, a murit.“ i 

Vă pun în gardă, deci, împotriva milei. Dinspre 
această zare, un negru nor îl mai ameninţă pe om. 
Într-adevăr, mă înţeleg cu semnele prevestitoare 
de furtună. 

Mai amintiţi-vă, de-asemenea, de-acest cuvint: 
„Oricare iubire mare, își calcă peste mila sa; căci 
vrea să creieze ceea ce iubeşte. 

Eu mă jertfesc iubirii mele — aproapele, ca mine 
însumi — astfel vorbesc toţi creatorii. * 

Dar toți creatorii-s neîndurători. 


Așa grăit-a Zarathustra. 


DESPRE PREOȚI 


Și Zarathustra, într-o zi, le făcu semn ucenicilor 
să se apropie, şi astfel le grăi: „Priviţi-i pe preoţi. 

Deşi îmi sunt dușmani, să treceţi pe lingă ei în linişte, 
cu sabia în teacă. 

Căci printre ei se află şi eroi. Mulţi dintre ei au 
suferit prea mult; mulți dintre ei i-au făcut pe alţii 
să sufere. 

Sunt duşmani plini de răutate. Nimic nu este mai 
“răzbunător ca umilinţa lor. Dacă te prinzi cu ei, rişti 
să te murdărești. 

Dar singele mi-e inrudit cu-al lor, şi vreau ca sin- 
gele-mi să fie onorat chiar şi-n aceștia.“ 

Cind preoţii-i trecură pe-alături, Zarathustra se 
îndureră, dar, după un moment, Lrecindu-și peste 
mihnire, astfel grăi: 

„Mi-e milă de preoţi. Mi-e şi scirbă, dar asta-i 
pentru mine lucrul cel mai neînsemnat, de cînd sunt 
printre oameni. 

Mi i-am compătimit întotdeauna, şi i-am deplins. 
Îi văd ca pe ostateci şi ca pe osindiţi. Căci cei pe 
care-l numesc ei Mintuitorul, i-a pus în lanţuri. 

Lanţuri de false valori, şi de cuvinte mincinoase. 
Vai, cine o să-i mîntuie de-acest Mintuitor? 

Pe mare legănaţi, crezură într-o zi că nimeriră pe-o 
insulă, dar iată că nu era decit spinarea unui mon- 
stru adormit. | 

Falsele valori, vorbele mincinoase, aceștia sunt mon- 
ştrii cei mai temuţi ai omenirii; fatalitatea rămine 
multă vreme adormită, sau la pindă. 

Apoi, de-o dată, într-o zi, tresare şi se trezeşte, 
mănîncă şi-i înghite pe toți aceia ce şi-au clădit lăca- 
şuri pe-o astfel de spinare. 

- O, priviţi lăcaşurile pe care preoţii le-au construit 
Peșteri înbălsămate, ce se numesc biserici. 

Lumină falsă, aer fumegos! Sufletul însuși se 
simte prins de-acestea, în avîntarea lui spre înăl- 
ţimi | 

Ci, dimpotrivă, crezul lor poruncește: „Urcaţi scara, 
urcaţi-o, și-n genunchi nemernici ce sunteţi“ | 

Într-adevăr, îmi place mai mult nepăsarea, decit 
ochii împăienjeniți de devoțiunea şi sfiiciunea lor. 

Cine-a făcut peșterile și scările pentru devoțiune?, 
Nu oamenii, care vroiau să se ascundă în faţa celui 
preacurat? 

Eu aştept ziua cînd cerul curat va străluci prin bol- 
țile crăpate, și aştept iarba și macii printre molozul 
zidurilor lor, ca să iubesc altarele lui Dumnezeu. 

Numit-au Dumnezeu pe-acel ce-i înfrunta şi ti 
făcea să sufere. Era un eroism, în închinarea lor. 

Şi l-au iubit pe Dumnezeu, doar răstignindu-l 
ca pe-un om. 

Ca hoituri vrut-au să trăiască, şi hoiturile şi le-au 
imbrăcat în negru. Şi pină și în predicile lor se simte 
lincezeala din camerele mortuare. 

Să trăieşti în vecinătatea lor, e cum ai fi-n vecină- 
tatea unor întunecate lacuri, pe fundul cărora bros- 
coii-şi tărăgănează cintecul nostalgic. 

Ar fi trebuit să nalțe cîntări mai vrednice, ca să 
mă facă să cred în Mintuitorul lor! Şi-ar fi fost |bine 
ca ucenicii acestuia să aibă aerul că-s mintuiţi. 

Aş vrea să-i văd goi. Doar frumuseţea mai poate 
să ceară îndurare. Căci cine se mai lasă convins de-o 
tristețe imbrobodită? 

În fapt, Mintuitorii lor înşişi, nu sunt nici fii ai 
libertăţii, nici coboriţi din cerul libertăţii. În fapt, 
tălpile lor n-au mers niciodată pe covorul Cunoașterii | 
` Spiritul acestor Miîntuitori a fost plin de lacune, 
dar în fiecare lacună şi-au pus cite-o iluzie, ciîte-o 
deschizătură ca o gură, numită Dumnezeu. i 

Spiritul li se îneca în milă şi, cind seumilau de milă 
cîte-o grozavă nebunie plutea la suprafață. 

Își impingeau turma cu strigăte pe puntea lor, ca şi 
cum n-ar fi fost decit acea singură punte, care să ducă-n 

viitor. În fapt, acești păstori, ei înşişi erau doar 
nişte oi. 

Aceşti păstori aveau suflete mari, dar spiritele — 
mici. O, fraţi ai mei, și cît de strimte sunt sufle- 
tele, chiar cele mai mari! Chiar cele mai încăpătoare! 

Cărarea şi-au însemnat-o cu urme însingerate, iar 
nebunia lor cerea ca adevărul să fie învederat prin 
sîngele vărsat. 

Ci sîngele e cel mai rău martor al adevărului. Sîn- 
gele otrăveşte doctrina cea mai curată şi o preface 
în nebunie şi-n ură, în adincul inimilor. 

Să treci prin foc, pentru credinţă, ce adevereşte? 
Desigur, că-i mai bine ca legea noastră să se nască 
din jarul nostru. 

Inima înflăcărată, mintea rece. Cind se-ntilnesc 
acestea două, se naşte „Mintuitorul“, se naște ura- 
ganul. 

Într-adevăr, au fost oameni mai mari, și mai cu 
har născuţi, decit aceia pe care mulţimea-i numeşte 
Mintuitori-aceste uragane devastatoare. 

Ci trebuie să vă eliberaţi de cei ce se dau mai 
mari decit Mintuitorii, dacă mai vreţi să aflaţi 
drumul spre libertate. 

N-a existat încă niciodată Supraomul. lar pe 
oameni, i-am văzut fără veșmînturi,-pe cel mai mare 
şi pe cel mai mic. 

Se-aseamănă prea mult. Chiar cel mai mare dintre 
ei, mi s-a părut prea om. 


Aşa grăit-a Zarathustra. 


DESPRE VIRTUOȘI 


Cu mare zgomot de tunete și de pirotehnii cereşti, 
trebuie să le vorbeşti simţurilor moleşite şi adormite. 

Ci frumuseţea vorbeşte cu glas scăzut. Ea nu 
pătrunde decit în sufletele cele mai înalte. 

Pavăza mea, astăzi, a fremătat uşor şi mi-a suris. 
Era surisul sfint, freamătul sfint al frumuseţii. 

De voi, oameni virtuoşi, a ris astăzi frumusețea 
mea. Și glasul i l-am auzit zicindu-mi: „Mai vor să 
fie şi plătiți!“ 

O, vreţi să fiți plătiţi, oameni virtuoşi! vroiţi răs- 
plată, pentru virtutea voastră! Şi cerul, în schimbul 
pămintului, și veşnicia, în schimbul zilei de astăzi ! 

Şi-mi azvirliți în față, că nu există vreun ceresc 
împărțitor de plăți şi de răsplăți? De fapt eu nu 
învăţ, cum că virtutea nu- şi este sieși o răsplată. 

Vai, asta mă doare, că pină şi-n străfundul lucru- 
rilor s-a împlintat minciuna răsplăţii şi a osîndei; 
şi pînă şi-n adincul sufletelor noastre, o, virtuoşi! 

Cuvintul meu, asemenea colțului de mistreţ, vă 
va răscoli pămîntul sufletelor; eu vă voi fi brăzdarul 
de plug. 

Vor trebui-n lumină scoase, toate tainele pe care le 
aveţi muncindu-vă pină-n străfundurile voastre și 
sfărmurindu-vă la soare, astfel minciuna vă va fi 
despărțită de cele ce vă sunt adevărate. 

Căci iată-l, adevărul vostru: voi sunteţi prea curați 
pentru mocirla unor asemenea cuvinte: pedeapsă, 
plată şi răsplată. 

Voi vă iubiţi virtutea, precum o mamă își iubeşte 
copilul său. Dar auzitu-s-a vredată că o mamă ar 
fi dorit să fie plătită pentru iubirea sa? 

Nimic nu vi-e mai drag decit virtutea voastră.Și 
nădăjduiţi să vă cuprindeți în cicluri de metamorfoze. 
Dar orice ciclu se răsucește şi se învirte pe sine însuşi, 
spre a ajunge pînă la urmă tot la sine. 

Şi ce virtutea voastră o alcătuiește, este asemenea 
cu o stea stinsă, a cărei lumină încă luminează și 
călătorește. Dar pînă cînd va mai călători? 

Tot astfel, lumina virtuţii voastre se împlineşte 
după ce fapta s-a desăvirşit. Lucrarea demult vă va 
fi moartă și uitată, dar raza-i luminoasă continua-va 
să trăiască şi să străbată spații. 

Virtutea voastră să vă fie Eul vostru. Dar nu ca 
ceva străin de voi, precum o epidermă, ori o înveli- 
toare! Vă fie adevărul adinc, al sufletelor voastre, 
o, virtuoşi! 

Ci mai sunt unii, e-adevărat, pentru care virtute 
înseamnă să se ghemuiască sub lovituri de bici. 
Şi prea v-aţi aplecat urechea la urletele lor. 

Sunt alţii care numesc virtute lenea ce-o au şi-n 
vicii. Și-ndată ce ura, ori invidia se pregătesc să 
picotească-n ei, li se însufleţește „justiția“ și-și freacă 
încă ochii somnoroși. 

Și mai sunt alţii încă, traşi spre prăpăstii; îi trage 
demonul din ei; dar, cu cit se duc de ripă, cu attt 
mai mult le lucesc ochii, cu-atit mai mult nădăjduiesc 
în Dumnezeul lor. 

Vai! 'Ţipătul acestora de-asemeni ajuns-a la ure- 
chea voastră, o, virtuoşi: „Tot ceea ce nu pot să fiu, 
numesc virtute şi Dumnezeu.“ 

Și mai sunt alţii, care înaintează cu greu, scirțiind 
ca o căruță din care se descarcă o grămadă de pietre. 
Aceştia au totdeauna pe buze vorbe de demnitate 
şi virtute. Dar ceea ce numesc ei virtute, este pedala 
ce le servește să se înfrineze. 

Și mai sunt alţii, care se-aseamănă cu ceasurile 
bine trase: le auzim tic-tacul, și cer ca tic-tacul lor 
să fie înţeles virtute. 

De fapt, aceștia-mi plac. Oriunde aflu asemenea 
ceasornice, le trag, cu mare zgomot de maşinărie 
și socotesc că ele vor ticăi mai mult decit s-ar crede. 

Și alţii sunt mindri de bucăţica lor de justiţie şi 
în numele ei făptuiesc abuzuri, în aşa fel, că lumea-i 
scufundată în nedreptatea lor. 

Vai! Ce groaznic este cuvintul virtute-n gura lor! 
Și cînd aceştia zic: „Sunt drept“, pare că se aude 
„Sunt îndreptăţit“ 

Aceștia ar vrea ca virtutea lor să le orbească 
dușmanii. Ei nu se înalță, decit ca să-l doboare 
pe un altul. 

Sunt alţii ce şed în mlaștinile lor şi se aud din tres- 
tiișuri: „Virtutea- nseamnă să stai cuminte- n mlaștină. 
Pe nimeni nu mușcăm, îi ocolim pe cei ce mușcă, 
şi-n orice lucru suntem de-acord cu tot ce ni se 
spune.“ 

Și sunt şi alţii, cărora le plac gesturile şi care gin- 
desc: „Virtutea nu-i decit un gest.“ 

Genunchii acestora sunt veşnic plecaţi, miinile 
mpreunate ca laudă virtuţii, dar inima lor nu cu. 
noaște virtutea. 

Și sunt și alţii, care gindesc că pentru a fi virtuos 
este de-ajuns să zici: „Virtutea-i trebuitoare“. Dar 
în adincul lor nu cred decit că poliţia-i trebuitoare. 

Și unii, cum sunt neputincioşi să-şi dea seama de 
măreţia omului, declară că virtutea se reduce la a-ți 
da seama de josnicia lui; și-această rea voință 
şi-o numesc virtute. 

Astfel, toţi oamenii gîndesc că au parte de virtute, 
sau, pe puţin, se cred cunoscători în bine și în rău. 

Dar Zarathustra n-a venit pentru a le zice acestor 
nebuni şi mincinoși: „Ce ştiţi voi de virtute ? Ce, oare, 
aţi putea să știți?“ 

El a venit, prieteni, ca voi să vă scirbiți de vechile 
formule învăţate de la nebunii mincinoşi. 

Ca să vă săturaţi de vorbele „plată“ și „răsplată“, 
„pedeapsă“ și „dreaptă răzbunare“; şi ca să fiţi 
sătui de-a zice: „o faptă este bună, atunci cînd este 
d ezinteresată“. 

Ah, prieteni, cînd vă veţi dărui în întregime în fapta 
voastră, ca mama care-i pe de-a întregul in copil, 
voi zice că aflat-ați numele virtuţii. 

Într-adevăr, v-am încintat cu sute de cuvinte, 
cu toate zorzoanele virtuţii voastre; şi iată că vă 
supăraţi pe mine, întocmai ca niște copii supărăcioși. 

Că se jucau pe țărmul mării, și iată, veni valul care 
le duse jucăria, și iată-i, pling. 

Dar acelaşi val le va aduce noi jucării, sub pașii lor 
le va aşterne cochilii dungate. 

Copiii se vor molcomi. Precum aceşti copii, avea- 
veţi şi voi, prieteni, cochilii dungate şi molcomiri. 


Aşa grăit-a Zarathustra. 


DESPRE CANALIE 


Viaţa e-un izvor de bucurie, dar dacă vine canalia 
să soarbă, izvorul capătă otravă. 

Îmi place ceea ce-i curat, dar nu-mi place deloc 
să văd mutrele strimbe şi setea celor necurațţi. 

Și-au aruncat privirea-n adincul fintinilor și-acum 
fintinile le oglindesc respingătorul lor suris. 

Spurcaţi fiind, au otrăvit-o apa sfintă 'și, bucurie 
numind spurcatele lor visuri, au otrăvit chiar și 
cuvintele. 

Flacăra se moaie, de cum aşează lingă focuri ini- 
mile lor jilave. Spiritul însuși sfiriie și fumegă, de 
cum se-apropie canalia de foc. 

Fructul devine dulceag și mălăieţ în mina lor; 
privirea li-i de-ajuns, ca să usuce pomul roditor. 

Şi mulţi din cei ce s-au scirbit de viaţă, scirbitu-s-au 
din pricina unei canalii, căci n-au vrut să împartă cu 
o canalie izvorul, flacăra, ori fructul. 


` 

Şi mulţi se duseră-n pustiu, să moară mai degrabă 
de sete, cu sălbăticiunile, decit să fie impreună cu 
spurcaţii însoțitori de caravane în jurul apei de 
băut. 

Și mulţi din cei ce înaintară ca o furtună de grindină 
devastatoare asupra cîmpului, vroit-au doar să-şi 
pună talpa pe mutra canaliei şi să-i închidă botul. 

Și cel mai greu de înghiţit nu mi-a fost să ştiu că 
viaţa însăși cuprinde îndușmănire, moarte, chinuri, ci 
într-o zi îmi pusei această intrebare, ce era gata să 
mă înăbușe: „Viaţa, are ea nevore de canalie» 

Trebuiesc, oare, fintinile otrăvite, focurile rău miro- 
sitoare, visurile spurcate, ori viermii în pîinea vieţii?“ 

Nu ura, ci scîrba îmi mănîncă viaţa. De cite ori, 
vai, nu am fost scirbit în spirit, văzind că însăşi 
canalia are spirit! i 

Şi le-am întors spatele celor ce stăpinesc, cind am 
văzut ce se numeşte astăzi a stăpini — adică să faci 
trafic şi să negustoreşti pe seama puterii —, traficul 
cu canalia. 

Trăit-am printre neamuri de alt grai şi-auzul mi 
l-am ceruit, să nu cunosc limbajul negustoririi lor 
şi nici tocmeala asupra puterii. 

Cu greață străbătut-am, ceruindu-mi nările, prin 
tot ce înseamnă ieri şi astăzi. În fapt, tot ce-i de 
astăzi şivde ieri, e infestat de scriitura canaliei ! 

Mult timp trăit-am ca infirm, orb, surd şi mut, 
decit să fiu laolaltă cu canalia celor puternici — cu 
scriitorași şi cu cheflii. 

Cu greu şi cu băgare de seamă spiritul meu urcat-a 
trepte. Cea mai mică pomană de bucurie, îl întărea, 
căci ca un orb era, cu sprijin doar în cirja sa. 

Dar cemi s-a-ntimplat? Cum mi-a trecut această 
scirbă? Cum mi-a întinerit privirea? Cum am ajuns, 
cu o bătaie de aripă, la înălțimea la care nici o cana- 
lie nu mai suise pe ghizdurile acelor fintîni ? 

Oare chiar scirba ce-o aveam mi-a dat aripi și darul 
de a descoperi izvoare? Că a trebuit să zbor pînă la 
munţii cei mai înalţi, ca să găsesc izvorul bucuriei. 

O, fraţi ai mei, mi l-am găsit. Aici, în munţii cei 
mai înalți, ţișneşte pentru mine izvorul bucuriei. 
Aici e viaţa în care canalia nu și-a muiat buzele 
vreodată. 

Țişneşti chiar prea furios, izvor al bucuriei! Adesea 
astfel goleşti cana, vrind s-o umpli. 

Va trebui să-nvăț a mi te-apropia mai cu băgare 
de seamă. Mi-e inima încă prea grabnică să 
te-ntilnească. 

Inima mea în care arde vara, scurta mea vară 
arzătoare, melancolică şi beată de bucurie. O, cit 
de mult inima-mi văratecă, doreşte răcorea ta! 

Împrăștiată-i tristeţea șovăitoare-a tinereţii mele! 
Pierdută-i răutatea fulgilor de zăpadă, în iunie! Nu 
sunt decît un anotimp de vară, şi miez deplin de 
vară. 

Vară pe culmi, izvoare proaspete, tăcere preafe- 
ricită: o, prieteni, veniţi — liniştea va crește, de-o 
fericire şi mai mare încă. 

„ Căci aici este culmea noastră şi ţinutul nostru. 
Suntem prea sus, aici, şi panta-i prea abruptă pentru 
spurcați și setea lor. 

Priviţi în fintina bucuriei mele, prieteni! Ce-ar 
fi s-o tulbure? Vă va suride, cu toată curăţția sa. 

În arborele vremii viitoare ne vom face cuibul. 
Și vulturii or să ne-aducă hrană, o, singurateci! 

Cei spurcaţi n-or să aibă parte de-această hrană: 
ar crede că mănîncă foc şi că și-ar arde mutra. 

„De fapt, noi nu dăm adăpst celor spurcaţi. Și tru- 
pului, și spiritului lor, fericirea noastră li s-ar părea 
o peşteră de ghiaţă. 

Căci noi trăim cu mult mai sus ca ei ,noi suntem pre- 
cum vînturile aspre, vecini cu vulturi, cu zăpezi, 
cu: soare — aşa cum viînturile mari trăiesc. 

Și-asemeni vintului sufla-voi peste ei — spiritul 
meu le va tăia suflarea. De-aceea viitorul este-al 
meu. 

Într-adevăr, e Zarathustra vintul cel mare, care 
le mătură pe toate. Și iată sfatul pe care el li-l] dă 
duşmanilor săi, acelora care tușesc şi scuipă: „Feri- 
ţi-vă de a scuipa în contra vintului !“ 


Aşa grăit-a Zarathustra. 


DESPRE TARANTULE 


Iată peștera tarantulei. Vrei pe ea însăși s-o vezi? 
Iată-i pinza. Atinge-o. Va tremura. 

Uite-o, că se grăbeşte. Fii binevenită, tarantulă! 
Tu porți pe spate triunghiu negru, însemnul, şi ştiu 
ce-i şi în inima ta. 

Inima ţi-o locuieşte răzbunarea. Pişcătura ta face 
o bubă negricioasă. Veninul tău face să ameţească 
sufletele. 

Vă voi vorbi deci în parabolă, vouă, cei care daţi 
sufletelor ameţeală, predicatori ai egalității! Nu 
sunteți decit niște tarantule. O ciudă ascunsă lo- 
cuiește-n voi. - 

Dar, pină la urmă, vă voi dezvălui tainițele. Și vă 
voi ride-n faţă, cu risul meu de culmi înalte. 

Și vă voi destrăma lucrarea pinzei, ca minia să vă 
facă să ieşiţi din peșterile voastre de minciuni, și 
să țişnească ne-ntirziat vorbele voastre despre „drep- 
tate“. 

Căci a-l elibera pe om de orice gînd de răzbunare, 
e pentru mine puntea care duce spre cele mai înalte 
speranţe, și-i curcubeul după lungi furtuni. 

Dar altceva vor tarantulele. „Ceea ce noi numim 
dreptate, este să umplem lumea cu furtunile răzbunării 
noastre“ — iată ce-și spun acestea, una către alta. 

„Vrem să ne răzbunăm, să-i împroșcăm pe toţi 
acei ce nu ne seamănă“ — iată ce-și jură tarantulele 
în inimile lor. 

„Virtutea va fi de-acuma înainte a vrea egalitate 
pentru toţi! Îi vom urmări cu strigătele noastre pe 
cei care dețin puterea“. 

Astfel, ca predicatoare egalităţii, nebunia tiranică 
a neputinței cere, țipind „egalitate“. Astfel, cele mai 
tainice dorințe ale noastre, de-a fi tirani, se-ascund 
acum sub nume virtuoase. 

Deşertăciune răutăcioasă, gelozie ascunsă, poate 
că gelozie şi deşertăciune ancestrale, iată ce iese 
din voi precum o flacără şi-o nebunie de răzbunare. 

Ceea ce tatăl a tăcut în el, adesea fiul o spune 
în cuvinte, trădind secretul tatălui. A 

Se-aseamănă cu nişte entuziaști, dar nu inima arde 
în ei, ci răzbunarea. lar cînd se arată reci şi subtili, 
nu spiritul ci invidia îi face reci şi subtili să fie. 

Doar gelozia ce-o au îi duce pe cărări de ginditori. 
Însemnul geloziei este că merg întotdeauna prea 
departe, iar osteneala lor sfirşeşte prin a dormi-n 
zăpadă. 

Orice plingere a lor, sună a răzbunare. Fiece laudă 
de-a lor, vădește intenţia de a zădărnici. lar fericirea 
le este de a se face judecători. 

Vă dau, deci, acest sfat, prieteni: nu vă încredeţi 
în cei ce au puternic instinctul de pedepsire. 

Aceştia sunt o tristă seminţie, o rasă rea. Pe chip 
li-i scris că sunt copoi și gizi. 

Nu 'vă încredeţi prea mult în cei ce vorbesc de 
propria lor justiţie. De fapt nu numai mierea le 
lipseşte unor astfel de suflete. 

Şi dacă înşişi îşi spun cei buni şi drepți, să nu ui- 
taţi că, pentru a fi farisei, nu le lipseşte decit pu- 
terea. 

Prieteni ai mei, nu vreau să fiu amestecat, luat 
de-a valma cu ceilalți. 

Există cei ce predică doctrina mea despre viaţă, 
dar care în același timp predică despre egalitate şi-s 
numai nişte tarantule. 

Păianjeni veninoşi, ce spun laude vieţii, deşi ră- 
mîn în colţurile lor, departe de viață — e felul lor 
de-a face 'rău. 

Ei caută astfel să-i zădărnicească pe cei ce deţin 
puterea, căci în aceștia predica de moarte își află 
cel mai bun sălaş. 

De n-ar fi astfel, tarantulele şi-ar preschimba doc- 
trina, căci odinioară au excelat în a calomnia viaţa 
şi-a-i arde pe eretici. 

Nu înţeleg să fiu amestecat, luat de-a valma, cu- 
acești predicatori despre egalitate. Căci mie dreptatea 
îmi spune că oamenii nu-s toţi egali. 

Şi nici nu trebuie să fie egali ! Ce-ar fi iubirea mea 
de Supraom, dacă-aş vorbi un alt limbaj? 

Pe mii de poduri şi de punți, vor trece oamenii la 
cucerirea viitorului, dar trebuie ca între ei să fie din 
ce în ce mai multe războaie şi inegalităţi — iată 
ce-mi spune iubirea mea de ei! 

Spre trebuinţa luptei vor născoci imagini şi 
stafii, și acestea vor sluji să meargă unii contra 
altora, în bătălii supreme. 

Bun, rău, bogat, sărac, nobil şi zdrențăros, şi 
toate celelalte nume de valori, sunt tot atitea arme 
și embleme zăngănitoare, ce trebuie s-ajute viaţa 
ca să se depășească neîncetat. 

Viaţa însăşi, pentru a urca mai sus, își con- 
struieşte turnuri și trepte, de unde să zărească 
depărtări și frumuseți ce inima o vrăjesc. De aceea 
îi trebuie inălţime. 

Și pentru că îi trebuie înălțime, îi trebuiesc trepte, 
şi rezistența pe care acestea o opun celor ce urcă. 
Viaţa vrea să se înalțe şi, înălțindu-se, vrea să se 
depăşească. 

Vedeţi, deci, prieteni ai mei: alături de pina taran- 
tulelor, se nalță ruinele unui altar străvechi. Pri- 
viţi-l, cu priviri iluminate | 

Cel care aşezat-a pietrele lui, odinioară, pentru a-şi 
exprima astfel elanul sufletesc, cunoștea tot atit de 
bine tainele vieţii, precum întiiul dintre înţelepţi. 

Ceea ce el ne învaţă aci, prin cea mai izbitoare 
dintre parabole, este că orice frumuseţe cere luptă 
și inegalitate, război, putere, tiranie. 

Vedeţi dumnezeiasca frumuseţe a acestor bolți 
și a arcadelor care se luptă şi unele pe altele se 
sfarmă, vedeţi în încordarea lor dumnezeiască cum 
dau asalturi de lumini şi umbre! 

Întru aceeaşi certitudine de neinvins, întru aceeaşi 
frumuseţe, să fim şi noi duşmani unii față de alţii, 
o, prieteni! Dumnezeieşte să ne azvirhm unii în 
contra celorlalţi ! 

Nenorocire ! lată că şi pe mine m-a înțepat taran- 
tula, vechiul duşman! 

Cu admirabilă, dumnezeiască siguranță, m-a înţe- 
pat în deget. 

Trebuie o pedeapsă, trebuie o justiţie — gindește 
acest păianjen — nu trebuie să fie cîntate laudele 
urii, fără a li se da pedeapsa“ 

Da, s-a răzbunat păianjenul! Nenorocire! Că prin 
aceasta îmi va turna în trup şi amețeală. 

De teamă să nu mă prindă ameţeala chiar și pe 
mine, legaţi-mă, prieteni, de-acest stilp! Mi-ar place 


113 


mai mult să mă prefac în stilită, decit într-un virtej 
de dușmănie. 

De fapt nu-i Zarathustra nici trombă de uragan 
şi nici virtej. Dar, dacă-i adevărat că este un dan- 
sator, cel puţin să nu danseze tarantela. 


Aşa grăit-a Zarathustra. 


DESPRE ILUȘTRII ÎNȚELEPȚI 


Voi toţi, iluştri înţelepţi, voi n-aţi fost niciodată 
altceva decit slujbaşii poporului şi-ai superstiţiilor 
populare, iar nu ai adevărului. Și de aceea fost-aţi 
onoraţi. 

De-aceea vi s-a îngăduit şi necredinţa, fiindcă părea 
o glumă, un drum întors, care ducea către popor. 
Într-astfel își îngăduie stăpinul sclavii și se desfată 
pe seama şovăielii lor. 

Dar ceea ce poporul urăște, cu o ură de ciine pen- 
tru lup, este spiritul liber, dușmanul lanțurilor, 
credinciosul care cutreieră păduri. 

Lovirea spiritului liber, pînă şi în ungherul său, 
aceasta a numit poporul, din toate vremurile, „sensul 
justiției“; şi-asupra singuratecului își asmute ciinii 
cei mai îngrozitori. 

„Există adevărul, fiind că poporul există“ — strigă- 
tul acesta s-a auzit dintotdeauna. 

Voi încercaţi să întemeiaţi prin. gîndire sfinţenia 
tradițională a poporului din care ieşiţi — şi asta nu- 
Miţi voi „voința de-a afla adevărul“, o, înţelepţi 
iluştri! 

Inima voastră făr-ncetare zice: „Eu din popor 
venit-am şi de la el am glasul dumnezeiesc“. 

Prevăzători şi încăpăţinaţi, precum asinii, întot- 
deauna aţi luat apărarea poporului. 

Și mulţi dintre acei ce dețineau puterea, ca să se- 
mpace cu _poporul, îşi înhămau în fața telegarilor 
cîte-un asin — un înţelept ilustru. 

O, înţelepţi iluştri, aș vrea acum să văd cum vă 
veţi azvirli pielea de leu, pe care o purtaţi; 

blana voastră de hrăpăreţi, pătată, și coama voastră 
de căutători, de exploratori şi de cuceritori! 

Vai! Să faceţi să vă fie crezută „veracitatea“, ar 
trebui să vă sfărmaţi, mai nainte de toate, respectul 
tradițional. 

Demn de crezare — numesc astfel pe-acela ce fără 
Dumnezeu se duce în pustiuri, după ce şi-a sfărmat-o 
inima credincioasă. 

Peste nisipul sălbatec de soare, murind de sete. 
alunecă, uneori, spre insule cu multe izvoare, unde 
vieţuitorii se odihnesc sub crengi frunzoase și adum- 
britoare. 

Dar setea sa nu este asemeni acestor mulțumiți. 
El știe că-n toate oazele se află idoli. 

Flămîndă, furioasă, nelegiuită, singuratecă — aşa-i 
vrerea de leu. 

Călcind pe fericirea slugarnică, fiind |eliberată de 
zei şi culte, fără de teamă şi îngrozitoare, mare şi 
singuratecă — așa-i vrerea de adevăr. 

În pustiuri au trăit totdeauna iubitorii de adevăr, 
spiritele libere, demnii pustiului, — pe cînd în oraşe 
trăiesc înţelepţii cei bine hrăniţi, cei de renume; 
ca animale de cărăușie. 

Căci ei trag totdeauna, precum asinii, droaşca 
poporului. 

Nu le-aş vrea răul, dar ei rămîn în faţa mea slugi, 
şi animale de cărăuşie, chiar dacă hamurile lor sunt 
pline de aurării, 

Adesea sunt bune slugi şi demni de laudă. Căci 
astfel zice virtutea: „Dacă vrei să slujești, vezi cui 
ar fi serviciile tale mai trebuitoare. 

Spiritul şi virtutea stăpinului vor creşte, dacă tu îi 
vei sluji, dar și tu vei crește de-o dată cu spiritul și 
cu virtutea lui“. 

De fapt, iluştri înţelepţi, voi, slujitori poporului, 
voi înşivă crescut-aţi, cu cît crescut-a virtutea și 
spiritul poporului, el, ce crescut-a mulțumită vouă! 
O spun întru cinstirea voastră. 

Dar ca poporul aţi rămas, pină şi în virtutea voastră, 
popor cu ochi posomoriţi și rămas străin spiritului. 

Căci spiritul este viața care îşi taie-n propria sa 
carne — un chin ce face să-i crească cunoaşterea; 
ştiaţi aceasta? 

Și fericirea spiritului este de-a fi primit ungerea 
sfintă şi lacrimile, ce fac din el victima bună pentru 
jertfă; ştiaţi aceasta? 

Orbenia orbului, șovăielile și privirea-i arată încă 
puterea soarelui în el, puterea soarelui pe care l-a 
văzut odinioară; știaţi aceasta? 

Adunînd munţi întregi, aşa învaţă ucenicul să 
construiască. Şi lucru de nimic e pentru spirit să 
poarte munţi; ştiați aceasta? 

Cunoașteţi scinteile pe care le-aruncă spiritul, dar 
nu cunoaşteţi că el e nicovala și nu cunoaşteţi cru- 
zimea ciocanului ce o izbește. 

În fapt voi nu cunoaşteţi orgoliul spiritului şi mai 
greu încă i-ați răbda modestia, dacă aceasta vrere-ar 
să vorbească. 

Și niciodată pînă acum nu v-aţi afundat spiritul 
într-o groapă plină cu zăpadă, căci nu sunteţi atit 
de-nfierbîntaţi, s-o faceţi. Deci nu cunoaşteţi bucuria 
extaziată pe care o dă spiritului răceala ghieţii. 

Voi luaţi totdeauna spiritul ca pe ceva familiar, 
iar din înţelepciune aţi făcut spital şi azil pentru poeţii 
fără har poetic. 

Nu sunteţi vulturi. N-aţi gustat vreodată îngro- 
zirile spiritului. Şi aripi neavînd, nici groaza de a vă 
face cuibul de-asupra abisului. 

Vă găsesc călduţi. Or, orice cunoaștere adincă este 
de phiață. Reci ca ghiaţa sunt cele mai de taină 
izvoare ale spiritului. Ele răcoresc și odihnesc mîinile 
fierbinţi — pe-aceşti copii ai acțiunii. 

Vă văd rigizi şi respectabili, cu o spinare înţepe- 
nită, o, înţelepţi iluştri! Nu sunteţi nici in suflările 
de vinturi, nici în suflările unei puternice voințe. 
Văzut-aţi vreodată trecînd pe mări o pinză rotunjită 
şi umflată, fremătătoare la tăriile de vinturi? 

Asemenea acelei pinze, fremătătoare-n tăria spiri- 
tului, iat-o trecînd pe mare înţelepciunea mea, săl- 
bateca-mi înţelepciune! 

Dar voi, slujbaşi poporului, iluștri înţelepţi, cum 
aţi putea să mă urmaţi? 


ı Aşa grăit-a Zarathustra. 


CÎNTEC NOCTURN 


E noapte: iată că se-aude mai tare, glasul fintinii 
ţişnitoare. Mi-e sufletul de-asemeni fintină ţișnitoare. 

E noapte: iată că se trezesc cîntările de îndrăgostiţi. 
Mi-e sufletul de-asemeni cîntec de-ndrăgostit. 

E-n mine o sete fără capăt şi fără saţiu, ce caută să 
glăsuiască. 

Am o dorinţă de-a iubi, dorinţă ce ea însăși vorbeşte 
ca iubirea. Fi 

Lumină sunt, și, vai, de ce nu sunt întunecima! 
Singurătatea îmi este să fiu incins cu briuri de lu- 
mină. 

Ah, cum nu sunt eu umbră şi întunecime! O, 
cum m-aş destrăma atunci, făcindu-mă lumină. 

Și cum v-aş binecuvinta, chiar şi pe voi, mărunte 
stele sclipitoare, o, versuri lucitoare-n ceruri! Lu- 
mina ce mi-aţi da-o voi m-ar umple doar de fericire! 

Ci-n propria-mi lumină vieţuesc, r-inghiţindu-mi 
flăcările mele. 

Şi nu mi-e cunoscută fericirea de a primi. Şi-adesea 
am gîndit că e mai multă fericire în a fura, decit în a 
primi. 

Mi-e sărăcire faptul că mina-mi nu prididește să 
dăruiască. Tot ce-mi rivnesc, sunt ‘nopțile strălumi- 
nate de dorinţi, privirile flăminde. A 

O, soartă blestemată, a celor care dau! O, adum- 
brire a soarelui ce-l am! Dorinţă de-a dori! O, sfi- 
şietoare foame, a înlăuntrului sătul! 

Iată-i că iau ceea ce eu le-am dat, dar oare atins-am 
sufletele lor? Există o prăpastie între a da și a primi; 
şi cea mai strimtă prăpastie este a acestuia din urmă, 
ca s-o umpli. f 

O foame se iscă din frumusețea mea. Aş vrea să-i 
fac să sufere, pe-aceia pe care-i luminez. Aş vrea să-i 
despoi, pe cei pe care-i copleșesc cu daruri. Aceasta-i 
foamea mea de-a face rău. 

Retrăgindu-mi mina, de cum mi-o întind pe-a lor, 
asemenea cascadei ce şovăie naintea căderii, iar în 
cădere şovăie din nou, flămind mă simt, de-a face 
răutăţi! 

Aşa mi-e răzbunarea preamultei bogății ce-o am, 
aşa mi-e prefecătoria ce-mi izbucnește din singură- 
tate. 

Cind dăruiesc, îmi moare fericirea de-a dărui, 
virtutea îmi osteneşte de propria-i împrăştiere. 

De dăruiești fără-ncetare, îți iei riscul de-a pierde 
orişice rușine, căci, dind mereu, mina și inima sfirşesc 
prin a se face fără de simțire. 

Nu mi se umezește geana, văzînd că i se face milo- 
gului rușine. Mina-mi nici nu mai simte tremurul 
miinilor pe care le-am miluit. 

Ce devenit-au plingerile pleoapei mele și-nduioșarea 
inimii ce-o am? O, singurătatea celor care dau! O, 
tăcerea celor ce strălucesc! 

Fără de. număr sorii se-nvirt în spaţiul pustiu, 
lumina oricărui lucru întunecos vorbeşte — doar 
pentru mine ea e fără grai. 

O, așa-i lipsa de prietenie a luminii, față de toate 
cîte strălucesc: nestrămutată îşi urmează calea. 

Nedrepţi cu cele care strălucesc, nepăsători la 
ceilalți, ce-s ca ei,. astfel trec sorii pe cărarea lor. 

Ca nişte uragane-s pe orbite: e drumul lor. Nu se 
supun decit voinţei.lor — pentru că au o fire nepăsă- 
toare. 

Doar voi, fiinţe triste şi intunecate, vă trageţi din 
lumina astrelor căldura. Doar voi vă sugeţi laptele, 
şi impreună cu el tăria din sinii de lumină. 

Vai, împrejurul meu e totul ca de ghiață! De 
ghiața.pe care-o prind, îmi arde mina! Vai, cît de 
sete mi-e să-mi dovedesc că vouă vă e sete! 

E noapte: ah, de ce-s lumină! Şi sete de-ntunerec!. 
Și singurătate! 

E noapte: iată că din mine ţișneşte, ca o fintină, 
dorința de-a vorbi mai tare! 

E noapte: iată, e mai puternic glasul fintînii ast- 
fel ţişnitoare! Mi-e sufletul de-asemeni, fintină ţişni- 
toare ! 

E noapte: iată că se înalță ciîntări de-ndrăgostiţi. 
Mi-e sufletul de-asemeni un cînt de-ndrăgostut. 


Aşa prăit-a Zarathustra. 

CÎNTEC DE DANS 


Și Zarathustra intr-o seară trecea cu ucenicii 
printr-o pădure; cum căuta un izvor, dădu de-o 
pajişte-nverzită și străjuită de copaci și de izvoare. 
Și nişte fete dansau acolo împreună. 

Cum îl văzură pe Zarathustra, încetară, dar 
Zarathustra se-apropie de ele prietenos și astfel le grăi: 

Nu vă opriţi, încîntătoare fete. Cel care vine spre 
voi, nu-i un tulburător de jocuri și nici duşman al 
tinerelor fete. 

Sunt avocatul lui Dumnezeu, pe lingă diavol. 
Diavolul este spirit al poverii. Cum, 0, uşoare crea- 
turi, aş fi eu dușmanul dansurilor voastre dumneze- 
ieşti ? Ori al picioarelor cu. glesne preafrumoase? 

Desigur, sunt ca o pădure cu copaci umbroși şi cu 
întunecimi, dar cei care nu se inspăimîntă de umbra 
mea, descoperi-mi-vor. rugi de trandafiri. : 

Și-l vor afla pe mititelul zeu pe care fete-l prateră, 
lîngă fintînă stind, cu ochii închiși și nemișcat. ` 

Pare c-a adormit în plină zi: se poate să fi prins 
fluturi prea mulţi! 

Frumoase dansatoare, să nu-mi ginăiţi de rău, de-o 
să-l ating un pic pe acest zeu micuţ. Fără-ndoială, o 
să strige şi o să plingă. Dar chiar cînd plinge, el stir- 
nește risul. 

Cu ocbhii-n lacrimi o să vă ceară să-l luaţi la joc. 
Eu însumi jocul vostru-l voi însoți c-un cîntec. 

Cu-o arie de dans, cu un cîntec ce-şi ride de spiritul 
împovărării, de preainaltul şi-atotputernicul meu 
diavol, de care oamenii zic că-i „stăpinul lumii“. 

Și iată cîntecul pe care Zarathustra l-a cintat, în 
vreme ce fetele jucau, şi Cupidon cu ele: 

„Odinioară mi-am scufundat privirea în privirea 
ta, o, Viaţă, și am crezut că pier într-un adînc fără 
sfirşit. 

Dar tu m-ai pescuit de-acolo, cu momeala ta de 
aur şi ai început să rizi, bătindu-ţi joc, cînd zis-am 
despre tine că ești de necuprins. 

„Aşa îmi zic şi peştii“, spus-ai tu: „ceea ce nu ajung 
să știe, zic că-i de neștiut. 

Sunt doar sălbatecă și schimbătoare, femeie-n 
toate, fără de virtuţi. 

Deşi voi, oamenii, îmi ziceţi că-s adincă, şi cre- 
dincioasă, şi veşnică, sau, încă, plină de taine — mereu 
faceţi aşa, voi dăruiţi virtuțile la alţii, o, virtuoşil“ 

Și ea, Viaţa, de necrezut, ridea. Dar, cind pe sine 
se vorbeşte de rău, eu n-o cred niciodată şi nu-i 
cred risul. 

Și, într-o zi, pe cind stăteam de vorbă doar cu 
sălbateca-mi înţelepciune, aud că-mi zice chiar în- 
țelepciunea: „Vrei, dorești, iubeşti — de-aceea îi 
cînți laude Vieţii.“ 

Și eram gata cu miînie să-i răspund, să-i zic ce 
merita, înţelepciunii mele prinsă de furie. Și nu-i 
răspuns mai aspru, decit să-i spui înţelepciunii 
„cîte le merită!“ 

Aşa-s relaţiile noastre, ale celor trei. Eu nu iubesc 
din toată inima decit Viaţa şi cel mai mult iubesc 
Viaţa cînd o urăsc. 

lar dacă mă port frumos cu înţelepciunea mea 
(şi uneori chiar prea frumos), e pentru că îmi amin- 
teşte Viaţa. 

Are aceeiaşi ochi, acelaşi ris, aceeaşi momeală 
aurie; oare e vina mea, că se aseamănă prea mult? 

Şi-n ziua-n care mă-ntrebă Viaţa: „Înţelepciunea? 
Cine-i asta? răspunsu-i-am: „Ah, da, Înţelepciunea! 

Ți-e sete de ea, dar nu te saturi, cauţi să vezi sub 
vălurile sale, s-o prinzi ca-n ochiuri de năvoduri. 

Dacă-i frumoasă? Parcă poţi să știi? Crapii cei 
mai bătrini gustă, tot gustă din momeala sa. 

E schimbătoare şi neprevăzută. Adesea am văzut-o 
muşcîndu-și buzele și că se peria-n răspăr. 

Poate că e perfidă și răutăcioasă, femeie în toate, 
dar mai atrăgătoare este, cînd despre sine zice doar 
de rău.“ 

Și astfel răspunzindu-i Vieţii, văzut-am cum suride 
răutăcios şi cum închide ochii pe jumătate: „De cine 
imi vorbeşti? îmi zise. De mine, nu? 

Să zicem că ai dreptate, dar sunt acestea lucruri 

e care să mi le spui în faţă? Hai. spune-mi încă de 
În elepciunea ta!“ 

i ochii deschizindu-i, Viață preaiubită, mi s-a 

părut că sunt într-un adînc de nepătruns, privindu-i. 

Aşa cîntat-a Zarathustra. Și dansul se sfirşi. Şi, 
cînd plecară fetele, el se simți în mare întristare. 

„De mult e soarele apus, îşi zise-ntr-un tirziu. 
Pajiştea-i rourată, pădurea răspindește unde răco- 
roase. 

Un nevăzut mă înconjoară şi mă priveşte ginditor. 
Ce, Zarathustra„mai trăieşti? 

Dece? Și pentru ce? Şi cum? Să te duci, unde? 
Unde să rămii? Și în ce fel? Nu-i, oare, nebunie să 
mai trăieşti? ` 

Ah, prieteni, cel ce mă întreabă astfel, e asfințitul. 
Iertați-mi că sunt trist. 


Se face seară. Iertați-mi că se face seară. 


Aşa grăit-a Zarathustra. 


JELANIE 


„Acolo-i Insula Mormintelor, insula mută. Acolo-s 
osemintele tinereții mele. Vreau să mă duc, să le 
depun o jerbă de verdeață nemuritoare.“ 

Într-astfel hotărindu-mă, străbătui marea. 

O, închipuiri şi născociri de tinerețe! Priviri ale 
iubirii, clipe dumnezeieşti ! Ce repede-aţi pierit! Astăzi 
gîndesc la voi precum la niște moarte preaiubite. 

Pină la mine răspindiți mireasma voastră dulce, 
o preaiubite moarte, mireasmă ce-mi topeşte inima 
şi face să-mi curgă lacrimi. Căci mireasma face simți- 
toare inima navigatorului ce-i singur. 

Cel mai bogat sunt, mai de rivnit, eu, cel mai sin- 
gur dintre toţi, căci v-am avut și voi mă stăpiniţi 
şi-acum, 0, moarte preaiubite. Cine, mai mult ca 
mine, fost-a copleşit cu mere rumene, căzute de 
pe creangă? 

Și am rămas bucata de pămint a preaiubirii voas- 
tre, în amintirea voastră înflorit, cu o podoabă de 
virtuți sălbatece, o, preaiubite! 

Eram făcuţi să fim de-a pururi împreună, ciudate 
şi preadulci minuni. Veniserăţi spre mine, întimpi- 
nîndu-mi dorinţa, nu precum păsări speriate, ci în- 
crezătoare în prietenul încrezător. 

Sigur, eraţi cum eram eu, pentru-o iubire credincioa- 
să, pentru vecia de tandreţe. Ar trebui acum să spun 
că fost-aţi necredincioase, lumini dumnezeieşti gi 
clipe la fel dumnezeieşti? Eu nu ştiu încă să vă dau 
alt nume. 

Într-adevăr, prea repede-aţi murit, o, trecătoare! 
Nu c-aţi fugit de mine, ori éu de voi. Suntem şi eu, 
şi voi, fără de vină, că nu ne-am fost pînă la capăt 
credincioși. | 

Ca eu să fiu lovit de moarte, aţi fost înăbușite voi, 
o, cintărețele nădejdii mele! Da, în contra voastră, . 
preaiubite, răutatea şi-a tras săgețile, ca inima să mi-o 
străpungă. 

Și n-a greşit: nu eraţi voi comoara mea cea mai 
neprețuită? Eraţi ale mele, eram al vostru. De aceea 

trebuit-a să vă stingeţi de tinere şi mai nainte de 
so0roc. 

S-au tras săgeți in ce aveam mai vulnerabil, în voi, 
a căror piele era ca puful, ca un suris ce piere dacă-l 
priveşti. 

Duşmanilor le-o spun: ce-i un omor, alăturea de 'ce 
mi-aţi făcut voi? 

Ceea ce mi-aţi făcut, este decit uciderea mai rău — 
mi-aţi luat ceea ce nimeni nu-mi mai poate dal 
Iată ce am să vă spun, duşmani ai mei. 

Că mi-aţi ucis viziunile și preafrumoasele risipe ale 
juneţii mele. Mi-aţi luat tovarăşii de joacă — stările 
mele sufleteşti de fericire. Las, așadar, în amintirea 
lor o jerbă, iar pentru voi — blestemul meu! 

Fiţi blestemaţi, dușmani ai mei! Mi-aţi scurtat 
partea de vecie, că ați ucis-o ca pe-un sunet ce piere-n 
bezna îngheţată; și n-am văzut-o strălucind decit 
o clipă, cit o clipire dintr-o geană. 

Odinioară, în ceasuri prielnice, puritatea îmi zicea: 
„Toate fiinţele îmi vor fi sfinte“. 

Dar voi m-aţi asaltat cu arătări spurcate. Ah, unde 
mi-a pierit ceasul prielnic? 

„Toate zilele imi vor fi sfinte“ — așa zicea odini- 
oară înțelepciunea-mi tinără; desigur, era limbajul 
unei înţelepciuni voioase. 

Dar voi, duşmani ai mei, mi-aţi iar nopțile şi 
le-aţi vîndut la chinuri și nesomn. Unde-a pierit, ah, 
unde, înţelepiunea ce știa să ridă? 

Odinioară cerut-am să mi se dea păsări de bună 
prevestire, dar voi mi-aţi scos în drum o bufniță 
îngrozitoare, o pasăre de rău augur. Ah, unde-a pierit, 
atunci, blinda-mi dorinţă? 

Odinioară jurat-am să renunţ la orice scirbă. 
Și-atunci i-aţi preschimbat, pe cei pe care îi aveam 
aproape, în bube puroioase. Ah, ce s-a făcut nobi- 
lu-mi jurămint? 

Odinioară ca un orb urmat-am căile plăcute, dar 
aruncat-aţi spurcăciuni în drumul acelui orb care 
am fost, şi iată-l că-i scîrbit de vechea-i cale. 

Şi-n ziua-n care am împlinit csa mai grea probă și 
mi-am serbat cea mai de preţ izbindă asupra mea, 
voi i-aţi împins, pe cei ce mă iubeau, să.strige că 
niciodată nu le-am făcut mai mare rău. 

Într-adevăr, aşa făcut-aţi totdeauna. Mi-aţi tur- 
nat fiere-n mierea cea mai dulce, în lucrul celor mai 
harnice albine ale mele. 

Milostivirii mele i-ați adus pe cerșetorii cei mai 
nesimţiţi, iar milei mele, pe neostoiţii în fără de 
ruşine. Şi astfel mi-aţi rănit virtuțile în tot ce cre- 
deau ele. 

Și, cînd jertfit-am bunul cel mai sfint pe care îl 
aveam, „cucernicia“ voastră s-a grăbit s-adauge 
ofrande grase și fumul grăsimilor acelora a-năbuşit 
preasfinta mea comoară. 

Şi-n ziua-n care-am vrut să joc cum nu jucasem 
incă niciodată, mai dincolo de cerurile toate, voi 
mi l-aţi amăgit pe cîntărețul preferat. 

Şi a cîntat o melodie groaznică, lugubră, ah, mi-a 
virit-o in urechi ca dintr-o ruginită goarnă! 

O, cîntăreţ ucigător, mijloc al răutăţii altora, nevi- 
novatule! Mă pregătisem să joc cel mai frumos, cind 
sunetele tale veniră să-mi ucidă starea. 

Numai prin dans pot să-mi exprim parabolele 
marilor adevăruri, dar iată, în călciie mi-a rămas 
parabola cea mai sublimă! 

Nespusă, neeliberată, suprema speranţă mi-a ră- 
mas ostatecă. Și le-am văzut pierind, închipuirile 
ce-mi mingiiară tinereţea. 

Cum am răbdat una ca asta? Și cum m-am resem- 
nat de astfel de răni, ieșind triumfător? Cum de 
a-nviat sufletul meu dintru adincuri de morminte? 

Sigur că port în mine o putere de neînvins, nestă- 
pinită, în stare să facă să sară-n țăndări stinci: 
voințd mea. Ea înaintează în tăcere, aceeaşi de-a 


lungul anilor. 
Ca vechea-mi voinţă să străbată calea, o port cu 


paşii mei. Și hotărirea-i este aspră pină-n străfunduri, 
şi de neclintit. 

Cit mă priveşte, numai călciiul mi-e invulnerabil. 
Iar tu ai supravieţuit egală ție însăţi, voință răbdă- 
toare, tu, spirit răbdător! Ai reuşit întotdeauna să 
înviezi dintru mormînturi. 

Tot ceea ce în tinereţea mea n-a încolţit, trăiește-n 
tine. Sub chipul tinereţii și vieţii, vii plină de spe- 
ranţă, să calci peste molozuri de: morminte. ` 

Da, salut în tine pe învingătoarea mormintelor! 
Salut, voința mea! Căci numai unde sint morminte 


există înviere. 


Așa cîntat-a Zarathustra. 


DESPRE STĂPÎNIREA DE SINE 


Voința de-a afla adevărul: acesta-i numele pe care 
voi îl daţi, o, înţelepţi, puterii ce vă mișcă şi vă însu- 
flețeşte. 

A face de înţeles tot ce există, acesta-i numele pe 
care eu îl dau voinței voastre. 

Mai înainte de orice, vroiţi să fie de conceput tot 
ce există, căci vă-ndoiţi, pe drept, că ar putea să 
fie de conceput ceea ce nu există încă. 

Dar trebuie ca totul să se supună și să urmeze 
placul vostru. Așa cere voința voastră, totul să se 
supună spiritului şi lui să-i fie oglindă și răsfringere, 

Aceasta-i tot ce vreţi, o, înţelepţi; şi-aceasta-i o 
dorinţă de putere din partea voastră, chiar cînd aveţi 
în gură cuvintele de bine și de rău, și judecăţile de 
valoare. Mai înainte de orice, vreţi să creaţi o lume 
pe care s-o adoraţi stind în genunchi — vi-i ultima 
speranță și ultima îmbărbătare a voastră. 

Mulţimile, cei simpli, se-aseamănă cu fluviul pe 
care barca trece în derivă, iar în barcă tronează, 
solemne și impopoţonate, judecăţile de valoare. 

Căci voinţa voastră, valorile, vi le-aţi întemeiat 
pe cursul devenirii. Credinţele mulţimii în bine și în 
rău, trădeaz-o foarte veche dorință de putere. 

Voi, inţelepţi, le-aţi aşezat în barcă, după ce le- -ați 
impodobit şi le-aţi dat numele pompoase — voi, și 
voința voastră de-a stăpini. 

Acuma fluviul vă poartă barca, deși n-ar vrea-o. 
Ce importanţă are că barca face valul să spumege, 
spărgindu-l, valul ce contra ei s-a răzvrătit? 

Nu cursul apei v-ameninţă, nici moartea noţiunii 
voastre de bine şi de rău, o, înţelepţi, ci însăşi voința 
voastră de putere, voinţa de-a trăi la nesfirşit și 
creator ! 

Ca să-nțelegeţi ce vă voi spune despre bine şi 
despre rău, vreau să adaug un cuvint asupra vieţii 
şi vieţuitorilor. 

I-am urmărit pe marile și micile lor drumuri pe 
toţi cei vii, ca să le prind felul de-a fi. 

Cind gura lor tăcea, le-am prins privirea în suta-mi 
de oglinzi, ca să-mi vorbească privirea lor. Și mi-a 
vorbit. 

Or, peste tot unde aflat-am viața, am auzit vor- 
bindu-se de supunere. Tot ce trăiește, se supune. 

Și iată al doilea lucru: aceluia ce nu se va supune, 
i se va porunci. Aşa-i între vieţuitori. 

Și în al treilea rind am învăţat că e mai greu să 
porunceşti, decît să te supui. Nu numai pentru că 

cel ce poruncește își ia asupră-și pe cei ce i se supun 
şi că povara asta riscă să-l zdrobească! Ci fiindcă a 
porunci este o şansă, dar şi un risc şi că, de fiecare 
dată cînd dă porunci, acela care poruncește îşi riscă 
viaţa. 

Chiar cînd lui însuși el îşi poruncește, nu scapă 
pieirii. Devine, fără s-o vrea, judecător, răzbunător 
şi victimă a legii proprii. 

Cum este cu putință? m-am întrebat. Ce-l face pe 
vieţuitor să se supună şi să poruncească, să se supună 
chiar cînd porunceşte? 

Ci ascultaţi-mă, o, înţelepţi! Luaţi aminte, dacă 
văzut-am viața pină-n adincul sufletului său și 
pină-n cutele inimii sale! Unde aflat-am viață, 
aflat-am şi voinţă de-a stăpini; şi pină şi-n voința 
slujitorului, aflat-am voinţa de a fi stăpînul. 

Dacă cel slab slujeşte pe cel tare, este c-aşa-i 
voinţa sa, dar vrea la rindul său să stăpinească pe 
cel mai slab ca el — e singura-i plăcere la care nu 
poate să renunțe! 

Precum inferiorul se supune superiorului, la rindul 
său inferiorul avînd plăcerea să-l supună pe cel mai 
mic ca el, la fel, cel ce-i mai mare dintre toți se-nchină, 
riscindu-şi astfel viaţa. 

Cînd cel mai mare dintre toţi intră în acest joc, 
își ia primejdia și riscul asupră-şi, jucînd cu moartea 
ca la zaruri. l 

Chiar sacrificiile, serviciile aduse, privirile îndră- 
gostite, sunt şi acestea manifestări ale voinței de-a 
vrea puterea. Pe ocolite căi, cel slab ia icelui tare 
locul şi-i cucereşte acestuia pînă și inima — şi-i ia 
puterea !. 

Şi iată ce taină mi-a încredințat viața: „Vezi, 
mi-a zis ea, eu sunt aceea care se constringe pe sine, 
ca să se depășească nesfirșit. 

Că voi numiţi aceasta instinct genezic, sau instinct 
de finalitate, sau tendinţă ascenşională, vrere spre 
ce-i mai 'sus, mai depărtat şi mai complex, e-același 
lucru: o unică şi 0 aceeași taină! 

Mai bine n-aş mai fi, decit să n-am această unică 
aspirație ! Cind vezi ființele murind, ori frunzele 
căziînd, înseamnă jertfă, pentru voinţa de putere. 
` De ce a trebuit să fiu eu luptă și devenire, și finali- 
tate, și negarea finalităţii ? Ah, oricine îmi. cunoaşte 
voinţa, cunoaşte cit de întortochiate-i sunt căile pe 
care trebuie-să le străbată! 

Că iată, creiez şi-mi place ceea ce creez, dar de 
îndată eu, viața, devin dușmană creaturii mele, 
potrivnică iubirii "mele; fiindcă astfel îmi e voința. 

Chiar tu, căutător al adevărului, tu nu eşti decit 
una din căile voinței mele: voința-mi de putere merge 
pe urmele voinţei tale de a afla ce este-adevărat. 

Cel ce-a lansat. formula „voința de-a trăi“,. n-a 
atins adevărul. Asemenea voință nici nu există! 

Ce nu există, nu poate să vroiască, să existe. lar 
ceea ce există, cum ar putea să mai vrea să existe? 

În viaţă există voinţă, dar ea nu este voința de-a 
trăi, ci de a stăpini. 

Există pentru vieţuitor destule lucruri pe care le 
preţuieşte mai presus de viaţă, dar chiar printr-o 
astfel de preţuire se manifestă voința de a stăpîni.“ 

Aşa m-a învăţat odinioară viaţa şi astfel avut-am 
inlesnireă să dezleg taina inimilor voastre, o, înţe- 
lepţi! 

Într-adevăr, vă zic, binele şi răul, noţiuni crezute 
de nestrămutat, nici nu esistă. De la sinele său începe 
orice lucru să se depăşească. 

. Judecăţile voastre de valoare şi teoriile despre bine 
şi rău, sint mijloacele voastre de-a vă exercita 
puterea. Într-asta constă iubirea tainică, de care 
inimile voastre strălucesc și freamătă, şi se revarsă. 

Există însă o forţă şi mai mare şi care creşte. din 
însele valorile pe care ni le daţi; există o nouă depă- 
şire, care îşi sparge cochilia ce-o ţine. 

Căci cine are harul de-a inova în ce priveşte binele 
şi răul, începe, cu necesitate, prin a distruge şi-a 
zdrobi vâălori. `œ 

Astfel, cea mai mare răutate intră ca parte alcă- 
tuitoarea unei supreme bunătăţi, a bunătăţii de-a 
creia, adică. 

Să spunem de aceste lucruri, o, înţelepţi, oricît de 
greu ar fi.. Mai rea este tăcerea. Căci adevărul despre 
care se tace, se umple cu venin. 

„Ce importanţă are că tot ce este fragil se sfarmă de 
adevărurile noastre? Mai sînt încă atitea lăcașuri de 
clădit! 


Așa grăit-a Zarathustra. 


DESPRE. SUFLETELE SUBLIME 


Calm este adincul mării care-o port: cine ar bănui 
că-n ea sînt monștrii hohotitori? 

Adincul îmi este neschimbat, dar scînteiază de 
taine şi de risete care plutesc la suprafaţă. 

Văzut-am azi un om sublim, solemn — un ispă- 
şitor al spiritului. O, cît a rîs sufletul meu, văzindu-i 
urîțenia ! 

Umflindu-şi pieptul, asemenea acelora care trag 
aer mult, aşa se-nfățişa omul sublim, care tăcea. 

Împodobit cu adevăruri, cu o urîtă pradă, cu 
haine ponosite, avea în carne destui spini; dar nu 
i-am văzut vreun trandafir. 

Nici frumuseţea, nici risul nu cunoaște încă. Moro- 
cănos venit-a, ăst vinător, din pădurile Cunoaşterii. 

Cu animalele sălbatice se luptă, dar însăşi gravi- 
tatea sa trădează un sălbatice şi un neimblinzit. 

Se-aseamănă cu tigrul gata să sară, dar mie nu-mi 
plac spiritele încordate și: mă scirbesc astfel de 
refulați. 

Şi-mi spuneţi voi, prieteni, că despre gusturi şi 
culori nu se discută? Dar întreaga viață nu-i decit 
o ceartă pentru culori şi gusturi! 

Gustul e în acelaşi timp balanţa, greutatea şi 
cîntăritorul. Și vai de vieţuitorul care ar vrea să 
trăiască fără de ceartă în ce priveşte acestea. Dacă 
l-ar istovi pe cel sublim sublimul său, atunci ar 
începe abea să fie frumos şi, gustindu-l, aș putea 
chiar să-i găsesc savoarea. 

Doar lepădindu-se de sine însuşi, cu astfel de salt 
ar ieşi din propria sa umbră şi ar putea să facă saltul 
spre un soare care ar fi al său. 

Prea multă vreme a stat la umbră, acest ispășitor 
al spiritului; obrajii i-au pălit, şi-n aşteptare era să 
piară de flămiînd. 

El are încă în privire dispreţ, şi-o cută de scir- 
bire-n colţul gurii. Acum se odihnește, dar nu-i încă 
lungit la soare. 

Ar trebui să fie ca taurul, să-i miroasă fericirea a 
pămint, nu a dispreţ pentru pămînt. L-aş vrea ase- 
meni taurului, care mugeşte şi suflă pe nări, plugul 
văzindu-l, iar mugetul să fie laudă la lucrurile pămin- 
teşti. » 

Chipul îi este încă întunecat. Umbra miinii îi 
trece încă peste față. Gindul, în ochii săi, încă 
se-amestecă cu umbre. se ai 

Fapta sa însăşi aruncă o umbră peste el. Și mina 
face umbră. Nu stăpineşte încă tot ceea ce face. 
Îmi place ceafa sa de taur, dar aş vrea să- i văd şi 
o privire îngerească. „Mai trebuie să se desfacă din 

voinţa sa eroică — aş vrea eterul însuşi să-l poarte, 
eliberat de orişice voinţă. 

El a-nşelat sălbăticiuni şi dezlegat-a taine. Dar 
monștrii săi și tainele ar trebui să şi le domesti- 
cească, să le prefacă în prunci ai cerului. 

Cunoaşterea sa nu știe încă să surîdă, fără să simtă 
gelozie. “Patima sa, ce se revarsă, nu ştie încă să 
se stingă în frumuseţe. Că nu de prea sătulă dorinţa 
sa ar trebui să moară în tăcere, ci de frumuseţe. 
Harul face parte din mărinimia mărinimoşilor. 

Cu braţul său în voie de-asupra capului, ar trebui 
eroul să se odihnească, să-şi domine pînă şi clipele 
odihnei. 

. Însă eroului îi este cel mai greu de-a împlini 
Frumosul. Căci liberă e frumusețea de orice vrere 
violentă. 

Aici este esențială chiar şi o nuanță mai mult, 
sau mai puțin. 

Să ai muşchii desținşi, voința deshămată, — nimic 
mai greu nu este pentru voi, oameni sublimi! 

Cind puterea se face iertătoare şi condescende-n 
văzul tuturor, eu frumusețe-i spun acesteia. 

Și nimănui nu-i cer atita frumusețe, cîtă ţi-o cer 
doar ţie, celui puternic! lar bunătatea ar trebui să-ţi 
fie un ultim triumf. 

Te ştiu în stare de orice rău — de-aceea binele îl 
cer din partea ta. 

Într-adevăr, am ris adesea de slăbănogii care se 
cred buni doar pentru că au braţe molatece. 

Ar trebui să te întreci întru virtute cu o coloană: 
cu cit se-nalță, cu-atit ea-i mai frumoasă și mai fină, 
iar dinlăuntrul său mai rezistentă și mai dură. 

Desigur, omule sublim, că într-o zi vei fi frumos, 
iar frumuseţii tale-i vei face o oglindă. 

Atunci, sufletul tău va fremăta de multele-i dorințe 
dumnezeiești, iar în zădărnicia ta vei pune adorare. 


133 


Căci în aceasta stă taina sufletului: doar cînd 
eroul îl părăsește, atunci vede, în vis, cum se apropie 
de sine Supraeroul. 


Așa grăit-a Zarathustra. 


DESPRE ȚARA CULTURII 


Avintul m-a dus mult prea departe-n viitor: m-a 
cuprins spaima. 4 

Privind în juru-mi, iată, nu mai aveam pe nimeni 
cu mine, decit timpul. 

Mă întorsei deci înapoi, în țara mea, vislind cu 
aripa din ce în ce mai grabnic. Și iată că astfel 
ajunsei la voi, oameni de azi, în țara culturii. 

Și pentru prima oară ați avut din parte-mi o 
privire şi un gînd de bunăvoință: mă adusese elanul, 
inimii la voi. 

Ce mi se întîmplase? Îmi era teamă, însă rideam, 
că niciodată nu mai văzusem asemenea pestrițătură. 

Nu mă puteam opri din ris, iar picioarele şi inima 
nu-mi mai slujeau. „E ţara tuturor ghiveciurilor 
de culori“, îmi spuneam. 

Cu chipul şi picioarele spoite-n cincizeci de culori, 
așa mi-aţi apărut, spre uluirea mea, oameni de 
astăzi! 

Și-nconjuraţi de cincizeci. de opusa, care vă lin- 
guşeau sclipirile în ele. 

Într-adevăr, nici n-aţi avea mai bune măști decit 
vi-s chipurile voastre, oameni de azi! Cine-ar putea, 
deci, să vă recunoască? 


În întregime scriși cu hieroglifele trecutului, aceste 
semne amestecindu-le cu cele noi, grozav aţi reuşit 
să vă ascundeţi de toți augurii | 

Și chiar pe-acel care citeşte în inimă și în rinichi, 
oare-l veţi face să vă creadă c-aveţi rinichi? Căci voi 
păreţi numai culori și bucățele de hirtie lipite lao- 
laltă. | 

` Prin vălurile voastre vedem amestecul de vremuri 
şi popoare; toate credinţele şi obiceiurile, le exprimă 
în talmeș-balmeş gesturile voastre. 

De ați fi fost despuiaţi de pinze, de draperii şi de 
culori, de mimică, cu greu aţi fi avut cu ce să mai 
speriaţi fie şi păsările | 

De fapt eu sînt o pasăre ce v-a văzut goi şi fără de 
sulemeneli și am fugit văzînd sheletul vostru că-mi 
face semne prietenești. 

Mai bine zilier în iad, pe lingă umbrele trecutului, 
că pînă şi acestea mai împlinite sint la trup ca voi! 

Şi ceea ce mi-e greu, este că nu vă pot răbda nici 
goi, nici îmbrăcaţi, o, oameńi ai prezentului! 

Toate amenințările din vremea viitoare, tot ce-ar 
putea să înspăiminte rătăcitoare păsări, toate- -s mai 
liniştitoare decit e „realismul“ vostru. 

Căci voi aveţi pretenţia de-a zice: „Suntem în 
intregime legaţi doar de real, goliți de orice credinţă 
şi orice superstiție“. Și vă- ndopaţi, deși n-aveţi gît- 
lejuri ! 

Dar cum ați fi putut să credeţi, voi, ce nu sunteţi 
decit coperţi împestriţate a tot ce-a fost credință! 

Sunteţi numai dovada contrarie, şi ambulantă, a 
oricărei credinţe; sînteţi o destrămare de ginduri. 
Nedemnii de credinţă, acesta-i numele pe care eu 
vi-l dau, o, realişti! 

Toate visurile şi toată vorbăria secolelor unul în 
contra altuia argumentează în spiritele voastre, dar 
ele-s mai aproape de real, decit întreaga voastră 


luciditate ! 
Sinteţi sterili, de-aceea n-aveţi credinţă! 

Ci toţi aceia care-s creatori, avut-au totdeauna 
visuri profetice și au citit în stele prevestiri: avut-au 
credința în credință. 

Voi sunteţi porţi întredeschise, pe pragul cărora 
aşteaptă doar groparul. lar realismul vostru constă 
în a spune: ȘI totul merită să piară!“ 

Ah, iată-vă în fața mea, sterpi, costelivi. Mulţi 
dintre voi, îşi dădură seama de adevăr. 

Aceştia își ziseră: „În vreme ce dormeam, pro- 
babil, un Dumnezeu ne-a luat ceva, exact atit din cit 
să facă-o femeiușcă. 

Și e ciudat, simțim cum ne lipseşte-o coastă“. 
Aşa şi-au zis unii dintre oamenii prezentului. 

Mă faceți să rîd, voi, oameni ai prezentului! Mai 
ales cind parcă înlemniţi de propria voastră uluire. 

Vai și amar mi-ar fi, de n-aş putea să riîd şi-ar 
trebui să beau licoarea cea greţoasă din cupele 
voastre! 

Dar n-o să mă împovăraţi în nici un fel, pe mine, 
care am atitea lucruri grele să le duc. Ce-mi pasă, 
cînd scarabei şi musculițe vin să s-adauge poverii 
mele! 

De fapt povara nu-mi va fi mai rnare. Și nu din 
cauza voastră, oameni ai prezentului, mă voi simţi 
eu ostenit. 

Ah, unde-aş mai putea să urc, în nostalgia mea? 
Din înălţimea culmilor îmi caut cu privirea ţara 
părinţilor. 

Dar ţara n-am aflat-o nicăieri, şi nu-s decît un 
trecător prin toate orașele, și gata de plecare de la 
orice prag. 

Străini îmi sînt, deridere îmi sînt aceşti oameni ai 
prezentului, spre care inima mă mai trăgea odini- 
oară; şi alungat sint eu din toate țările, din țările 
unor asemenea părinți ce i-am avut, 

Deci, de-acum n-o să mai iubesc decit ţara copiilor 
mei, necunoscuta insulă din mările departe. Spre 
ea voi merge, neobosit fiind. 

Voi repara-n copiii mei greşeala. că eu am fost al 
unor astfel de părinţiși despăgubi-voi viitorul, de-acest 
prezent, că este-aşa cum este. 


Aşa grăit-a Zarathustra. 


DESPRE PREACURATA CUNOAȘTERE 


Ieri, cînd ieşit-a luna, părea că ne va naște-un 
soare, atit de mare se-arăta pe zări. 

Dar starea ei s-a dovedit a fi minciună, şi mai 
degrabă îmi vine a crede că luna-i bărbat şi nu 
femeie. e 

Fără-ndoială, nu-i bărbat acest somnambul pră- 
fos. Ci numai reaua conştiinţă şi-o trece peste-aco- 
perişuri. 

E-n lună vreun călugăr libidinos, gelos, care-și supune 
pămîntul şi bucuriile amanților. 

Nu, nu-l iubesc pe-acest motan dînd iama pe 
acoperișuri.- Și groază mi-e de toţi ciţi se învirt pe 
lingă ferestrele pe jumătate-nchise. 

Cu pasul îmblănit, tăcut, se plimbă pe-un covor 
de stele; la om, însă, nu-mi place un astfel de mola- 
tec pas, nu-mi place să nu aibă clinchetul de pinteni. 

Căci pasul omului cinstit vorbește, pe cînd mota- 
nul se furişează fără zgomot. Or, luna se-apropie cu 
paşi molateci, ca-o pisică: fără sinceritate. 

- Vă-nchin această parabolă, vouă, prefăcuților sen- 
timentali, adepţi ai „cunoașterii preacurate“. Eu vă 
numesc libidinoşi. 

Tubiţi pămîntul şi lucrurile pămintești — v-am 
ghicit bine. Dar iubirea voastră cu conştiinţa și 
ruşinea e-amestecată, şi. vă asemănaţi cu luna. 

Spiritul vostru-a fost convins că trebuie să dispre- 
țuiască pămîntul, dar nu vi-au fost convinse mărun- 
taiele, iar ele-s cele mai poruncitoare-n voi. 

Și spiritului vostru îi este ruşine să facă ce-i co: 
mandă măruntaiele, și, ca să scape, se duce pe drumuri 
întortochiate şi mincinoase. 

Iată ce-şi zice spiritul vostru mincinos: „Ideal ar fi 
să priveşti viaţa fără vreo dorinţă, iar nu'să scoţi de 
pofte limba, ca un ciine. 

Să fii fericit contemplind numai, străin dorinţei 
de-a lua, străin de lăcomia egoismului, să fii rece şi 
sur, ca o cenușă din cap pină-n picioare, doar ochii 
să fie lunatici, îmbătaţi. 

Ce-aş prefera, îşi zice spiritul, ar fi să fie pămîntul 
iubit cu o iubire lunatică, să nu-i fie atinsă frumuseţea 
decit cu privirea. Şi ceea ce-aș numi preacurata 
cunoaştere a oricărui lucru, ar fi să nu se ceară lucrului 
nimic, ci lui să-i dai o oglindă cu o mie de răsfrin- 
geri“. ` 

O, falşi sentimentali! O, libidinoşi! Vă lipseşte 
nevinovăția dorinței şi de aceea calomniați însăşi 
dorința! i 

În fapt, voi nu ca procreatori, ori creatori, ori 

ca prieteni ai devenirii iubiți pămîntul. 
- Căci unde-i nevinovăția? Acolo unde există voința 
de a produce ceva. Iar cel ce vrea să creieze ceva care 
să-l depăşească, are, în ochii mei, voința cea mai 
nevinovată. 

Și unde-i frumuseţea? Acolo unde înțreaga-mi 
voință mă obligă să vreau; acolo unde vreau să iubesc 
şi să pier, ca o anume imagine să nu rămînă numai 
imagine. i 

Să iubeşti si să pieri, acestea sînt împreună din 
vecie. Să vrei să iubeşti, înseamnă să accepţi şi 
moartea. 

lată, precum vă spun, netrebnici ce siînteţi! 

Și pe deasupra, privirile voastre de castraţi pre- 
tind că sînt priviri ale „seninătăţii“! Și ceea ce se 
lasă mîngiiat de laşe priviri ar trebui să spunem că 
este „frumos“ ? O, profanatori de vorbe nobile! 

Pedeapsa voastră, spirite preacurate, puri contem- 
platori, este că nu veţi naşte niciodată, oricît de mari 
şi de maturi v-aţi arăta pe zare. 

Într-adevăr, aveţi întotdeauna cuvinte mari pe 
buze. O, mincinoși, aţi vrea să credem că inimile 
vă sînt prea pline? 

În ce mă priveşte, mă mulțumesc cu vorbe umile, 
dispreţuite și întortochiate: culeg cu bună voie ceea 
ce cade de pe masa voastră, cînd mincați. 

Dar pot şi adevărul să vi-l spun, o, prefăcuţilor! 
Cu ţepii, cu cochilia, cu ăcele mele pot, prefăcuţilor, 
să vă întărit mirosul. 

Aerul a fost întotdeauna greu lingă voi, lingă min- 
cărurile voastre, căci gindurile voastre necurate, min- 
ciunile şi şuşotelile molipsesc aerul. 

Ci îndrăzniți să credeţi în cele dinlăuntru ale 
voastre! Cind nu crezi în tine însuţi, atunci minţi. 

Pentru voi înşivă vă puneţi o mască de Dum- 
nezeu, de spirite „curate“, dar sub masca de Dum- 
nezeu este în voi un vierme, dintre cei mai scîrbav- 
nici viermi. 

Într-adevăr, sinteţi capabili de-a da iluzia, o, 
„contemplativi“! Zarathustra a fost și el înșelat 
odinioară de învelișurile voastre dumnezeieşti: nu 
bănuia îngrozitorul nod de vipere, care vă locuia. 

Crezut-am odinioară că văd un suflet dumne- 
zeiesc sclipind în ochii voştri, adepți ai cunoașterii 

„curate“. Odinioară n-am cunoscut o artă mai presus 
de artificiile voastre. l G 

Distanța îmi ascundea murdăria şi împuţicenia 
şarpelui, cum şi viclenia de şopîrlă în, |căutarea 
plăcerii. 

Dar m-am apropiat de voi şi s-a făcut lumină 
pentru mine, cum pentru voi se face chiar acum 
— văzut-am că există amorurile lunii. 

Priviţi ce paloare are luna, înaintea zorilor! 

Căci iată zorii roşietici — plini de iubire pentru 
pămint. Iubirea soarelui e-ntotdeauna o iubire nevi- 
novată şi-i o dorință creatoare. 

Priviţi, aleargă norii de dincolo de mări. Nu sim- 
ţiţi setea şi răsuflarea lor arzătoare de iubire? 

Ei vor să soarbă marea şi toată adincimea, iară 
dorinţa mării înalţă mii de sîni pînă la ei. 

Marea vrea să fie sărutată și sorbită de setea 
soarelui. Ea vrea să devină adiere şi înălțime, şi cale 
a luminii, și însăşi ea lumină. 

Într-adevăr, cu-o dragoste solără iubesc și eu 
viața, şi toate mările adinci. 

Şi iată în ce constă pentru mine cunoașterea: să 
sorb întreaga adincime, să o aduc la înălțimea mea. 


Aşa grăit-a Zarathustra. 


DESPRE SAVANȚI 


În vreme ce dormeam, veni o oaie să rupă din 
coroana de iederă, care-o aveam pe creştet. Rupse și 
zise: „Zarathustra nu mai este un savant.“ 

Și-astfel zicînd, plecă grozav de -mindră. Mi-a 
povestit aceasta un copil. 

Îmi place să vin şi să mă culc aici, unde copii se 
joacă, lingă mucegăite ziduri, printre ciulini şi 
printre maci. 

Pentru copii, pentru ciulini și maci, mai sunt 
savant. Ei sunt nevinovaţi pînă şi-n răutate. 

Dar pentru oi, eu nu mai sînt savant. Asta mi-e 
soarta şi-o bi necuvîntez. Ş 

Că-ntr-adevăr, am părăsit din voia mea -lăcaşul 
savanților, trintindu-i uşa. f 

Sufletul meu prea mult a flămînzit la masa lor. Eu 
nu-s ca ei, să descojesc Cunoașterea, aşa -precum ai 
sparge nişte nuci. | 

Îmi place libertatea și aerul peste pămintul rea- 
văn. Îmi place să-mi fac mai bine culcușul pe piei 
de bou, decit să dorm pe-onorurile şi posturile lor. 

Sunt prea înflăcărat, prea ars de propriile mele gtn- 
duri, încît adesea-mi pierd suflarea. Îmi trebuie 
atunci să ies la aer, departe de prăfoasele-ncăperi. 

Ci ei stau la răcoare, sub umbrare. Întotdeauna 
vor să fie doar privitori şi s6 feresc să meargă pe 
treptele încinse de soare. s 

-Asemenea acelora ce se opresc, stînd gură-cască 
spre trecători, asemenea stau ei și-așteaptă să le vină 
gindurile de alții născocite. 

De cum îi scuturi, iese din ei, deşi n-o vor, un nor 
de praf, ca din sacii în care-a fost făină, dar în acest 
praf cum să-l mai ştii bobul şi fericirea aurie a cim- 
purilor estivale ? | 

Cind înţelepţi se cred, sunt îngrozit de josnicele lor 
sentințe, de adevărurile prea mărunte. Înţelepciunea 
lor, adesea, are-o duhoare de mlaștină. -În fapt le-am 
auzit, nu doar o dată, orăcăitul. 

Sunt descurcăreţi, cu degete experte. Ce poate 
simplicitatea mea, față în faţă cu complexitatea lor? 
Știu degetele lor să-nşiruie în toate felurile, să înnoade 
şi să ţeasă fire. Ei tricotează ciorapii spiritului. 

Sunt bune maşinării de orologii: doar să ai grijă să 
le tragi. Arată ora fără să înșele, făcînd să se audă 
un ticăit modest. ; i 

Lucrează ca o moară, ca o piuă: încredințați-le. 
boabele voastre — vor şti să le macine mărunt şi să 
le facă pulberi. 

Unii pe alții se supraveghează, că nu se-ncred unii 
într-alții. Inventivi în răutăți mărunte, îi pîndesc 
pe cei a căror ştiinţă şchioapătă. Pindesc, precum 
păianjenii în pinza lor. 

I-am văzut totdeauna pregătindu-și cu grijă otrava, 
trăgîndu-şi pentru asta mănușile pe miini. 

De-asemeni, ştiu să joace cu zaruri măsluite. Și 
joacă într-atit de înfocaţi, că le curg sudorile. 

Nimic n-am în comun cu ei. Virtuţile lor mă. 
scîrbesc mai mult decit măsluirile pe care le săvir- 
şesc. Cind printre ei trăiam, rămineam c-un cat 
de-asupra lor. De-aceea mă urăsc. 

Ei vor să ştie că nu mai este cineva care le-ar 
merge pe deasupra lor. -De aceea au strins lemne și 
pămînt, molozuri despărţitoare între mine și ei. 

Astfel mi-acoperiră zgomotul paşilor şi pînă acum 
nimeni nu m-a auzit atit de rău, precum savanții, 
că eu exist. 

Au aşezat între mine şi ei toate greşelile şi slăbi- 
ciunile omeneşti — e ceea ce în locuinţele lor se 
numeşte un „fals plafon“. 

Şi totuşi, gindurile mele se mişcă deasupra lor, şi 
chiar de m-aş lăsa propriilor mele slăbiciuni, chiar şi 
atunci aş fi deasupra capetelor lor. 

-Căci oamenii nu sunt egali. Și ceed ce vreau eu, 
Alţii n-au dreptul să vroiască. 


Aşa grăit-a Zarathustra. 

DESPRE POEȚI 


“De cînd cunosc mai bine trupul, îi zise Zara- 
thustra unuia dintre ucenicii săi, spiritul nu e pentru 
mine decit metaforă; şi-n general “eternul“ nu este 
nici el decit simbol“. 

— „Mai auzitu-te-am zicînd aceasta, răspunse Uce- 
nicul, la care-ai mai adăugat: “Mint prea mult 
poeţii“. De ce ziceai că mint prea mult poeţii? 

“De ce? îi zise Zarathustra. Tu mă întrebi? Eu nu 
sunt dintre aceia pe care săi întrebi de ce“. 

Sunt, oare, eu numai de ieri? Demult mi-am dove- 
dit temeiul părerilor. i 

Ar trebui să port cu mine-o memorie plină cu de 
toate, să am la îndemină motivele? 

Şi-aşa-i prea mult, că îmi păstrez toate părerile, 
cînd multe dintr-aceste păsări zboară! 

Din vreme-n vreme în columbarul meu găsesc 
cite o pasăre pribeagă, pe care n:0 cunosc, şi care 
tremură de-o iau în mînă. 

Ce, dar, ţi-a zis odinioară Zarathustra? Că mint 
prea mult poeţii? Cu toate astea, însuşi Zarathustra-i 
poet! 

Sau crezi c-a zis acum adevărat? De ce'o crezi?“ 

Răspunse Ucenicul: Cred în Zarathustra“. Iar 
Zarathustra dădu din cap, zimbind. 

Eu nu ştiu vreo credinţă care mintuiește. Cu-atit 
mai mult, dacă-i credinţa-n mine. 

Dar, presupunind că cineva zice cu seriozitate că 
poeţii mint prea mult, are dreptate: minţim prea 
mult. 

Știm prea puţin şi nu suntem în stare să învăţăm. 
Și astfel spunem minciuni. 

Şi care dintre noi, poeţii, nu şi-a falsificat chiar 
nici o dată vinul? În pivnițele noastre s-au pregătit 


142 


multe amesteturi veninoase şi lucruri ce nu se pot 
nici spune! 

Și, cum știința noastră-i scurtă, ni-s dragi cei 
slabi de înger, şi mai ales cînd par că-s femeiuști. 

Și suntem curioşi pină şi ce-şi pot povesti, seara, 
bătrinele. Şi numim aceasta eternul feminin din noi. 

Și, ca şi cum ar fi fost o intrare aparte şi tainică 
înspre ştiinţă, un drum care se prăbuşeşte“ cu cei 
ce ştiu, noi credem în popor şi-n cea numită „înţe- 
lepciunea populară“. 

Or, toţi poeţii cred că-i destul să-şi culce [urechea 
pe iarba singuraticei costișe, ca să audă tot ce se 
petrece între pămînt şi cer. ` 

Și, cum îi prind emoţii tandre, poeţii de îndată 
gindesc că s-a îndrăgostit natura de ei și că se-apropie 
de ei ca să le spună la ureche taine şoptite, măguliri; 
cu asta se laudă şi se glorifică în fața muritorilor 
de rînd. 
` O, există atitea lucruri între pămînt şi cer, pe care 
doar poeţii le-au visat! 

Și, mai mult încă, deasupra de cer, căci zeii sînt 
cu toţii doar niște turle poetice şi nişte născociri 
ale poeţilor. 
= Într-adevăr, -visăm întotdeauna o împărăție a 
bolților cereşti — îi aşezăm acolo pe niște maţe- 
fripte, pe care-i numim Zei și Atotstăpinitori. 

Destul sunt. de ușori, ca-ntruchipare, ca să ocupe 
locurile-acelea, toţi acești Zei! 

Ah, cit sunt de sătul de toată neputinţa care se 
vrea să aibă importanţă cu orice preţ! Ah, ce sătul 
sunt de poeţi!“ 

Auzindu-l pe Zarathustra astfel grăind, se minie 
în sine Ucenicul,. dar tăcu. Și Zarathustra tăcu şi el, 

părind că vede numai pe dinlăuntrul său, ceva ca 
zările departe. După o vreme, oftînd, reîncepu: 

"Eu sunt de astăzi şi de odinioară. Dar am ceva 
în mine care-i-de miine şi de poimiine, şi chiar de 
mai tîrziu. 

Sătul sînt de poeţi, şi de cei vechi, şi de cei noi. 
Sint superficiali. Sint mări fără adincuri. 

Gindirea lor nu s-a azvirlit mult înainte, simţirea 
nu le-a coborit pină-n abisuri. - 

Puţină voluptate, puţină îngrijorare, e tot ce au 
mai bun în meditații. 

Și melopeea lirei lor n-are mai multă realitate 
decit fugara trecere a unor arătări ce șuşotesc — 
aceasta înţeles-au pîn-acum din fervoarea muzicală? 

Şi-apoi nu prea-i găsesc curaţi: îşi tulbură ei sin- 
guri apa, să pară că-i adincă. 

Le place să fie luați mediatori, dar eu îi cred co- 
doşi, înşelători şi făcători murdari de compromisuri. 

Ah, azvirlitu-mi-am o dată năvodul în marea lor, 
crezînd că prind pești mari, dar n-a fost decit capul 
cîte unui zeu străvechi. 

Într-astfel marea i-a dăruit o piatră, foamei mele. 
Ei înşişi poate că-s născuţi de mări. 

Cu siguranţă, se află perle-n ei, dar asta-i face mai 
asemănători cu scoicile din durele cochilii. -Şi-n loc 
de suflet, adesea am aflat în ei o spumă sărată. 

lar mării îi luară vanitatea. Nu-i marea cel mai 
vanitos dintre păuni? 

Ea-i o rotire, chiâr pentru cel mai urit bivol, şi 
nici o dată nu ostenește să se joace cu-argintul și 
mătasea rotirii sale de dantele. 

Bivolul o priveşte prostit, cu sufletul aproape de 
nisipuri, de nutreţ şi, mai mult încă, de mlaștină. 

Ce-i pasă lui de frumuseţea mării, de fandoseala-i 
de păun? Închin această parabolă poeţilor! 


144 


` Într-adevăr, spiritul lor ește-un păun între păuni, 
o adevărată mare a vanităţii. Spiritul poetului are 
nevoie de spectatori, fie ei chiar şi bivoli! 

Dar eu m-am săturat de acest fel de spirit şi îi 
prezic că se va dezgusta el însuşi. Deja văzut-am 
poeţi: ce se transformă, îndreptîndu- şi privirile spre 
înlăuntrul propriu. 

Văzutu-i-am pe ispășitorii spiritului: ei se născu- 
seră printre poeți. 


“Aşa grăit-a Zarathustra. 


DESPRE MARILE EVENIMENIE 


Există-n mare o insulă, nu departe de Insulele 
Fericite ale lui Zarathustra, pe care fumegă fără-nce- 
tare un munte incandescent, iar poporul, mai ales 
femeile bătrine, spun că insula ar fi pe-o stincă în 
faţa porţii Iadului şi că îngusta cale care duce la 
porţile acelea străbate muntele de foc. 

Or, pe cînd stătea Zarathustra în Insulele Fericite, 
se întîmplă s-arunce ancora o navă, la țărmul insulei 
pe care era muntele de foc, iar echipaju- i cobori, cu 
gindul să vineze iepuri. Către amiază, cînd căpitanul 
şi oamenii se adunară, yăzură prin "văzduh uh om 
venind spre ei, şi-un glas le grăi limpede: 

„Venit-a vremea, venit-a vremea!“ Și, cînd ară- 
tarea fu aproape de ei — deşi asemeni unei umbre 
aproape dispăru în direcţia vulcanului — recunos- 
cură, cu uluire, că era Zarathustra însuşi. Toţi îl 
mai văzuseră, afară de căpitan, şi îl iubeau cum știe 
să iubească poporul: amestecind spaima şi iubirea 
în părți egale. 


N 

„Priviţi, le zise, deci, bătrinul timonier, iată-l pe 
Zarathustra mergind în iad!“ 

Dar în aceeaşi vreme în care mateloţii erau pe 
insula fumegătoare, se dusese zvonul că Zarathustra 
dispăruse; cînd prietenii-i fuseseră-ntrebaţi, aceştia 
povestiră că de cu noapte plecase cu o navă, fără 
să spună încotro. 

Fu, deci, neliniște; iar după trei zile, cind povestiră 
mateloţii cele văzute, măriră neliniştea, şi toată 
lumea zise că diavolul era cel ce-l ducea pe Zara- 
thustra. Este adevărat că ucenicii săi nu făcură 
alta decît să ridă de povestaşi, iar unul dintre ei 
merse pînă acolo încît zise: „Aş crede mai de grabă că 
Zarathustra îl ducea pe diavol!“ Dar în adîncul 
sufletului lor erau neliniştiţi, îngrijorați. De-aceea 
le fu mare bucuria cînd, a cincea zi, apăru printre ei 
însuși Zarathustra. 

Și iată cum Zarathustra îi grăi acelui afurisit de foc: 

„Pămiîntul, zise el, are o piele, iar pielea, boli. E 
una dintre aceste boli şi omul. 

O alta-i chiar afurisitul foc. Pe seama lui, oamenii 
au povestit, ori au lăsat să se-nţeleagă destule min- 
ciuni. da E 

Pentru aflarea acestei taine, am trecut marea. 
Văzut-am adevărul gol-goluț. 

În ce priveşte afurisitul foc, mi-e clar acum, cum 
îmi este despre ceilalți demoni ai drojdiei şi-ai 
faptei tăinuite, de care numai femeile bătrine sînt 
bune să se teamă. 

„leşi din ascunzătoare, foc afurisit, îi strigai, și 
spune care-i adîncimea adîncimii tale! De unde scoţi 
ceea ce-azvirli cu putere? 

Sorbi multă apă de mare, din asta-ţi vine sarea 
limbuţiei. De fapt, pentru un ciine din adincuri, 
tu bei o apă cam de suprafaţă! 

Eu cred că ești un ventriloc al pămîntului şi, de 
fiecare dată cînd am auzit vorbindu-se de demonii 
subversiunii și-ai frămintării, găsitu-i-am că-ţi sea- 
mănă: săraţi, şi josnici, şi mincinoși. 

Vă înţelegeţi să urlaţi şi s-aruncaţi cu praf în 
ochi. Sinteţi lăudăroşii cei mai mari şi ştiţi cu deamă- 
nuntul arta de-a face josnicia să clocotească. 

Unde voi sinteţi, e-ntotdeauna destulă materie 
spongioasă, cavernoasă, comprimată, ce caută să se 
elibereze. 

„Libertate“, este cuvintul pe care vă place să-l 
urlaţi, dar eu am încetat să cred în „marile eveni- 
mente“ care se însoțesc de urlete şi fum! 

Şi crede-mă, te rog, dragă vacarmule de iad, că 
marile evenimente nu sint în ceasurile noastre cele 
mai lărmuitoare, ci-n cele mai tăcute. 

Nu împrejurul inventatorilor de noi vacarmuri, ci 
de noi valori, se-nvirte lumea — şi se învirte în 
tăcere. E 

Şi poți s-o spui: o dată ce vacarmul tău s-a-mprăş- 
tiat, se vede că n-a fost mare lucru. Ce contează, 
că un oraş a fost pietrificat, sau că o statuie zace 
în pulbere? 

În ce privește demolatorii de statui, iată ce am 
să-ţi zic de ei: nu e mai mare nebunie, decît s-arunci 
sarea în mare, ori să răstorni în pulbere statui! 

Statuia zace-n pulberea dispreţului, dar legea ei 
este ca din disprețul vostru mai vie să renască, mai 
făloasă. i 

Şi mai dumnezeiască se va înălța, şi mai seducă- 
toare, din pricină că îndurat-a suferință. Şi-o să vă 
mulțumească ea însăşi, c-aţi azvirlit-o la pămînt, 
vouă, care sfărimaţi statui! 

Ci iată sfatul pe care li-l dau Bisericilor, Regilor 
şi tuturor acelora care-au slăbit din cauză de virstă 

şi lipsă de virtuţi: lăsaţi-vă să vă răstoarne, ca să 
renaşteți la viață, şi pentru ca virtutea să fie iar 
cu voi!“ 

Acestea i le-am spus afurisitului de foc, iar el mă 
întrerupse miriind și întrebă: „Biserică? Ce este 
aceea ?“ 

„Biserica, fi răspunsei, este un fel de Stat, şi cel 
mai mincinos dintre state. Dar tacă -ți gura, ciine 
prefăcut! Doar îţi cunoşti, mai bine ca: oricine, 
speța! 

Statul e ca și tine, un ciine făţ țarnic. Ca tine, 
imprăştie urlete şi fum, să facă să. se creadă, cum 
faci tu, că glasul său e tocmai din miezul lucrurilor 
izvodit. 

Căci, cu orice preț, el vrea să fie animalul cel mai 
important de pe pămint. Şi Statul chiar ajunge să 
se facă şi crezut!“ 

De cum spusei acestea, cîinele de foc se arătă 
nebun de gelozie. „Ce! strigă el, animalul cel mai 
important de pe pămînt? Și reușește să se creadă 
asta?“ Și scoase din gitlej atita aburi și ţipete 
îngrozitoare, că îmi păru c-o să se înnece de minie. 

Se potoli, pînă la urmă, și încetă de-a se mai zvir- 
coli, dar de îndată ce se potoli, i-am zis zimbind: 

„Te superi, cîine! Deci am dreptate contra ta. 
Și, ca să am dreptate: în continuare, lasă-mă să-ţi 
vorbesc de-un alt ciine de foc, al cărui glas vine, 
într-adevăr, din inima pămintului. 

Suflarea lui e aurie, ploaie de` aur: din inima sa: 
Ce-i pasă de cenuşa, de fumul și de balele-ţi fierbinţi ? 

E numai riset împrejurul său și îți disprețuiește 
horcăiturile, scuipatul și miriielile din măruntaiele 
tale. 

Căci aurul și risul său le are din însăşi inima 
pămîntului, fiindcă s-o ştii: inima pămîntului este 
de. aur.“ 

Cind cîinele de foc auzi cuvintele, nu mai răbdă 
să mai asculte. Și, ruşinat, cu coada-ntre picioare, 
mai zise „Hau! Hau!“ şi-apoi se duse să se culce în 


vizuina sa. 

Aceasta fu povestirea lui Zarathustra, iar ucenicii 
se ținură cu greu în ascultare, nerăbdători să-i 
povestească și ei, de mateloţi, de iepuri, de omul 


zburător. l 
„Ce trebuie să cred de-această istorie? le zise 


Zarathustra. Oare sînt eu o arătare? 

Făr-ndoială, umbra mea a fost. Căci. auzit-ați 
vorbindu-se de Călător şi Umbra sal 

Un lucru este sigur: trebuie să mi-o ţin mai lingă 
mine. C-o să-mi zădărnicească renumele! 

Și Zarathustra dădu din cap, uimindu-se. „Ce aş 
putea să cred din toate astea?“ repetă el. 

De ce striga vedenia: „Venit-a vremea! Venit-a 
vremea!“ A cui vreme-a venit? 


Aşa grăit-a Zarathustra. 


PROFETUL 


„Ñi am văzut o. mare tristeţe aşternindu-se 
peste oameni. Cei mai 'buni osteniseră de lucră- 
rile lor. 

O doctrină se răspîndi, trăgind după ea o credință: 
„Totu-i zadarnic, totu-i egal, totul e trecut.“ 

Și din toate dealurile răspunse ecoul: „Totu-i 
zadarnic, totu-i egal, totul e trecut.“ 

Am adunat: de ce au putrezit poamele noastre și 
s-au veştezit? Ce boală a căzut, oare, în ultima 
noapte, din luna rea? ` 


` 

Truda ni-i nefolositoare, vinul ni s-a făcut otravă, 
un ochi rău a copt şi-a pirjolit ţarinile şiinimile 
noastre. 

Cu toţii ne-am uscat, iar de cade focul peste noi, 
ne. vom preface-n pulberi. Ci însuși focul ni l-am 
ostenit ! | i 

Toate izvoarele ne şint secate, marea ea însăși s-a 
retras. S-a dezvelit pămîntul, dar marea nu vrea 
să ne-nghită. 

Vai, unde se mai află o mare, să ne-necăm? Așa 
ne plingem de-a lungul mlaștinilor. 

Într-adevăr, sintem prea osteniţi, ca să- murim. 
Continuăm să stăm de veghe, şi să trăim — în încă- 
peri de morţi.“ | 

Zarathustra îl ascultă pe profetul care vorbea 
astfel. Și-această jelanie îi merse la inimă, stricîndu-i 
cheful. Și plecă trist şi ostenit, asemenea acelora de 
care amintise Profetul. 

„Într-adevăr, le zise ucenicilor, de-acum şi noi 
intrăm într-un amurg prelung. Ah, voi putea să-mi 
țin lumina pînă dimineaţa? 

De nu s-ar stinge în tristeţea înconjurătoare! Căci 
e sortită să lumineze lumi departe, și nopţi și mai 
departe încă.“ 

Și Zarathustra-şi răsucea în inimă astfel de griji. 
Și trei zile nici nu mîncă, nici nu bău, nici nu se 
odihni de fel, fără să scoată un cuvint. Dar în sfir- 
şit, căzu în somn adinc. Și îl veghiară ucenicii, nopţi 
indelungi, neliniştiţi, apoi văzură cum se trezeşte 
şi auziră cum le vorbeşte, vindecat de orice melan- 
colie. | 

Or, iată discursul lui Zarathustra la trezirea sa. 
Și ucenicilor li se părea că glasul vine din mare 
depărtare: „Auziţi, prieteni, ce vis avui și ajutați-mă 
să-i aflu noima. 

Căci visul îmi este o taină, încă: ţine în el un rost 
ascuns, în loc să fie lăsat liber, să-şi ia avint cît ai 
clipi. 

Iată, am visat că renunţasem la viaţă. Eram strajă 
de noapte, strajă mormintelor din munți, strajă în 
Cetatea Morţii. 

Vegheam acolo peste sicrie. Întunecate subpămin- 
turi erau pline de ele. Iar din sicrie de sticlă, viața, 
învinsă, mă privea cu ochiul fix. 

Și respiram mireasma de veşnicii prăfoase, sufle- 
tul îmi zăcea, greoi şi prăfuit. Dar cine, în astfel de 
locuri, ar fi putut să tragă-n suflet aer? 

Lumina Miezului de noapte mă-nconjura. Singu- 
rătatea sta lingă mine ghemuită. Al treilea însoțitor: 
era Tăcerea Morţii, prietena cea mai răutăcioasă. 

Purtam cele mai ruginite chei. Ştiam să deschid 
cu ele o poartă, cea care scîrțiia mai tare. 

Cind se clinteau țiținile, un sunet groaznic și 
sinistru creştea în galerii — pasăre poarta, cu țipăt 
respingător, căci nu-i plăcea să fie trezită. 

Cel mai îngrozitor, apăsător, era tăcerea, care se 
refăcea de-ndată ce sunetul nu mai era, şi singur 
mă regăseam în acea tăcere înspăimiîntătoare. 

Astfel simţeam timpul trecînd, dacă mai exista un 
timp | Ce mai puteam să ştiu ? Där iată că se întimplă 
un lucru care mă trezi. 

Răsunară, precum un tunet, trei bătăi în poartă. 
Bolţile tresăriră şi de trei ori urlară. Și mă dusei 
spre poartă. „Alpa! strigai. Cine-şi aduce cenușa sa 
în munţi? Alpa! Alpa! Cine-şi aduce cenușa sa în 
munţi 2% 

Răsucii cheia, împinsei poarta cu mare trudă. Dar 
nu se crăpă, nici cit să viri un deget prin deschiză- 
tură. | 

Și-atunci, un vint mugind, suflind, ţipind, tăios, 
intredeschise şi-mi azvirli un sicriu negru, 

Și printre mugete, fluierături și ţipete ascuţite, 
sicriul plesni şi vomită nenumărate rîsete. 

Văzui cu miile, chipuri de îngeri, de copii, de buf- 
nițe, de nebuni, de fluturi atit de mari, cit erau și 
copiii; și toţi rideaâu, şi toți mă ocărau. 

Nespus de îngrozit, căzui .cu faţa la pămînt. Și 
am ţipat, de spaimă, cum niciodată nu ţipasem. 

Și propriul meu țipăt mă trezi şi mă aduse iar la 
mine.“ 

Astfel le spuse Zarathustra visul, apoi tăcu, căci 
nu ştia să-l tălmăcească. Dar ucenicul pe care îl 
iubea mai mult decit pe ceilalți se ridică, îi luă mîna 
lui Zarathustra și-i zise: 

„Însăși viaţa ta ne dă înţelesul acestui vis, o, 
Zarathustra! Nu eşti tu vintul aspru, care șuieră 
şi împinge porţile la Cetatea Morţii? 

Și nu eşti tu sicriul cel plin cu felurite răutăţi, dar 
şi cu moliciunile serafice-ale vieţii? ` 

Într-adevăr, cu o mulţime de risete ca de. copii, 
pătrunde Zarathustra în încăperile cu morţi, riztnd 
de veghile de noapte, ori de morminte, cum şi de 
cei ce-şi zornăie sinistre chei. 

Tu îi vei pune pe goană, şi-o să-i zdrobești pe toți 
cu risul tău. Paloarea și trezirea lor vor dovedi 
puterea care o ai asupră-le. 

Şi chiar cind vor veni lungul amurg și osteneala 
morții, nu vei pieri din cerul nostru, mijlocitorule al 
vieţii | 

Tu ne-ai făcut să desluşim noi stele şi noi splen- 
dori nocturne, Într-adevăr, deasupra capetelor 
noastre risul, el însuși, ca un steag cu dungi. 

De-acum un ris copilăresc mereu ieși-va din sicrie; 
de-acum un vînt puternic va zgilţii, de cum ne va 
cuprinde osteneala — ne eşti tu însuţi garantul şi 
profetul. 

În fapt visatu- -fi- ai duşmanii, de-aceea fost-a cel 
mai rău din visuri. 

Dar, aşa cum din cauza lor te-ai trezit şi-ai reve- 
nit la tine, ei de ei înşişi se vor trezi, și vor veni la 
tine |“ 

Aşa-i vorbi lui Zarathustra ucenicul şi se grăbiră 
şi ceilalți să-i stringă mîinile, vrind. să-l convingă 
să-şi lase și culcușul, și tristeţea, şi să revină printre 
ei. Dar Zarathustra rămase neclintit, privind departe. 
La ucenici privi, precum acela ce revine după-nde- 
lungă despărţire, şi îi scrută: parcă nu-i cunoştea. 
Cind ei îl ridicară şi îl făcură să stea-n picioare, iată 
că privirea i se schimbă. Și înțelese ce i se întim- 
plase și, mingiindu-şi barba, le zise aspru: 

„Să mergem. Totul, de-acuma, e-n trecut. Ci 
faceţi astfel, ucenici, s-avem un prinz întremător, 
cit mai degrabă. Așa-nţeleg să-mi ispăşesc visele 
rele ! 

Să yină și Profetul, să bea şi să mănince cu mine: 
sint sigur c-o să ştiu să-i spun o mare unde-ar putea 
să se înnece.“ 

Așa grăit-a Zarathustra. Și l-a privit adînc pe 
ucenicul ce-i tălmăcise visul. Privindu-l, clătină din 
cap. 


DESPRE MÎNTUIRE 


Într-o zi, pe cînd Zarathustra trecea pe podul 
mare, îl asaltară cerşetori și schilozi, iar cocoșatul 
ii vorbi astfel: 

„Vezi, Zarathustra, însuși poporul se educă şi-a 
început să creadă în ce spui tu, dar ca să creadă cu 
adevărat, încă un lucru e trebuitor: pe noi, schilozii, 
să ne faci să credem. lată-ne grămadă sub ochii tăi 
şi-i o ocazie să dovedeşti că poți. Să vindeci orbii, 

să-i faci pe paralitici să păşească, şi-aceluia ce-şi 
duce-n spate mai mult decît păcatele, să-i iei un 
pic din ele; cu siguranţă ar fi un fel prin tare i-ai 
face pe schilozi să creadă în Zarathustra.“ 

Dar Zarathustra îi răspunse: „Să iei cocoaşa coco- 
şatului, înseamnă să-i iei duhul său, cum zice popo- 
rul. lar dacă-i dai vederea unui orb, vede prea multe 
rele pe pămînt și-l blestemă pe cel ce l-a vindecat. 
Și cel ce-l face pe-un paralitic să pășească, face un 
rău mai mare, căci vindecatul îşi cară viciile 
cu sine. Iată ce crede gloata cu privire la schilozi. 
Şi oare de ce nu s-ar. lăsa și: Zarathustra spuselor 
gloatei, de vreme ce ‘aceasta se încredințează spu- 
selor lui Zarathustra? 

De cînd sint printre oameni, mi-e ultima dintre 
îngrijorări că unuia-i lipsește un ochi, altuia o ureche, 
altuia un picior, sau limba, nasul, ori chiar chipul! 

Văd şi văzut-am grozăvii mai mari, unele de care 
aş prefera să nu vorbesc, altele despre care nu mă 
pot stăpini să tac. Am văzut oameni cărora totul le 
lipsea, doar de era din ei cîte-un picior, ori doar un 
singur ochi, ori trunchiul numai. Unor asemenea, 
le zic că-s schilozi pe de-a-ndoaselea. 

Cind mi-am lăsat singurătatea şi pentru prima 
oară am trecut podul, nici nu-mi venea să ered, 
priveam colo şi colo, zicîndu-mi la sfîrşit: „E o 
ureche! Ureche de mărimea unui om!“ „Privind 
mai de aproape, iată că sub ureche se mișca ceva 
nebănuit de mic, sărman și slăbănog. În fapt, ure- 
chea stătea pe-o tijă scurtă, iar tija însemna un 
om! Cu ajutorul unei lunete, putea chiar să se vadă 
o față mică şi geloasă, un suflet mic şi. bosumflat, 
ce atirnă de tijă. Cu toate astea, poporul mă asigura 
că urechea era nu doar un om, ci un om mare, chiar 


un geniu, N-am prețuit aceste spuse, 'conținuind 

să cred că era un schilod de-a-ndoaselea, ce multe 
n-avea, iar ceva avea prea mult.“ 

Cind Zarathustra sfirşi de spus acestea cocoşatului 
şi acelora în numele cărora-i vorbise cocoşatul, se 
întoarse spre ucenicii săi şi le grăi: 

„Într-adevăr, prieteni, cînd printre oameni trec, 
nu văd decit ciosvirtele din ei. 

Cel mai îngrozitor, cred eu, e că-i găsesc atit de 
ciopîrțiți, de parcă-s la abator, la locuri de tăiere. 

Și îmi întorc zadarnic privirea spre trecut,. că 
peste tot aflu doar resturi, trunchiuri, întîmplări 
îngrozitoare, dar nicăierea oameni. 

Prezentul şi trecutul acestui pămînt — ah, prie- 
teni, nimic nu-i mai îngrozitor, și n-aş putea trăi, 
de n-aş fi văzătorul celor ce vor veni. 

Pre-văzătorul, voitorul, creatorul, viitorul şi podul 
care duce-n viitor, ah, dar și ologul care stă la capă- 
tul de pod — toate acestea laolaltă-s Zarathustra! 

lar voi vă întrebaţi adesea: ce-i Zarathustra 
pentru noi? Cum să-l numim? Și, ca şi mine, nu vă 
răspundeţi decit punindu-vă noi întrebări. 

Oare-i promisiune, ori împlinire? Uzurpator e, 
sau moștenitor? Toamnă, sau fier de plug? Vinde- 
cător, sau un convalescent? 

e Oare-i poet? Ori om al adevărului? Liberator? 
Înşelător? Bun? Rău? 

Trec printre oameni ca printre frînturi de viitor 
— un viitor pe care-l văd. - 

Și toată truda, tot visul meu, e să adun şi să 
lipesc de-olaltă ceea ce nu-i decit ciosvirte, taine, 
îngrozitoare întîmplări. 

Dar, cum aş răbda să fiu un om, de n-ar fi omul 
de-asemenea poet, deslegător de taine, ispăşitor al 
întîmplării ? 

Să-i izbăveşti pe cei ce-au fost şi-n loc de-a zice: 
„A fost, s-a întîmplat“, să zici: „Aşa am vrut“ — 
aceasta aş numi eu mîntuire. 

Voinţă, este numele miîntuitorului, al purtătorului 
de bucurie; așa v-am învăţat, prieteni. 

Şi- să mai învăţaţi: însăși voinţa este ostatecă. 

A vrea, înseamnă dezrobire. Dar cum „se numeşte 
ceea ce-l pune-n lanţuri pe însuși dezrobitorul? 

„A fost, a trecut“ — cuvint ce umple de durere 
vrerea în singurătatea sa. Din neputinţă față de 
ceea ce-a trecut, privește cu dușmănie întreg tre- 
cutul. 

Voința nu poate nimic, âsupra a ceea ce-i în 
urma sa. Să nu poţi să destrami timpul, nici lăcomia 
lui devoratoare, aceasta-i amărăciunea cea mai 
ascunsă a Voinţei. 

A vrea, înseamnă dezrobire. Ce născocește voinţa, 
spre a-şi "infringe amărăciunea şi a- i ride de închi- 
soarea sa? 

Ah, ostatecul devine întotdeauna nebun! Cu ne- 
bunie se liberează ostateca Voinţă. Că nu se-ntoarce 
vremea, e-o durere. „Fapt împlinit“ e stinca pe care 
n-o poate urni. 

Şi-atunci rostogolește pietroaie, ca să se răzbune, 
bucăţi de dispreţ, şi de minie, şi se răzbună pe tot ce 
nu simte minie și dispreţ, ca ea. 

Într-astfel Voința eliberatoare devine răufăcătoare 
şi, mai ales, că se răzbună asupra a ceea ceeapt de 
suferință, că nu are putere spre trecut. 

Aceasta e răzbunarea însăși — ura voinţei în con- 
tra timpului și a trecutului ce nu se mai întoarce. 

Într-adevăr, există o mare nebunie în voinţa 
noastră și este un blestem că nebunia. asta a devenit 
spirit pentru toţi oamenii. 

Spirit de răzbunare, aceasta este, prieteni, pînă în 
ziua de astăzi, la om, superioara formă de gindire. Și 
unde-i suferinţă, cerutu-s-a să fie luată drept ispășire. 

„Ispăşire“ — aşa îşi zice răzbunarea însăși; de 
fapt o vorbă mincinoasă, care-i serveşte să înşele 
buna conștiință. 

Cum voitorul însuşi simte durerea că nu poate să 
se întoarcă în trecut, voința chiar, şi chiar întreaga 
viaţă, apar drept ispășire. 

Bolţi peste bolți ingrămădindu- se asupra Spiri- 
tului, întreaga nebunie ajuns-a să zică într-o zi: 
„Totul trece fiindcă și merită să treacă! i 

Şi-această lege-a timpului, de-a-şi devora proprii 
fii, e însăşi dreptatea“ — predică nebunia. 

„Toate lucrurile 'se conduc după o lege morală de 
legalitate şi pedepsire. Cum, deci, să ne eliberăm de 
fluxul neîncetat al lucrurilor, de existenţă, ?“ — pre-' 
dică nebunia. 

„Există mintuire, dacă există un drept ;etern? 
Ah, nimeni n-o să clințéască vreodată stinca lui 
„Fapt implinit“! Şi veşnice-s poverile ispășirii!“ 
Aşa predică nebunia. 

„Nu poate nici o faptă să fie ştearsă. Cum ar 
putea s-o şteargă pedepsirea? Iată in ce constă 
vecia ispăşirii ce se numeşte viață: viața nu-i alt- 
ceva decit o ispăşire de fapte și greşeli. 

Cel puţin să nu sfirșească voinţa, eliberindu-se, 
prin a deveni non-voinţă!“ — cunoaşteţi, prieteni, 
această virtelniță a nesocotinţei. 

Eu faţa vi-am întors-o de la acestea și v-am învă- 
țat: voinţa este creatoare. 

Tot ce a fost, nu-i decit parte, taină și-ngrozitoare 
întimplare, pină în ziua cînd voinţa creatoare spune: 
„Dar eu am vrut astfel l“ 

Pînă în ziua cînd voința creatoare spune: „Și eu 
vreau astfel şi am vrut astfel“. 

Ci zisu-s-au vreodată cuvintele acestea? Cind se 
vor zice? Voința şi-a lepădat ea, oare, armura nebu- 
niei ? 

Voința, devenit-a ea mintuitorul însuși şi purtător 
de bucurie? S-a dezvăţat de orice răzbunare şi de 
scrișnirea dinţilor ? - 

Cine a învățat-o să se împace cu tcp şi să facă 
ceva ce-i mai presus de împăcare? 

Ce trebuie să vrea voinţa, care-i voinţă de putere, 
ar depăşi chiar -orice împăcare — dar cum s-ajungă 
la această stare ? Cine a învăţat-o să vrea întoarcerea 
a-ceea ce a fost?“ 

Ajuns la acest punct, se întimplă ca Zarathustra 
să tacă dintr-o dată, ca şi cuprins de groază. 

Îşi privi ucenicii pătrunzător, ca o săgeată pînă în 
ginduri şi-n prejudecăţi. Dar, după o clipă, îşi regăsi 
surisul şi adăugă cu glas înseninat: 

„Dacă e greu de a trăi cu oamenii, e pentru că e 
greu să taci. Și mai ales.cînd ești limbut.« 

Aşa grăit-a Zarathustra, iar cocoşatul ascultase 
acoperindu-şi chipul. Doar cînd auzi că Zarathustra 
ride, își ridică privirea curioasă şi zise-ncet: „Oare 
de ce ne vorbeşte și nouă Zarathustra, cum le vor- 
beşte ucenicilor?“ 

Răspunse Zarathustra: „Ce-i curios într-asta? E 
slobod, cocoșațţilor să le vorbeşti la modul cocoşat.“ 

„Prea bine, zise cocoșatul. Elevilor e voie să le 
trădezi secretele de şcoală. 

Însă de ce vorbeşte Zarathustra altfel cu uce- 


nicii săi, decit cu sine însuşi?“ 

DESPRE PRUDENȚA OMENEASCĂ 


Nu înălțimea mă îngrozește, ci coborişul. Panta, 
de pe care privirea se aruncă-n adincimi, în vreme ce 
mina caută să se agaţe de înălțime. Și, în această 
dublă voinţă, inima se cuprinde de ameţeală. 

Ah, prieteni, ghicit-ați dubla voinţă a inimii mele? 

Panta şi primejdia sint pentru mine astfel, încît 
privirea mi-e spre înălțimi, în vreme ce mina mea 
caută să se prindă şi să se sprijine de adincimi. 

Voința mi se lovește de om, mă leg de el cu lan- 
țuri, fiindcă mă simt că-s dus spre Supraom: spre 
el tinde cealaltă voinţă a mea. 

Și dacă printre oameni trăiesc precum un orb, ca 
și cum nici nu i-aş cunoaște, este pentru că brațul 
meu 'nu-și pierde încrederea într-un puternic sprijin. 

Oameni, vă cunosc! Această întunecime și con- 
solare mă cuprind adesea.. i 

Rămin pe praguri, pradă la hoți şi întrebind: 
„Cine mai vrea să mă înșele?“ 

Întiia mea prudență omenească este de-a mă 
lăsa-nşelat şi de-a mă încrede în înşelători. 

Ah! De m-aş fi îndoit de om, mi-ar mai fi el ca 
ancoră la nava mea? Și prea cu ușurință -m-aş fi 
lăsat să mă înalț sus şi departe! 

Întiia prudenţă, care-mi -orinduieşte soarta, este 
de-a fi, cu necesitate, fără prudenţă. 

Dacă nu vrei să mori de sete printre oameni, 
trebuie să înveţi să bei din toate cănile. Și dacă pur 
vrei să rămii, trebuie să ştii să te speli chiar şi cu o 
apă murdară. ` 

Şi iată vorba ce mi:am zis-o mie: „Haide, curaj, 
bătrînă inimă! Dintr-o nefericire să ştii să scoţi 
profit, ca dintr-o fericire!“ ` 

Şi iată-mi a doua prudenţă omenească: Pe vani- 
toşi îi ocrotesc mai mult decit pe orgolioşi. . 

Căci vanitatea rănită, nu-i-ea, oare, mama oricărei 
tragedii ? Dar unde-i rănit orgoliul, se naşte ceva mai 
bun decît orgoliul. 

Ca viaţa să-i fie vederii plăcută, trebuie jocul său 
bine jucat: trebuiesc buni actori. 

În toţi vanitoşii aflat-am buni actori: îşi joacă 
bine rolul și vor să placă şi-şi pun tot spiritul în 
slujba acestei voințe. 

Se cuprind în scene, se inventează pe ei înşişi; 
prin ei îmi place spectacolul vieţii — o vindecare de 
melancolie. 

De-aceea-i ocrotesc pe vanitoşi, fiindcă sint doc- 
tori ai tristeții mele şi mă leagă de om ca de-un 
spectacol. - 

Și pe deasupra, cine poate să măsoare modestia 
unui vanitos?: Din cauza acestei modestii, eu îl 
iubesc , dar îl şi depling_ căci, ca să creadă-n sine, el 
are nevoie de voi, se uită-n ochii voştri şi vine să: 
vă mănince lauda din pumni. 

Vă crede și minciunile, de ştiţi să-l minţiţi bine, 
căci în adincuri inima-i suspină: „ce sînt eu?“ 

Și dacă adevărata virtute este aceea ce nu știe 
de sine, ei bine, vanitosul nu știe de modestia sa. 

Și iată a treia prudență omenească, pe care-o 
am: netrebniciei voastre nu-i dau voie să-mi strice 
spectacolul răutăcioșilor.. 

Contemplu cu-ncintare minunile pe care un soare 
arzător le face să apară, ca tigri, palmieri şi şerpi 
cu clopoței. 

Dar şi- oamenii au produsele soarelui lor toro- 
pitor, şi grozave sint minunile la cei răutăcioşi! 

La fel cum înțelepții voştri renumiți nu imi păreau 
atit de înţelepţi, am constatat că răutatea omenească 
nu este atit de mare, pe cît îi este renumele. 

Și-adesea, ginditor, m-am întrebat: „De ce faceţi 
să sune clopoţeii, șerpi cu clopoței?“ 

Într-adevăr, există perspective de viitor şi pentru 
ceea ce e rău. Încă nu s-a descoperit care e zona cea 
mai cu soare din oameni. 

Cite nu trec drept cele mai rele dintre rele, deși nu 
au decit vreo douăș'pe picioare în lărgime și o viaţă 
de trei luni! Dar, sigur, se vor naşte într-o zi mai 
mari balauri! l 

Căci pentru ca Supraomuł să-şi aibă un balaur 
al său, adică un suprabalaur, demn de el, va trebui 
mult soare arzător să-şi verse flăcări pe păduri 
virgine. 

Va trebui, mai înainte, ca sălbaticele voastre 
pisici să se prefacă-n tigri, iar broscoii veninoşi în 
crocodili — așa avea-va un bun vinat acel bun 
vinător ! 

Într-adevăr, voi, buni şi drepţi, aveţi destule 
lucruri rizibile, mai înainte de orice chiar groaza 
voastră de ceea ce pînă acuma s-a |jnumit că-i diavol. 

Sufletul vostru e-atit de străin oricărei măreţii, 
că Supraomul v-ar da fiori cu bunătatea sa. 

Iar voi, savanți și înţelepţi, aţi fugi de arzătorul 
soare al înţelepciunii, în care Supraomul și-ar scălda 
cu drag întreaga-i goliciune. 


Voi, oamenii cei mai de sus, pe care ochii mei v-au 
contemplat, iată că îmi ascund surisul, căci voi 
l-aţi numi pe Supraomul meu „un diavol“. 

Ah, m-am săturat de oamenii superiori, de cei 
mai buni! Din culmea lor am vrut mai sus, am vrut 
să plec, să mă îndepărtez, să merg să-l întilnesc pe 
Supraom ! 

Un fior de spaimă m-a cuprins, văzindu-i goi pe 
cei mai buni: din spaimă mi-au crescut aripi, să 
zbor spre viitorul depărtat. 

Spre viitoare depărtări, spre-amieze sudice, pe 
care nici un sculptor nu le-a visat, spre locuri în 
care zeilor le-ar fi ruşine să poarte vreun veşmint. 

Însă pe voi vreau să vă văd înveșmintaţi, apro- 
piaţi și congeneri ai mei, vreau să vă văd împo- 
dobiţi, umflaţi de vanitate și de demnitate, în rolul 
vostru de buni şi drepţi. 

Eu însumi, travestit, voi sta-ntre voi, ca să fim 
siguri de-a nu ne recunoaște noi între noi, — aceasta 
mi-e ultima prudență omenească. 


Aşa grăit-a Zarathustra. 


ORA CELEI MAI MARI TĂCERI 


Ce mi s-a întîmplat, prieteni? Că iată, mă vedeţi 
că-s tulburat, dus fără voia mea, supus cum nu 
mi-e voia, gata să mă îndepărtez — ah, de voi să 
mă îndepărtez! 

Da, încă o dată trebuie ca Zarathustra să intre 
în singurătate. De data asta, nedorind se-ntoarce 
ursul în birlog. 

Ce mi s-a întîmplat? Cine îmi porunceşte să fac 
astfel? Ah, suverana mea o cere, supărată. Ea a 
vorbit cu mine. V-am spus vreodată cum o cheamă? 

Ieri seară a vorbit cu mine Ora celei ma mari 
tăceri. Acesta-i numele Doamnei mele de temut. 

Și iată cum s-a întîmplat: trebuie să vă spun totul, 
că teamă mi-e să nu vi se-ndărătnicească inima în 
contra celui ce vă părăsește pe neașteptate. 

Cunoaşteţi groaza celui ce adoarme? Pină-n căl- 
ciie freamătă, căci simte cum părăseşte pămîntul 
şi-ncepe visul. 

Parabolă vă „spun: ieri, în Ora celei inai mari 
tăceri, mi-a fugit pămîntul de sub picioare și visu-mi 
a-nceput. 

Acul se răsucea, dar ceasul vieţii pară nu mai 
bătea — n-am auzit nicicînd tăcere mai mare și 
inima mi se umplu de groază. 

Căci auzii ca o goptire, un fără-glas zicindu-mi: 
„Tu ştii, Zarathustra“. 

Această șoaptă îmi smulse un țipăt de groază şi 
singele îmi părăsi obrajii, dar tăcui. 

Ceva în mine, din nou opti: „Tu, Zarathustra, 
ştii dar nu spui“. 

Şi răspunsei atunci cu o bravadă: „Ei, da, ştiu, 
dar nu vreau să spun!“ 

Și iarăşi auzii, ca o şoptire fără noimă: „Wu vrei, 
Zarathustra? Este adevărat? Nu te ascunde în 
disprețul tău!“ 

Şi începui să pling, să tremur ca un copil, zicînd: 

„Aș vrea, dar cum să fac? Mi-e peste puteri! 


Şi auzii din nou şoptirea fără noimă: „Ce contează, 

rathustr r vi re- 
Zarathustra, persoana ta? Spune cuvintul care-l 
porţi în tine, apoi sfărimă-te!“ 


Și răspunsei: „Ah, dar oare-i al meu acest cuvint ? 
Cine sînt eu? Aştept un altul, maij demn, acela de 


care eu nu-s demn măcar să fiu zdrobit de el!“ 


Și iarăşi glasul fără noimă se-auzi: „Ce importanță 
are ceea ce te-aşteaptă? Nu cred că eşti atita de 
umil. Că nu-i nimic mai tăbăcit, ca pielea umilinţei.“ 

Şi am răspuns: „Ce, oare, n-a îndurat pielea umi- 
linţei mele? Locuiesc la poala propriei mele culmi. 
La ce înălțime se ridică culmea? Nimeni nu mi-a 


spus-o încă. Eu, bine îmi cunosc doar văile!“ 


Și iarăși glasul fără noimă se-auzi: „O, Zarathustra, 
cine-i făcut să ducă munţi, poate să ducă și adincuri, 
şi văil“ 

Și am răspuns: „Niciodată încă, cuvîntul meu n-a 
purtât munţi, iar ce le-am spus, nu i-a atins pe 
oameni. De dus, m-am dus spre oameni, dar n-am 
reuşit încă să-i intilnesc.“ 

Și iar îmi zice glasul: „Ce ştii tu? Roua pe ierburi 
cade în cea mai adincă linişte a nopţilor!“ 

Răspuns-am: „Au ris de mine, cînd mi-am aflat 
cărarea mea şi am urmat-o, dar mie-mi tremurau 
picioarele, străbătind-o.“ 

Și oamenii mi-au zis: „Ai uitat drumul, dar iată, 
nu știi nici să mergi!“ 

Și iarăși glasul fără noimă zise: „Ce-ţi pasă de 
dertderile lor? Tu nu mai ştii să te supuil De-acuma, 
trebuie să poruncești !“ 

Oare nu știi de cine are lumea nevoie? De omul 
care poruncește lucruri mari. 

Pe-acestea să le faci, e greu, dar cel mai greu este 
să porunceşti ca ele să se facă. 

Greşeala ta de neiertat este că ai puterea şi că 
refuzi să stăpineşti.“ 

Şi răspunsei: „Să poruncesc, n-am glasul leului.“ 

Și iarăşi auzii ca un şoptit: „Cuvintele cele mai 
liniştite aduc furtună. Gindirile care păşesc precum 
o porumbiță, comandă lumea. 

O, Zarathustra, înfăţișează-te drept Umbra celui 
care va veni — atunci vei porunci şi vei înainta ca 
un stăpîn!* 

Și zis-am: „Mi-e ruşine!“ 

Și murmurul îl auzii din nou: „Trebuie să devii 
din nou copil, să-ţi pierzi ruşinea. i 

Că încă porţi în tine orgoliul tinereţii, iar tinăr 
devenit-ai tirziu. Ca să devii din nou copil, trebuie 
să triumfi de tinereţe“. 

Și tremurind gindit-am îndelung. Și-apoi am repe- 
tat ce mai spusesem: „Nu vreaul“ 

Și-a fost, atunci, în jurul meu, o izbucnire de riset. 
Ah, acel ris mă destrăma lăuntric şi mă lovea în 
inimă. Š 

Şi, pentru cea din urmă oară, îmi zise glasul: 
„O, Zarathustra, fructele ți-s coapte, dar tu nu 
eşti încă pentru ele copt. 

Reintră, deci, iar în singurătatea ta, ca să te 
împlinești.“ 

Şi-a fost din nou o izbucnire de ris, şi-un foșnet 
ca de fugă. Apoi se prefăcu totul tăcere, tăcere 
îndoită. Dar eu zăceam, cu faţa la pămint, şi-mi 
şiroia sudoarea. 

Acum ştiţi totul. Ştiţi de ce trebuie să mă-ntore 
în singurătate. Nimic nu v-am ascuns, prieteni | 

Și de la mine învăţat-aţi care e omul cel mai tai- 
nic şi care astfel vrea să fie. 

Ah, prieteni, mai e ceva ce-aş vrea să vă împărtă- 
şesc şi să vă dărui. 

Dar lucrul acela, oare de ce nu-l dau? Au sunt 
zgiîrcit ? 

Astfel grăind, Zarathustra căzu pradă durerii sale 
şi, la gîndul că în curînd îşi va părăsi prietenii, 
începu să plingă cu hohote, că nimeni nu-l putea 
opri. 

Ci, venind noaptea, singur se depărtă, lăsindu-și 
prietenii acolo. 


N 


PARTEA A TREIA 


Voi vă înălţaţi privirile, căci aspi- 
raţi spre culme, dar eu mi le cobor, 
căci sînt pe culme. 

Care dintre voi mai știe să rîdă, 
după ce culmea a atins-o? 

Cel care urcă munţii cei mai înalţi, 
îşi rîde de tragicele jocuri ale scenei 
şi de asprimea tragică a vieții. 
Zarathustra, I-a parte 

(A citi şi a scrie) 


CĂLĂTORUL 


Era miezul de noapte cind Zarathustra se aşternu 
la drum, ca peste culmea muntelui din insulă tre- 
cînd s-ajungă, o dată cu lumina noii zile, pe malul 
celălalt, iar acolo să se îmbarce. Căci se afla în acea 
parte o radă bună, unde navele străine aruncau 
ancora şi-i luau pe puntea lor pe- acei care vroiau 
să părăsească Insulele Fericite şi să străbată marea. 
Pe cale, urcînd muntele, Zarathustra gindea la nume- 
roasele-i drumuri de unul singur, pe care le făcuse 
încă din tinerețea sa, la munţii, la crestele şi culmile 
ce le urcase. 

„Sint călătorul, căţărătorul pe munți, își zise-n 
sine, nu-mi plac cimpiile şi se prea pare că nici nu 
pot rămîne într-un loc. 

Şi oricare mi-ar fi aventurile și soarta, în ele se 
cuprinde o călătorie, sau un urcuş pe munți, fiindcă 
totdeauna repeţi ce-ai mai făcut. 

Nu mai mi-e vremea cind puteam să mă las in 
voia sorții. Ce ar putea să mai fie, ce n-a fost încă 
al meu? 

La mine se întoarce, în mine își află patria pro- 
priul Eu şi acea parte a Eului care a stat îndelung 
în ţinuturi străine, împrăștiată printre întimplări 
şi lucruri. 

Și mai cunosc: în față am acum culmea’ supremă, 
cea aminată cel mai mult. 

Ah! Cea mai aspră cale rămasu-mi-a să urc! Ah! 
Început-am amurgul cel mai singuratec! 

Dar cînd ești dintr-o spiță ca a mea, nu poţi să 
scapi de ceasul care zice: aşterne-te la drum către 
mărire! Abisul şi culmea, una sînt acum. 

Te afli pe calea măririi tale: scăpare îți este, ceea 
ce pin-acum ţi-a fost primejdios. 

Te afli pe calea măririi: cel mai bun curaj îţi 
este să nu mai ai vreun drum de-ntoarcere. 

Îţi urmezi calea: pe urma ta nu-i nimeni, în urma 
ta chiar paşii ți s-au şters; deasupra căii tale-i 
scris: cu neputinţă! 

Și dacă trepte nu mai ai, să urci mai sus de pro- 
priul tău creştet, din tine însuţi să înveţi să urci. 
Cum, altfel? S 

Prin tine însuți, călcîndu-ți inima-n picioare. Tre- 
buie ca tot ce ai blajinătate, să se transforme în 
asprime. 

Cind te-ai cruțat prea mult, sfîrseşti prin a te 
îmbolnăvi că te-ai cruțat prea mult. Lăudat fie, 
ceea ce înăspreşte! În ce mă priveşte, n-o să laud 
pămîntul pe unde curge laptele și mierea! 

Să înveţe să nu se mai privească pe sine, este 
indispensabil celui ce vrea să cuprindă în juru-i cu 
privirea. Şi-aceasta-i.o asprime ce-i trebuie oricărui 
căţărător pe munți. 

Cel care vrea Cunoașterea cu prea lacome priviri, 
vede el, oare, pină-n adinc de lucruri? 

Tu, Zarathustra, vrut-ai să vezi adincul și stră- 
adincul fiecărui lucru. Trebuie, deci, să te ridici 
deasupra ta însuţi, mai înainte şi mai sus, pînă cînd 
vei vedea mai jos de Tine însuii stelele tale. 

Da, să stăpinesc cu-a mea privire și sinele-mi, şi 
ale mele stele, iată ce numesc culme, iată ce mi-a 
rămas, iată cea de pe urmă culme.“ 

Astfel îşi zicea Zarathustra, urcînd muntele, inima 
domolindu-şi-o cu ginduri aspre, căci inima-i era 
îndurerată mai mult decit oricind. Și, urcind pe 
creastă, văzu întinderea unei a doua mări și rămase 
multă vreme în tăcere. La înălțimea aceea, noaptea 
era rece şi luminată de stele. 

„Îmi cunosc soarta, zise cu tristeţe. Fie! Sînt pre- 
gătit. Intrat-am în ultima-mi singurătate. 

Ah, această mare tristă și neagră, de deasupra 
mea! Ah, mîhnirea mea întunecată! Ah, destin şi 
mare! Spre voi sint obligat să cobor. 

În faţă mi-e culmea și cea mai lungă drumeţie: 
de-aceea trebuie să cobor atît de jos, cum n-am mai 
coborit vreodată,— 

cum n-am mai coborit vreodată în durere, în apa 
sa cea mai smolită. Așa mi-a hotărît propria-mi: 
soartă. Fie! Sint pregătit. 

De unde au ieşit munţii cei mari? m-am întrebat 
odinioară. Am învăţat că au ieşit din mări. 

Li-i mărturia-n stinci, şi pe pereţii culmilor. Din 
adîncimi supreme, se-avintă culmile supreme.“ 

Aşa grăit-a Zarathustra pe culmea muntelui, în 
frig. Şi, cînd ajuns aproape de mare, se află singur 
printre recifuri, se simți ostenit şi mai chinuit de 
dor, decit fusese înainte. 

„Dorm toate încă, își zise. Chiar marea doarme. 
Ea îşi întoarce spre mine ochii-i ameţiţi de somn şi 
ca absenți. 

Dar răsuflarea mării-i caldă, o simt. Şi A de 
asemeni, că visează. Visînd, se răsuceşte pe perne 
tari. 

Ascultaţi! Auziţi! Cum geme marea, pradă la 
rele amintiri! Sau, poate la rele prevestiri ! 

Ah, mă mîhnești, monstru întunecat! Din cauza 
ta sînt supărat pe mine însumi. 

Ah, cum nu mi-e braţul îndeajuns de tăre! 
Într-adevăr, aş vrea să te eliberez de visurile rele!“ 

Și-astfel grăind, c-un ris amar și trist, Zarathustra 
ridea de sine însuși. „Cum, Zarathustra, zicea el, 
tu vrei să mingii marea cu ciîntul tău? 


O, Zarathustra, nebunule blajin, beat totdeauna 
de încredere! Tu totdeauna fost-ai așa — familiar 
apropiatu-te-ai de lucrurile îngrozitoare. 

Vroit-ai să mîngii monștrii. Doar o suflare caldă, 
un pic de blană în jurul ghiarelor, şi erai gata să 
iubeşti monstrul și să-l atragi, cu mingiieri, spre 
tine. 

Iubirea este primejdia celor mai singurateci, iubirea 
pentru vii, numai să fie pui! Este de ris, să vezi pînă 
la ce punct fost-am nebun și modest în iubire!“ 

Așa grăit-a Zarathustra, rizind din nou. Și-atunci 
gindi la prietenii ce-i părăsise. Și, ca şi cum i-ar fi 
jignit prin gindurile sale, îi păru rău de ceea ce 
gindise. Și astfel ajunse să plingă, cel ce-a ris. De 
dor şi de minie, amar. plingea, acolo, Zarathustra. 


DESPRE VIZIUNE ȘI TAINĂ 
1 


Cînd printre mateloţi se auzi că Zarathustra urcase 
pe vasul lor — căci o dată cu el mai urcase un om 
venind din Insulele Fericite — toţi începură să fie 
cuprinşi de curiozitate şi de aşteptare. Dar Zara- 
thustra două zile tăcu, închis şi rece în tristeţea 
sa, nerăspunzind nici la priviri, nici la-ntrebări. În 
seara celei de a doua zile începu s-audă, dar. păstră 
tăcerea, căci se-vădeau lucruri ciudate și primej- 
dioase pe această navă, care venea de departe și 

mergea mai departe încă. Or, Zarathustra era prie- 
tenul acelora care fac îndepărtate călătorii şi cărora 
le place să trăiască doar cu primejdii. Şi iată că, tot 
ascultind, inima i se muie şi limba i se deslegă — şi 
grăi astfel: 

„O, voi, cercetătorii îndrăzneţi, exploratori, şi toţi 
cei ce-aţi urcat vreodată sub pinze îndrăzneţe, ca 
să străbateți mările de temut, 

voi, îmbătaţi de taine, de semiintuneric bucuroşi, 
al căror suflet ascultă chemări din toate întorto- 
cherile abisului — căci refuzaţi să ţineţi cu o fri- 
coasă mînă un fir conducător, iar ceea ce puteţi 
să ghiciţi nu vă mai place să trebuiască să deduceţi — 
doar vouă vă voi povesti taina pe care am văzut-o, 
viziunea celui mai singur dintre singuri! 

Înaintam, deunăzi, întristat, întunecat şi aspru, 
cu gura încleștată, în asfinţitul livid. Pentru mine 
nu soarele, ci sorii asfinţiseră. 

O cărare se cățăra pe stinci, cu încăpăţinare, o 
rea cărare singuratică, lipsită de iarbă şi tufișuri, 
care scrişnea sub pasul meu. 

Înaintînd, tăcind printre scrișnirile-i batjocori- 
toare, de pietre, cu un picior ce îmi aluneca urcam, 
urcam încet. a 

Pasu-mi urca, în ciuda spiritului, care-l trăgea 
către prăpastie, spirit al Poverii, diavolul meu, duş- 
manul meu de moarte. 

Pasu-mi urca, deşi diavolul mă împiedica, țeapăn 
şi înţepenindu-mă, virindu-mi prin ureche plumb 
în creier, gînduri de parcă plumb topit erau. 

„O, Zarathustra, şoptea bătîndu-şi joc, accentuînd 
cuvintele, o, Zarathustra, stincă! de înţelepciune! 
Ţi-ai făcut planul să ajungi destul de sus, dar orice 
piatră azvirlită-n sus, sfirșeşte prin a recădea! 

O, Zarathustra, stincă de înțelepciune, tu, piatră 
din praştie, sfărimător de stele! Tu ţi-ai propus în 
sus, dar orice piatră azvirlită sfirşeşte prin a recădea. 

Redus la tine însuţi şi lapidindu-te pe tine însuţi, 
o, Zarathustra, ai azvirlit piatra departe-n sus — 
dar peste tine va cădea!“ 

Şi-atunci tăcu piticul, îndelung. Tăcerea lui mă 
apăsa, căci într-o asemenea tovărăşie ești mult mai 
singur, decît dac-ai fi singur. 

Urcam, urcam, visind, gindind — dar totul mă 
apăsa. Eram ca un bolnav ce-i ostenit de chinul său, 
bolnav trezit din somn de-un vis urit. 

Dar am în mine ceea ce eu numesc curaj: pînă 
acuma mi-am întrint toate descurajările. Curajul mă 
cuprinse, mai înainte de-a mă opri şi-a zice: „Spiri- 
dușule, între noi doi! Ori tu, ori eu!“ 

De fapt nu este ucigaș mai bun decit curajul — 
curajul care atacă, iar cine zice atac, zice şi cîntec 
de fanfară. 

Or, omul e animalul cel mai curajos. De-aceea le-a 
învins pe celelalte animale. În sunetul fanfarei, şi-a 
depăşit orice durere, deşi durerea omenească e cea 
mai grea dintre dureri. 

Curajul şterge ameţeala care te bintuie la marginea 
abisului. Şi, oare, -se află vreun loc unde nu-i omul 
pe marginea abisului? Nu-i destul, oare, să priveşti, 
spre a zări abisuri? 

Curajul este cel mai îndemînatec dintre ucigași, 
el ucide pină şi mila. Or, mila este cel mai adînc 
abis. Cînd omul își aruncă privirea în viaţă, el şi-o 
aruncă în milă. 

Dar curajul este cel mai îndeminatec dintre uci- 
gaşi. Curajul care atacă. El va ucide chiar moartea, 
zicînd: „Aceasta-i viaţa? Fie! Să-ncepem de la 

început! 

O maximă ca asta, înseamnă cîntec de fanfară. Cine 
are urechi de auzit, s-audă! 

„Opreşte, Spiriduşule, zisei. Între noi doi: ori 
eu, ori tu! Dar eu sunt cel mai tare! Tu nu-mi cunoşti 
gindul despre abis — de altfel, nici n-ai putea să-l 
rabzi.“ , 

Și se-ntimplă că mă. simţii ușure, căci spiriduşul, 
curios din fire, sărise jos de pe umerii mei. Se așe- 
zase chircit pe-o piatră, dinaintea mea. Prin locurile 
acelea se afla o fortificaţie tăinuită- 

„Priveşte-o, spiridușule, zisei. Are două ieşiri. Două 
drumuri se întîlnesc aici. Şi nimeni nu i-a dat, nici 
unuia, de capăt. 

Drumul care se duce îndărătul nostru, ţine o veş- 
nicie. lar acest drum, de dinaintea noastră, e-o altă 
veşnicie. 

Şi drumurile acestea se contrazic, se-azvirlu unul 
spre celălalt şi se-ntilnesc aici, sub fortificaţie. "Și 
numele fortificaţiei este înscris deasupra sa. Numele-i 
este Clipa. i 

Dar dacă cineva ar străbate doar unul dintre dru- 
muri pînă la capăt, crezi, spiriduşule, că drumurile 
s-ar mai contrazice?“ 

— „Linia dreaptă-i mincinoasă, murmură spiri- 
duşul cu dispreţ. Oricare adevăr e curb şi timpul 
însuşi este un cerc.“ 

„Spirit al Poverii, mă miniai eu, nu lua totul prea 
cu ușurință, sau mi te las chircit, acolo unde eşti — 
deşi mi te-am purtat la destul de mare înălțime! 


Priveşte, îi zisei, această clipă. Pornind de la 
această fortificaţie a Clipei, un drum lung, un drum 

veşnic se-ntinde îndărătul nostru: e veşnicia dindă- 
rătul nostru. 

Tot ceea ce poale să alerge, n-ar fi trebuit, fără 
putinţă de tăgadă, să fi străbătut o dată acest drum? 
Tot ce poate să ajungă, dintre lucruri, nu trebuia să 
fi ajuns, să se fi împlinit, să fi trecut? 

Și, dacă tot ce este, a fost, ce gindeşti tu, spiri- 
dușule de Clipa asta? Fortificația aceasta, nu trebuie 
să mai fi fost? 

Şi toate lucrurile prezente, nu-s ele, oare, atit de 
înlănţuite, încît Clipa prezentă să tragă după ea 
toate lucrurile viitoare ? Şi pe ea însăși, prin urmare? 

Căci orice-i apt s-alerge, ar trebui, fără putință 
de tăgadă, să mai străbată o dată acest drum lung, 
care pornind de-aici se depărtează. 

Şi uite, acest păianjen molatec, ce se tirăşte sub 
lumina Lunii, şi tu, şi eu, sub această fortificaţie, 
vorbindu-ne șoptit de lucruri veșnice — nu înseamnă, 
fără putinţă de tăgadă, că şi unii şi alţii, am mai 
fost?“ i 

Și, oare, nu trebuie să revenim, să străbatem și 
celălalt drum, cel care se depărtează înaintea noastră, 
drum lung şi de temut — nu înseamnă că trebuie să 


revenim ?“ 


Astfel grăiam, tot mai încet, căci mi-era teamă de 
propriile mele ginduri. Și auzii, atunci, deodată un 
ciine urlînd pe undeva pe-aproape. 

Mai auzisem, oare, urlînd un cîine astfel? Gindul 
îmi căută de-a lungul vremii. Da, auzisem, cînd 
eram. copil, 

mai auzisem un cîine urlind astfel. Şi îl văzusem, 
cu blana zbirlită, cu botul în vint, tremurind, în 
ceasul cel tăcut al nopţii, cînd chiar şi ciinii cred în 
arătări; îl văzusem şi-am fost cuprins de milă. Luna 
plină urca într-o tăcere de moarte deasupra casei, 

apoi se “opri, ca un disc arzind pe-acoperiș şi ca şi 
cum ar fi rămas acolo. `~ 

Luna îngrozise şi de această dată cîinele, căci cîfinii 
cred în apariţii şi în hoţi. Acum, cînd auzit urletul 
din nou, am fost cuprins de milă, ca şi odinioară. 

Dar spiriduşul meu, unde pierise? Şi poarta în 
pămînt? Și păianjenul? Şi glasul şoptitor? Visasem? 
Era acum trezirea? Iată, mă regăseam printre săl- 
batecele stînci, singur, singur deodată, sub cea mai 
intristătoare lumină a lunii din cîte au fost vreodată. 

Dar un om zăcea alături. Şi ctinele zbirlit, gemind, 
văzindu-mă venind aproape, iar urlă. fipa. Mai 
auzisem vreun cîine țipind după ajutor? 

Și am văzut, într-adevăr, ceea ce nici cu gîndul nu 
gindisem: un tînăr păstor, ce se zbătea, se stringea 
de dureri, cu faţa schimonosită, căci un mare şarpe 
negru îi atirnă pe jumătate din gură. 

Mai văzusem, oare, vreodată, atita scirbă şi âtita 
groază, cîtă era pe acel chip? Fără-ndoială că ador- 
mise, şi şarpele se furișase în gitlejul său şi se prin- 
sese în gitlej cu colții. 

Trăsei de şarpe, dar zadarnic. Nu reușii să-l scot. 
Atunci, cineva parcă strigă prin glasul meu: 
„Muşcă-l! Mușşcă-l !“ 

„Capul! Muşcă-i capul!“ striga prin mine glasul. 
Spaimă, ură, milă, scirbă — tot ce aveam în mine 
mai bun, ori dimpotrivă, mai rău, izbucnise prin 
acel strigăt. 

Vitejilor, care mă-nconjuraţi, căutători şi voi, toţi, 
care v-aţi îmbarcat vreodată sub pinze îndrăzneţe, 
pe mări necunoscute, voi, doritori de taine, 

spuneţi-mi numele tainei pe care am văzut-o 
atunci, daţi-i un pic de înţeles acestei viziuni a 
acelui singuratec. ` 

Căci a fost, în acelaşi timp, și viziune, şi previziune. 
Ce am văzut atunci? Ce va veni într-o zi? 

ine este păstorul? Ce este acel şarpe, care-i alu- 
necase în gitlej? Cine e omul în al cărui gitlej alu- 
neca-va ce este mai negru și mai greu pe lume? 


Atunci, păstorul a muşcat, după sfatul strigătului 
meu. A mușcat puternic și a scuipat departe capul 
şarpelui şi s-a sculat sărind drept în picioare. 

Și nu mai era păstor. Nici.-măcar om. Schimbat, 
transfigurat, ridea. Nicicînd n-a ris ca el vreun om, 
pe-acest pămînt! 

O, fraţi ai mei, am auzit un ris ce nu era un ris 
şi de atunci o sete mă devoră, o dorință neimplinită 
cu nimic. 

Dorinţa de a ride astfel, mă sfirşeşte. O, cum să 
rabd să mai trăiesc? Și cum să rabd să mor?“ 


Aşa grăit-a Zarathustra. 


DESPRE PREAFERICIREA NE—VROITĂ 


Cu inima plină de taine şi necazuri, străbătu 
marea, Zarathustra. Cind fu la patru zile depărtare 
dè Insulele Fericite şi de prietenii de-acolo, îşi depăşi 
durerea: din nou, cu pasul hotărît, își stăpinea des- 


tinul. Şi-atunci, înveselitei conştiinţe el îi grăi astfel: 

„lată-mă singur din nou, și vreau să fiu singur. 
Singur, cu cerul curat și largul mării. Şi iarăși asfin- 
țitul se-ntinde-n depărtări. 

E după-amiaza, ca pe vremea cind pentru prima 
dată mi-am întîlnit prietenii. După-amiază acum, 
cînd pentru a doua oară lumina se face blindă. 

Și tot ce încă se mai numește fericire rătăcitoare 
între pămînt și cer, îşi caută un adăpost în cite-un 

suflet luminos. Din cauza fericirii se face lumina 
acum mai blindă. 

După-amiază a vieţii melel Odinioară și fericirea 
mea a coborit în văi, să-şi caute un adăpost. Aflat-a 
suflete deschise și primitoare. 

După-amiază a vieţii melel Ce n-am dat eu, 
pentru un singur lucru: pentru răsadurile gindurilor 
mele și pentru zorile speranţei mele 

Odinioară, creatorul și-a căutat însoțitori, pentru 
ca ei să fie fiii nădejdii sale, dar iată că n-a putut 
să-i afle, decît creindu-i el însuşi mai întîi. 

lată-mă, deci, la jumătatea drumului operei mele, 
mergiînd spre fiii mei și depărtindu-mă de ei. Pentru 
iubirea ce le-o poartă, Zarathustra se va desăvirşi 
pe. sine însuşi. 

Căci din adincul inimii nu se poate iubi decit 
copilul și opera. O_mare iubire de sine, este un semn 
de maternitate. Aşa văzut-am. - 

Copiii mei înverzesc, încă în primăvara lor, unul 
lingă altul, legănaţi de acelaşi vint, arbori ai crin- 
ului meu și-ai celui mai roditor pămînt. 

Într-adevăr, acolo unde cresc asemenea copaci, 
ii lingă altul, acolo-s Insulele Fericite. 

Dar într-o zi eu îi voi strămuta şi îi voi răsădi 
din nou, să fie fiecare pentru sine, să-nvețe singu- 
rătatea, tenacitatea și prudența. 

Noduroși, strimbi, duri, dar inflexibili — într-astfel 
vreau să-i văd pe ţărmul mării, ca faruri vii, de 
viață neînvinsă. 

Acolo unde uragane bintuie pe mare, acolo unde 
muntele îşi trage apa cu trompa sa, acolo fiecare 
îşi va petrece veghea de noapte, ca să fie, la rindul 
său fiecare, căutat, pină în fibra sa. 

Şi trebuie să fie încercat pină-n adincuri, și fie- 
care cunoscut, să văd dacă-i din speța şi din încren- 
gătura mea, dacă-i maestru al unei înde]ungi voințe, 

potolit chiar și-n cuvinte, bine crescut, pînă la 
punctul ca, dăruind, să ia; 

să fac din fiecare într-o zi un însoțitor, asociat, 
la lucrările şi la plăcerile lui Zarathustra, ca fiecare 
să fie unul din cei ce-nscriu pe propriile mele table 
propria mea voinţă, ca fiecare lucru să aibă desă- 
vîrșire. 

Şi din iubirea pentru fiecare dintre ei, trebuie să 
mă desăvirşesc eu însumi: mă lipsesc 'de fericire, 
nefericirilor mă dau, ca proba aceasta trecind-o, să 
mă cunosc mai bine. 

Într-adevăr, se împlinise vremea să plec. Şi Umbra 
Călătorului, şi Clipa cea mai lungă, şi Ora celei mai 
mari tăceri mi-au zis cu toate: „Du-te!“ 

Dar mai-rămas-am, legat de iubirea fiilor mei, 
dorința mă ţinea legat, dorința de iubire, nevoia 
de-a mă da ca pradă fiilor și de-a mă pierde din 
dragostea care le-o port. 

Prin gaură cheii, vintul mi-a şoptit: Vino! 
Vicleană, poarta s-a deschis înaintea mea şi a zis: 
Du-te! 

Dorinţa, acest cuvint el singur înseamnă că m-am 
pierdut. Vă stăpinesc, o, fii ai mei — dar într-o astfel 
de faptă, totul trebuie să fie siguranță, nimic do- 
rinţă. 

Și soarele iubirii mele ardea deasupra sufletului 
meu. Zarathustra se simţea clocotind: Umbre și 
îndoieli trecură peste mine, cit ai clipi. 

Mă şi gindeam la ger și promoroacă. „O, suspi- 
nam, să mă cuprindă gerul și bruma, să-mi clănţă- 
nească dinţii!“ Și atunci, ceţuri gheţoase se aşter- 
nură sub pașii mei. 

Trecutul îşi deschise mormîntul şi multe dureri 
îngropate de vii reînviară. Dormiseră ca sub veş- 
minturi. $ 

Și astfel, toate mi se arătau ca semne: „Venit-a 
vremea!“ Dar n-auzeam. Pină în clipa cind adincul 
mi-a tresărit şi gîndul mi-a dat ghes. 

Gind de abisuri, gînd al meu, cind avea-voi forţa 
să te aud că pleci, fără să tremur? 

Îmi bate inima, nebună, cînd te aud că pleci. 
Tăcerea ta mă inăbuşe, tăcutule gind de abisuri! 

Niciodată n-am îndrăznit să te fac să urci din 
abis — mi-era de ajuns că te purtam în mine. Că 
n-am fost nici o dată atît de puternic, să am această 
îndrăzneală, această supremă sfidare, ca de leu. 

Doar învingindu-mă pe mine însumi, voi cere din 
parte-mi mai mult încă, iar împlinirii proprii îi voi 
pune pecete de: izbindă. 

Ci aşteptind să fie astfel, mă vîntur peste mări 
neliniştite şi întimplarea mă lingușeşte cu dulceagă 
limbă, dar de mă uit înainte sau în urmă, nu văd 
sfirşitul nicăieri. 

Ceasul ultimei mele bătălii, n-a venit încă. Oare 
nu sună chiar acum? Într-adevăr, ce frumusețe 
vicleană, în marea și în viața dimprejurul meu! 

După-amiază a vieţii mele! O, fericire de dina- 
intea serii! O, port în. largul mării! O, pace în nesi- 
guranţă! Cit mă-ndoiesc de voi, de toate! 

Mă îndoiesc de prefăcuta voastră frumusețe, pre- 
cum îndrăgostitul de surisul prea învăluit. 

Aşa cum o îndepărtează pe iubită, chiar pe cea 
mai dragă, blind încă în asprimea sa gelosul, tot 
astfel îmi îndepărtez şi eu această oră fericită. 

Pleacă, preafericito! Tu mi-ai adus o fericire pe 
care nu mi-am vrut-o. 

Sint pregătit pentru dureri, iar tu venit-ai cînd 
nu trebuia. 

Pleacă, tu, oră fericită! Du-te, mai bine, să-ți 
afli adăpost la fiii mei. Grăbeşte, să le dai lor, mai 
înaintea serii, a fericirii mele binecuviîntare. 

Că iată, vine seara. Se duce soarele. Se trece 
fericirea mea.“ 

Așa grăit-a Zarathustra. Şi-ntreaga 'noapte își 
aşteptă nefericirea, dar în zadar. Noaptea rămase 
limpede şi liniştită şi numai fericirea se învirti pe 
lingă el. Spre dimineaţă, Zarathustra își rîse-n sine, 
zicindu-și batjocoritor: „Se ţine fericirea de mine? 
Asta-i fiindcă nu mă țin după femei! Căci fericirea 
— e femeie“. 


SPRE ZORI i 


O, cer deasupra mea, cer preacurat, o, cer adinc! 
Abis întru lumină! Privindu-te, eu tremur de dorinți 
dumnezeieşti ! 

Să mă azvirlu-n înălțimea ta, — iată ce-mi este 
mie adincime. Să mă ascund în inima preacurăţiei 
tale, — iată ce-mi este nevinovăție. 

Învăluit ni-i Dumnezeu în frumuseţea sa. De 
aceea ne iei stelele. Și taci — aşa ne arăţi înțelep- 
ciunea ta. ~” 

Mut, peste mări care mugesc, aşa te-am văzut 
astăzi. Așa se arată sufletului meu care mugeşte, 
iubirea și puritatea ta! 

Dacă îmi eşti străluminat, dar înnăscut în frumu- 
sețe, dacă-mi vorbeşti cuvinte mute prin însăși, deci, 
înţelepciunea ta, 

0, cum aș putea să-ţi ghicesc tainele sufletului! 
Mai înainte de răsăritul soarelui, tu mi te-ai arătat 
ca singur între singuri. 

Am fost prieteni dintru începuturi. Tristeţea, 
groaza, adincimea, ne sint comune. Şi soarele ne 
este același. 

Nimica nu ne spunem, fiindcă știm prea mult. 
Şi ne privim tăcind, fiindcă un suris al nostru dez- 
văluie ce ştim. 

Nu eşti tu, oare, limpezimea flăcării mele? Sufle- 
tul tău nu-i frate bun cu gindul meu? 

Împreună am învățat. Şi împreună ştim să ne 
inălțăm deasupra noastră şi să suridem cu un suris 
fără de nori, să facem să strălucească acest suris 
fără de nori, înalt, dintr-un adinc fără sfirşit, pe 
cînd fumegă peste noi, ca aburii de după ploaie, 
constringerea, sfirşitul şi greșeala. 

Şi-n rătăcirile-mi de unul singur, de cine i-a fost 
foame sufletului meu de-a lungul nopţilor şi-a căilor 
intimplătoare? Și, cînd suiam în munţi, pe cine 
căutat-am în acei munţi, de nu pe tine? 

Și toate drumeţiile, toate urcușurile, ce fost-au 
aceste feluri de inşelare a neputinței mele, de nu 
dorința să zbor, să urc la tine! 

Simţit- am contra cuiva mai multă ură, decit în 
contra norilor rătăcitori şi contra a tot ce-ţi mur- 
dărea ție puritatea? Şi chiar şi ura asta am urit-o, 
fiindcă îți păta puritatea. 

Urăsc toţi norii vagabonzi, motani prinşi de căl- 
duri, care se cațără acolo, sus! Că ei ne iau, şi mie 
şi ţie, ceea ce avem în comun: desfășurarea imensă, 
fără hotare, care la orice zice da şi amin. 

Norii, ei, curioşii ce le amestecă pe toaţe! Pe 
norii aceştia îi urim, ei, vagabonzii ce se împart 
mereu şi nu știu nici să«binecuvinteze, nici să bles- 
teme cu inimă întreagă. 

Aş vrea mai bine să trăiesc fără de zări, într-un 
butoi, sau într-o văgăună, decit să mi te văd 
spurcat de norii rătăcitori, cer luminos! 

Şi adesea aș fi vrut să-i cos cu firele de aur, zig- 
zagate, ale unui fulger, ori precum tunetul, să pot 
să bat în burțţile lor de căldări, 

ca un ţambalagiu furios să-i bat, fiindcă limpe- 
zimea ta .mi-o iau, limpezimea ce zice da, ce zice 
amin, 0, cerule deasupra mea, cer preacurat, cer 
luminos, abis al limpezimii. 

Aş prefera vacarmul şi tunetul, blestemele fur- 
tunii, acestei dulcegării feline, prevăzătoare şi șovăi- 
toare. Și printre oameni la fel, eu îi „urăsc pe cei 
care păşesc în virful degetelor, care nu ştiu să zică 
nici da, nici nu, ce sunt ca norii şovăitori- 

Și „Cind nu știi să binecuvintezi, învaţă să bles- 
temi“ — această maximă luminoasă mi-a venit din- 
tru înaltul luminos. E ca o stea lucind în cerul meu, 
chiar şi în inima celor mai negre nopţi. 

Ci eu nu sint decit o binecuvintare și o afirmare, 
atit cît mi-eşti jur-împrejur, cer preacurat, cer 
luminos, abis al limpezimii! Pină-n adinc port afir- 
maţia ce binecuvintează. : 

Am învăţat să binecuvintez şi să afirm, dar trebui- 
tu-mi-a mult timp pentru aceasta, și luptător să 
fiu, ca să am miini libere spre-a binecuvinta. 

lar felul meu de-a binecuvinta este să mă resfir 
pe lucruri precum un cer, deasupra lor, cupolă, 
clopot de azur şi pacea lor eternă. Ferice, cine astfel 
binecuvintează | - 

Căci toate lucrurile fost-au .botezate-n fintina veș- 
niciei, mai dincolo de bine şi de rău. Nu-s, binele şi 
răul, decît umbre trecătoare, nu-s decît nori rătă- 
citori. 

Ceea ce eu vă-nvăţ, e binecuvintarea, iar nu 
blestemul, cînd zic: „Deasupra oricărui lucru se-n- 
tinde cerul Contingenţei, al Inocenţei, al Întim- 
plării și al Capriciului.“ | 

„Întimplător“ — e cea mai veche nobleţe a lumii 
şi am redat-o fiecărui lucru, eliberindu-l de servi- 
tutea finalităţii. 

Ca un clopot de azur am asezat deasupra lucru- 
rilor această libertate, această liniștire cerească, în 
ziua-n, care v-am învăţat că nici deasupra lor şi 
nici prin ele nu este vreo „voinţă veşnică“, să acţio- 
neze. 

În locul unei astfel de voințe am pus Capriciul 
şi Nebunia, din ziua-n care v-am învăţat că-n orice 
lucru, ceea ce-i imposibil este de-a fi „raţional.“ 

Fără-ndoială, puțină rațiune, grăunte de înţe- 
lepciune împrăștiat din stea în stea, este o dospeală 
amestecată și în fiecare lucru. Să fie mai nebune, 
lăsatu-s-a în lucruri puţina înţelepciune! i 

Să aibă înţelepciune, se poate, este adevărat. Dar 
iată dumnezeiasca adeverire ce am aflat-o-n lucruri: 
ele cu tălpile Întimplării preferă să joace! 


O, cer deasupra mea, cer preacurat, o, cer înalt! 
Puritatea în ochii mei înseamnă că nu mai există 
veșnicul păianjen al raţiunii, cu veşnicile sale pinze. 

Înseamnă că tu-mi apari ca o podea de dans 
pentru întimplările dumnezeiești, ca o dumnezeiască 
tablă pentru dumnezeiescul joc de zaruri, pentru 
dumnezeieștii jucători. Roșeşti? Am spus ce nu se 
spune? Am blestemat, vrind să ţe binecuvintez? 

Sau că am stat vorbind doar în de noi, roşești? 
Îmi porunceşti să tac şi să mă depărtez, fiindcă 
vine ziua? 

Lumina este adincă, mult mai adincă decit a-n- 
chipuit-o vreodată ziua. Dar nu orice lucru are 
dreptul să se exprime-n ea. Ci iat-o, a venit: ne 
despărţim. 

O, cer deasupra mea, cer simţitor, cer arzător! 
O, fericirea mea, cea dinaintea zorilor de zi! S-a 
făcut ziuă: ne despărțim. 


Aşa grăit-a Zarathustra. 

DESPRE VIRTUTEA CARE MICSOREAZA 
i > 


Cind Zarathustra ajunse iar pe țărm, în loc să se 
îndrepte spre muntele şi peştera sa, o apucă pe tot 
felul de drumuri, puse tot felul de întrebări, vrind 
să ştie despre un lucru, dspre altul, în așa fel că 
se glumea pe socoteala sa: „lată un fluviu care, prin- 
tre meandre .fără număr, se-ntoarce la izvorul său!“ 
Căci el vroia să ştie ce-a făcut omul între timp, de 
s-a făcut mai mare, ori mai mic. Şi, văzînd un şir 
de case noi, cuprins fu de mirare şi grăi: 

„Ce-s casele acestea? Căci nu vreun mare ‘suflet și 
le-a construit, să-i fie drept simboluri. 

Oare vreun copil timpit le-a scos din cutia cubu- 
rilor sale pentru joacă? Atunci să le adune alt copil, 
şi încă repede! 

Și camerele astea, apartamentele! Cum de pot 
oameni să trăiască-n ele? Par toate pentru păpuşi 
cu rochii de mătase sau pentru pisici lingușitoare, 
cărora le place să fie desmierdate.“ 

Și Zarathustra se opri, să se gindească. Şi, 
sfîrşit, îşi zise cu tristeţe: „Toate lucrurile au devenit 
mai mici. 

Văd peste tot porți scunde; cei ca mine pot să le 
treacă pragul doar aplecindu-se. 

O, cînd voi fi în ţinutul meu, unde n-o să mai tre- 
buiască să mă aplec în fața celor mici! Şi Zarathustra 
suspină, privind în depărtare. 

Dar chiar în ziua aceea ţinu o cuvintare, despre 
virtutea care micșorează. 

„Trec printre oameni cu ochii larg deschişi şi nu 
mi-o iartă că nu le rivnesc virtuțile. 

Ba îmi rinjesc, fiindcă le-o spun: oamenilor mă- 
runţi, le trebuiesc virtuţi mărunte. Deși mi-e greu să 
cred că trebuie să existe oameni mărunți. 

M-aseamăn unui cocoş într-o poiată străină, care 
ciupește cu clonţul creasta găinilor, deşi nu-mi tre- 
buiesc asemenea găini. 

Mă port frumos cu ei, ca şi cum înșiși ar fi nişte 
mărunte îngrijorări, căci să-ţi arăţi ţepii spre micile 
îngrijorări este, cred eu, înţelepciune de arici. 

Cu toţii vorbesc de mine seara, în jurul vetrelor; 
vorbesc de mine, dar unul măcar nu se gîndeşte la 
mine. 

O nouă formă de tăcere învăţaț-am să cunosc: 
vălmăşagul, pe care ei îl fac vorbind de mine, mi- 
acoperă gindurile ca-ntr-o manta. 

Zvonit-au între ei: „Ce vrea cu noi norul acesta, 
intunecat? Să luăm seama, să nu ne-aducă vreo 
molimă. “ 

Şi de curînd, o femeie işi trăgea spre sine cu tărie 
copilul, care vroia să vină la mine. „Îndepărtaţi co- 
piii, ķipa ea. Că ochii săi ard sufletul copiilor!“ 

Tuşesc cu toţii, de cum încep să spun ceva. Ei cred 
că tusea proteguieşte contra curentului de aer. 
Nimic nu desluşesc din tot vuietul bucuriei mele. 

„Nu avem încă vreme să ne gindim la Zarathustra“ 
— aşa se apără. Dar ce e vremea in care „nu-i 
vremea“ să se giîndească la Zarathustra? 

Chiar cînd mă laudă, cum aș putea să m-odihnesc 
pe laudele lor? Lauda lor e pentru mine ca o centură 
țintuită cu ţinte de oţel: simt mincărime, după ce- am 
descins- -0. 

Și iată ce m-au mai învăţat: cel care laudă, se 
preface că face-o binefacere, dar în realitate vrea să 
primească binefaceri. 

Întrebaţi-mi talpa, de-i place isonul laudelor lor 
şi-al lingușelilor. Că nu-i place nici să joace, nici să 
se odihnească în acel ritm, ori în acel tic-tac. 

Prin laude ar vrea să mă atragă înspre mărunta lor 
virtute. Vor să-mi convingă talpa să le urmeze rit- 
mul unei mărunte fericiri. 

Trec printre oameni cu ochii larg deschişi: au de- 
venit toţi mici și încă devin din ce în ce mai mici. 
Și aceasta-i ca urmare a noţiunii lor despre fericire şi 
virtute. 

Pină şi în virtute sunt modeşti, fiindcă îşi iubesc 
starea de tihnă. Or, virtutea modestiei e singura care 
cu tihna se împacă. 

Desigur că învaţă să meargă, să înainteze în felul 
lor. Dar eu numesc aceasta a șchiopăta, iar ei sunt 
piedică tuturor acelora ce se grăbesc. 

Și mulţi înaintează privind în urmă: sunt cei pe 
care îmi place să-i izbesc în drumul meu. 

N-ar trebui ca picioarele, ori ochii să se mintă, 
ori să se desmintă. Însă există multe minciuni la 
oamenii mărunți. 

Unii din ei au o voinţă, dar cei mai mulţi rabdă 
voinţa altora. Unii sunt sinceri, dar cei mai mulți 
sunt proşti comedianţi. 

Există printre ei comedianţi fără s-o ştie, dar cei 
mai mulți fără s-o vrea. Oamenii adevăraţi sunt tot- 
deauna rari, și mai ales adevărații comedianţi. 

Nu sunt deloc virili — iată de ce li se virilizează 
femeile. Căci numai un viril eliberează feminitatea 
din femeie. 

Și iată prefăcătoria cea mai cumplită, ce-am întil- 
nit-o printre ei: chiar cei ce stăpinesc, își ascund 
virtuțile în faţa acelora pe care-i stăpînesc. 

„Eu slujesc, tu slujești, noi slujim“ — este litania 
ce-o desfășoară ipocrizia stăpinilor. Şi-i o nenorocire, 
cînd primul dintre stăpini nu-i decît primul dintre 
slujitori | 

Ah, privirea-mi curioasă a pătruns pină-n ipocri- 
zia lor şi le-am ghicit-o fericirea de muște ce zum- 
zăie-n vitrine însorite! 

Unde văd bunătate, văd slăbiciune. Unde dreptate, 
milă, văd tot atita slăbiciune. 

Bondoci, echitabili şi binevoitori — acesta-i felul 
lor de-a exista. Bondoci, echitabili şi bine voitori, 
ca boabele de nisip faţă de alte boabe de nisip. 

Să aibă, cu modestie, o umilă fericire, iată lace 
spun ei a se resemna şi, astfel, făcind, se tot chiorăsc 
la alte fericiri umile! 

Ceea ce vor în fond, este destul de simplu: să 
nu le facă nimeni nici un rău. Și caută să-i tragă în 
acest fel de-a fi pe ceilalţi, făcindu-le bine. 

Dar asta-i Jașitate, deşi poartă drept nume de 
„virtute“. 

Și cînd se-ntimplă să-și vorbească aspru acești 
umili, nu văd decit un lucru: sunt răgușiţi, căci cel 
mai mic curent de aer îi răguşește. 

Și sunt prevăzători, virtutea lor are degete prevă- 
zătoare. Și nu au pumni, căci degetele nu li se string 
la adăpostul pumnului. 


Virtutea, pentru ei, e ceea ce te face modest şi 
ascultător. Așa fac ei din lup un ciine, iar dintr-un 
om fac animalul cel mai domesticit al omului. 

„Ne-am aşezat întru adevăratul mijloc“ — îmi zice 
mutra lor satisfăcută — „la distanţă egală de gla- 
diatorul murind şi de porcul înămolit în mlaştina 
plăcerii“. 

Dar asta-nseamnă mediocritate, chiar dacă i se zice 
„adevăratul mijloc“. 

Trec printre oameni şi, trecînd, le las multe înţe- 
lepciuni, dar ei nu vor să primească, nici să reţină. 

Se miră că nu fulger și nu tun în contra plăcerilor 
şi viciilor, dar n-am venit ca să-i feresc contra pun- 
gaşilor ! 

Se miră că nu-i mai rafinat să le ați şi să le rafi- 
nez şmecheriile, ca şi cum n-ar fi printre ei destui 
şireţi, a căror voce-mi scirţiie-n urechi, ca un 
plaivaz pe o tăbliță de-ardezie! 

Şi cînd strig: „Blestemaţi-i “pe demonii laşităţii, 
pe care-i purtaţi în voi, aceşti demoni ce-s tot- 
deauna gata să-şi împreuneze mîinile să ceară, ori 
să adore“, ei strigă: „Zarathustra e un nelegiuit!“ 

Sunt mai ales predicatorii resemnării, cei care-o 
spun şi lor îmi place să le trimbiţ în urechi: „Da, 
sunt eu, Zarathustra, nelegiuitul! je 

Aceşti predicatori ai resemnării ! În toate cotloa- 
nele unde-i virită meschinăria, boala, riia, se fofilează 
ca păduchii, şi numai scirba de ei mă- mpiedică să 
nu-i strivesc cu unghia. a 

Ci iată predica cu care le cinstesc urechile eu, 
Zarathustra, eu, nelegiuitul, iată ce-am să le zic: 
„Cine ar fi şi mai nelegiuit ca mine, să mă înscriu 
la școala lui? 

Sunt Zarathustra, nelegiuitul! Unde îmi voi găsi 
perechea? Asemeni mie sunt doar cei care îşi au 
voinţa lor și care-alungă resemnarea. 

Sunt Zarathustra, nelegiuitul! Amestec toate 
întimplările în. oala mea şi cînd sunt bine fierte, spun 
că-s grozav de bune, fiindcă sunt feluri din bucă- 
tăria mea. 

Într-adevăr, multe întimplări întimpinatu-m-au 
cu înfumurare, dar le-a supus voința mea cun- 

fumurare și mai multă, și-adesea le-am văzut înge- 
nunchind în fața mea, rugindu-mă să le adăpostesc, 
să le iubesc şi asaltindu-mă cu vorbe de laudă: 
„Priveşte, Zarathustra, un prieten vine să te vadă, 
ca prieten!“ 

Dar la ce bun să spun acestea toate, dacă nimeni 
n-are urechi să mă audă? Striga-voi în toate zările: 

„Vă înjosiţi, văzînd cu ochii, voi, cei umili! Vă 
destrămaţi, preaiubitorilor de tihnă! Curind vă voi 
vedea pierind 

pierind din cauza măruntelor virtuți, din cauza 
măruntelor stricăciuni, din cauza măruntelor re- 
semnări ! 

Să fiţi doar grijulii, ori să vă daţi bătuţi — acesta-i 
pămîntul sub piciorul vostru. Dar, ca să crească un 
arbore, trebuie să prindă cu asprele-i rădăcini col- 
țul de stincă! 

Însele lipsurile voastre-s în viitorul omenirii; 
neantul vostru-i o pinză de păianjen, păianjen care 
se hrăneşte cu sîngele viitorului. 

Ceea ce acceptaţi, se-aseamănă cu' furtul, o, vir- 
tuoşilor mărunți. Și înşişi şmecherii cunosc această 
maximă a onoarei: „Nu trebuie să iei prin şmecherie, 
decit ce n-ai putea lua prin forţă“. 

„Toate se aranjează“ — iată încă o maximă de 
resemnare. Dar eu vă spun, suflete plăpinde: „Toate 
se deranjează și vă vor deranja pe voi, din ce în 
ce!“ 

Ah, cum nu renunţaţi s-aveţi voințe înjumătăţite! 
Cum nu sunteţi voi învredniciţi să vreţi! 

Ah, cum nu-nţelegeţi voi cuvintul |meu: '„Faceţi 
ce vreţi, dar mai înainte să fiți vrednici de a vrea!“ 

lubiţi-l pe aproapele vostru ca pe voi înşivă, dacă 
aşa vă place, dar mai nainte să ştiţi să vă iubiţi pe 
voi înşivă, 


` 

să vă iubiţi cu o iubire mare, să vă iubiţi cu mare 
dispreţ!“ Aşa vă zice Zarathustra, nelegiuitul. 

La ce bun, însă, să vorbesc, cind nimenea nu are 
urechi s-audă? E prea devreme pentru mine! 

Sînt, printre oamenii aceștia, propriul meu înain- 
taş, sunt cîntul de cocoș pe ulițe necunoscte, care 
vesteşte chiar venirea mea. 

„Şi ceasul lor veni-va. Și-al meu. Din oră-n oră-s 
mai meschini, mai sărmani, mai sterpi — sărmană 
iarbă, sărman pămînt! 

Curind vor fiînaintea mea. ca finul cel uscat, ca 
stepa, sătui de éi înșiși, dorindu-și mai degrabă 
pirjolul, decît apa. 

Clipă a fulgerului, binecuvintată! O, taină, tu, de 
dinaintea amiezii ! Pirjol ce se întinde, voi face într-o 
zi din ei, din toţi înaintașii aceștia cu limbi de 
flăcări. j 

Cu limbi de flăcări vor vesti-ntr-o zi: „Iat-o că 
se-apropie, că vine, Marea Amiază!“ 


Aşa grăit-a Zarathustra. 


PE MUNTELE MĂSLINILOR 


Iarna, oaspete rău, a mas la mine. Am dat mina cu 
ea, şi-acum mi-s mîinile invineţite. 

Mi-o ospătez, însă prefer s-o las singură-n odaie. 

Îmi place să-i scap, și poţi să-i scapi, cu o condi- 
ție: să alergi bine. 

Cu picioarele înfofolite, cu gîndul la căldură, alerg 


acolo unde vintu-i dulce — spre locul insorit al 
muntelui meu cu măslini. 

Ajuns acolo, rid. de oaspetele meu cel aspru, 
fiindu-i recunoscător că a rămas acasă să prindă 
muşte şi să facă să tacă zgomotele cele mai mărunte. 

Că nu rabdă s-audă nici vreo musculiță, cu-atit 
mai puţin două! Și-atit de pustiu face pină şi-n 
străzi, că noaptea, clarului de Lună i-e frică de ea. 

E-un oaspete aspru, dar o venerez, căci nu ador, 
precum plăpinzii, zeul de foc, ce are-un pintece ne- 
săţios. 

Mai bine să clănțăn din dinţi, decit să ador idọli 
— aşa sunt eu făcut. Detest toți idolii de flăcări, ce 
nu știu altceva decît să pirjolească, să fumege și să 
vă îndărătnicească. 

Pe prieteni mi-i iubesc mai mult pe timp de iarnă, 
decit pe timp de vară. Îmi iau duşmanii în ris mai 
bucuros, cînd iarna mi-e în casă. 

Mai bucuros, într-adevăr, chiar de mă ghemuiesc 
in patul meu. Fericirea mea ride şi. g)umește pînă 
şi visul mincinos, rîde şi el! 


Să mă aplec? Eu niciodată nu m-am plecat în 
faţa celor puternici. Dacă-am minţit vreodată, din 
dragoste am făcut-o. În patul meu, iernatec chiar, 
rămîn voios. 


Un pat sărman mă încălzeşte mai bine, decit un pat 
bogat, căci sărăcia mea îmi place. Şi, iarna, sărăcia 
mi-e şi mai credincioasă. 

Îmi încep ziua cu o răutate: îmi rid de iarnă, 
făcînd o baie rece. Şi-i rindul oaspetelui meu, să 
bombănească. 

Îmi place să-mi zgindăr oaspetele cu o luminare, 
pînă la ceasul cind mă lasă să văd cerul şi zorii de 
cenuşă. 

Sunt mai răutăcios dis-dimineaţa, cînd se aud 
pgăleţile-n fîntină şi caii cu nechezuri calde pe străzile 
posomorite. 

Atunci aştept cu nerăbdare să văd cerul, un cer de 
iarnă, cu barba sură, bătrin cu părul alb, 

cerul de iatnă, cer Lăc ut, care adesea tace, pină se 
arată soarele. f i 

Oare de la el voi fi-nvăţat lunga tăcere luminoasă? 
Sau el a invăţat-o de la mine? Sau fiecare pentru sine 
ne-am născocit-o? 

Oricare lucru bun are mai multe inceputuri. Și cu 
o săritură trece în existenţă, cu-o săritură voioasă. 

Lunga tăcere, este și ea un lucru bun, ca și arta 
de-a face să strălucească un ochi rotund pe-o față 
clară asemeni cerului de iarnă; 

arta de a tăcea, cum face soarele acestui cer şi 
neschimbata sa voinţă, într- adem e-0 artă pe care 
am învăţat-o bine. 

Răutatea mea ce mai iubită, este de-a-mi fi învă- 
țat tăcerea să nu se trădeze tocmai prin tăcere. ` 

Ci printr-un clinchet de vorbe şi de zaruri îi înșel 
pe întunecaţi-mi paznici. Trebuie să-mi feresc voinţa 
şi ce am de gind, de-aceşti inchizitori severi. 

Ca nimeni să nu-mi știe în străfund voinţa cea din 
urmă, am născocit tăcerea luminoasă. 

Am întilnit atiţi videni, care-și ascundeau adevă- 
ratul chip ŞI apele le tulburau, ca nimeni să nu stră- 
vadă pină-n adincurile lor. 

Cu toate astea, lor se adresau bănuitorii şmecheri, 
deslegătorii de taine. Şi de la ei primeau pestii ce 
mai ascunși |! 

Cei clari, cei bravi şi cei senini — iată vine cred 
eu că şiie să tacă cel mai bine, Adincul acestora-i 
atita de adînc, încît nici prin cea mai mare limpe- 
zime, nu dai de el. 

Cer de iarnă, cu barbă-rzăpezită. cer taciturn, 
creştet albit, cu ochi rotund, acolo sus, deasupra mea! 
Simbol ceresc al sufletuiui meu şi-al veseliei mele! 

Oare n-ar trebui să mă ascund, precum acel ce 
înghiţit-a aur, de_teamă să nu-mi fie golit sufle- 
tul? i 

N-ar trebui să-mi sui picioarele pe picioroange, să 
nu mi le’ vadă invidioşii şi melancolicii care mă 
înconjoară? 

Aceste suflete afumate, calde de năbuşealu odăilor, 
înăcrite, roase — cum, oare, să-ngăduiască fericirea 
mea? . | 

Deci n-o să le arăt decit că-i iarnă şi gheață, pe 
munţii mei, iar părțile-nsorite pe care munţii le mai 
au, n-o să le-arăt. 

N-or să-mi audă şuierind decit furtunile de iarnă; 
n-or să m-audă alergind pe mări ca vinturile calde, 
de la Miuzăzi, grele şi arzătoare. 

Aceste suflete se-nduioşează încă de întimplările 
şi riscurile mele, dar eu le spun: „Lăsați întimplarea 
să vină la mine, că mi-e curată, ca un copil!“ 

Cum ar putea să rabde fericirea mea, de n-aş 
învălui-o în accidente, întîmplări şi în tristeţi jer- 
natice, de n-aş intăşura- o-n vălurile cerului iernos 
şi-n blănuri de urs, de n- aş fi avut eu însumi milă 
de mila lor, milă de-aceşti peloşi: și melancolic; 
de n-aşgfi. suspinat şi n-aş fi dirdiit faţă cu ei, 
şi nu m-aş fi lăsat, cu supuşenie, infăşurat. în însăși 
mila lor! 

Într-astfel mi-e înţelepciunea şi bunăvoința, că 
nu mi-ascund nici iarna, nici viseolele îngheţate, şi 
nici măcar degerăturile. Í 

Singurătatea, pentru unii, este refugiul bolnavului ; 
dar, pentru alții, este un adăpost contra bolnavilor. 

O să le placă, să m-audă dirdiind, gemînd de frig, 
tuturor acestor diavoli care mă înconjoară! Gometele 
şi dirdiielile sunt- pentru mine mijlocul prin care scap 
de cam ovala lo idee. 

O să le placă să-mă plingă şi să suspine, gindind că 
mă destram, şi să bocească: „Sfirși- va îngheţind de 
gerurile Cunoaşterii 1“ 

În acelaşi timp, eu străbat de colo-colo, cu tălpi 
calde, cărările livezii mele şi-aici, pe muntele meu cu 
măslini, îmi rid şi cînt, și rid de orice milă | 


Aşa cîntat-a Zarathustra. 


A MERGE MAI DEPARTE 


Străbătind astfel mulţimi, cetăţi fără de număr, 
Zarathustra se intorcea, cu ocolişuri, la peştera din 
munte. Şi iată că ajunse la poarta Marelui Oraș. 
Și, acolo, un nebun ce spumega, se aruncă spre el cu 
braţele întinse, tăindu-i drumul. Era exact nebunul 
căruia mulțimea îi zicea „Maimuţa lui Zarathustra“, 
căci luaşe de la Zarathustra ceva din tonul şi din 
ritmul de-a ţine un discurs, plăcîndu-i să scoată la 
iveală comorile înțelepciunii sale. lar nebunul îi 
vorbi lui Zarathustra astfel: 

„O, Zarathustra, iată Marele Oraş, dar n-ai ce 
căuta aici, că-n el poţi pierde și ceea ce ai. 

__ Dece să vrei o bălăceală în mocirla asta? Ai milă 
de picioarele tale! Mai bine 'scuipă pe poarta ora- 
şului, şi-ţi vezi de.druml| 

Aici e iadul, pentru gindirea solitarilor: aici, ma- 
rile ginduri de vii sunt fierte şi făcute zeamă. 

Aici putrezesc toate marile sentimente; aici n-au 
voie decit zornăiturile cîtorva sentimente zornăi- 
toare. 

Nu simţi mirosul de abatoare, de crișme ale spiri- 
tului? Oraşul ăsta, nu-ți răspindeşte un iz de spitite 
măcelărite ? 


196 


Nu vezi că sufletele atirnă ca nişte zdrențe murdă- 
rite? Și pină şi jurnalele, aici se fac din zdrenţel 

N-auzi tu, oare, c-aici nu-i spiritul decit un joc de 
vorbe? Că el vomită o scirboasă bală de cuvinte? 
Şi din această vomă, aici tot jurnale se fac! 

Aici se hăituiesc unii pe alţii, fără să ştie încotro 
se duc. Se întărită unii spre alţii, fără să ştie pentru 
ce. Îşi sună aurul, fierul lor alb. 

Cind le e frig, caută se se-ncălzească cu băutură. 
Cînd le e cald, caută lipirea răcoritoare de spiritele 
‘reci: toţi sunt bolnavi, toţi sunt molipsiți de opinia 
publică. i 

Aici e ţara tuturor voluptăţilor şi viciilor, însă 
chiar şi aici există oameni virtuoşi. Există şi aici 
multă virtute oficială și oficioasă. 

Multă virtute oficioasă, cu degete vioaie la a scrie, 
şi-o nesfirşită răbdare şi aşteptare, plină de decora- 
ţii fără valoare, de pietate și devoțiune, cu o întreagă 
bucătărie de lingușeli servite spre gloria unui Dum- 
nezeu al armatelor. 

Stelele şi scuipăturile atribuite de stăpin, vin „de 
sus“, iar cei ce nu și-au prins încă o stea pe piept, 
se roagă „spre înalt“. 

Luna are aici haloul în formă de curte, curtea e 
populată de spurcăciuni, dar tot ce de la curte vine, 
e adorat de un popor de cerşetori, printr-o virtute 
cerşetorească și oficioasă. 

„Eu slujesc, tu slujeşti, noi slujim“ — este litania 
virtuţii oficioase, pe care o înalță prinţului, nădăj- 
duind o stea ce, astfel meritată, va fi agăţată pe un 
piept. 

Dar Luna se învirte-n jurul lucrurilor păminteşti 
şi Prinţul, în jurul a tot ce e mai pămintesc, adică 
în jurul aurului prăvăliașilor. 

Dumnezeul armatelor nu-i Dumnezeul lingourilor. 
Prinţul propune, prăvăliașul dispune. 

În numele a tot ce-i bun şi limpede şi puternic În 
tine, 0, Zarathustra, scuipă pe-acest oraș de prăvăliași 
mergi mai departe pe drumul tău. 

Aici curge singe putrezit, cald ṣi, bălos, in toate 
venele. Scuipă pe Marele Oraș, pe cloaca asta, pe 
dospitoria atitor drojdii! 

Scuipă pe-acest oraş de. suflete zdrobite şi piepturi 
vlăguite, de ochi străpungători şi degete- slinoase, 
pe-acest oraş, al celor fără ă rost, al celor fără de 
ruşine, al scriitoraşilor, al celor care zbiară, al căpă- 
tuiţilor. înflăcăraţi, 

unde se coace, în aceeași bubă, tot ce-i stricat și 
lenevos, spurcat, coptură, clandestinitate — 

scuipă pe-acest oraş, pe acest Mare Oraş şi intoar- 
ce-te din drum !“ | 

Acestea auzind, il intrerupse Zarathustra pe 
nebunul ce spumega, punindu-i mina pe gură: 

„Mai taci o dată! ţipă Zarathustra, că-i multă 
vreme, de cind tot ce-mi spui mă umple de scirbă! 

Dece ai stat tu însuți în mlaștină, pînă ai devenit 
o broască, un broscui riios? 

Nu ai in vene singe putred și spumegos, de mlaștină, 
de- di învăţat aşa de bine să orăcăi şi să vor beşti de 
rău? 

Dece n-ai mers tu insuţi în păduri? Or să te fi dus 
şi să lucrezi pămîntul! Nu-i marea semănată cu 
insule inverzite? 

Dispreţul ţi-l dispreţuiese! Şi, fiindcă m-ai aver- 
tizat, oare cu tine însuţi dece nu'ai făcut-o? 

Dispreţul meu şi păsăruica ce-mi slujeşte la pre- 
viziuni, nu din vreo mlaștină, ci din adincul iubirii 
mele îşi iau zborul. 

Ţi-au zis maimuța mea, nebun netrebnic, dar eu îţi 
zic: eşti porc grohăitor şi grohăiturile tale mă în- 
dreptăţese în lauda ce i-am adus-o nebuniei. 

Ce te-a făcut să grohăi, la-nceput? Că nu te-am 
lăudat, cît ai fi vrut, te-ai azvirlit în spurcăciune, să 
ai apoi destule motive ca să grohăi 

şi motive să te răzbuni prin grohăituri. Răz bunarea 
nebun netrebnic, te face să spumegil Cară-te, că 
ştiu eu cine-mi ești! 

Și chiar de ai dreptate, grohăiturile tale imi sunt 
păgubitoare. Chiar dacă Zarathustra .ar fi avut de o 
sută de ori dreptate, folosindu-mi cuvintele tu ai 
greşit cu ele.“ 

Aşa grăit-a Zarathustra. Și, aruncłnd privirea - 
spre Marele Oraş a suspinat, tăcînd vreme-ndelung ă 
Dar după aceea, grăi astfel: 

„Și mie mi-este scirbă. de Marsle Oraş, nu numai 
nebunului. Dar nici lui şi nici oraşului, n-ai ce să-i 
mai faci. 

Vai de acest Oraş! Aş vrea să văd stilpul de foe 
care-l va arde. Asemeni stilpi vin mai naintea Amieze 
celei mari. Și vor veni la vreme, la soroc. 

Cit 'despre tine, nebunule, iată preceptul ce ţi-l 
dau în semn de despărţire: acolo unde nu mai 
există nimic, spre-a merita iubire, mergi mai departe 
pe calea ta. 

Aşa grăit-a Zarathustra, apoi se depărtă, lăsînd 
în urmă şi Marele Oraş, și pe nebun. 


DESPRE RENEGAŢI- 
1 


Ah, trebuie, oare, ca tot ce ieri a fost verdeață, să 
se ofileascăã? Cită miere a nădejdii strins-am, să-mi 
umplu fagurii ? 

Devenit-au inimile cele tinere, bătrine? Dar nici 
măcar bătrine, ci obosite, vulgare nepăsătoare — 
ceea ce se numește a-fi redevenit pioase. 

Ca ieri porniseră la drum cu pas cutezător, încă 
din zori, dar paşii Cunoașterii au ostenit, şi iată-i 
c-o vorbesc de rău chiar 'cutezanţa ce-o avură. 

Într-adevăr, mulţi îşi mişcară picioarele ca nişte 
dansatori, auzind risetul cuprins în înţelepciunea mea, 
dar iată-i, s-au schimbat. Îi văd cu capul plecat, 
tîirindu-se la piciorul crucii. 

Odinioară dădură ocol, în avintul lor, luminii și 
libertăţii, ca fluturii de noapte, ori ca tinerii poeți. 
Dar au imbătrinit şi s-au răcit, şi iată-i, prieteni cu 
întunecimea, mormăitori şi stind de parcă ar-cloci. 

Pierdut-au, oare, inima, fiindcă m-a înghiţit pe 
mine singurătatea, ca un chit? Doritu-m-au cu-ardoare 
şi zadarnic multă vreme, şi tins-au spre ţipetele mele 
vultureşti, spre cîntecele mele de fanfară? 

Ah, nicicând n-au fost prea numeroşi acei ce-avură 
inimi cutezătătoare şi-avintate. Însuși spiritul lor e 
rădbător. Însă restul, e laş. 

Restul — majoritatea şi banalitatea, netrebuința, 
acestea toate, lașe. l 

Oricine este de spița mea, va întilni in drum ce 
întîlnesc și eu, și primii săi însoțitori vor fi cadavrele 
şi saltimbancii. 

Însoţitorii dintr-al doilea rind, sevor numi fideli, 
roi turbulent, multă iubire, multă nebunie şi vene- 
raţie încă imberbă. 

Dar inima nu-și. va lega-o de-aceşti fideli, dacă-i 
de spiţa mea, n-o să le dea crezare reînnoirilor, cîmpi- 
ilor cu flori, de știe ce nestatornică și laşă e spiţa 
omenească. 

Dacă ar putea să facă altfel, ar vrea, atunci, să 
facă altfel, oamenii. Cei ce-s cu jumătate de măsură, 
strică totul. ' - 

Cad frunzele ? Ce este de deplins într-asta? Să ple- 
ce, să cadă, o, Zarathustra, să nu le plingi! Mai bine 
fă să treacă peste toate vinturi foşnitoare. 

Suflă peste frunzare, Zarathustra, ca tot ce-i 
veştejit să zboare cit mai departe de tine! 

„Am redevenit credincioși“ — iată ce mărturisesc 
renegaţii. Dar unii sunt laşi pînă şi-n a mărturisi 
aceasta ! l 

Le-o spun în fața care li s-a înroșit: „Sunteţi 
dintre aceia ce început-au iarăşi să >se roage. 

Şi-i o rușine să te rogi! Nu pentru toți e o rușine, 
dar pentru mine, pentru tine, pentru oricine are 
în sine-o conștiință- 

Pentru tine, e o ruşine să te rogi! O ştii bine: dia- 
volului laş, care-i în tine, aceluia îi place să-şi împre- 
une mîinile și să se roage, ori să-şi încrucişeze bra- 
ţele, spre tihna sa, — acela-i diavolul, care-ţi șopteş- 
te că, totuşi, există un Dumnezeu. 

Astfel eşti dintre aceia pe care lumina-i înspăi- 
miîntă, pe care lumina-i împiedică să se-odihnească. 
Și o să trebuiască să-ţi scufunzi capul, pe zi ce trece, 
tot mai mult în întunerec şi în ceaţă. 

Desigur, ţi-ai .ales bine ceasul: păsări de noapte 
încep să zboare iarăşi. E ceasul celor ce se tem de 
lumină, ora-nserării, cînd încetează lucrul, numai 
aceștia nu-ncetează lucrul. 

Aud şi simt e pentru ei ora vinătoarei, cînd încep 
să caute. Nu ora unei vinători deslănţuite, ci-a unei 
înțelepte vinători, chiar paralitică un pic, cu pași 
tirişi, biiguind rugi, 

o vinătoare de poltroni sentimentali: Și-au întins 
toate capcanele pentru prins inimi. Și, cum'ating 
cite-o perdea, iese micuțul fluture de noapte. 

S-a fost ascuns cu un alt fluture? Adulmec toate 
adunările clandestine şi este de-ajuns să fie camere 
înalte, ca să dau de alte frăţiicu mirosul scirbav de 
adunări pioase. 

Împreună își petrec seri indelungi, zicînd: „Să 
fim din nou asemeni pruncilor, să învăţăm din nou 
a spune: „Doamne şi Dumnezeul meu cel bun“. 
Și, cu dulcegării preacuvioase, își strică gustul şi 
stomacul. 

Sau, seri întregi îşi petrec vremea luînd seama la 
păianjenul cu cruce, viclean, și care celorlalţi păian- 
jeni le predică prudenţa, declarind: „grozav mai este, 
să ţeşi pinza sub semnul Crucii!“ 

Sau, zile întregi, şezind cu-o undiță pe margine de 
mlaștini, se cred profunzi! Dar să vrei să pescuieşti 
unde nu-i peşte, este, o spun chiar eu, mai mult decit 
ai zice fluşturateci ! | 

Sau merg la cîte un poet, să-nvețe cintatul la harfă, 
cucernic şi vesel în același timp — la cite unul din 
acei poeţi care se-ncred în -harfa lor, că le-ar deschi- 
de calea spre inima femeilor. mai tinere, după ce sunt 
sătui de cele bătrine şi de toate laudele căpătate de 
la acestea. 

Sau merg pe lingă cite-un învăţat pe jumătate 
nebun, ce- așteaptă-n încăperi întunecoase să se arate 
duhuri, duhuri care dau frisoane — dar duhurile se 
îndepărtează. 

Sau pe lingă cite-un cintăreţ rătăcitor, să-nveţe o 
muzică 'ce seamănă cu vintul, şi care le predică, cu 
glasul jalnic, o jalnică doctrină. 

Şi cîte unii au devenit chiar -paznici de noapte: 
au învăţat să sufle-n goarnă, să patruleze noaptea și 

să trezească hodoroagele hbătrine, care de multă 
vreme dormeau. | 

Aseară, pe lingă zidul grădinii, am auzit cinci 
fraze referitoare la astfel de lucruri. Au fost ros- 
tite de către unii din acești paznici de noapte: 

„Ca tată, nu prea-i cu grijă de copii! Mai mult 
au grijă taţii păminteşti !“ 

„E prea bătrin. A încetat de tot să poarte grija de 
copiii săi“, răspunse alt paznic. 

„Dar are, într-adevăr, copii? Nimeni n-ar ști să 
adeverească, dacă n-adeverește el. E mult de cînd 
doresc un astfel de lucru.“. 

„S-adeverească? De parcă-ar fi adeverit ceva! 
Îi este greu s-adeverească. Îi place să fie doar cre- 
zut!“ 

„Da, da, il mintuieşte credința, credința-n sine. 
Aşa-s bătrinii. Şi noi suntem. la fel.“ 

Astfel vorbeau cei doi paznici de noapte, dornicii 
de lumină, suflind cu întristare în goarnele lor. Azi- 
noapte, de-a lungul zidului grădinii. 

Și inima-mi abea semai ţinea de ris, gata să se spar- 
gă, şi, neştiind cum să se 'dreagă, mă apăsa pe dia- 
fragmă. 

Eu cred c-o să sfirşesc murind de ris, văzînd măgari 
în stare de beţie şi auzind pe paznicii "de noapte cum 
se-ndoiesc de Dumnezeu. 

Au, oare, n-a trecut demult vremea unor asemenea- 
ndoieli? Cine ar îndrăzni: să răscolească astfel de 
hodoroage adormite, care au spaimă de lumină? 

Zeii cei vechi sunt morți de multă vreme — murit-au 
de o moarte fericită, o moarte vrednică de zei. 
„Ei n-au trecut printr-un „amurg“. Dacă s-a zis, 
a fost minciună! Mai curînd au. murit, într-o bună 
zi, de rîs, în ziua-n care unul dintre ei a zis cuvintul 
fărădelegii: „Eu sunt Domnul-dumnezeul. Să nu ai 
alți Dumnezei, înafară de mine.“ 

Acel bătrin unchiaş, acel zeu, acel ursuz, acel bă- 
trin cuprins de gelozie, lăsatu-s-a să zică astfel din 
gura sa. 

Şi toţi ceilalţi zei riseră, zguduindu-și jilțurile lor 
şi strigind: „Dar ceea ce-i dumnezeiesc, nu-l toc- 
mai că Dumnezeii sunt mai mulţi, şi nu-i doar unul 
singur?“ ` 

Čine are urechi de auzit, să audă. 

Aşa grăit-a Zarathustra în oraşul pe care îl iubea 
şi care se numea Die bunte: Kuh. De-acolo, mai avea 
ca două zile de mers pînă la peşteră şi pînă la ani- 
malele sale, iar sufletul îi tresărea neostoit, la gîndul 
apropiatei sale întoarceri acasă. 


ÎNTOARCEREA ACASĂ 


O, singurătate, singurătate, fara mea! Prea înde- 
lung trăit-am prin străinătate, ca un străin, să nu 
mă-ntorc la tine înlăcrimat. 

Dojană fă-mi, cu degetul, cum mamele, suride-mi, 
precum ele, dar spune-mi; „lată-l pe cel ce într-o zi 
mi s-a smuls mie precum un uragan 

şi care, părăsindu-mă, a strigat: „Prea mult trăi- 
t-am în singurătate, şi-n ea m-am dezvăţat să tac!“ 
Deci asta ar fi ce-ai învăţat? 

O, Zarathustra, ştiu totul, ştiu că te-ai simţit pă- 
răsit tu, unicul, acolo, în mulţime, mai mult decit 
cînd fost-ai cu mine. 

Una-i singurătatea, alta-i părăsirea. Asta ai învă- 
țat-o de-acuma, și că la oameni te vei simţi întot- 
deauna sălbatec și străin. 

Sălbatec şi străin, chiar și atunci cind te vor iubi, 
căci ce vor ei, mai înainte de orice, este să fie pururea- 


cruţaţi. 

Aici eşti iar la tine, în vatra ta; aici poţi zice 
ce vrei tu, să te golești de vorbe, precum îţi place — 
aici nu-i este nimănui ruşine de simţăminte aspre! 

Aici vin toate lucrurile, dacă le chemi, miîngiietoare, 
căci au dorinţa să e porţi în circă. Toate simbolurile-s 
bune, căci toate te conduc spre adevăruri. 

Aici poţi lucrurilor să le vorbeşti deschis, căci 
toate doresc să le vorbeşti deschis. 

Dar altceva e părăsirea! Îţi amintești, o, Zarathus- 
tra, de ziua cînd vulturul de- -asupra ta tipa, cînd te 
aflai în acea pădure, nehotărit şi neştiid unde să 


mergi, alăturea cu un cadavru? 
Ai zis: „Mi-arate drumul animalele mele! M-am 


convins că-i mai primejdios să trăieşti printre oameni, 
decit printre animale.“ Aceea a fost părăsirea. 

Și, Zarathustra, îți aminteșşti de vremea cînd trăiai 
pe insulă, ca o fintină cu vin pentru găleţile goale, 
dind de la tine fără încetare, în revărsare printre 
cei cărora le era sete, 

pînă în ziua cînd te-ai văzut singur şi însetat, în 
mijlocul acelor oameni beti, şi cînd ai început noaptea 
să gemi: „Nu-i, cere, mai multă fericire să primeşti, 
decît să dărui şi, mai multă încă, să furi. decit să 
primeşti ?“ Aceea era părăsirea. 

Și, Zarathustra, îţi aminteşti Ora supremei tăceri, 
care-a venit să te scoată dintr-ale tale şoptindu- ţi 
cu glas răutăcios: „Spune ce ai de spus, apoi sfărimă- 
tel“ 

Ora aceea, care te-a scîrbit de toată aşteptarea și 
tăcerea ta, şi care ţi-a descurajat: curajui? Aceea a 
fost părăsirea.“ 

O, singurătate, singurătate, țara Ida Ce dumne- 
zeiesc și blind ţi-e glasul cu care îmi vorbeşti! 

Nu ne-ntrebăm, nu plingem, ci împreună trecem 
prin porți deschise, 

căci totul este limpede în tine, deschis, şi ceasu- 
rile însele aici au pas uşor. 

Căci în întunecime vremea mai mult apasă ca-n 
lumină. 

Aici, toate cuvintele ființei şi-arcanele lor cele 
mai ascunse mi se dezvăluie. Aici, orice ființă doreşte 
să se facă Verb şi orice devenire vrea s-o învăţ să 
glăsuiască. 

Acolo, dimpotrivă, orice vorbire e-n zadar. Acolo, 
cea mai bună înțelepciune constă în a uita, a-ţi 
urma drumul tău. Asta am invățat-o. 

Pentru a-nţelege totul la om, trebuie să dezghioci 
ce este în el, dar mîinile mi-s prea curate, să mile 
vír în el. 

“Nici răsuflarea oamenilor nu-mi place s-o trag în 
piept! Ah, dece trăit-am atita vreme în vacarmul 
şi-n răsuflarea lor? 

O, preatericită liniște in jurul meu! O, miresme 
preacurate | O, linişte ce tragi în piept curatul su- 
fiul! O, cum îşi ciuleşte urechea, tăcerea asta fe- 
ricită | 

Acolo, dimpotrivă, totul vorbeşte, dar nimeni nu 
ascultă. Chiar dacă ai rosti cu limbă de clopote 
înțelepciunea, o: vor acoperi-o precupeţii, cu clin- 
chetul de bani. 

Acolo toţi vorbesc, dar nimeni nu știe să-nțeleagă. 
Totul cade în apă, nimic nu se scufundă. 

Acolo toate vorbesc, dar nimeni n-ajunge la- 
împlinire. Cotcodăcesc cu toţii, dar e măcar vreunul, 
care să stea pe cuib şi să clocească? 

Acolo totul se istovește în cuvinte. Și ceea ce mai 
ieri părea pietros dintelui vremii, e astăzi moale și 
poate fi ros. de gingiile oamenilor clipei. 

Acolo totul vorbeşte și se trădează prin cuvinte. 
Tot ce odinioară era tainic şi taină-n suflete adinci, 
este acuma al behăitorilor, a acelora ce ţipă-n public. 

O, uimitoare natură umană! Vacarm al ulițelor 
intunecoase ! Acum, că v-am lăsat în urmă, trecut-am 
de primejdia cea mare. 

Să am de oameni milă și grijă, aceasta mi-a fost 
întotdeauna primejdia cea mare. Căci tot ce-i ome- 
nesc îți cere să ai milă şi grijă. 

Plin de-adevăruri răstălmăcite, cu-o mină şi cu o 
inimă înșelătoare, bogat în mărunte minciuni. despre 
milă, aşa trăit:am totdeauna printre oameni. 

Purtat- am printre ei o travestire, gata intotdeauna 
să-mi fac rău, doar ca să-i tolerez mai bine, şi repe- 
tindu-mi: „Nebun ce eşti, tu nu-i cunoşti!“ 

Trăind cu ei, nici nu mai știi ce sunt, că toţi au 
planuri lingă ei şi la ce, dar, să le slujească ochii 
străpungători, privind departe ? 

Pe cind nu m-au ştiut, am fost atita de -nebun, 
că i-am cruțat şi m-am răzbunat pe mine însumi, 
fiindu-mi dur, însă pe ei cruţindu.-i. 

Așa trăit-am printre oameni, plin de înţepături de 
muşte veninoase şi ca o piatră zgrunţuită de stropii 
răutăţii lor şi totuşi căutam să mă conving că „jos- 
nicul nu-i vinovat de josnicia sa.“ 

Cei ce-și zic buni, mi s-au părut că-s cele mai ve- 
ninoase muște pentru ceilalţi, înțeapă cu nevinovăție 
şi cu nevinovăție mint. Cum, dar, ar fi putut să-mi 
facă dreptate? 

Pe cei care trăiesc printre cei buni, mila îi învaţă 
să mintă. Mila îngreunează suflarea sufletelor libere. 
Prostia celor buni, e fără capăt! 

Să-mă ascund, să-mi tăinui bogăţia, iată ce-am 
învăţat acolo, căci i-am -găsit pe oameni şi slabi de 
inger, pe de-asupra. ~- 

Mila mea mințea, fiindcă în fiecare dintre oameni 
am aflat şi am adulmecat ce doză de spirit putea, 
ori nu putea să rabde. 

__ Be înţeiepţii cumpătaţi ai lor, eu i-am numit doar 
înţelepţi — am învăţat, astfel, să-nghit cuvinte. 
Groparii lor numitu-i-am cercetători, căutători — 
am învăţat, astfel, să joc cuvintele-ntre ele. 

Groparii se molipsesc de boli, săpind. Sub vechile 
dărimături zac duhori de boală. Nu-i bine să fie scor- 
monite mlaștinile. Ci doar în munţi trebuie să trăiești. 

Nările mele se bucură din nou, să tragă-n ele li- 
bertatea din munţi. Nasul mi-e, în sfirșit, eliberat de 
toate cele omenești. 

Străpuns de asprul aer ca de un vin spumos, su- 
fletul meu strănută, strănută bucuros, zicindu-şi 


„Cu sănătate!“ 


Aşa grăit-a Zarathustra. 


DESPRE CELE TREI RELE 
1 


d 

- În visul ultim, astăzi către dimineață, pe-un pro- 
montoriu mă aflam, mai sus de lume, în mînă cu o 
balanță, şi ciniăream lumea. 

O, dece veniră zorii așa devreme!" Geloşii, m-au 
trezit cu raza lor! Întotdeauna sunt geloși pe stră- 
lucirea visului meu de dimineaţă. 

Măsurabilă, pentru cine are vreme s-o măsoare, 
ponderabilă, pentru cine știe s-o cintărească, acce- 
sibilă puternicelor aripi, descifrabilă celor care dum- 
nezeieşte desleagă taine, — aşa mi-a apărut lumea 
în vis. 

Visul meu, ca un navigator cutezător şi ca o navă, 
şi ca un uragan, mut ca un fluture, nerăbdător, pre- 
cum un șoim de rasă — o, cum a ştiut el să aibă 

vreme și răbdare să cîntărească lumea, în acești 
zori de zi! 

Oare fiindcă înțelepciunea mea-i șoptea, înţelep- 
ciune zilnică, ageră şi care ride, cum ride ea, de toate, 
de „nesfirşite lumi“ ? Ea zice că: unde există energie, 
domneşte numărul şi numărul are puterea ce mai 
mare. i 

Cu ce privire sigură judeca visul această lu- 
me implinită, lume fără dorință de ceva nou, fără 
păreri de rău pentru trecut, fără de spaime, fără 
rugăciuni. 

Ca mărul, măr de aur copt, cu coaja dulce, catife- 
lată: şi proaspătă— așa era lumea în mina mea. 

Ca un copac rămuros, cu vrere puternică, aplecat 
pentru a-i face călătorului un sprijin şi-un jilţ, — 
aşa părea lumea peste promontoriul meu. 

Ca şi cum mînibune mi-ar fi dat o comoară deschisă, 
ca să-mi desfăt privirea respectuoasă şi timidă — așa 
îmi părea lumea în dimineaţa mea. 

Nici într-atit de tainică, încît să se-nspăimiînte 
iubirea omenească, nici într-atit de învederaţă, încit 
să moleşească înțelepciunea, — ci un lucru bun şi 
omenesc: aşa îmi părea lumea, în dimineață, lumea 
despre care se spun atitea rele. 

Cît trebuie să-i mulțumesc visului meu care, încă 
din zori, îngăduitu-mi-a să cîntăresc lumea! Şi mi-a 
venit ca un bun lucru omenesc, acest vis mîngiietor. 

Şi pentru ca astăzi, pe lumina zilei să învăţ lec- 
ţia acestui vis, să îl imit în tot ce are bun, vreau, 
cu balanța mea să cîntăresc cele trei rele, cele mai 
rele dintre rele, să le cintăresc cu toată îngăduința 
omenească. 

Cel ce-i învață pe alții 'să binecuvinteze, îi va 
învăţa şi să blesteme. Care-s cele mai blestemate trei 
rele din lumea asta? Vreau să le-aşez pe talerul ba- 
lanţei mele. 

Voluptaiea, Dorinţa de-ă siăpini şi Egoismul — 
aceste trei lucruri, cele mai blestemate, cele mai îm- 
proșcate de ocară, vreau să -le cintăresc, cu toată 
inzăduința omenească. 

Curaj, că iată promontoriul, şi marea care mi sè ros- 
togoleşte la picioare, ursuză ori mîngiietoare, monstru 
străvechi, cu-o -sută de capete, cățea bătrină, pe 
care o iubesc! 

Curaj! Balanța vreau s-o. ţin de-aşupra mării 
deslănţuite și vreau să am un martor care să mă vadă. 
Tu vei fi acela, copacule singuratec, dar cu miresme 
pătrunzătoare, cu toată larga-ţi 'rămurire, copacule, 
pe care te iubesc! 

Care e puntea ce duce din odinioară către' Acum? 
Care-i puterea ce face să se aplece ceea ce-i înalt? 
Şi cum poţi face să se înalțe, încă, ceea ce-i mai 
înalt ? 

Iată, îmi stă balanţa în dreaptă cumpănă, că am 
pus pe taler trei mari probleme, iar pe celălalt taler 
sunt trei mari răspunsuri. 


2 

Voluptate: ghimpe, aşchie în carnea tuturor celor 
ce vorbesc trupul de rău, în sutanele lor; pălită ca 
„profană“, de toți apărătorii Celeilalte Lumi, căci 
ea înşeală şi ride de stăpini, cum şi de rătăciri şi de 
greşeli.. 

Voluptate: pentru netrebhici un foc încet, în care 
sunt consumați ; şi pentru toate trunchiurile viermă- 
noase ; şi pentru toate zdrenţele ce put-cuptorul, 
tra ce le arde. 

Voluptate: pentru inimile -libere, liberă și nevi- 
novată, rai pămiîntese, pornire recunoscătoare a viito- 
rului către prezent. 

Voluptate: otravă dulceagă, dar numai pentru omul 
ofilit, leacul suprem pentru voințe leonine și vin al 
vinurilor, păstrat cu tot respectul. 

Voluptate: marea fericire, simbolul oricărei feri- 
ciri superioare şi oricărei speranțe supreme, căci 
multora le este promisiune de căsătorie și chiar mai 
mult decit căsătoria, 

promisiune atitor lucruri mai străine unele de al- 
tele, decit este bărbatul pentru femeie — şi cine a 
inţeles vreodată, pină la ce punct își sunt străini, 
bărbatul și femeia? . 

Voluptate: dar trebuie să-mi ţin în friu gindurile, 
şi chiar şi vorbele, ca să nu-mi intre în grădina mea 
porcii și exaltaţii! 

Patima de a .stăpini: nuiele usturătoare pe seama 
inimilor aspre, martiriu crud pe seama celui 
mai crud, flacără întunecată a rugurilor pe care trupul 
de viu arde. 


Patima de a stăpini: groaznică frină pusă celor 
măi orgolioase popoare, deridere oricărei nesigure 
virtuţi, călăreț care călărește pe toate şeile şi pe 
toate orgoliile. ; 


Patima de a stăpini: cutremur de pămint, ce pră- 
buşeşte tot ce-i găunos și viermănos, distrugătoare 
avalanșă, ce se rostogolește bubuind și netezind mor- 
minţele albite, fulger întrebător, pe lingă pretimpurii 
răspunsuri. 


Patima de a stăpini: sub privirea sa omul se po- 
virnește, iși înconvouaie șira spinării, devine mai umil, 
mai viclean decit un şarpe și mai slugarriic decit un 
porc — pînă în ceasul cind se înalță în el strigătul 
Marelui Dispreţ. 

Patima de a stăpini: stăpină de temut a. Marelui 
Dispreţ, care le predică oraşelor, regatelor, în față: 
„Pieriţi!“ pînă se 'nalță un glas în'ele: „să pierim!“ 

Patima de a stăpini: tu, care vii să-i afli, cu far- 
mecele tale pe cei puri şi singurateci, tu, care urci 
la înălțimi semeţe, arzătoare, zugrăvind, precum iu- 
birea, pe zarea pămîntească privelişti ademenitoare 
şi fericiri imbujorate ! 

Patima de a stăpini: cum să-i spui patimă, acestei 
inălțări, care-i asemeni cu puterea? De fapt nu este 
nimic bolnăvicios, ori maniac, în astfel de dorinţe 
și ingăduiri. 

Ca măreția solitară să nu vrea să fie solitară-n 
veci, nici să se-nfrupte din ea însăşi; ca muntele să 
se lase către vale şi vînturile de pe piscuri să co- 
boare pe văi, 

0, cine ar spune adevăratul nume al virtuţii ce le 
face astfel! Virtutea care dăruieşte e numele pe care 
Zarathustra l-a dat acestei nenumite, într-o zi. 
„Şi-a fost atunci — pentru întiia oară — că a săr- 
bătorit él Egoismul, un egoism întreg şi sănătos, năs- 
cut din sufletul atotputernic, 

în sufletul atotputernic, căruia-i aparține un trup 
întreg, izbinditor, puternic, căruia toate lucrurile vor 
să-i devină oglindire, 

un trup atrăgător şi mlădios, un dansator, ce are 
ca simbol și încununare un suflet complăcindu-se a fi 
el însuşi. 3 

Plăcerea, dintr-o dată SAI a unor astfel de 
suflete şi trupuri, numită e virtute. 

Această iubire de sine se apără cu formulări des- 
pre Bine şi Rău, ca și cum şi-ar face din ele un ră- 
muriș preasfint, iar numele cu care- şi numeşte ferici- 
rea, îndepărtează ce i-ar fi vrednic de dispreț — 

alungă orice laşitate, şi zice: „Răul înseamnă să 
fii laş.“ Și disprețuiește inimile ingrijorate, care 
miloase gem, cum și pe acelea cé adună cel mai mie 
cîştig. 

Dispreţuieşte înțelepciunea văicăreață, de fapt 
înţelepciunea înfloritoare, a întunerecului nopţii, 
care se tinguie neîncetat: „Totu-i zadarnic!“: 

Nu-i place neîncrederea temătoare, nici cei care cer 
jurăminte în locul privirilor şi-a stringerilor de mînă, 
nici înțelepciunea prea bănuitoare, care-i a inimilor 
lașe. 

Și, încă mai puţin, îi place slugărnicia grabnică, 
acei căţei care se culcă repede pe spate, căci există 
şi o astfel de înțelepciune umilă și slugarnică, ascul- 
tătoare și grăbită: 

Și ceea ce urăște mai presus de toate, ceea ce-i 
face chiar scirbă, este omul ce niciodată nu se apără 
pe sine, acela ce înghite scuipatul vorbelor şi al pri- 
virilor, omul pasiv şi răbdător, care îndură totul, care 
se obişnuieşte cu de toate, — căci toate astea sunt 
slugărnicii. 

Slugărenicia-i faţă de zei şi ale lor, ori față de 
oameni și de părerile lor timpite. Preafericitul ego- 
ism scuipă cu dispreţ, pe orice slugărnicie. 

El numeşte rău orice-i plecat, slugarnic, zgircit, 
priviri sperioase şi supuse, inimi mihnite și felul fă- 
țarnic şi îngăduitor, de-a împărți săruturi cu buze 
moi și groase. 

Și, deasemeni, toate gindirile de sclavi, bătrini, 
ale celor fără de puteri, toate-i sunt semne de nepu- 
tinţă ; şi mai ales nebunele absurdităţi, superstiţiile 
şi impăunările pe care le scot preoţii din gura lor. 

Ci toţi acești înţelepţi senili, toți aceşti preoţi, 
toate aceste fiinţe sătule de viață, suflete de femei 
şi sclavi, oh, cum au contracarat aceștia jocul egois- 


mului | 
Că au numit virtute tot ce se joacă, viclean, cu 


egoismul. Și toţi desgustaţii de viaţă, aceşti păianjeni 

insemnaţi cu cruce, de drept ei n-ar vrea să tră- 
iască fără egoism. 

Pentru aceştia toți, veni-va ziua, preschimbarea, 
tăişul judecăţii,. Marea Amiază: dezvăluite fi-vor 
multe lucruri. 

Şi-acela ce proclamă că Eul este sănătos şi sfint, 
că preâfericit. este egoismul; acela ce-i profet Marei 
Amieze, mai zice, fiindcă ştie: 

„lată că vine, este aproape Marea Amiază!“ 


Aşa grăit-a Zărathustra. 


DESPRE SPIRITUL POVERII 
1 


Z 


Vorbirea mea — e-aceea a poporului. Limbaj prea 
tare şi prea direct, pentru cei gingași. Și vorba mea 
e încă mai neobişnuită scriitoraşilor şi mizgălitorilor 
de tot felul. 

Mína mea — e-a unui nebun. Vai tuturor tăblițe- 
lor, pereţilor, .şi-a tot”ce lasă cîmp liber să fircă- 
lească nebunii ! f 

Piciorul meu — e un picior de cal. Aleargă, galo- 
pează, cu toate piedicile, peste tot locul; şi-aceste 
alergări. rapide îmi dau plăcere diavolească.’ 

Stomacul meu — nu-i un stomac de vultur? Ceea 
ce îi place, e carnea de miel. E-n orice caz, stomac 
de pasăre. , $ 

Hrănit cu o nevinovată hrană sătul, gata mereu 
de zbor, nerăbdător.să zbor, să-mi iau avirit, — iată 
cum sunt. Cum să nu fiu ca păsările? 

Un cintec aș putea să fac.— și-l voi cînta în sala 
goală, singur în sală, căci doar pentru urechile-mi 
eu cint. i 

Alţi cântăreţi nevoie au de-o sală plină, ca să-și 
simtă gitlejul bun pentru cîntat, şi gestul miinii 
grăitor, şi inima învăpăiată, privirea vorbitoare — dar 
nu le semăn acelora! ` N 


a 


Cel ce-i va învăța pe oameni să zboare, va strămuta 
pietrele de hotare, va şterge graniţe și.îi va da 
pămintului-un. nume nou — îl va numi Uşorul. 

Struţul întrece în alergare calul cel mai focos, 
dar capul greu şi-l as cunde în pămîntul greu. Așa şi 
omul ce n-a învățat incă să zboare: 

pămîntul și viaţa-i sunt 'poveri și asta şi voiește 
spiritul Poverii. Dar cel ce vrea să fie ușor ca pasărea, 
pe sine însuşi trebuie să se iubească. Aşa vă învăţi 

Să se iubească, dar nu cu inima celor bolnavi ş. 
infierbintaţi: la unii ca aceștia, chiar şi iubirea: de 
sine este putregăioasă. 


Să te iubeşti pe tine însuți - — aceasta mi-i învă- 
țătura ce vi-o dau, să te iubeşti cu iubirea întreagă 
şi sănătoasă, ca neclint it în tine:să rămii, iar nu să 
hoinărești de colo-colo. 

Astfel de hoinăreală se numește iubirea de aproa- 
pele. Nici un cuvint,precum acesta, n-a slujit s-a 
copere minciuna şi prefăcătoria, mai ales din partea 
acelora ce s-arătiu ngiertători cu toată lumea. 

Într-adevăr, « învăţa de-a te iubi, nu-i o învăţă- 
tură de- nfăptuit de azi pe miine. Este, dimpotrivă, 
cea mai subtilă dintre arte, cga mai intortocheată, 
arta supremă, care are răbdarea cea mai îndelungă, 

„Ceea ce-avem, ne este totdeauna asc uns. Și dintre 
toate comorile, comoara ta o afli mai la. urmă. Aşa 
a hotărit spiritul poverii. 

Aproape din leagăn suntem înzestrați cu vorbe 
împovărătoare, cu valori la fel, numite bine şi rău, căci 
astfel se numeşte acest domeniu care ni: se dă. Cu 
preţul unor astfel de valori, ni se iartă că suntem vii. 

Și dacă surit copiii lăsaţi să meargă la acel ce-i 
cheamă, este pentru a-i opri la vreme să se iubească 
pe ei înşişi. Astfel lucrează spiritul poverii. 

Cit despre noi, tirim cu conștiinciozitate povara 
noastră, ducînd-o pe zgrunţuroşii noştri umeri, peste 
stincoşii munţi. lar. cînd ne curge ‘sudoarea, ni se 
spune: „Sigur, viața-i grea de dus!“ 

Ci numai omul îşi este sieși povară. Căci pe umeri 
are prea multe lucruri ce nu-i aparțin. Asemenea cămi- 
lei îngenunchează, să i se pună poverile. 

Mai ales omul viguros, răbdător, pătruns de-spi- 
ritul. respectului — acesta-și ia pe umeri prea multe 
poveri de vorbe și impovărătoare valori, ce-i sunt 
străine. — şi astfel viața-i pare un pustiu. i 

Într-adevăr, că propriile noastre bunuri sunt greu 
de purtat. Şi, "înlăuntrul său, prea se aseamănă cu-o 
scoică omul — respingător, viscos şi -greu de prins, 
în aşa fel,-că-i trebuie o carapace împodobită cu 
desene frumoase, ca să pledeze pentru el. Dar chiar 
această artă trebuie învățată, adică arta de-aţi face 
o carapace frurhoasă dinafară, o prevedere ce pare 
oarbă. i 

Ceea ce-nşeală de multe ori, este că pe dinafară 
cochilia-i urită şi e tristă, şi-i prea doar o cochilie. 
Nimic nu face să fie ghicită bogăţia de bunătate şi 
de puternicie, pe care-n sine o ascunde. Nici cele 
mai alese bucăţi, din ea, nu află doritori de-a le lua. 

Femeile ştiu asta, cel puţin cele mai alese: o 
bănuială, de mai multă sau mai puţină grosime — oh, 
ce fatalitate se pune într-un lucru-atit de mic! 

Omul e greu să fie cunoscut, mai ales cînd ar fi 
vorba ca singur să se dezvăluiască. Adesea spiritul 

minte, în ce priveşte sufletul. Așa lucrează spiritul 
poverii. 

Iar cel care-a ştiut singur să se dezvăluiască, pro- 
clamă: „Iată, acesta mi-este binele meu, şi acesta 
răul meu.“ Şi-aşa-i închide gura piticului, neghiobului, 
ce zice: „Un bine pentru toţi și pentru toţi un sin- 
gur rău.“ 

Într-adevăr, nu-mi place de cei ce spun că toate 
lucrurile-s bune şi lumea asta-i cea mai bună dintre 
toate. Despre aceștia spun că-s mulțumiți cu orişice 
nimic. l 

O mulțumire din orice, cu orice-ar fi, nu-i însușirea 
cea mai bună. Cinste stomacurilor şi gurilor ce nu 
primesc orice şi-s îndărătnice, şi ştiu să zică „eu“ 
şi „da“, şi „nu“. 

Căci, să mesteci totul și mistui totul, e-o treabă de 
porci, defapt. Să răgești de cite ori auzi un D-A şi 
un amin, asta o- nvaţă măgarii, şi cei ce li se asea- 
mănă. 

Galben adînc şi:roşu arzător — aceasta-i gustul meu, 
care în orişice culoare pune sînge! Cel ce îşi văruiește 
casa cu var alb, mi-arată că şi sufletul i-e dat cu var. 

Unora le plac mumiile, altora fantomele — cu toţii 
par duşmani ai sîngelui şi cărnii. Cit de scirboşi imi 
sunt cu toţii! Căci mie-mi place sîngele. sia 

Refuz să locuiesc, sau să rămin în locuri unde fie- 
care scuipă, ori își vomită beţia. Așa îmi place mie. 
Mai bine-ar fi să locuiesc printre tilhari şi sperjuri | 
Nimeni nu-și are aurul în gură. 

Dar cei ce mă scîrbesc mai mult, sunt cei ce ling 
acolo unde s-a scuipat şi animalul cel mai scîrbos, 
căruia parazit i-am zis, e omul care nu vrea să iu- 
bească, ci să trăiască din iubirea pentru el. 


) 

Nefericiţi, cred eu, aceia care n-au de ales decit să 
fie bestii, sau înrăiți subjugători. Nu printre unii ca 
aceștia îmi voi clădi sălașul. ` 

Nefericiţi sunt și aceia a căror soartă e s-aştepte. 
Mă umplu de scîrbă toţi vameşii aceştia, prăvăliaşi, 
ori regi. şi alţi slujbaşi de pază. 

De fapt și eu am învățat s-aștept, dar să 'm-aștept 
pe mine însumi. Și mai ales am învăţat să mă ţin 
drept, să merg, s-alerg, să sar și să mă cațăr, şi să 
joc. Că iată învăţătura mea: -de vrei să-nveți ca 
într-o zi să furi, cu-acestea trebuie să-ncepi — să te 
ţii drept, să mergi, s-alergi, să sari şi să te caţeri, 
şi să joci. 

Să-nveţi să furi, nu-i cit ai bate din palme! 

Am învăţat să urc pe fringhie la multe ferestre; 
m-am căţărat pe stilpi înalți cu sprintene călciie; 
dacă m-am cocoțat pe stilpii” înalţi ai Cunoaşterii, 
simțit-am o grozavă fericire. 

Micile flăcări, care se aprind în virful catargelor, 
nu sunt decit o licărire, dar cită binefacere inseamnă 
pentru navigatori şi nautragiaţi ! 

Am colindat destule căi şi folosit- am destule mij- 
loace, s- ajung la adevărul meu, şi multe scări am 
folosit, ca să ajung la înălțimea de unde cu privirea 
să cuprind zările mele depărtate. 

Contra dorinței mele mi-am luat un drum numai 
al msu, deşi nu mi-a plăcut să fac astfel. 

Prefer să-ntreb drumurile, de vor să fi ale mele! 
Și să le-ncerc. ' : 

Să-ncerc și să întreb — acesta-i felul în care eu 
înaintez,. căci trebuie de-ascmeni învăţat cum să 
răspunzi la întrebări. Așa îmi place mie. 

O astfel de plăcere nu-i nici bună, nu-i nici rea. 
Dar este-a mea. Nu mi-e rușine de ea și n-o țin 
tăinuită. 

„Acesta-i drumul meu. Dar drumul vostru, care-i: 
Astfel răspund acelora care mă-ntreabă despre drum. 
Căci DRUMUL, nu există! 


Aşa grăit-a Zarathustra. z 


DESPRE TABLELE VECIIL ȘI NOI 


lată-mă înconjurat de Table sfărimate, ori numai 
scrise pe jumătate. Aştept: Cind, ceasul meu veni-va? 


Ceasul de-a cobori și de-a pieri, căci încă-o dată: 
mai cobori-voi „printre oameni. 

Aceasta aştept. Că mai întîi trebuie să se arate 
semne vestitoare pentru astfel de ceas: un leu. rizind 
de toate, înconjurat de-un stol de porumbei. 


Şi, aşteptind, vorbesc cu mine însumi, de parcă m- aş 
distra. Nimeni nu-mi povesteşte nimic nou. De ci îmi 
povestesc eu, mie insumi. - 


ø 2 | 

Cind printre oameni am venit, aflatu-i-am înteme- 
iaţi pe-o antică -prezumţiune. Credeau că ştiu, de 
multă vreme, ce-i bine pentru om şi ce e rău. 

Orice discuţie despre virtute li sẹ- părea trecută 
demult, şi depăşită. Ci, dacă vroiau să doarmă bine, 
mai înainte să se culce vorbeau despre ce-i binele și 
răul. 

Am zguduit această somnolenţă, cind am propo- 
văduit: Nimeni nu ştie încă ce-i bine şi ce-i rău, 
nimeni, afară de creator. « 

Căci creatorul este acela care creiază pentru oameni 
un sfîrşit şi-i dă pămîntului un sens şi-un viitor. 
Numai el face ca un lucru să fie bun, sau rău. 

Și le-am prescris să spulbere catedrele şi locurile 
unde le-a stat prezumția străveche, le-am poruncit 
să ridă de toţi marii maeștri ai virtuţii, de sfinţii, de 
poeţii şi de mintuitorii lumii lor. 

Le-am zis să-și ridă de înţelepţii austeri, de toate 
momiile care şi-au înscris amenințarea pe arborele 
vieţii lor de oameni. 

Pe marginea marelui lor drum de-ngropăciune m-am 
aşezat, cu stirvuri şi cu vulturi dimpreună, şi ris-am 
de trecutul vieţii lor cel viermănos şi prăbușit. 

Asemenea predicatorilor din postul Paștelor, ase- 
menea nebunilor, zvîrlit-am anatemă pe-averile ce și 
le-au strîns, ori mari, ori mici. Şi-am ris: ceea ce au 
mai bun, e-atit de mic! Şi ce au ei mai rău, e-atit de 
mic! 

Înţelepciunea mea, îmbujorată de dorință, pierea-n 
aceste risete-ale mele, dorinţă ce mi se născuse în 
munţi, înţelepciune sălbatecă, dorinţă cu fremătătoare 


aripi. 

dadota dorința asta mă ducea departe şi-n 
inalturi, pe cînd rideam cu risetele mele. Și îmi luam 
avintul ca o săgeată tremurind, într-un extaz de beţie 
solară, 

spre depărtatele viitorimi, pe care nici un vis 
măcar nu le-a văzut, spre suduri mai învăpăiate, 
pe care nici un sculptor nu le-a-nchipuit, spre ţări 
în care zeilor, jucînd, le-ar fi ruşine să poarte veg- 
minte; s 

— (şi iată că vorbesc în parabole şi că mă bilbii, 
ca poeţii, cînd, în realitate, mi-ar fi ruşine să cred că 
sunt poet) — 

— vis, în care întreaga devenire, mi se părea un 
dans dumnezeiesc şi un capriciu la fel, în care lumea 

descătuşată și năvalnică venea în el ca-ntr-o salvare 
şi-ai fi crezut că sunt nenumărați, care se caută, 
care se urmăresc şi care simt plăcere în a se contra- 
zice, ca să se-mpace-apoi și să rămînă împreună — 

— vis, în care timpul însuşi mi se părea o ironie 
dumnezeiască față de clipă, în care necesitatea era 
însăşi libertatea şi se complăcea să se joace cu bol- 
dul libertăţii; 

— vis, în care îmi regăseam demonul meu, dușmanul 
ne-mpăcat, spiritul Poverii și tot ce-a fost creiat de 
el: cnstringere, necesitate, lege, efect, sfîrșit, şi bi- 
nele, şi răul, şi voinţa. 

Oare n-ar trebui să fie lucruri peste care să joci 
şi să te eliberezi jucînd? Din dragoste de ființele 
uşoare, mult mai uşoare decît chiar un suflu, oare 
n-ar trebui să fie considerate momiile şi chiar piticii- 
împovărători ? 

Acolo am cules din drum acest cuvint: Supraomul. Și 
acest gînd: omul e-acel ceva ce trebuieşte depășit. 

Că omul este, adică, o punte de trecere, nu un sfir- 
şit; că trebuie să se binecuvinteze la ceasurile de 
amiază şi asfinţit, precum o cale spre răsărituri 
viitoare; i 

aceasta am aflat, verbul zarathustrian al Marei 
Amieze, şi tot ce am făcut să strălucească de-asupra 
frunților de oameni, ca purpura din asfințituri noi. 

Într-adevăr, făcut-am oamenii să vadă stele noi, 
iar mai de-asupra de nori, de zile și de nopți, eu 
risul mi l-am desfășurat, ca pe-un acoperămint 
în mii de culori. 

I-am învăţat pe oameni să facă tot ceea ce vreau 
eu și ce gindesc: să reunească, topind într-un acelaşi 

tot ceea ce e fragment, enigmă și groaznică întim- 
plare. 2 

Poet fiind, deslegător de taine, desrobitor al 
întimplării, i-am învățat pe oameni să lucreze în 
viitorul lor şi să răscumpere, printr-o activitate 
creatoare, tot ce a fost.  -: 

Să răscumpere trecutul din om și să re-creieze 
„tot ce a fost“, pină va zice vrerea: „Aşa am vrut 
și astfel vreau de-acuma înainte !“ 

lată ce am numit eu pentru oameni mintuire, și 
iată ce tam învăţat că-i mîntuirea. 

Aştept acuma mîntuirea mea, ca să mă mai cobor 
o dată printre ei. 

Căci pentru cea din urmă oară, mă voi intoarce prin- 
tre oameni, și-n mijlocul lor voi asfinţi. Murind, 
vreau să le dau cel mai de preţ, din “darurile mele. 

Aş vrea să fiu ca soarele, cind asfințeşte, astru cu 
revărsată bogăţie, ce-azvirle-n mare aurul comorii 
sale fără sfirșit, 

— încît cel mai sărac pescar visleşte astfel cu o 
vislă de aur. Văzut-am o dată acest lucru şi nu m-am 
stăpinit, şi mi-au curs lacrimi! 

Asemeni soarelui, asfinţi-va Zarathustra. Acum e 
încă în aşteptare, înconjurat de Tablele vechi şi roi, 
de table vechi, sfărimate, de cele noi — pe jumătate 
scrise, doar, cu semne. 

Priviţi: o Tablă nouă. Dar unde îmi sunt frații, 
ce să m-ajute s-o duc în vale și s-o înscriu în inimi? 

Iată ce va cere iubirea mea cea mare, dela oamenii 
încă departe: Să nu îți ocrotești aproapele. Omul este 
acel ceva care se cere să fie depăşit. 

Multe sunt căile, şi-s o mulțime de mijloce, ca să 
te depăşeşti — doar să alegi. Şi numai o paiaţă poate 
să gîndească: „Omul, poţi chiar să sari peste el.“ 

De tine însuţi să fii triumfător în aproapele tău. 
Nu accepta să ţi se dea un drept-pe care ești vrednic 
să-l ie cu forţa. di 

Ceea ce eşti tu în stare să faci, nimeni nu poate. să 
îți facă ţie. Așadar, nu există răsplată. 

Cel care nu ştie să-şi comande lui însuşi, n-are 
decit: să se supună. Mulţi ştiu să comande, dar 
trebuie mai mult încă, trebuie să știe să se supună 
lor înşişi. 

Astfel sunt sufletele alese: ele nu vor să aibă 
nimica pe degeaba şi, cel mai mult, nici viața pe 
degeaba. 

Omul de rind vrea să trăiască fără să dea nimic, 
dar noi, cărora viaţa ni s-a dat, gindim fără-ncetare ce 
am putea să dăruim în schimb. 

Într-adevăr, iată vorbă nobilă: „Promisiunile: pe 
care viaţa ni le-a făcut, depind de-noi să le-mplinim“. 

Nu trebuie să cauţi plăcerea, dacă nu ai să dai 
plăcere-n schimb. În general, nu trebuie să cauţi 
plăcerea. ; 

Plăcerea şi nevinovăția e tot ce-i mai pudic pe 
lume, și trebuie să te ferești de a le căuta. Trebuie 
să le ai. Mai bine să cauţi greșeala și durerea. 


6 
O, frații mei, orice întii născut este sortit să fie 
sacrificatul. Or, noi sintem intiii născuți. 

Cu toţii singerăm pe-altare tainice, ardem și ne 
sfirşim cu toţii, în cinstea idolilor vechi. 

Ceza ce avem mai bun în noi, ni-i încă tînăr, și 
asta întărită palatele celor bătrîni. Ni-i carnea fra- 
gedă, ni-i blana .ca de mielușei — cum să nu fie 
cu aceasta zgindărită dorinţa celor bătrîni şi sluji- 
tori la idoli? 

În noi îl mai purtăm pe preotul bătrin al falşilor 
zei, care ne frige ca să se ospăteze bine din 
trupul nostru. Ah, fraţii mei, cum să nu fie, întiii 
născuţi, sacrificați ? 

Aşa e felul nostru de a fi; și îi iubesc pe-aceia 
ce nu vor hicicum să scape. Îi iubesc, cu toată 
inima, pe aceia care pier: căci ei sint cei caretrec 
puntea. 

Demni de a fi crezuţi: puţini sînt astfel. Cei care 
ştiu aceasta, sînt încă departe de-a şi vrea. Mai 
puţin decît ceilalţi, o vor cei buni. 

O, acești buni! Ce huni, ei niciodată nu spun 
adevărul. Să fii într-astfel bun, înseamnă să fii bol- 
nav în spirit. = 


Sint totdeauna gata să cedeze, cei buni, să se 
predea. Inima lor aprobă şi se supun din tot sufle- 
tul. Dar cel ce-ascultă pe toată lumea, pe sine însuşi 
nu se mai aude. 


Trebuie adunat tot ceea ce cei buni zic că erău, 
ca să se nască un singur adevăr. O, fraţii mei, sîn- 
teţi voi, oare, atit de răutăcioşi, ca să produceţi 
un astfel de adevăr? 


Îndrăzneală temerară, lungă neîncredere, crud 
refuz, dezgust, tăiș ce taie-n carne vie — ce greu 

e să găseşti acestea reunite! Dar dintr-o astfel de 
sămînţă se naşțe adevărul!. x 

Că în vecinătatea relei conștiințe s-a năşcut orice 
ştiinţă și pînă-n ziua noastră s-a dezvoltat. Ci sfă- 
rimaţi, discipoli ai cunoaşterii, o, sfărimați vechile 
Table! 

Atita vreme cît apa trece la vale, cit parapeți și 
punți sînt peste riu, cel care zice: „totul curge“, 
nu adaugă nimic, să fie şi mai crezută credința sa. 

Căci netoții contestă. „Cum, zic ei, să curgă 
totul? Dar birne şi parapeţi se ţin în neclintire 
peste rîu. 

Tot ce-i de-asupra riului, este statornic, toate valo- 
rile lucrurilor, podurile, noţiunile, binele şi răul, 
toate acestea-s statornice.“ 

Și vine iarna aspră, subjugătoarea fluviului, şi 
cei mai șireţi învață să se îndoiască. Rămin doar 
netoţii care zic: „nu-i, oare totul, neclintit?“ 

În fond aşa e, totu-i neclintit — iată o adevărată 
credință ce ne-o dă iarna, un lucru bun în vremuri 
de nerodnicie,. un reconfort pentru acei ce hiber- 
nează şi pentru sedentari.’ 

„În fond, totul e neclintit“, dar contra acestui 
fapt predică vinturi de dezgheţ; f 

dezghețul — taur, ce n-are nici o asemănare cu 
boul din brazdă, taur înfuriat, distrugător, çe sparge 
ghiața cu lovituri de coarne. lar ghiața, la rindul 
său — sfărimă poduri. 

O, fraţii mei, nu-i oare acum adevărat că totul 
curge? Toţi parapeţii, toate podurile şi punţile, nu 
s-au sfărimat în apă? Cine, să se agaţe, ar mai 
putea, de bine şi de rău? 

„O, fericire! O, nefericire! lată vintul dezghe- 
țului !“ Mergeţi şi spuneţi acest adevăr pe toate 
străzile, o, fraţii mei! 

„Există o străveche închipuire, al cărui nume este 
binele și răul. Pe lingă vraci şi cititori în stele s-a 
răsucit şi roata acestei nebunii. 

Odinioară .se credea, într-adevăr, în vraci și citi- 
tori în stele, de aceea se credea că totul e fatal: 
„E soarta ta, fiindă aşa trebuie să fie.“ 

„Mai tirziu s-a ris de vraci, de cititorii-n stele, 
crezîndu-se. că totul este libertate: „Poţi, pentru 
că vrei tu“. 

O, frații mei, tot ce s-a fost crezut despre stele 
şi despre viitor, n-a fost decit iluzie și nu ştiinţă. 
De aceea tot ce s-a fost crezut despre bine şi despre 
rău, n-a fost decit iluzie şi nu ştiinţă. 

„Să nu furi. Să nu ucizi“. Aceste cuvinte au fost, 
odinioară, sfinte. În fața lor se-ngenunchea, se pleca 
fruntea, se scoteau incălțările. 

Dar vă întreb, fost-au vreodată mai înrăiți til- 
hari, şi ucigaşi mai înrăiți, decit aceste şfinte cu- 
vinte? 

Nu cuprinde viața şi furtul, și omorul? Și dacă 
astfel de cuvinte au fost -sfințite, nu, oare, ade- 
vărul a fost ucis? 

Și nu înseamnă că predici moartea, cînd tot ce 
contrazice viaţa şi-o sfătuieşte rău, zici că e sfint? 
O, fraţii mei, sfărmațţi, vi-o zic cu străşnicie, sfăr- 
maţi vechile Table! 

Ceea’ ce mă face să-mi fie milă de trecut, este 
că-l văd lăsat fără de apărare spiritului şi nebuniei 
tuturor generațiilor viitoare, iar ele vor interpreta 
tot ce a fost doar ca pe o punte ducind pină la ele. 

Că s-ar putea să vină un mare despot, un demon 
plin de obrăznicie care, vrind ori nevrind, va sub- 
juga trecutul și-l va forța să-i slujească de punte, 
de prevestire, de semn anunțător, de cintec de 
cocoș. e ai 

Dar știu o altă primejdie și un alt motiv de milă: 
memoria omului de rind urcă doar pînă la . bunicii 
săi, mai dincolo de care timpul se șterge. 

Întreg trecutul e fără apărare, de-aceea s-ar 
putea ca într-o zi să-l ducă gloata și să-l înnece-n 
apele-i murdare. 

De-aceea, fraţii mei, ne trebuie o noblețe nouă, 
dușmană oricărei gloate şi oricărui despotism, şi 
care să scrie din nou, pe table noi, cuvintul „nobil“. 

Ci trebuiesc mulți nobili, şi feluriţi, să facă îm- 
preună o nobilime. Cu alte cuvinte, aşa precum am 
spus-o în parabolă: ce e dumnezeiesc, e faptul că 
există dumnezei, dar nu există Dumnezeu. 

O, fraţii mei, sfinţesc și înalț prin voi o nobilime 
nouă. Veţi fi precum vreau eu, părinţii, educatorii, 
semănătorii viitorului: 

Într-adevăr, aceea nu-i noblețe, pe care ați pu- 
tea-o căpăta ca-negustorii, în schimbul aurului; ce 
are un atare preț, n-are valoare. . 

De-acum încolo vă veţi trage cinstea nu din ori- 
ginile voastre, ci: din țelul care vă stă înainte. Voința 

şi hotărirea voastră de-a trece dincolo de voi înşivă, 
vă fie o onoare nouă. 


N-o să vă fie. cinste în a sluji un prinț — căci 
ce sînt prinții? — nici în a fi slujit acestuia de întă- 
ritură, spre-a fi mai vajnic; 

nici că obirșia voastră la Curți şi-ar fi luat feluri 
de-a fi curtenitoare, nici că voi înşivă aţi fi învăţat, 
țanţoşi precum flamingii, să staţi în neclintire în 
bălțile lipsite de adincimi — 

că este merit de curtean, de a te ţine drept în 
picioare, şi toţi curtenii gindesc că după moarte 
avea-vor fericirea să se aşeze, să stea jos. 

N-o 'să vă fie cinste că un spirit, numit Spiritul 
Sfint, i-ar fi condus pe străbunii voştri în Pămiîntul 
Făpăduinţii, ce n-a făgăduit nimica bun; pămîntul 
unde a crescut cel mai netrebnic dintre arbori, lem- 
nul Crucii, nu are să-mi făgăduiască nimic bun. 

Într-adevăr, acolo unde Sfintul Spirit i-a dus.pe 
aventurierii aceia, în primele rînduri se vedeau capre 
şi gişte, şi descreierați. 

O, frații mei, noblețea voastră să privească nu 
înapoia voastră, ci mult departe, înainte! Căci alun- 
gaţi veţi fi din toate țările părinților şi: celor vechi 
ai voştri. 

De-aceea țările copiilor voştri să le iubiți, 'iar dra- 
gostea aceasta vă va fi vouă, ca o noblețe nouă — 
ţări încă nedescoperite, pe marea cea mai depăr- 
tată. Aceste țări le caute, fără intirziere, pinzele 
navei voastre! 

Va trebui să răscumpărați, prin fiii voştri, fâptul 
că sînteți copiii părinților ce i-ați avut‘, astfel veți 
răscumpăra întreg trecutul. Aceasta-i noua Tablă, 
pe care o înalț deasupra capetelor voastre. 

„La ce bun să trăieşti? Totu-i zadarnic. A trăi, 
înseamnă să treieri pleavă; înseamnă să arzi, fără. 
să te încălzești.“ 

Acest clămpănit uzat, mai trece ca înțelepciune! 
Cu cit mai vechi, cu cît amirosind a rinced, cu-atit 
este mai onorat. Mucegăirea este și ea un titlu de 
noblețe ! 

E bine de vorbit astfel copiilor! Ei teamă au de 
foc, fiindcă s-au ars. Şi există multă copilărire în 
vechile cărți de înţelepciune. 


Şi cel care mereu treieră “pleavă, cu ce drept ride 
de cel ce mînuieşte flagelul? Unui asemenea nebun, 
ar trebui să i se astupe gura; : 

nebun, ce se așează la masă fără să aducă nimic, 
nici măcar pofta de mincare și care, după aceea, 
zice ca un netrebriic: „Totul e zadarnic!“ 

Ci, să măninci şi să bei bine, o fraţii mei, este o 
artă ce n-are-n ea zădărnicie. Sfărmaţi, vă porun- 
cesc, sfărmaţi Tablele acestor veşnic nemulţumiţi | 

„La cei curaţi, curat e totul“ — e o zicală din 
popor. Dar eu vă zic: „Porcesc devine totul, la 
porci.“ 

De aceea spiritele înflăcărate, cei care totdeauna 
au inimile gifiitoare, spun: „Lumea însăși e doar 
un monstru nămolos“. | 

Dar înşişi ei sint spirite murdare, mai ales cei 
care nici n-au văzut lumea decit pe dinapoia ei — 
oamenii de din dos. 

Acestora le spun în față, deși nu e plăcut ş-audă: 
lumea se aseamănă cu omul prin aceea că are un 
dinapoi, e-adevărat. 

Există mult nămol în lume — e-adevărat. Dar 
nu de aceea-i lumea un monstru nămolos! 

Ci fiindcă, lipsindu-le ceva anume, multe lucruri 
în ea duhnesc; dar tocmai dezgustul într-aripează şi 
dă forțe de-a presimţi izvoarele în pretutindeni. 

Cel mai bun dintre toţi, are ceva în el care tre- 
zeşte scîrbă; şi chiar acesta, cel mai bun. din toţi, 
trebuie depășit. 

“O, fraţii mei, este” înţelepciune a zice că-i nămol 
în lumea asta! 

Auzitu-i-am pe cei de din dosul lumii învăţind 
pe alţii maximele pe care vi le spun, fără să fi adău- 
gat vreo mintiună, ori vreo răutate din parte-le, 
deși nimic nu-i mai răufăcător şi fals, decit acestea 
ce le ziceau: | 

„Lasă să meargă lumea cum vrea èa. Să n-o 
atingi nici doar cu virful unui deget. 

Cei care să sugrume vor, lasă-i în pace, să sugrume, 
ori să spintece, ori să-i jupoaie pe ceilalţi ; să nu mişti 
nici măcar un deget, ca să-i împiedici. Că ce vor 
face, îi va dezvăţa. de lume. 

în ce-ţi privește judecata, ia-o de beregată, uci- 
de-o însuţi, căci e o judecată din lumea asta. Şi 
astfel te vei dezvăţa de lumea asta.“ 

Sfărmaţi, vă poruncesc, sfărmaţi, o, fraţii mei, 
vechile Table în acești devoţi. Ştergeţi învățătura 
acestor batjocoritori ai vieții! 

„Cine învață mult, se dezvaţă de orice dorință 
violentă“ — iată ce se şușoteşte astăzi pe ulițe întu- 
necoase. 

Înţelepciunea te osteneşte — nimic nu merită 
efort-să nu rivnești nimic“ — aflat-am această nouă 
Tablă, pînă şi în piaţa publică: 

Sfărmaţi, vă poruncesc,: o, fraţii mei, sfărmaţi 
această Tablă nouă! Cei care-au înălţat-o, sînt cei 
ce au destul de la viaţă, predicatori ai morţii şi 
chiar paznici de ocne. Căci e o predică pentru slu- 
gărnicie ! s 

Ei n-au. știut să-nvețe, ei n-au învăţat, bine, -ei 
au îngurgitat prea repede. şi prea devreme, şi şi-au 
stricat stomacul. Neștiind să mănince, şi-au stricat 
stomacul, căci spiritul lor nu-i decît, stomac bolnav, 
şi el îi sfătuieşte să moară. Într-adevăr, o, frații 
mei, pînă la urmă spiritul nu este altceva, decit 
stomac. 

Viaţa-i un izvor de bucurie, dar pentru omul 
care lasă să-i vorbească stomacul său bolnav, părin- 
tele a orice supărare, .toate izvoarele par otrăvite. 

A cunoaşte, este o bucurie, pentru acei ce au 
voința unui leu. Dar cind eşti obosit, tu eşti cel 
„vrut“, ești ca o jucărie pe valuri. i 

Aşa-s toţi slăbănogii: se pierd pe drum. lar la 
sfirsit, oboseala lor mai și întreabă: „Dece-am pornit 
la drum, cînd totul e zadarnic?“ 

Acestora le place să li se spună: „Nimic nu merită 
vreo osteneală. Nu trebuie să vrei nimic.“ Dar asta-i 
predică pentru slugărnicie. 

O, fraţii mei, Zarathustra ește ca o pală de vint 
reavăn, pentru toţi osteniții de drum; o să strănute 
multe nasuri! 

Libera mea suflare trece prin ziduri și pătrunde-n 
închisori şi-n spiritele-nchise-n ele. ` 

A vrea descătuşează, căci a vrea înseamnă a 
crea. Aceasta este-nvățătura mea. Și, pentru a 
învăţă să creaţi, trebuie să vă instruiți. 

Și învăţarea însăși, de la mine o veţi învăţa — 
buna învățătură. Cine are urechi de auzit, să audă! 

1 

Iată nava — poate că duce drept în neant. Dar 
cine vrea să se îmbarce pe un asemeni „poate“? 

Nici unul dintre voi nu urcă de bunăvoie pe lun- 
trea morţii! Şi vă pretindeţi sătui de-această lume? 

Sătui de-aeeastă lume! Dar nici nu v-aţi desprins 
încă din lut! Întotdeauna v-am aflaţ dornici de 
pămînt, îndrăgostiți de osteneala pămintească. 

Nu în zadar vă bosumflați: pe buze vi-a rămas 
fărima dorinţei păminteşti. Nu-i încă, în ochii 
voştri, umbra plăcerii pămintești, de neuitat? 

Există pe pămint destule născociri, folositoare 
unele, iar altele plăcute. Din pricină că acestea 
există, trebuie iubit pămîntul. 

Există născociri atît de dibaci făcute, că seamănă 
cu sinii de femeie: folositoare şi plăcuţe în același 
tmp. | 

Ci voi, sătui. de această lume și leneși să lucraţi 
pămîntul, ar trebui să fiţi bătuţi cu bita. Cu lovi- 
turi de bită, aţi învăţa la ce vă folosesc picioarele, 

Că dacă nu sinteți bolnavi, dintre ființele uzate, 
de care. e sătul pămîntul, atunci sînteți niște hîr- 
ciogi cu viclenie răutăcioasă, ori mițe voluptoase, 
care se ghemuiesc prin 'unghere. lar dacă nu vreți 
să alergaţi, atunci-atunci la diavolul cu voi! 


232 


Să nu fii doctor pentru bolnavi ce nu au vinde- 
care — aşa vă-nvață Zarathustra. Așadar, la dia- 
volul cu voi! 

Dar trebuie mai mult curaj pentru a trage un 
final, decît să scrii o strofă nouă — toți doctorii și 
toți poeţii ştiu acest lucru.. 

Anumite Table fost-au ċreiate' din prea mult 
sațiu, iar altele — din lene. Lenea, acest |putregai; 
cu toate că grăiesc la fel, nu trebuie ascultate la fel. 

Priviți-l pe acest om murind de sete! E la un 
pas de țel, dar iată-l, s-a culcat în pulberea din 
drum, scîrbit — o, neînfrintul! | 

Cască de osteneală, privindu-şi drumul, pămîntul 
şi țelul, cum și privindu-se pe sine. Și nici măcar 
un pas în plus n-o să mai facă, bravul de ell 

Și soarele îl arde și cîinii-i ling sudoarea: el, însă, 
în bravura-i zace şi preferă să moară, 

să moară la un pas de ţel! Într-adevăr, ar trebui 
să fie tras de chică, pentru a-l sălta în cerul său, 
pe-acest, erou! l 

Mai bine, însă, să-l lăsați acolo unde s-a culcat, 
să-i dea' putere somnul, precum o ploaie reîntăritoare. 

Lăsaţi-l să zacă, pîn-o să se ridice singur, el însuși 
să-și îngringă oboseala şi tot, ceea ce-nseamnă obo- 
seală. 

Aveţi, doar, grijă, fraţii mei, să-ndepărtaţi din 
preajmă ciinii vicleni, gudurători şi toată viermuiala 
viermuindă, 

virmuiala -viermuindă a oamenilor „cultivați“, 
care se ospătează din sudoarea eroilor — lingîndu-şi 
buzele! 

Trag împrejurul meu cercuri şi sfinte îngrădiri: 
sînt tot mai rari acei care cu mine urcă munții 
tot mai înalți. Că mi-am suit un. munte cu creste 
tot mai sfinte. 

Ci orișiunde cu mine aţi urca, o, frați mei, 
vegheaţi să nu duceţi şi parazitul cu voi. 

Că parazitul e-o tiritoare care se furişează şi 

vrea să se îngraşe din picioarele voastre bolnave şi 
doborite de osteneală. 
“Şi are arta de-a ghici care dintre sufletele ce au 
urcat, sînt ostenite: îşi face culcuş întru necazul 
şi tristețea voastră, în starea de delicateţe, cînd 
voi vă rușinaţi. ` 

În punctul sigur, unde cel puternic este slab, 
acolo își face culcuşul său: sălășluiește în cele mai 
neînsemnate răni ale celor mari. 

Care-i, dintre fiinţe, speța superioară şi care-i cea 
inferioară ? Inferior e parazitul, iar de o speţă supe- 
rioară este acea ființă care hrănește mulţi para- 
ziți. 

Sufletul, el care-i prevăzut cu scara cea mai -naltă, 
dar care poate să coboare cel mai în jos, cum să nu 
fie locuit de numeroșii paraziți? 

Sufletul cel mai larg, cel care poartă în el însuși 
cel mai mult spaţiu, de poţi s-alergi în el, ori să te 
rătăcești, ori să hoinăreșşti, acela care are-n el mai 
multă trebuinţă şi-i face plăcere să se grăbească 
spre iâtimplare, 

preaplinul suflet al ființei, şi care se azvirle-n 
devenirea sa, cel care are totul, și totuşi se avîntă 
de bunăvoie să mai dorească, să mai vrea, ` 

sufletul care el singur pe sine se goneşte, ca să 
ajungă în cercul şi mai vast, acela care-i cel mai 

înţelept, şi căruia fi place cel mai mult s-asculte 
de nebunie, 

sufletul care pe sine însuși se iubește şi-n care 
toate lucrurile se-amestecă şi se întretaie, în fluxul 
şi refluxul lor, 

o, sufletul acesta superior, cum să nu aibă cei ma 
netrebnici paraziți? 

O, fraţii mei, sînt oare crud? Ci eu vă zic: ceea 
ce cade, trebuie ajutat să cadăl 

Tot ce-i de astăzi, cade, moare: cine ar vrea să 
oprească acest fapt? În ce mă priveşte, eu grăbesc 
pieirea. 

Cunoașteţi voi plăcerea de-a«face să se rostogo- 
lească pietre în prăpastii ? Oamenii de astăzi se ros- 
togolesc în prăpastiile mele! 

Că eu sînt prologul, care anunţă intrarea unor 
actori mai buni, o, frații mei! Și eu sînt un exemplu. 
Urmaţi exemplul "meu! 

Pe-acei pe care nu-i învăţaţi să zboare, pe-aceia 
invățaţi-i să cadă mai repede. 

Îmi plac cei bravi, dar nu-i de ajuns să dai în 
stinga și în dreapta — mai trebuie să știi pe cine 
să loveşti. 

Este adesea mai mult curaj în a te abţine şi-a 
trece mai departe, ca să-ți păstrezi puterea pentru 
un duşman mai demn de tine. 

“S-aveţi dușmani,demni de a fi uriţi, iar nu dintre 
acei ce stirnesc milă. Trebuie s-aveţi duşmani de 
care să fiţi mindri — aceasta v-am mai spus-o. 

Să vă păstraţi pentru un duşman mai demn, 
prieteni! Să treceţi, deci, peste destule ofense 


şi peste multe canalii, care or să vă împuieze ure- 
chile cu vorbe despre popor şi naţiune. 

Păziţi-vă privirea, să nu se amestece cu ceea ce 
le place, sau nu le place | lor. E-un stufăriş de bune 
şi de rele şi iese supărare, de le luaţi ori unele, ori 
altele în seamă. 

Să trageţi cu coada ochiului, ori să v-amestecaţi, 
e-același lucru: mai bine duceţi-vă-n păduri și lăsaţi 
sabia în teacă. à 

Mergeţi pe drumurile care-s ale voastre. Lăsaţi 
popoarele şi naţiile să meargă pe ale lor — de fapt 
pe drumuri întunecate, pe care nici o speranță nu 
uceşte. 

“Lăsaţi, domnească precupeţii, acolo unde nu 
lucește decit un aur de precupeţi. Trecut-au : vre- 
mile cu regi — acela ce-și zice azi popor, nu merită 
să aibă regi! | 

Priviţi popoarele: imită precupeţii. Ele caută 
pină și în gunoaie cel mai spurcat profit. 

Se pindesc unele pe altele şi-s gata să se fure, 
şi asta numesc ele relaţii de bună vecinătate. .O, 
vremuri fericite şi depărtate, cînd un popor zicea: 
„Vreau să domnesc asupra altor naţii l“ 

Căci, fraţii mei, cine-i mai bun, acela să dom- 
neascăl Cine-i mai bun, vrea să domnească. Și 
dacă se învaţă altceva în locul acestui adevăr, în- 
seamnă că lipsește cel mai bun. 

Dacă acelora li s-ar da plinea fără plată, vai, ce ar 
mai cere? Din a vorbi despre trai, iși scot traiul. 
Și ar trebui să aibă o viață mai aspră. 

Aceia-s animale de pradă: în „lucrul“ lor există fur- 
tișag meseria lor e viclenie. De aceea ar trebui să 
aibă o viață mai aspră. 

Ar trebui să devină animale de pradă mai perfec- 
ționate, mai subtile, mai viclene, adică mai ome- 
nești într-un cuvint. Căci omul este întfiul carnasian. 

Și de la animale luatu-şi-a toate virtuțile, fiindcă 
el avut-a viața cea mai aspră. ` 

Doar păsările îi sint superioare. Dar dacă omul 
ar învăţa să zboare, vai, pînă unde ar urca și lăco- 
mia sa! 

Bărbat, femeie — iată cum îi vreau: el, gata de 
război; ea, pata de-a fi mamă; şi amindoi să fie 
gata pentru dans, și cu picioarele, dar şi cu capul! 

Să 'socotească, ziua-n care n-au dansat, pierdută 
şi, fals un adevăr ce n-a fost însoţit de ris! 

“Căsătoriile pe care le-ncheiaţi, luaţi aminte să nu 
fie false încheieri. De v-aţi legat unul de altul prea 
repede, vine degrabă o ruptură. 

Şi-i mult mai bine să rupeţi legătura fățiș, decit 
s-o duceţi cu îndoială şi minciună. Mi-a zis o dată 
o- femeie: „Bine-nţeles, călcat-am .legea conjugală, 
dar însuşi măritişul meu călcat-a peste mine.“ 

În soţii ce nu se potrivesc, aflat-am totdeauna 
fiinţele cele mai îndușmănite şi mai înveninate. Ca 
şi cum toată lumea trebuie să plătească faptul că ei 
nu-s liberi să plece care încotro. 

Vreau, deci, cu toată încredințarea să vă ziceţi: 
ne iubim, dar să vedem dacă ne vom iubi şi mai 
departe, și e mai bine astfel, decît să-ntemeiem un 
legămint pe o minciună. 

Daţi-ne răgaz şi o căsătorie scurtă, ca să vedem 
de sintem vrednici pentru cea lungă, căci este lucru 
grav, să te afli tot timpul numai în doi. 

lată ce sfătuiesc eu sufletele drepte. Căci ce-ar 
fi iubirea mea de Supraom, cum și de tot ce va să 
vină, dacă v-aș da alte cuvinte şi alte sfaturi? 

Că important nu este numai să vi se înmulțească 
spiţa, ci să se înalțe mai sus. Fie ca la aceasta să vă 
ajute căsnicia, frații mei! 

Cel care a-nvăţat originile-i antice, sfirși-va prin 
a iscodi izvoarele din viitor și ale. originilor noi. 

O, frații mei, încă puţin şi se vor naște popoare 
noi; şi noi izvoare, zgomotoase, vor sălta-n adincuri 
noi. | 

Cutremurul înghite destule izvoare și-i omoară pe 
mulți, dar își ivește în lumină izvoarele de energii 
şi tainele ascunse. | 

Cutremurul dă la iveală izvoare noi. Cel care 


guduie popoare vechi, ivește izvoare noi. 

Și cind un om strigă: „Priviţi, iată o fintinăcare 
va potoli mulţi însetaţi, o inimă ce pentru multe 
inimi nostalgice va bate, o voinţă ce-și va afla 
destule mijloace,“ — în jurul acelui om se-adună un 

popor, adică o mulţime, care încearcă să” probeze 
cele spuse. 

Această probă va arăta cine va stăpini şi cine va 
trebui să se supună. Ah! Cu preţul citor căutări 
îndelungate, cîtor chibzuinţe, cîtor eşecuri, citor 
reînvăţări şi-a citor reinceperi! 

Societatea omenească este o probă — aşa vă în- 
vaţă învățătura mea — o lungă căutare, căci se! 
caută' acel care va porunci. 

Este o probă, fraţii mei, nu un contract. Zdrobiţi, 
vă poruncesc, formula aceasta a inimilor molatece 


şi-a Vrerilor şovăitoare! 

O, fraţii mei, în ce stă cea mai mare primejdiea 
viitotului uman? În cei drepţi și în cei buni, 

În cei ce zic şi simt în inima lor: „Știm "de pe 
acum ce-i bun şi drept şi stăpînim ce-i bun și drept; 
nefericiţi acei care mai caută acestea!“ 

Și orice rău ar face cei răi, răul făcut de cei ce-s 
buni este răul cel mai rău. 

Și orice rău ar face cei ce vorbesc de rău viaţa, 
răul făcut de cei ce-s buni e cel mai rău din rele. 

O, fraţii mei, omul care-a pătruns pină-n adiacul 
inimilor celor buni și drepţi, acela într-o zi a zis: 
„Bunii şi drepţii sînt farisei!“ Dar n-a fost ascultat. 

Nici măcar bunii şi drepţii nu-l auziră: împăcata 
lor conștiință le-a închis mintea. Prostia celor buni, 
este de-o înțelepciune nesfirșită. 

Și totuşi, toţi cei buni sînt farisei — n-au de ales. 

Cei buni îi răstignesc, cu necesitate, pe cei ce-și 
inventează o virtute spre folosința lor. Acesta-i 
adevărul. 

Cel de-al doilea care a cercetat ţinutul inimii, 
e-acela ce a zis: „Pe cine, cei buni şi drepţi urăsc 
mai mult?“ 

Acela pe care. ei îl urăsc mai mult, e creatorul, 
sfărimătorul de Table și valori străvechi. Pe-un 
astfel de :sfărimător, ei îl numesc că-i criminal. 

Cei buni, de fapt, sint incapabili să creieze: ei sint 
mereu doar începutul sfirșitului. 

Ei îl răstignesc pe cel ce vine să dea valori 
pe Table noi, pentru ei înșiși își sacrifică viitorul, căci « 
viitorul omenirii îl răstignesc. 

Cei buni Întotdeauna au fost doar inceputuf sfir- 
şitului. 


1 


27 


O, frații mei, ați priceput voi, oare, cuvintul. cestă- 
lalt, pe care vi l-am spus odinioară asupra Ulti- 
mului Qm? 

Care-i primejdia cea mare pentru viitorul ome- 
nesc? Nu, oare, cei buni și cei drepţi? 

Sfărmaţi, vă zic, sfărimaţi-i pe cei buni şi pe cei 
drepți! 

O, frații mei, ați înțeles voi, oare, acest cuvint? 


28 
“Mă alungați? Vă este frică” Vă-nfioraţi de acest 
cuvint? Ă 
O, fraţii mei, în ziua în care v-am zis să-i sfări-! 
maţi pe cei ce-s buni şi Tablele scrise de ei, în acea 
zi împins-am Omul în largul mării. 

Numai atunci simţit-a el groaza cea mare, marea 
îndoială, marea boală, marea greață, cel mai puternic. 
răul de 'larguri 

Căci cei buni- v-au arătat țărmuri false, false 
adăpostiri. De cînd venit-aţi pe lume, aţi fost învă- 
luiţi cu minciunile celor buni. Totul a fost falsificat, 
întors pe dos, de“cei ce-s buni. 

Cel ce descoperit- -a ţara numită „Omul“, a desco- 
perit, înseamnă, ţara „viitorului uman“. Vreau ca 
de-acum încolo să fiți navigatorii îndrăzneţi, dar 
răbdători. 

Țineţi- vă la vreme în picioare, fraţii mei, și învă- 
țaţi să mergeţi drept. Că marea-i furioasă şi multe- şi 
vor scăparea lor prin voi! 

Marea-i furioasă: toate sint prinse-n ea. Haideţi, 
curaj, bătrîni matrozi ! 

Ce țara părinților noştri! Spre țara fiilor noştri 
ne-am pus ținta. Spre ea-i dorința noastră, dorința 
nesfirşită şi mai dezlănțuită decît marea! 

„De ce atit de dur? îi zise cărbunele într-o zi 
diamantului. Nu sintem noi, oare, rudenii aþro- 
piate ?“ 

Dar de ce moi? O, frații mei, eu asta vă întreb. 
Nu sînteți, oare, frați ai mei? 

De ce atita de molateci şi de nepăsători? De ce 
atita tăgăduință şi resemnare în inimile voastre? 
De ce atita de puţină soartă în ochii voştri? 

Și dacă nu vroiţi să fiți destine, soartă inexora- 
bilă, oum aţi putea, ca într-o zi, -să fiți cu mine 
învingători ? E 

Și dacă duritatea voastră nu vrea să scinteieze, 
să taie, să despice, cam aţi putea, ca într-o zi, să 
fiți cu mine creatori? 

Căci duri sint creatorii și fericire trebuie să sim- 
țiţi în a vă pune pecetea miinii voastre pe milenii 
ca pe o ceară; 

fericire, de-a vă lăsa pecetea voastră ca-ntr-un 
metal asemenea cu bronzul, mai dur ca bronzul și 
mai de preţ ca bronzul. Căci cel mai preţios metal; 
e cel mai dur. | 

lată noua mea Tablă, pe care o înal de-asupra 
capetelor voastre, o frații mei: deveniți duri! 

O, voința mea, viltoarea tuturor trebuinţelor 
mele, tu însăți trebuinţă a mea, ferește-mă de toate 
izbinzile mărunte ! dă 

O, chemare a sufletului meu, tu, aceea pe care te 
numesc Destin, tu, care ești în mine şi mai presus 
de mine, fereşte- mă și hărăzeşte-mă pentru o mare 
soartă ! j 

Şi cea mai mare măreție ce o ai, voință a mea, 
păştreaz-o pentru cea mai mare vitejie a ta — să 
te arăţi: inexorabilă-n izbîndă. O, pe cine nu l-a 
copleșit izbînda sa? 

Ah, care sînt ochii care nu s-au adumbrit în tul- 
burea beție a izbinzii! Ah, care călcii putut-a să mai 
stea pe loc, cînd s-a ivit izbinda? 

Fă să fiu gata, împlinit, pentru Marea Amiază, 
gata și împlinit, ca bronzul topit, ca bolta care-şi 
poartă fulgerul, ca ugerul umflat de lapte, 

gata în mine însumi şi în voința mea cea,mai de 
taină —.arc care vrea săgeată, săgeată ce vrea stele; 


Pi 

stea gata, împlinită, întru Amiaza sa, stea arză- 
toare şi străpunsă de o săgeată, extatecă sub razele 
de soare care ucid, 

soare ea însăși şi vrere solară inexorabilă, şi gata 
să distrugă totul prin izbinda sa. 

O, vrere, viltoarea trebuinţelor, o, trebuinţă doar 
a mea, păstrează-mă pentru o singură şi mare 
izbindă! 


Așa grăit-a Zarathustra. 


CONVALESCENTUL 


Într-o dimineaţă, îndată după ce se întorsese în 
peşteră, Zarathustra sări din pat ca un nebun, 
țipind cu glas îngrozitor şi dînd din miini, ca şi 
cum în culcușul său ar fi fost alt om, ce nu vroia să 
se ridice. La ţipetele sale, veniră animalele înspăi- 
mintate şi din toate crăpăturile şi ascunzișurile 
invecinate, scăpară mulțime de gize zburind, căță- 
rindu-se, sărind, în felul fiecăreia din ele, după 
cum avea labe, sau aripi. lar Zarathustra grăi aşa: 

„Scoală-te, gînd din adincuri, ieşi dinlăuntrul meu ! 
Îţi sint cîntatul de cocoşi şi- nfrigurarea dimineţii, 
dihanie ce încă dormil Scoală-te! Hai! O să te 
scoale glasul meu! 

Destupă-ţi urechile şi ascultă! Vreau să te-aud! 
Hai, scoală! Că am atitea tunete, încît s-audă şi 
cei din morminte! 

Alungă-ţi somnul din pleoape şi ori şi ce te-ar 
tulbura şi te-ar orbi! 

Cu ochii să mă asculţi! Că glasul meu îi vindecă 
pe cei ce se nasc orbi! ARI 

Cînd te vei! fi trezit, trezit vei fi, pentru vecie. 
N-am obiceiul să-i scol pe cei străvechi din somn, 
ca să le poruncesc să doarmă iarăşi. 

Te mişti? Te-ntinzi? Gemi? Hai, scoală! Nu 
vreau un mormăit, ci un cuvint. Că Zarathustra-i 
cel -care te strigă, da, Zarathustra, cel fără Dum- 
nezeu. 

Eu, Zarathustra, purtătorul de cuvint al visti 
şi al durerii, şi purtătorul de cuvint al Ciclului cel 
veşnic — da, eu te strig, gînd din stpăfundul meu! 

O, fericire ! te apropii, te aud vorbind! Străfundul 
meu vorbeşte, deci scos-am la lumină și ultimul 
adinc. | - 

O, fericire! Vino! Dă-mi mina — hai! Lasă-măl 
Ha! Ha! Scirbă! Scirbă! Scirbă! Vai miel 


2 


Dar numai ce sfirși acestea Zarathustra de grăit, 
că se prăbuși ca mort şi îndelungă vreme rămase ca 
un mort. lar cînd îşi reveni, era tremurător şi palid, 
şi multă vreme rămase întins, firă să bea și fără să 
măniînce. Și şapte zile stătu astfel, cu animalele în 
preajmă, care nu-l părăsiră nici zi, nici noapte. 
Doar vulturul se duse, din cind în cind, în căutarea 
hranei. Și ceea ce afla, venea și aducea-n culcuşul 
lui Zarathustra, în aşa fel, că Zarathustra: ajunse 
să fie culcat pe boabe galbene şi roşii, pe struguri, 
pe boboci de trandafiri, pe ierburi înmirezmate, -pe 
fructele de' pini. lar la picioare îi zăceau doi miei, 
pe care vulturul cu trudă îi răpise de la ciobani. 

Dar după şapte zile, în sfirşit, Zarathustra se 
ridică, luă un boboc de trandafir, îl mirosi şi îi 
plăcu mireasma. lar animalele crezură că venise 


momentul să-i vorbească. 

„O, Zarathustra, îi ziseră ele, de șapte zile zaci, 
cu privirea posacă. N-ai vrea să-ncerci să te ridici? 

Să ieşi din peşteră: te-aşteaptă lumea, asemenea 
unei grădini. Vintul se joacă în arome grele ce vor 
să urce pînă la tine. Şi toate ii doresc să 
te urmeze. i Pi 

Toate ţi-au dus derul, de şapte zile, de cînd ai 
stat de-o parte. leşi din peşteră. Vreau” toate lucru- 
rile să te lecuiască. | 

Oare ai plămădit vreo nouă învățătură, greoaie 
şi dospită? Erai asemeni unui aluat ce creşte, iar 


sufletul, crescindu-ţi, se revărsa. 
— 0, animalele mele! răspunse Zarathustra, con- 


tinuaţi să flecăriţi, dacă vă place! Că flecăreala 
voastră-mi face bine s-o ascult. Cum vă aud, lumea 
îmi pare o grădină. 

Ce lucruri dulci, sint sunetele şi cuvintele! Că 
sunetele şi cuvintele nu-s oare, niște curcubeie şi 
niște punți închipuite care leagă ce in veći este 
despărțit? 

Fiecare suflet are o lume a lui. Pentru fiecare, 
sufletul celuilalt e-o lume transcendentă. 

Şi între cei ce-şi sint cel mai apropiaţi, îşi scin- 
teiază iluzia ' frumoasele miraje ale sale; cea mai 
strimtă prăpastie, e cel mai greu de-a fi trecută., 

Cum ar exista pentru Eul meu, un non-Eu? Lume 
exterioară, nu există. Uităm aceasta, insă, de cum 
auzim sunete. Şi cit de bine este, cind uităm | 

Nume și sunete, nu au fost, oare, oamenilor date, 
ca astfel să iubească lucrurile? Ce dulce nebunie e 
limbajul! Vorbind, omul poate să evadeze şi să 
s-așeze de-asupra lucrurilor. 

Ce dulci sînt limbajul şi minciunile ‘lucrurilor | 
Iubirea noastră dansează cu sunete, pe curcubeie 
în tot felul de culori. 

— O, Zarathustra, răspunseră animalele, pentru 
cei care gindesc ca noi, lucrurile dansează din ele 
insele avind pornirea: se apropie, işi dau mina, rid 
şi se ascund, șşi-apoi revin. 

Totul trece, dar totul mai revine și-i veşnică roti- 
rea roţilor fiinţei. Totul moare și totul re- nfloreşte 
şi nesfirșit se desfăşoară Ciclul ființei. 

Totul se sfarmă, totul se realcătuieşte; se constru- 
ieşte veşnic acelaşi lăcaş ființei. Totul se desparte, 
totul se reintilneşte; cercul existenței rămîne veș- 
nic sieși credincios. i 

În „fiecare clipă începe existența. În jurul fiecărui 
„aici“, se-nvirte sfera lui „acolo“. E pretutindeni 
centrul. Şi calea veşniciei revine la ea însăși. 

— Isteți ce sînteți! Buni de gură! le zise Zara- 
thustra, surizind, ce bine ştiţi ce PAR iei Ria 
într-aste şapte zile | 

Şi cum dihania mi !s-a virit pe git, să mă înăbușe; 
şi cum i-am retezat cu dinţii capul şi l-am scuipat 
cît colo de la mine! 

Dar voi, voi aţi făcut tertipuri? Că eu şi-acuma 
zac şi-s' ostenit de truda făcută de a muşca diha- 
niei aceleia capul și de a-l scuipa departe. Şi sint 
bolnav, bolnav de-a fi scăpat de-acea dihanie. 

Dar voi, poi ați fost martore là toate astea? O, 
animalele mele, sinteţi voi, oare, atita de cumplite? 
Spectacol v-aţi făcut din durerea mea, precum fac 
oamenii? Că omul este, dintre animale, cel mai 
cumplit. 

Nimic pe lume nu i-a făcut omului mai multă 
plăcere ca tragediile, luptele cu tauri şi răstignirile. 
Din ziua-n care inventat-a iadul, parcă avut-a raiul 
pe pămint. 

Cum scoâte un mare om un țipăt, vine degrabă 
unul mic, şi îi atirnă limba de plăcere, prrvindu-l. 
Şi asta zice el că-i „milă“. 

Omul de nimic, şi mai ales poetul, cu cită înflă- 
cărare blestemă viața! Să-i ascultați, dar să sim- 
ţiţi cîtă plăcere au, în'fiece acuză ce i-o aduc. 

Cu-asemenea acuzaţori, viaţa triumfă, cit ai clipi. 
„Mă iubeşti ? zice ea, nepăsătoarea. Aşteaptă un pic, 
n-am vreme acum să mă ocup de: tine.“ 

Omul, cu sine însuși este cel mai sălbatic dintre 
animale. La toţi aceia ce se arată ca „păcătoşi“ și 
„pocăiți“, 'ori „purtători de cruce“, să nu uitaţi să 
le vedeți cîtă plăcere au în plingerile lor şi în ocă- 
ruri. 

Și, oare, eu îl acuz pe om? Ah, animalele mele, 
nu ştiu decit un singur lucru: că omul are nevoie 
de ceea ce este mai rău în el, ca să ajungă la ce are 
mai bun. | 

Căci ce-i mai bun în forţa 'sa, e ceea.ce-i mai rău 
şi-i piatra cea mai tăioasă, care se dăruie zidarului 
suprem, iar omul devine în același timp şi bun, 
şi rău. ` - 

Lemnul pe care-s răstignit nu este să știu că omul 
este rău, dar iată ce am proclamat, cum nimeni 
n-a făcut- -0 pînă acum: 

ah, ceea ce-i mai rău în om, este atita de mărunt! 
Ah, ceea ce-i mai bun în om, la fel, e-atita de mă- 
runt! 

Scîrba pe care-o am față de om — aceasta era 
dihania care mă-năbuşea, care-mi alunecase pe gît- 
lej; și aceste cuvinte ale Profetului: „Toate se duc, 


[ee 


zadarnice sînt toate, ştiinţa ne înăbuşe! 
Un asfinţit prelung era înaintea mea şi o tristeţe 
ea însăşi ostenită să mai moară, ameţită de moarte, 
şi care vorbea căscind de somn. 
„lar va veni acela: de care te-ai săturat, omul de 
nimic“ — zicea tristețea mea, căscînd de somn, 
tîrşindu-şi paşii, neputind să doarmă. r 

Văzut-am pămintul oamenilor devenind putre- 
găios, pieptul i s-a. turtit, tot ce trăieşte mi s-a 
părut o gunoişte omenească făcută din oseminte și 
dintr-un trecut virmuitor. 

Oftaturile mele mai zăboveau pe la morminturi, 
de care nu se despărțeau. Gemete, întrebări, mă 
sufocau şi nu-ncetau nici noapte şi nici zi. 

Ah, omul va reveni întotdeauna! Omul meschin 


[ee 


yr 


va reveni întotdeauna! 


Eu i-am văzut goi pe amindoi, pe cel mai mare 
dintre oameni, şi pe meschin, prea . asemănători, 
cel mai mare fiind încă prea uman, i 


şi-același, cel mai mare, prea- meschin! kca 
m-a scîrbit la oameni. Și revenirea celui mai mărunt. 
Aceasta m-a scirbit de existenţă. 

Ah, . scirbă, scîrbă, scirbă!* — Așa grăia Zara- 
thustra, oftînd şi tremurind, aducîndu-şi aminte de 
boala sa. Dar animalele-i tăiară vorba: 

„Nu mai vorbi așa,  convalescentule! Mai bine 
ieşi afară, vezi lumea care te așteaptă asemenea unei 
grădini ! | 

leşi, vezi trandafirii, albinele, zborul de peram- 

ei, dar mai ales păsările cintătoare, ca să te-nveţe 
să cînți. 

Căci cintecul prieşte convalescentului, după cum 
celui sănătos îi şade bine să vorbească. Chiar omul 
care se simte bine, vrea cîntece, dar altele decit 
convalescentul.“ 

— O, glumeţelor, voi, făcătoare de tertipuri ia 
mai tăceţi, le zise Zarathustra, zimbind la ceea ce-i 
spuseseră animalele. Ce bine cunoaşteţi îmbărbă- 
tarea ce mi-am făcut-o într-aste şapte zile! 

O să încep să cint: accasta mi-i îmbărbătarea. 
Mai născociţi și altceva? ` : 

— Nimic mai mult! ziseră animalele sale. Dar 
mai bine fă-ți o liră nouă, convalescentule, o liră 
nouă! 

Că iată, Zarathustra, noilor tale cînturi le tre- 
buiesc corzi noi! 

Cintă, spune din inimă, o, Zarathustra, vindecă-ţi 
sufletul prin cîntecele noi, să-ți poţi răbda marea ta 
soartă, o soartă cum nici un om n-a mai avut. 

Că ale tale animale știu bine, o, Zarathustra, 
ceea ce ești și ceea ce vei fi: tu eşti profetul eternei 
reintoarceri. Asta ţi-e “soarta. 

Și trebuie să fii întiiul care învaţă o astfel de 
învăţătură — și atunci: cum să nu-ţi fie soarta 
asta mare, cel mai mare pericol. şi boala cea mai 
prea? N 

Vezi, dar, că ştim ce-nvățătură da-vei: că toate 
lucrurile veşnic se reintorc; şi noi cu ele, că am mai 
fost de-un număr nesfirşit de ori, și toate lucrurile-au 
fost cu noi. i 

Vei da învățătură că există Marele An al devenirii, 
un An nemăsurat, ce nesfirșit se-ntoarce, ca o clep- 
sidră, și totul reîncepe iar să curgă, de fiecare dată, 

ca anii toţi să fie la fel, în ce.au ei mai mare, 
ori mai mărunt, ca înșine de-a lungul anilor să 
fim unii ca alţii, in ceea ce avem mai mare-n noi, 
ori mai mărunt. Ă 

Dacă ai muri acum, o, Zarathustra, iată că ştim 
ce-ai'vrea să spui. Dar noi, noi te rugăm să nu mori 
încă. : 

Grăi-vei fără să te înfiori, cu pieptul plin de feri- 
cire, că toată povara, toată copleșşirea îți va fi luată, 
o, tu, modelul nostru de răbdare ! 

De-acuma vreau să mor, să nu mai fiu, într-o 
clipită să nu mai fiu decit neant, vei zice. Că sufle- 
tele-s muritoare, ca și trupul. 

Ci împletitura asta de cauze în care-s prins va 
reveni, și iar voi fi creat. Fac însumi parte din 
eterna revenire. 

Voi reveni cu soarele și cu pămintul, cu vulturul 
acesta, cu şarpele — nu într-o viață nouă, mai bună, 
ori asemănătoare ; 

voi reveni star pentru această aceeași viață, cu 
toate măreţiile şi mizeriile ei, ca să învăţ din nou 
eterna reintoaicere a fiecărui lucru, 

ca să anunţ din nou o mare Amiază a pămintului 
Și a oamenilor, ca să vestesc din nou oamenilor 
Supraomul. 

Mi-am împlinit chemarea, chemarea mea mă 
fringe, aceasta mi-i eterna parte și mor spunind-o. 

Venit e de-acum ceasul în care, cel ce va muri, el 
singur se va binecuviînta. Aşa sfirși-va apunerea lui 
Zarathustra.“ 

Zicînd acestea, animalele tăcură și aşteptară să le 
răspundă Zarathustra, dar el nu. le-nţelese. tăcerea. 
Zăcea cu ochii închişi, ca adormit, cu toate că nu 
dormea, ci vorbea cu propriul său suflet. Iar vul- 
turul şi șarpele, văzindu:l într-atita de tăcut, nu-l 
tulburară, ci se retraseră tiptil. 


DESPRE MAREA NOSTALGIE 


O, suflete al meu, te-am învăţat să zici „astăzi“ 
precum ai spune „odinioară“, ori „altădată“ şi să 
dansezi, trecind de ceea ce se zice. „aici“, „acolo“, 
ori „mai departe“, i 

O, suflete al meu, ţi-am curăţit ungherele, te-am 
măturat de colburi, de păianjeni, de lumina înşe- 
lătoare a zilei. : 

O, suflete al meu, mi te-am spălat de orișice 
pudoare prizărită, de virtutea casnică, și te-am con- 
vins să te arăţi în toată goliciunea ta în fața soa- 
relui. - N i 

Suflat-am, pe marea-ţi frămiîntată, al spiritului 
uragan. Împrăştiat-am norii. Înăbușit-am pe înăbu- 
şitorul numit păcat. 

O, suflete al meu, eu ţi-am dat dreptul să zici 
nu, cum zice o furtună, şi să zici da, cum zice cerul 
pur. Și ca lumina liniștit, străbați mările negatoare. 

O, suflete al meu, te-am făcut liber față de lucruri 
create, sau increate. Și cine mai cunoaște, ca tine, 
plăcerea lucrurilor viitoare ?. 

O, suflete al meu, te-am învăţat disprețul, care 
nu roade ca mucegaiul, disprețul iubitor, care nimica 
nu iubeşte mai mult decit aceea ce urăște cel mai 
mult. 

O, suflete al meu, te-am învăţat arta de a con- 
vinge pînă și raţiunea — tot astfel precum soarele 
convinge marea să vrea să urce pin-la el. 

O, suflete al meu, te-am dezrobit de orice supu- 
nere, te-am scutit să îngenunchi și să-mi zici: „Stă- 
pîine“; ţi-am dat numele de „rotirea necesităţii“ și 
de „soartă“. 

O, suflete al meu, ţi-am dat numele noi şi jucăriile 
multicolore, și „soartă“ ţi-am zis, și „globul care 
le înglobează pe celelalte“ şi „buricul vremii“, şi 
„clopot de azur“. = 

O, suflete al meu, făcut-am ca pămîntul tău să 
soarbă întreaga înțelepciune, şi vinurile noi, și cele 


tari, cele mai vechi răscoaceri ale înţelepciunii 


251 


O, suflete al meu, vărsat-am asupra ta toţi sorii 
şi toate nopţile, şi toate dorinţele. Mi te-am văzut 
cum creşti ca un butuc de vie. 

O, suflete al meu, iată-te greu și revărsat de bogă- 
ţie, butucul plin de sfircuri umflate, de boabe aurii 
şi “tari, 

tare şi strins îndeolaltă în fericirea ta, tu însuți, 
suflete, şi revărsat, şi-n aşteptare, şi. rușinat de 
aşteptarea ta. i 

O, suflete al meu, s-ar căuta-n zadar un suflet 
mai iubitor, mai înțelẹgător, mai necuprins. S-ar 
mai afla, cum le ai tu, îndeolaltă strinse, trecut 
şi viitor ? ` 

O, suflete al meu, ți le-am dat toate și miinile 
mi-au rămas goale — şi-acum, surizitor şi melan- 
colic, îmi zici: „Care din noi să-i mulțumească 
celuilalt $ ; 

Nu cel ce dăruie ar trebui să-i ici junidasiăi celui 
ce primește? Să dai, nu-i, oare, o necesitate? lar 
să primeşti, nu-i, oare, să ai milă? 

O, suflete al meu, îți înțeleg surisul melancolic: 
din bogăția ta, ce se revarsă, acum întinzi. miini 
lacome. 

Preaplinătatea ta priveşte deasupra mării ce mu- 
geste, în căutare şi în aşteptare. În cerul ce- ți surîde-n 
ochi, văd strălucind dorința ce se naşte dintr-o 
prea mare îmbelşugare. 

Într-adevăr, Suflete al meu, cine-ar putea să-ți 
vadă suşisul, fără să izbucnească-n lacrimi? Chiar 
îngerii ar lăcrima, în fața bunătăţii din privirea ta! 

Că-i bunătate, bunătatea ta, aceea care nu vrea 
să geamă, nici să plingă. Însă surisul tău, o, suflete, 
surisul cere lacrimi, iar buzele-ţi tremurătoare parcă 


ar vrea să plingă. 

Și orice plins nu-i, oare, o plingere? Și orice plin- 
gere, o "acuzare? Așa ţi-ai zis şi de aceea, o, suflete 
al meu, mai bine zimbeşti, decit să- laşi să- ti scape 
durerea, 

decit s-o lași să se reverse ca un val de plinsuri, 
durerea născută din preapligul tău, durerea butu- 
cului de vie, care-şi dorește să vină culegătorii viei 
cu :cosorul lor. 

Ci dacă nu vrei să plingi, să-ți verși în lacrimi 
durerea ta impurpurată, va “trebui să cînți, o, suflete 
al meu! Uite, surid zicîndu-ți acestea: 

cinta-vei-un cîntec tunător, pe care toate mările-l 
vor asculta, făcînd linişte, anume să asculte do- 
rinţa ta, 

pînă se va apropia, venind de dincolo de marea 
calmă și lincezitoare, nava, minunea aurie în jurul 
căreia sălta-vor pe o, brazdă de valuri aurii cele mai 
minunate lucruri, bune și rele — 

“și animale, mari și mici, şi toate cele care, cu 
tălpi uşoare și ciudate forme, pot să pășească pe 
căile de hyacint, 

toate acestea alerga: vor către minunea aurie, spre 
nava ce singură veni-va, şi spre stăpinul ei; ori 
stăpînul, stăpinul este chiar culegătorul viei, 'care 
aşteaptă cu cosorul în mină, cosor de diamant, 

eliberatorul tău, o, suflete, e Nenumitul, căruia 
viitoare imnuri îi vor da un nume. Într-adevăr, 
suflarea ta miroase încă de pe-acum a vremuri 
viitoare. 

Te-ai şi făcut arzător şi visător, ai şi-nceput să 
bei izvoare adinci, izvoare lărmuitoare | şi de tărie; 
s-a şi cuprins. tristețea ta în fericirea imnurilor 
viitoare. / 

O, suflete al meu, de-actiima ţi-am dat totul, pină 
şi ultimul meu bun. Și pentru: tine mi-au rămas 

miinile goale, şi ultimul meu dar e darul că fi-am 
poruncit să cînţi. l 

i-am poruncit să cînți — şi spune-mi acum, spu- 
ne-mi, care din noi trebuie să-i mulţumească celui- 
lalt. Dar cîntă, mai bine cîntă, suflete al meu. Și 
lasă-mă să-ți mulţumesc. 


Aşa grăit-a Zarathustra. ` 


> 


ALT CÎNTEC PENTRU DANS 
1 


N 

Nu demult, mi-am scufundat privirea-n ochii tăi, 
o, viaţă. Și în străfundul întunecaţilor tăi ochi, 
văzut-am âur scînteind și, beată, inima parcă mi-a 
stat. 7 

Văzut-am scînteind o barcă de aur pe apele întu- 
necate, o barcă de âur ce se clătina, se adîncea în 
valuri și-apoi reapărea. 

Ţi-ai aţintit privirea spre tălpile-mi de dansator 
înverșunat, privirea vie, batjocoritoare, întrebă- 
toare şi mîngiietoare. 

De două ori, numai de două ori pocnit-ai casta- 
nietele, şi talpa mea o şi luase la joc, pradă furiei 
dansului. l 

Călciiele și degetele mele se străduiau să te-nţe- 
leagă — căci dansatorul are urechi la tălpi.. 

Mă avintam spre tine, dar te fereai de-avintul 
meu și pletele-ţi în vînt, pe cind fugeai de mine, 
erau asemeni unor flame spre mine azvirlite. 

Sărit-am la o parte, să nu m-atingă aceşti șerpi 
ai tăi. Dar te opriseși şi, pe jumătate întoarsă spre 
mine, privirea ţi-era plină de. dorinţă. 

Privirea ta piezișe, mă-nvâţă căi piezişe. Pe-aceste 
căi piezişe, ţalpa-mi învaţă toate vicleniile. 

Mă-nfricoşezi, cînd mi-ești aproape. Cind eşti de- 
parte, te iubesc. Fugind de mine, mă atragi. Dacă 
mă cauţi, îngheț în fața ta — deci sufăr, dar ce 
n-aş suferi eu pentru tine! 

Tu, a cărei răceală înflăcărează, a cărei ură cuce- 
reşte, a cărei fugă înlănţuieşte, a cărei ironie :emo- 
ționează, 

cine nu te-ar uri, mare subjugătoare, ispititoare, 
căutătoare şi născocitoare? Cine nu te-ar iubi, nevi- 
novată păcătoasă, nerăbdătoare, tu, grabnică, ase- 
meni vintului, cu ochii de copil? 

Unde mă duci acum, tu, îndărătnică și minunată? 
Și unde vrei să-mi scapi? Frumoasă, tu, nerecunos- 
cătoare şi răzvrătită? 

Te urmez dănţuind, urmez cea mai măruntă 
urmă-a ta: unde ești, dar? Dă-mi mina ta, ori numai 
un deget! 

Sint pe aici peșteri şi -desișuri, și o să ne rătăcim. 
— Stail Opreşte-te! Nu vezi cum se În kimajese 
bufniţele şi liliecii? 

Tu însăţi bufniță! Şi liliac! Vrei să-ţi baţi joc 'de 
mine? Unde ne aflăm? Ciinii te învăţară să urli 
şi să latri? 

Și mă priveşti scrișnind din dinţii mici şi albi! 
"Răutăcioasa ta privire se-azvirle spre mine din 
coama-ţi vilvorată. 

E-o dănțuire prin munți și văi. Sint vinătorul. 
Tu ce vrei să-mi fii: copoiul, ori capra sălbatecă? 

Rămii cu mine! Repede, răutăcioaso, saltă şi sari! 
Vai, eu căzui săltind! 

Priveşte-mă, capricioaso, priveşte- mă, cum zac 
cerind iertare! Mi-ar place să străbatem împreună 
cărări mai primitoare, cărările iubirii, pe sub tufi- 

şuri de flori, 'sau poate de-a lungul acestui lac în 
care se zbenguie crapi aurii. 

Eşti ostenită? Există mai departe turme şi asfin- 
ţituri purpurii. N-ar fi mai dulce să adormi, pe cind 
ciobanii fluieră din fluier? 

Eşti tare, tare osteniță? Lasă-mă să-ți cuprind 
miinile şi 'să te duc.. Ţi-e sete? O să-ţi dau să bei, 
dacă buzele tale o vor vrea. 

— O, şarpe blestemat și-alunecos, vrăciţă care-mi 
scapi mereu! Unde te-ai dus? Pe-obraz îmi simt 
arzînd urmele roşii ale palmei tale! ` 

M-am săturat să-ţi fiu întotdeauna păstorul prost. 
Vrăciță, dacă pină acum ciîntat-am pentru tine, 
de-acuma te voi face să ţipi! 

dănţui și vei ţipa după cum vrea-va biciul 
meu. Uitat-am, oare biciul? — Nul!“, 


pi 


2 


~ Şi Viaţa îmi răspunse virindu-şi degetele în 
urechi: 

„O, Zarathustra, nu face zgomotul acesta îngro- 
zitor, pocnindu-ţi biciul! Căci bine știi că biciul 
ucide orice gind! Şi uite că tocmai îmi vin nişte 
dulci ginduri. 

Şi eu, şi tu, sintem nepricepuți şi doi netrebnici, 
că nici la rău nu ne pricepem, nici la bine. Mai 
dincolo de bine şi de rău descoperit-am insula noastră 
de verdeață — pentru noi doi! Şi-i un motiv să 
ne-nţelegem. 

Şi de-i adevărat că nu 'ne iubim din toată inima, 
— trebuie, oare, să ne urim pentru aceasta? 

Că am o slăbiciune pentru tine, uneori--o prea 
mare slăbiciune, o ştii. Și asta pentru că-s geloasă 

pe înţelepciunea ta. Ah, nebuna bătrină, inţelep- 
ciunea ta! 

Dacă înţelepciunea. te-ar părăsi, te-ar părăsi 
atunci iubirea mea, fără zăbavă.“ 

Zicind acestea, Viaţa privi înapoi şi împejur: de 
sine, şi şopti: „O, Zarathustra, nu mi-ești destul de 
credincios! 

Nu mă iubeşti, pe cît o spui; ştiu că gindești 
chiar să mă părăseşti, cît de curind. 

Există un glas de clopot greoi, un ,dangăt ce urcă 
noaptea pînă la peştera în care stai; 

cînd bate clopotul acela miezul nopţii, între întiiul 
şi ultimul său dangăt, ştiu că gindeşti, 

0, Zarathustra, tu giîndeşti. că mă vei părăsi cu- 
rînd.“ d | 

„Da, răspunsei eu, şovăielnic, dar şi tu ştii“ — 
şi la ureche îi șoptii cîteva cuvinte, printre pletele 
sale aurii. i 

„Sti, Zarathustra, ceea ce nu știe nimeni? ... .“ 

Şi ne privirăm amindoi, apoi 'privirăm ierburile, 
pină în depărtări cuprinse de răcoarea serii, şi apoi 
plinserăm amindoi. Şi-n clipa aceea îmi fu mai 
dragă Viaţa decit mi-a fost vreodată. înțelepciunea 
mea. 


1 


Așa grăit-a Zarathustra. 


Unu 
Omule, ia aminte toate! 
` 


Doi ` 
Ce zice-adîncul Miez de noapte? l 

Trei > 
Dormeam, dormeam, 

Patru 

În vis adinc mă cutundam 

Cinci 
_ Adincă lumea asta este, 

pase l 

Mai mult decit Ziua o-nchipuieşte. 
Sapte 

Durerea lumii e adincă, 

Opi 

Dar bucuria-i mai mult încă. 
Nouă 

Durerea zice: „Nu mai fii!“ 

Zece 

Dar bucuria vrea Vecii, 
„Unsprezece 

Vrea adinci, adincile Vecii |“ 


Doisprezece | 


CELE ȘAPTE PECEȚI 
(sau Cîntecul. lui DA şi AMIN) 


1 


Dacă-s profet şi plin de spiritul profetic, spirit 
ce rătăcește pe creasta dintre două mări, 
“venind, plecînd, ca un văzduh între trecut şi 
viitor, dușman al străfundurilor năbușşitoare și-al 

tuturor ființelor sfirgite: de osteneală, ce nu trăiesc, 
dar nici nu mor, 


văzduh gata întotdeauna să scapere din inima-i 
întunecată fulgerul," un fulger eliberator, fulgerul care 
zice DA, al cărui ris zice tot DA, un fulger profetie, 


(fericit, totuşi, cine poartă asemenea fulgere-n 
sine, căci vreme îndelungă rămine ca văzduhul greu 
de nori pe panta muntelui, văzduh ce e sortit 5-8- 
prindă făclia 'viitorului) — 


0, cum să nu ard de dorul veșniciei, de dorul ine- 
lului inelelor, inelul Revenirii ! 

Că pin-acum n-am întilnit o altă femeie dè la 
care mi-aş fi dorit copii, decit pe tine, Veşnicie, 
căci te iubesc, o, Veşnicie! 

Căci te iubesc, o, Veşnicie! 


2 


Dacă miînia mea a desfăcut morminte, a stră- 

mutat pietrele de hotare, a rostogolit in adincul 
prăpastiilor Tablele vechi şi sfărimate, 
- dacă sarcasmul meu a-mprăştiat în vint cuvinte 
viermănoase, dacă-am fost. mătură .ce-a măturat 
păianjenii cu, cruce, și vintul care răcoreşte Mor- 
mintele cu aer îmbicsit, 

dacă-am “domnit izbinditor peste mormintele zei- 
lor morţi, binecuvîntind lumea, iubind-o, lumea, în 
preajma monumentelor vechilor hulitori ai lumii 

— căci îmi place, pînă şi în biserici și în morminte 
de zei, îndată ce-şi aruncă cerul curata-i privire în 
ruinele lor; asemeni ierburilor și macilor din: imp, 
imi place pe ruine de biserici -= 

o, cum să nu ard de dorul Veşniciei, de dorul 
inelului inelelor, inelul Revenirii ? 

Căci pînă acum n-am întîlnit o altă femeie de la 
care mi-aş fi dorit copii, decit 'pe tine, Veșnicie, 
căci te iubesc, o, Veșniciel 

Căci te iubesc, 0, Veşniciel 


3 


Dacă simţit-am suflarea spiritului creator şi a 
necesităţii cereşti, care ea însăşi obligă întîmplările 
să joace hore-astrale, 

dacă am ris cum ride fulgerul creator, pe care îl 
urmează, bubuitor însă supus, tunetul acţiunii, 

dacă -jucat-am la zaruri cu zeii, pe masa pămîn- 
tului, dumnezeiască, într-așa fel că tremura pămin- 
tul şi-n pintece i se-auzeau bolborosind torentele 
de foc, 

— căci pămîntul e masa zeilor, și tremură cînd 
vîlvă fac cuvintele inovatoare și creatoare, cînd zeii 
azvîrlu zaruri — ; 

cum să nu ard de dorul Veşniciei, de dorul ine- 
lului inelelor, inelul Revenirii? 

Că pină acum n-am întilnit o altă femeie de la 
care mi-aş fi dorit copii, decît pe tine, Veșnicie, căci 
te iubesc, o, Veșnicie! 

Căci te iubesc, o, Veşnicie! 


4 b 


Dacă am băut cu sorbituri prelungi amestecul din 
toate miresmele și lucrurile, 

dacă am amestecat, cu mîna mea, cele mai depăr- 
tate lucruri cu cele mai aproape, focul cu spiritul, 

Li 

plăcerea cu durerea, și cel mai rău din rele cu cel 
mai mare bine, : 

„dacă sînt însumi licoarea ce ajută să se amestece 
toate ca într-un crater, ` 

— căci există acea licoare, care topeşte binele în 
rău, iar răul merită să fie condimentul ce face să se 
reverse paharul, — r 

0, cum să nu ard de dorul. Veşniciei, de dorul 
inelului inelelor, inelul Revenirii ? ' 

Că pînă acum n-am întîlnit o altă femeie de la 
care mi-aş fi dorit copii, decît pe tine, Veşnicie, 
căci te iubesc, 0, Veşniciel 

Căci te iubesc; o, Veşniciel i 


5 


„Dacă fmi place marea și tot ce i se aseamănă, 
dac-o iubesc atunci, mai ales, cînd mă contrazice cu 
furie, 

dacă în mine am gustul căutării, care impinge 
pinze spre țărmuri neştiute, dacă în mine este ceva 
dintr-un explorator, 

dacă voioşia-nii prea mare a strigat: „Nu mai 
există pămintul ! Pierdut-am ultima cătuşă| 

— iată, mă înconjoară infinitul, cu mugetele sale, 
timpul și spaţiul mă-mprejmuiesc cu strălucirea lor, 
hai, inimă bătrină, fă-ţi curaj!“ — 

o, cum să nu ard de dorul Veșniciei, de dorul 
inelului inelelor, inelul Revenirii? 

Că pînă acum n-am întîlnit o altă femeie de la 
care mi-aş fi dorit copii, decit pe tine, Veșnicie, 
căci te iubesc, o, Veșniciel 

Căci te iubesc, o, Veşnicie ! 

Dacă virtutea mea-i a unui dănțuitor și dacă 
intrat-am cu amindouă călciiele in inima unui extaz 
de aur şi smaralde, 

dacă pornirea-mi răutăcioasă este de-a ride de 
toate și ea bîntuie văile cu trandafiri şi locurile 
unde-s crinii 
căci rìsul are-nchisă-n el pornirea -răutății 
lumii, dar se sfințește și se eliberează prin fericirea 
care-o simte — ` 

dacă alfa şi omega ale înțelepciunii mele este că 
tot ce-i greu trebuie să se ușureze, ca orice trup să 
fie dănţuitor și orice spirit ca o pasăre să -fie, da, 
acestea-s alfa şi omega ale înțelepciunii mele, 

o, cum să nu ard de dorul Veşniciei, de dorul 
inelului inelelor, inelul Revenirii? i 

Că pînă acum n-am întilnit o altă femeie de la 
eare mi-aş fi dorit copii, decit pe tine, Veşnicie, 
căci te iubesc, o, Veşnitie! / 

Căci te iubesc, o, Veşniciel! 


| 7 


Dacă de-asupra mi-am desfăşurat senine ceruri, şi 
dacă -zborul în cerurile mele cu aripile mele l-am 
făcut, 

dacă-am plutit în nesfirşirile luminii și libertatea 
mea şi-a cucerit o înțelepciune de pasăre , 

— căci înţelepciunea de pasăre ne zice: „lată că 
nu există nici sus, nici jos, avintă-te în toate păr- 
țile, fiinţă ușoară! Cîntă și nu verbi! 

Că toate vorbele nu-s, oare, pentru acei ce sint 
greoi ? Şi nu-i mint vorbele pe cei care-s ușori? 
Cintă şi nu vorbi!“ — 

0, cum să nu ard de dorul Ve așniciei, de dorul 
inelului inelelor, inelul Revenirii? 

Că pină acum n-am întîlnit o altă femeie de la 
care mi-aş 'fi dorit copii, decit pe tine, Veşnicie, 
căci te iubesc, o, Veşnicie! 

Căci te iubesc, o, Veşnicie! 


A PATRA ŞI ULTIMA PARTE 


Vai, ind există pe pămînt mai mare 
nebunie, decit la milostivi? Şi-a fost 
ceva, să facă atîta -rău pe lume, ca 
nebunia celor mii 


Nefericite sufletele iubitoare, Ce n-au 
în ele-o culme, de unde să-și domine 
mila |! 

Diavolul, într-o zi, mi-a zis: „Murit-a 
Dumnezeu: din milă pentru oameni a 

` a pierit. 


Zarathustra, partea II, (Despre 
cel milostivi) d 


se 


OFRANDA DE MIERE 


Şi iarăși luni și ani trecură pe sufletul lui Zara- 
thustra și, fără să-și dea seama, părul său albise. 

Și intr-o- zi, şezind pe-o piatră, privea din gura 
peșterii departe, tăcînd — vedea de-acolo marea gi- 
o-nlănțuire de prăpastii — iar animalele-i se răsu- 
ciră în preajmă și-apoi se așezară în fața lui. 

— O, . Zarathustra, îi ziseră, ce cauţi în zare cu 
privirea? - Nu cumva cauţi fericirea ? 

— Ce mai contează fericirea, răspunse el, demult 
n-o mai pindesc! Demult îmi vreau doar opera! 

— O, Zarathustra, răspunseră animalele, o zici 
aceasta de parcă fericirea ai avea-o! Eşti ca într-un 
azur de fericire, nu-i așa? 

— Isteţelor, răspunse Zarathustra surizind, ce bine 
ştiţi să vă alegeți parabola! Dar ştiţi de-asemeni că 
fericirea. mea-i apăsătoare și nu-i precum o undă 
azurie, că mă apasă şi nu-mi dă pace, şi se lipește 
de mine precum o smoală clocotită. 

Şi începură animalele iar să se-nvirtă, ginditoare, 
în jurul său, dar dintr-o: dată se opriră dinainte-i. 
„O, Zarathustra, ziseră ele, iată de ce ţi-e chipul 
palid şi-apoi se înnegreşte, în vreme ce părul ţi se 
face cînepiu. Ai grijă să nu cazi în smoala de care 
ne vorbeşti !“ 

— Ce ziceţi voi? le rise Zarathustra. Făcind ase- 
mănarea cu smoala, am defăimat. Mi se întimplă 

şi mie ce li se-ntîmplă fructelor care: se coc. Mierea-i 
aceea care-mi ingreunează singele în vine şi-mi face 
sufletul mai taciturn. — „Aşa-i, o, Zarathustra, răs- 
punseră animalele, stringindu-se mai lingă el. Dar 
nu vrei să urci astăzi pe munte? Că aerul este curat, 
iar priveliştea e mai frumoasă ca niciodată.“ — Da, 
răspunse el, sfatul vi-i bun, şi tocmai asta îmi era 
dorinţa. De astăzi, voi incepe să urc un pisc înalt. 
Dar s-aveți grijă, să aflu acolo miere, o rază aurie 
de miere galbenă şi limpede, plăcută limbii mele şi 
rece ca de ghiață. F iindcă să ştiţi, că vreau s-aduc 
acolo o ofrandă de miere. 

Ci, cind atinse iu ra piscul, trimise animalele 
acasă, răminind singur. Și-atunci, privind în jurul 
său, rise din toată inima, grăind: 

„Dacă-am vorbit de miere şi de-o ofrandă de miere, 
a fost oratorie vicleană şi nebunie folositoare. Aici, 
în faţa stincilor, pot mult mai liber să vorbesc, 
decit în faţa peșterilor de anahoreți şi-a animalelor 
pe care le au în preajmă. 

Despre ofrandă este vorbal Dacă imprăștii ceea 
ce mi se dă, eu, risipitorul, cu mii de miini, dăcă 
împrăştii, inseamnă asta o ofrandă? 

Dacă cerut-am miere, e pentru a face o momeală 
din ea. Dorit-am această groasă, dulce băutură, de 
care urșii mormăind sînt pofticioşi, precum şi păsă- 
rile cele posomorite,. . 

momeala cea mai bună crezută de vinători şi de. 
pescari. Că dacă este adevărat că lumea-i o 
pădure-ntunecoasă şi plină de jivine, şi-i raiul vină- 
torilor ce nu au milă, mie îmi pare mai degrabă 
asemenea cu marea cea bogată şi fără de sfirşit în 
adîncimea sa, - 

o mare plină de pești, de crabi multicolori, ce și 
pe zei i-ar hotări să se facă pescari şi oameni cu 

năvoduri,. atita de bogată-i marea aceasta în mon- 
ştri minunați, şi:mari, şi miti — 

lumea umană, mai ales, marea de oameni. Să-l 
prind pe om, azvirlu firul undiței mele ‘aurite, 
zicînd: „Deschide-te, adincule uman!“ 

Deschide-te, azvirle-mi la picioare peştii și crabii 
tăi scinteietori. Mi-am pus momeala cea mai bună, 
să pescuiesc cei mai ciudaţi peşti-oameni. 

Momeala pe care o azvirlu în toate părțile, e feri- 
cirea mea. Și o azvirlu departe, ori aproape, în răsărit 
şi în asfinţit, sperînd că mulţi peşti-oameni vor veni 
s-o muşte, să .n:aibă astimpăr în jurul fericirii mele. 

Apoi, cînd pînă și cirligele, bine ascunse, o dată 
cu momeala le vor fi muşcat, pînă la înălțimea mea 
o voi aduce pe-această plevuşcă din adincime pes- 
cuită de cel mai. șmecher dintre toți pescarii. 

Căci asta sînt, de la natura mea: unul ce trage, 
atrage, ușurează, înalță — povarnic crescător de ani- 
male și educator — şi nu-n zadar unii mi-au zis 
odinioară „Să fii ceea ce eşti!“ ` 

„De-acum, să urce oamenii pînă la mine! Căci încă 
aştept semnele care-mi vor spune că venit-a ceasul 
asfinţirii mele. Nu din pornirea mea mă voi mai 
duce iarăși printre oameni, ci pentru că așa mi-i 
soarta. 

Iată de ce rămîn pe culmi, în așteptare, viclean și 
batjocoritor, nici răbdător şi nici nerăbdător pre- 
cum un om ce nu mai știe ce-i răbdarea, fiindcă n-are 
cum s-o rabde. 

Soarta îmi dă răgaz: oare m-a uitat? Ori poate 
stă pe vreun pietroi. şi prinde muște! 

În fond îi sînt recunoscător veșnicului meu destin, 
că nu mă prigonește, nici mă grăbeşte, ci-mi lasă 
vreme să fac glume şi feste, în așa fel că astăzi, 
jată, urcat-am acest munte să prind pești! 

S-au prins vreodată pești pe-un virf de munte? 
Şi chiar dacă ce caut şi ce fac aici e-ọ nebunie, tot 

e mai bine, decit să mă petrec în aşteptare, să-ngăl- 
Ha şi să-nv erzesc,- 

_tot e mai bine, decit să devin un furios de aștep- 
tare, o furtună sfintă urlind pe sus, prin munți, 
unul care le strigă văilor: „Ori m-ascultaţi, ori vă 
voi bate cu plesnele lui Dumnezeu!“ 

Nu mă supăr pe-asemenea turbaţi — unii ca ei 
mă fac să rid. Bine-nţeles, că trebuie să fie nerăb- 


dători, aceştia, ce ca nişte tobe mari, lărmuitoare, 


vor cu orice preț să fie auziți, acum ori niciodată! 

Dar nici eu şi nici destinul meu, nu-i mai vorbim 
prezentului. Și nici lui „niciodată“ nu-i vorbim. Noi 
avem toată vremea ‘ṣi răbdarea ca s-așteptăm mo- 
mentul cînd vom vorbi. Căci va veni şi nu va trece 
fără să nu se-oprească. 

Cine va fi acela ce cu necesitate va veni şi nu va 
trece? E marea noastră întîmplare, marele şi tnde- 
părtatul imperiu al omului, mileniul lui Zarathustra ! 

Cit de departe este acest departe? Ce impor- 
tanță are? El este, sigur — pe-această temelie ne- 
clintită, stau drept şi neclintit, 

pe-o temelie veșnică, pe stinca aspră și originară, 
pe-acest masiv antedeluvian, mai nalt şi decit altele 
mai aspru, unde ca într-o cumpănă de vinturi se 
întretaie vînturile toate şi se întreabă unde au ajuns 
şi încotro s-o ia. 

Pornirea mea răutăcioasă, haide, rizi! Din culmi 
scapărăţi risul batjocoritor! Și ale tale scăpărări, 
s-atragă către mine peștii-oameni. 

Și ce-i al meu din toate mările, ideie şi pentru 
mine din toate lucrurile, să pescuiești şi să-mi aduci 
aici: aceasta ţi-o cer eu, cel mai șmecher dintre toţi 
pescarii. 

Zvirle-te, undiţă | Lasă-te către adincime, pătennde 
în adinc, momeală. făcută” din fericirea mea! Stre- 
coară-ți roua cea mai suavă, miere a inimii! Muşcă, 
cirligule, mușcă în pintecul . tuturor negrelor tris- 
teţi |! 

Azvirle-te, privire, o, privirea mea! O, ce de mări, 
jur- imprejurul meu, cîte viitorimi de oameni care 
mijese ! Și pe de-asupra mea, această pace în culori 
trandafirii! Această liniște fără de nori! 


N 


ȚIPĂTUL DEZNĂDEJDII 


În ziua următoare, Zarathustra era din nou în 
faţa peşterii, pe piatră, în vreme ce animalele-i rătă- 
ceau prin lume, în căutare de hrană și de miere 
nouă, că impărțise Zarathustra mierea ce-o avusese, 
pină la cea din urmă picătură. Ci, cum stătea el și 
gindea, ţinînd în mînă un toiag, iar umbra trupului 
se așternea în faţa sa, cum nu gindea la sine și nici 
la umbra sa, i se făcu de-o dată frică şi tresări, 
c-alăturea de” umbra-i mai era una. Și, cum se ridică 
privind în jur, iată, dădu cu ochii de Profet, același 
pe care altădată îl ospătase la masa sa, Profetul ce 
profetiza marea osteneală, zicînd: „Toate se duc, 
zadarnice sint toate, lumea nu are rost, știința ne 
înăbușe.“ Dar, de atunci, Profetul se schimbase şi 
Zarathustra, privindu-l cu de-amănuntul, simţi că 
i se stringe inima, căci pe chipul aceluia, zbircit, 
zări cum trec relele prevestiri şi licăririle abia mai 
pilpîind. 

Profetul, înţelegiînd ce se petrece în sufletul lui 
Zarathustra, își trecu mina peste chip, ca şi cum ar 
fi vrut să şteargă zbirciturile, iar Zarathustra făcu 
la fel pe chipul său. Și astfel, asigurindu-ee, tăcind, 

își deteră mina, ca într- -un semn c- -ar vrea să se 
cunoască iară. 

— Fii binevenit, Profet al marei osteneli, îi zise 
Zarathustra. N-am uitat că mi-ai fost oaspete odini- 
oară și că prînzirăm împreună. Vino şi astăzi, de bea 
și mănîncă cu mine şi iartă dacă un bătrin glumeţ 
s-aşează iarăşi lingă tine., — Un bătrin glumeț? se 
miră Profetul, dind, din. cap cu neîncredere. .Ori- 
cine-ai fi, ori te pretinzi să fii, o, Zarathustra, tu 
n-o să-ți mai joci multă vreme rolul pe- această 
culme. Nu peste multă vreme, barca-ţi va fi luată 
de valuri.“ — „Dar sint acuma, eu, la adăpost?“ 
îi zise Zarathustra rizind. — „Valurile continuă să 
crească în jurul muntelui tău, îi zise Profetul, apele 
mihnirii şi ale deznădejdii. Curînd lua-vor barca şi 
te vor duce“. Mirat, tăcut :rămase Zarathustra. 

— „N-auzi încă nimic? continuă Profetul. N-auzi 
ce murmur, ce se preface-n vuiet, urcă din stră- 
funduri ?“ Și Zarathustra ciuli urechea, tăcînd şi auzi, 
atunci, un țipăt lung e] auzi, un țipăt pe care adincu- 
rile unul altuia şi-l trimiteau, ca şi cum nici unul 
n-ar fi vroit să aibă țipătul la sine, într- atit era 
țipătul hidos. 

— Profet răutăcios, zise la urmă Zarathustra, aud 
un țipăt de deznădejde, un țipăt omenesc, țipăt pe 
vreun întunecat ocean. Dar mie nu-mi pasă de dez- 
nădejdea omenească. Ultimul meu păcat, ştii, oare, 
ce nume o să poarte? 

— Mila, răspunse Profetul cu entuziasm, ridicând 
braţele. O, Zarathustra, am venit să te împing spre 
ultimul păcat ! 

Și numai ce sfirşi de zis acestea, că țipătul se 
auzi din nou, mai preluńgit şi mai îngrozitor ca 
înainte, și mult mai aproape. „Auzi, auzi, o, Zara- 
thustra [“ strigă Profetul. „Spre tine ţipă, ţie-ţi zice: 
vino, vino, Vino, că vremea a venit!“ 

Dar Zarathustra, la toate astea rămase tăcut şi 
tulburat. După o vreme, ca și cum s-ar fi îndoit de 
sine însuși, întrebă: „Și cine-i cel care mă strigă 
acolo?“ 

— Ştii bine, răspunse Profetul. De ce să te pre- 
faci ? Omul superior te strigă. 

— Omul superior ? se cuprinse de groază Zara- 
thustra. Ce vrea, ce'vrea el de la mine? Omul supe- 
rior? Ce caută aici? — şi-ntregu-i trup i se acoperi 
de sudoare. 

Însă Profetul, fără să răspundă la întrebarea îngro- 
zită a lui Zarathustra, ciuli urechea spre ceea ce 
urca dintru străfunduri. Cum nu se mai auzi nimic, 
se-ntoarse spre Zarathustra, care“ ședea nainte-i tre- 
murind. 

— O, Zarathustra, zise cu-o voce întristată, nu 
prea arăţi ca omul a cărui fericire l-ar face să- -şi 
piardă capul. i-ar trebui să dănțui; să nu te pră- 
buşeșşti. 

Dar chiar dacă-ai dansa şi-ai tresălta în faţa mea, 
nimeni n-ar zice, văzindu-te, că tu eşti singurul din 
lume care cunoaște bucuria. 

Zadarnic ar.fi căutat un asemenea om pe această 
culme; s-ar afla peșteri și vizuine, și ascunzișuri, 
pentru cei care-ar vrea să se ascundă, dar nu s-ar 
găsi mine de fericire, ori. comori, ori filoane 
ne-ncepute din acel aur al fericirii | 

Fericirea! Cum să afli la îngropaţii de vii, la sin- 
guratici, fericirea? Ar trebui căutată pe Insulele 
Fericite, ori în largul mărilor uitate? 

De altfel, toate-trec, totu-i zadarnic, zadarnică e 
căutarea, Insule Fericite nu mai există! 

Astfel gemu Profetul. La ultimul său geamăt, 
Zarathustra își redobindi siguranța de sine şi luci- 
ditatea, precum 'acel ce din adincuri ar reveni la 
suprafață, la lumină. „Nu, nu, nul De trei ori, nul 

strigă el, mingiindu-şi barba. O ştiu mai bine decit 
tine. Există Insule Fericite! N-ai dreptul să vorbeşti 
aşa, bătrine văicăreţ! 

' încetează plescăiala, norule de dinaintea amiezii! 
Nu vezi că plin sînt de tristeţea ta şi ud, ca un dulău? 

Vreau să mă duc departe de tine, să mă usuc. 
Nu fii mirat. Găsești că-s grosolan ? Dar eu îmi sînt, 
aici, stăpinul! 

în ce-l priveşte pe Omul tău superior, ei bine, o 
să încep să-l caut prin pădure. De-acolo s-a auzit 
țipătul său. Poate c-o fi amenințat de vreo sălbă- 
ticiune. 

De vreme ce-i pe păminturile mele, nu vreau să 
i se întimple vreun rău. Că-ntr-adevăr, sint animale 
sălbatice pe-aici. 

Așa grăind, Zarathustra se-ntoarse, vrind să: 
se-ndepărteze. Dar Profetul îi zise: „O, Zarathustra, 
eşti un şmecher. Văd bine, că vrei să scapi de mine! 
Preferi să te afunzi în codru, să urmărești sălbă- 
ticiuni. 

Dar spune, la ce-o să-ți' folosească? Că-n seara 
asta, mă vei regăsi. Voi fi în peștera ta, răbdător şi 
greu ca un buştean — şi te voi aştepta.“ . 

— Fie! îi aruncă în față Zarathustra, plecînd. Şi 
tot ce afli-n peşteră este şi-al tău, ca musafir al 
meu. 

lar dacă miere mai găseşti acolo, linge-o,. urs 
bătrin ce ești, să-ți îndulcești felul de-a fi. Căci este 
important să fim amindoi într-astă seară bine dis- 
puşi, şi fericiţi că ziua de-astăzi s-a sfirşit. Vei dăn- 
țui tu însuţi, la sunetul cîntării mele, precum un 
urs savant! Nu crezi? Clatini din cap, că nu mă 
crezi ?. Haide, curaj, ursule bătrin! Căci şi eu, da, 
şi eu sint un profet $ 


„Aşa grăit-a Zarathustra. Ă 


274 


VORBIRE CU REGII 
1 


/ ` 

Nu merse Zarathustra nici preţ de-un ceas prin 
munți şi prin acele păduri, că dintr-o dată întîlni un 
alai ciudat. Pe drumul care cobora, înaintau doi 
regi împodobiți, purtind coroanele şi briuri de pur- 
pură, împestrițațţi, ca nişte flamingi. Minau in fața 
lor un asin, care ducea samarul. „Ce fac regii aceștia-n 
ținuturile mele?“ îşi zise Zarathustra uimit, și se 
ascunse în spatele unui tufiş. Cum regii se apropiau, 
îşi zise pe şoptite: „Ciudat! Tare ciudat! Dar cum 
se face, că văd doi regi şi-un singur asin!“ 

Atunci se-opriră-n cale cei doi regi, suriseră pri- 
vind în partea de unde venise șoapta, apoi se priviră 
în ochi unul pe celălalt. „lată, tocmai așa se gin- 
deşte şi la noi, zise regele din dreapta, numai că la 
noi gindurile nu se dezvăluie.“ 

Iar regele din stinga dădu din umeri şi răspunse: 
„Desigur, e vreun păstor de capre, un singuratic, 
care-a trăit prea mult doar printre stinci şi arbori. 
Lipsa de oameni l-a făcut să nu mai ştie bunele 
purtări!“ » 

— Bunele purtări ? răspunse celălalt rege, cu amă- 
răciune. Dar, oare nu bunelor purtări ne-am sus- 
tras noi? Nu „bunei societăţi“ ? 

+ Mai bine cu schivnicii şi cu păstorii de capre, decit 
'cu plebea aceea spilcuită, falsă şi scandalos de suleme- 
nită, care îşi zice „lume bună“, 

şi chiar de este „nobilime“. Căci totul e fals la ea 
şi putred, sîngele, mai înainte de orice, din cauza 
vechilor boli vătămătoare și a vindecătorilor, şi ei 
vătămători. 

Ceea ce astăzi este cel mai bun, ceea ce eu prefer, 
e un ţăran robust şi grosolan, și pișicher, și incăpă- 

ţinat, şi rezistent. Nimic mai nobil n-o să afli astăzi. 

Ţăranu-i tot ce-avem mai bun și rasa țărănească 
ar trebui să stăpinească. Dar gloata stăpinește — 
nu mă înșel. lar cine zice gloată, zice amestecul de 
singe. 

Amestecul de gloată — totul se amestecă, cu toate, 
sfinți şi nemernici, boiernași, evrei; și toate, din 
corabia lui Noe. 

„Bunele purtări“ ! Totul e fals şi totul este putred 
la noi. Nimic nu este venerat. De asta am fugit. De 
cfinii linguşitori, sîctitori. De cei ce se ocupă să 
aurească decorații. 

Și greața care mă sugrumă, e că şi noi, regii, 
mascaţi şi-nveșmîntaţi în măreţia veştejită şi apusă 
a acelor de dinaintea noastră, sintem asemenea unor 
medalii oferite celor mai proşti și celor mai vicleni, 
şi tuturor acelora ce au în miini puterea. 

Nu sintem primii, și sintem obligaţi să fim așa: 
înşelăciunea noastră ne-a" scirbit. 

Am vrut să fugim de canalii, de urlători, de muş- 
tele și viermii ce ţin în mînă un condei, de toţi pră- 
văliașii, de toate ambițiile -de. lepădături, de răsuflă- 
rile lor împuţite — de viaţa printre aceştia toţi. 

Să fii întiiul dintre canalii! Ah, “scirbă, scîrbă,; 
scirbă! La ce mai sîntem buni noi, regii : pa 

„Te prinde vechea boală, zise- -atunci regele din 
stinga, te prinde iarăşi scirba, sărmane frate. Și ştii 
că ne ascultă cineva!“ 

Și Zarathustra, care fu numai urechi și ochi, cit 
a durat discursul, ieși din ascunziș, înaintă spre regi 
și zise: 

” „Cel ce v-ascultă, și vă ascultă cu plăcere, 0, re- 
gilor, e Zarathustra. 

Sint Zarathustra, sînt cel ce-a zis odinioară: la 
ce bun, regii? Să mă iertațţi, dar fericit am fost să vă 
aud zicînd: „La ce mai sîntem buni noi, regii?“ 

Sinteţi acuma în ţinutul meu, sub legea mea. 
Deci: ce căutaţi voi în ţinutul meu? Nu cumva l-aţi 
aflat în drumul vostru pe-acel pe care-l caut — 
Omul superior? 

Cind auziră regii aceasta, se bătură cu pumnii în 
piept şi ziseră-ntr-un glas: „Am fost recunoscuți ! 

Sabia vorbei tale taie-n întunecimile din inimile 
noastre. Ne-ai cunoscut marea tristeţe, că iată, por- 
nirăm şi noi la drum să-l aflăm pe Omul superior, 

pe-acela ce ne este superior, deşi noi sîntem regi. 
Aceluia îi ducem asinul. Căci Omul superior trebuie 
să fie stăpinul a tot ce-i pe pămînt. 

Nenoroeirea cea mai mare a omenirii, este că cei 
mai puternici pe pămint nu sînt dintre acei ce au 
valoare. De aceea-i totul falsificat, desfigurat, întors 
pe dos. 

Și de se- ntimplă să aibă puterea cei mai vicleni 
din toţi, cei care sînt cei mai jivine, gloata- şi spo- 
rește prețul pe zi ce trece, iar în [sfârşit] virtutea ei 
proclamă: „lată, virtutea sînt doar eu!‘ 

— Ce-am auzit? își zise Zarathustra. Ce de înţe- 
lepciune mai au regii! Sint încîntat, că-mi vine să 
fac un cîntecel, 

chiar dacă el nu place tuturor urechilor. E mult 
de cînd uitat-am arta să port de grijă la toate ure- 
chile! Haide, curaj! ; 

(Dar se-ntimplă ca în acel moment să ia asinul 
cuvîntul şi-nveselit să zică acestea: D—A !) 


În anul Unu, într-o zi, ; , 
Beată fără să bea, Sibyla prooroci: 

„Totu-i de rîpă şi pe dos. 

Căzută rău, lumea-i prea jos! 

Roma-i o dezmăţată ce umblă teleleu, 
Cezaru-i este brută, iar Dumnezeu — evreul“ 

Regilor le plăcu mult acest cintecel. Dar cel din 
dreapta, zise: Ce bine făcurăm noi, o, Zarathustra, 
că.ne urnirăm să te căutăm! 

Că cei ce-ţi sînt duşmani, ne arătară chipul tău 
în oglinzile lor. Aveai o strimbătură atit de diavo- 
lească şi batjocoritoare, că ne temurăm de tine. 

Cu toate astea, însă, învăţăturile tale ne picau bine 
în inimi şi-n auz. Și am sfirșit prin a ne zice: Ce să 
ne pese nouă de chipul său! Ci vrem să-l auzim, pe 
cel care învață că „lubi-veți pacea ca pe un. mijloc 
de-a face noi războaie ; şi pacea scurtă, mai mult ca 
pacea îndelungă“. 

Nimeni nu a rostit vorbe atît de răzvrătite: „Ce 
este bine? Este de-a fi brav. Un bun război sfin- 
țeşte toate cauzele tare l-au pornit“. 

-O, Zarathustra, acestea auzind, a tresărit în noi 
tot singele străbunilor: astfel: vorbeşte numai Pri- 
măvara la niște bătrine butoaie. 

Cind săbiile se încrucișau, asemeni şerpilor trecuţi 
prin singe, atunci ziceau strămoșii noştri că viaţa 
este bună. Soarele păcii le părea molatec, iar de o 
pace lungă, se ruşinau. 

Cum mai oftau părinţii noștri, cînd săbiile zăceau 
scinteietoare-n panoplie! Căci sabiei i ie. sete de singe 
şi scînteiază, cînd i-e dor de sînge.“ 

Şi-n vreme ce regii astfel flecăreau, vorbind de 
fericirea străbunilor, i se făcu lui Zarathustra chef 
să-și ridă de entuziasmul lor, căci:după finele lor fețe 
se vedea că-s. dintre regii iubitori de pace. Dar se 
infrină. „Hai, zise el, iată-vă drumul. Acolo, sus, e 
peştera lui Zarathustra; vom termina această zi 


şezind pînă tirziu de vorbă. Acuma, însă, un țipăt 

de deznădejde mă sileşte să mă despart. în grabă 
de voi.. 

"Este o cinste pentru peştera mea, să-i vină regi 
şi să m-aştepte — și cred că multă vreme mă veţi 
aștepta. i , 

Dar ce contează! Au nu la Curți sint astăzi oame- 
nii cei mai dresați s-aştepte? Şi singura virtute a 
regilor, singura moștenită, nu este oare, că astăzi 
sțiu s-aștepte ?“ i 


Aşa grăit-a Zarathustra. 


LIPITOAREA 


Și Zarathustra, adincit în ginduri, se dapărtă, tot 
mai adînc în păduri urmîndu-și calea, şi de-a lungul 
unor mlaștini. - | 

Dar, cum se-ntimplă adesea, gindind la lucruri 
încurcate, dădu peste un om. Și iată că un țipăt 
de durere, sudalme și ocăruri îi loviră auzul, în aşa 
fel, încît cu groază, ridică bita și-l lovi pe cel care 
țipa. Dar, revenindu-și, începu să-și ridă-n sine’ de 
nebunia ce-o făcuse. 

“Iartă-mă, îi zise celui ce:se ridicase furios şi-apoi 
se așezase, iartă-mă, și mai nâinte de orice, :ascul- 
tă-mă, ascultă-mi parabola care ţi-o spun: 

Un călător, -gindind la lucruri depărtate, dădu, 
pe o străduţă, peste” un ciine ce dormea: la soare 
-.şi- amindoi sar unul asupra celuilalt, ca doi dug- 
mani de moarte. dar amîndoi cuprinși de-o spaimă 
ca de moarte. Aşa ni s-a-ntimplat şi nouă, acum. 

Și totuși, că puţin le-ar fi trebuit, şi ciinelui, şi 
călătorului, să se îmbrăţişeze! Căci nu sînt, oare, 
amindoi, doi singuratici 2“ 

„Oricine-ai fi, îi zise cel lovit, mai fiind încă fu- 
rios, parabola-ți mă face să mă doară la fel de mult, 
ca lovitura primită. 

Priveşte-mă, de sint eu ciine!“ Şi, ridicindu-se, își 
trase un braţ din mlaștină. Că mai nainte nu se 
vedea din mlaştină cum sînt acei ce caută pe 
apei. 

„Ce faci? strigă Zarathustra îngrozit, căci pe bra- 
țul gol al aceluia, șiroia sîngele. Ce ţi s-a întimplat? 
Nenorocitule, te-o fi muşcat vreo dihanie cumplită ! js 

Omul, însingerat, cu toate că era încă furios, îi 
rise: „Co- -ți pasă?“ Şi vru să se îndepărteze. Eu sint 
la mine, în ţinutul meu. Poţi să mă-ntrebi, dar n-ai 
norocul să-i răspund unui bădăran ca tine!“ 

_— Te-nşeli, îi zise Zarathustra cu milă, și oprindu-l. 
Te- -nşeli, nu ești la tine, ci în ţinutul meu, și nu vreau 
să i se-ntimple cuiva vreun rău. | 

Zi-mi cum vrei tu, eu sînt aşa cum trebuie să fiu. 
Numele meu e Zarathustra. : 

Curaj! Calea aceasta duce la peştera lui Zara- 
thustra. Nu e departe. N-ai vrea să vii la mine, să 
te oblojesc? 

N-ai prea avut noroc în viaţă, nenorocite: întii, 
că te-a mușcat dihania; apoi, că te-a lovit un omr.“ 

Ci, cînd acela pe care îl lovise, auzi numele lui 
Zarathustra, deveni un altul: «Oare ce mi se-ntimplă? 
se miră el. Ce altceva pe lume m-ar interesa mai mult 
ca Zarathustra? Cum mă interesează lighioana care 
trăieşte cu sînge de la oameni,— lipitoareal 

Din cauza lipitoarei stăteam ca un pescar în mlaș- 
tină și braţul îmi răbdase zece pișcături, cind iată 
lipitoarea cea mai grozavă, însuşi Zarathustra, vine 
să-mi guste sîngele! 

O, fericire, o, minune! Mărită fie ziua ce m-a adus 
în această mlaștină! Mărită fie ventuza cea mai vie 

care trăiește astăzi! Mărit să fie Zarathustra, marea 
lipitoare a Conșştiinţei !“ | , 

Astfel vorbit-a omul 'mînios. Lui Zarathustra îi 
plăcură vorbele lui, cît de respectuoase și cit de dulc 
sunau.' „Dar cine eşti? îl întrebă el, dindu-i mina. 
Mai sint destule lucruri între noi de limpezit, dar 
mie-mi pare că în unele deja se face lumină limpede. 

„Sînt Spiritul Scrupulului intelectual, răspunse 
intrebatul. În ce priveşte Spiritul, și lucrurile sale, 
nu-i altul mai sever ca mine, mai riguros, ori mai 
necruţător, afară doar de-acela care mi-a fost dascăl 
— adică de“ Zarathustra. l 

Mai bine să nu ştii nimic, decit să ştii multe pe 
jumătate. Mai degrabă-să fii nebun ca mine, decit 
un înțelept pe gustul altuia. Căci eu, eu pină-n 
adîncul lucrurilor mă scufund. 

Și ce contează, că adincul acesta e'mare, sau e mic, 
că-i mlaştina, ori cerul? Un adînc doar cît o palmă 
să fie, îmi ajunge, numai adînc să fie și fundament 
adevărat. ` 

Un adinc doar cit o palmă, e de-ajuns ca să te ţii. 
Căci în materie de conştiinţă Știință, nimic nu-i 
mare şi nimic nu-i mic. 

— Poate ești specialistul în lipitori! întrebă Zara- 
thustra. Şi studiezi pină-n adincuri, lipitoarea, o, 
Spirit Scrupulos! 

—'0, Zarathustra, răspunse rănitul,, multe” ar. fi 
de spus. Cum aş avea asemenea pretenţii? 

Domeniul în care-s cunoscător și trectdrept un 
maestru, e creierul lipitoarei. El ește universul meu! 

Că este, într-adevăr, un univers. Mă iartă, dacă 
vorbeşte orgoliul, că n-am egal întru acest domeniu. 
De-aceea și zic: că este-al meu. 

De cîtă vreme mă ţin legat de-acest unic subiect, 
creierul lipitoarei, “temindu-mă ca adevărul alunecător 
să nu-mi scape asupra acestui punct exact! Acesta 
mi-e domeniul. 

De-aceea azvirlit-am totul peste bord — toate 

mi-au devenit indiferente. Și neagra-mi neştiinţă 
începe chiar din granița ştiinţei. 
i Conştiința mea ştiinţifică, îmi. cere să ştiu: un sin- 
gur lucru şi nimic mai mult. Mi-e groază. de toți 
semi-savanții, spirite nebuloase, nestatornice gi 
exaltate. 

” De-acolo, de unde încetează probitatea mea, sunt 
orb şi vreau să fiu orb. Ci unde vreau să știu, acolo 
vreau să fiu cinstit, adică necruţător, aspru, crud, 
riguros, neiertător. 3 

“Ceea ce însuți, Zarathustra, ai zis într-o zi, că 
„Spiritul este viața tăindu-și în propria sa carne“, 
acest cuvint m-a dus către doctrina ta, el m-a atras 
spre tine. De-altfel, cu prețul propriului :singe îmi 
sporesc știința. 

— „După cum se. şi vede, îi zise Zarathustra, căci 
singele mai şiroia din braţul Scrupulosului. Zece li- 
pitori mai atirnau de el. 

O, singularule ! Cite lucruri mă-nvață această evi- 
dență, vroiam să zic — tu însuți! Dar poate că n-ar 
trebui să ţi le-ncredinţez auzului pe toate. 

Hai, mai bine să ne despărțim. Mi-ar place să te 
mai văd. Drumul acela, de sus, duce la peștera mea. 
Mi-ar piace să vii la mine-n seara asta. 

Mi-ar place să repar răul trupesc, ce ţi-am făcut 
lovindu-te. Aşa gindesc. Ci iată că un țipăt de desnă- 


'dejde mă cheamă departe de tine.“ 


Așa grăit-a Zarathustra, . 

VRĂJITORUL 
1 
d Li 

Cum Zarathustra făcea ocolul unei stinci, văzu pe 
drumul său, şi nu departe, un om, care dădea ca 
un nebun din miini şi care-apoi se intinse pe burtă, 
la pămînt. „Hait! își zise Zarathustra-n sinea sa, 
poate că ăsta-i Omul superior, cel ce-a ţipat cu 
desnădejde. Să văd, cu ce pot să-l ajut.“ Și alergind 
la locul unde zăcea omul, văzu un moș, tremurător, 
privind în gol; și toată truda sa de-a-l ridica, fu în 
zadar. Nenorocitul, nici nu-şi dădea seama că i se 
află cineva în preajmă, ci dimpotrivă, privea în- 
tr-altă parte rugător, ca şi cum ar fi fost un părăsit, 
singur pe lume. Și, în sfirşit, după încolăciri şi răsu- 
ciri, și zvicnete de unul singur, începu să se tingu- 
iască astfel: 

“Cine să mă-ncălzească, cine să mă mai iubească? 

Daţi-mi miîini calde! 

Daţi-i jăratec, inimii! 

Zac tremurind, asemeni unui muribund căruia 

tălpile i se-ncălzesc, 

dar el clănțăne, vai, de neştiute febre, 

el tremură de săgețile de gheaţă, ascuţite, ` 

de tine hăituit, Gindire 

nespusă, ascunsă, înfiorătoare! Tu, 

vinător pindind de după nori! 

Zac doborit, străfulgerat de.tine, 

tu, ochiul batjocoritor ce mă priveşti din negurimi, 

zac la pămînt, 

întors şi zvircolit, şi chinuit 

'de toate veşnicele chinuri, 

lovit de tine, 

de tine, vinătorul nemilos, 

de tine, Dumnezeule necunoscut | 
Lovește-mă, pătrunde-n mine! 

Lovește iarăşi | i 

Străpunge-mi inima, sfărim-o! 

Ce chin e-acesta, ce chin, 

că îmi înfigi săgeți tocite? 

De ce mă mai priveşti, 

tu, veşnicul flămînd 'de suferință omenească, 
de ce mă fulgeri cu ochii tăi dumnezeieşti, dar cruzi? 
Tu nu-mi vrei moartea, 

vrei doar chinul meu! 

Dar la ce bun mă chinui, -, 

o, Dumnezeule nemilos, o, Dumnezeule necunoscut! 
Ha! lată-te că vii furiş 

în inima acestui Miez de noaptel 

Ce vrei să-ţi dau? Vorbește! 

Și mă grăbeşti, calci peste mine, 

ha, ești atita de aproape! 

‘Pleacă! Pleacă | 

M-auzi suflind? 

Îmi auzi inima bătind? 

Gelosule ! 

Gelos — pe cine? 

Pleacă! De ce această scară? 


Vrei înlăuntru să pătrunzi ? 

În inimă, 

în gindurile noastre, 
` în gindurile mele cele mai de taină? 
O, hoț nerușinat, necunoscut 

Ce vrei să furi ? 

Ce vrei să afli pe neașteptate? 

Ce vrei să-mi iei prin chinuri ? 
Torţionarule | 

O, Dumnezeule călăul 

„Ori ca pe-un ciine vrei să mă vezi, 
ghemuindu-mă la tălpile tale, 
supus, cum mi-e firea, încîntat 
slăvindu-te — și dind "din coadă? 


Zadarnic! Răneşte-mă, tu 

virf necruţător! Nu, è 

nu-ți sînt cîine —.ci doar vinatul, 

crud vinător ce eşti, 

îţi sunt orgolioasa pradă, 

tilharule de dincolo de nori! 

Vorbeşte, 

ce vrei, bandit de drumul mare, 

învăluit tn fulgere vorbeşte, Necunoscutule ! 

Ce vrei, Necunoscutule şi Dumnezeu? 

Ce, vrei răsplată? 

Şi cu răsplata ce să faci? 

Dar cere mult, orgoliul meu ţi-o spunel; 

Și să vorbeşti pe scurt — îţi cere celălalt orgoliu 
pe care-l am. 

Hal Ha! `y 

Mă vrei? Pe mine? 

-Pe mine? Întreg? 

Ha! Ha! 

Nebun ce eşti, mă schingiuiești, 

îmi schingiuieşti orgoliul. 

Mai bine dă-mi Iubire. Cine să mă-ncălzească? 

Şi cine-o să mă mai iubească? 

O, dă-mi mini calde! 

Dă-i inimii jăratec! 

Dă-mi mie, singuratecul, 

gheaţa, care, de șapte ori îndoită pe inimă, 

făcut-a, să fie, vai, i 


să fie dornic de ea dușmanul, 

dă-mi-o, mai bine dă-mi-o, 
tu, cel fără de milă, 
dă-mi-o, o, dă-mi-o mie! 


S-a dus! 

Și el s-a dus, 

ultimul, singurul meu însoțitor, 
marele meu dușman, 
Necunoscutul meu, 

călăul meu dumnezeiesc! 

Nu! Revino, 

cu toate chinurile care mi le dai, 
vino iarăşi la mine, singuratecul! 
O, revino! 

Toate pirîurile lacrimilor mele curg. 
spre tine. 

Ultima flacără a inimii mele, 

spre 'tine arde. 


O, revino, 
Tu, Dumnezeule -necunoscut ! Durerea mea şi cea 
din urmă 
fericire! 


2 


Dar Zarathustra nu se mai ţinu şi cu ciomagul îl 
lovi puternic pe tinguitor. „Opreşte- -te, îi strigă el 
cu un ris minios, oprește-te, comediantule, falsifi- 


catopale, mincinos fără pereche! Te ştiu prea bine! 
Cară-te, de nu vrei să-ți încălzesc eu picioarele, 
vrăjitor nenorocit! Îi fac eu să asude, pe cei ce-ţi 
seamănă |“ N 
— Stai, zise bătrinul sărind în picioare. Nu mă 
lovi, o, Zarathustra, că era doar un joc al meu! 

Jocul face parte din arta mea. Vroiam să te încerc, 
dindu-ţi o probă despre arta mea. Şi, intr- adevăr, 
m-ai demaseat. 

Dar și tu mi-ai dat o probă grozavă, despre ce ştii 
tu să faci. Eşti dur, o, Zarathustra, înţeleptule! 
Loveşti, nu glumă, cu „adevărurile“ tale — așa mă 
face bita ta să zic. 

— Să nu mă linguşești, răspunse Zarathustra ne- 
căjit, comediant ce eşti! Eşti mincinos — dece vorb- 
eşti de adevăruri? 

Păun al păunilor, mare `a zădărniciei, ce comedie 
mi-ai jucat, sinistru vrăjitor ! Pe cine-ai vrut să mă 
sileşti să recunosc în tine, ascultindu-te cum gemi 
şi cum te văicări ? 

— Mă jucam de-a Ispăşitorul Spiritului, zise bă- 
trinul, doar tu ai inventat, odinioară, acest cuvint 
— poetul, magicianul care-și îndreaptă spiritul contra 
lui însuși, omul care, transformindu-se-n interiorul 
său, îngheață la reaua sa știință şi conștiință. 

Si recunoaște, Zarathustra, ţi-a trebuit destulă 
vreme ca să. descoperi prefăcătoria, minciuna mea. 
Credea. în desnădejdea mea, cind capul mi-ai cu- 
prins în miini. 


Te-am augit jelindu-te: „A fost mult prea puţin 
iubit, mult prea puţin iubit“. Ideea de a te fi-nşelat, 
mă făcea să-mi rid de tine-n sine-mi. 

— l-ai păcălit pe alții mai isteți ca mine, răspunse 
aspru Zarathustra. N-am teamă de impostori, e 
pentru mine o necesitate să-i iau în seamă. Aşa mi-e 
soarta. ! 

Iar tu, tu minți din fire. Te cunosc preabine, ca s-o 
ştiu. Tot ce spui tu, àre două, şi trei, și chiar mai 
multe înțelesuri. Ceea ce mi-ai mărturisit, nu mi se 
pare rici fals, dar nici adevărat, după părerea mea. 

Falsificatorule .răutăcios, cum ai putea să fii 
altfel? Pînă şi boala ti-ai sulemeni-o, de-ar fi să te 
arăţi la doctor. 

Acum sulemeneşti sub: ochii mei minciuna ce mio 
spui zicînd: „Mă jucam doar.“ Căci pus-ai seriozitate 
în ce făceai, şi ești, într-o măsură, un Ispășitor al 
Spiritului. 

Ghicesc cum ești: eşti pentru toată lumea un vră- 
jitor, dar nici-o- viclenie şi nici o minciună de-a ta 
nu au asupră-ți vreo putere. În proprii tăi ochi, 
ești des-vrăjit. 

Scîrba ţi-e singurul adevăr. Nici un cuvint în tine 
nu-i adevărat, “dar buza ţi-e adevărată — adică 
scîrba ce ţi-a rămas pe buze. 5 

— Cine eşti tu? strigă la astea Vrăjitorul, cu voce 
tunătoare. Cine are dreptul să-mi vorbească astfel 
mie, celui mai mare dintre. muritori ? Și îl privi rău- 
tăcios pe Zarathustra. Ci grabnic chipul și-l schimbă 
şi zise cu tristeţe: 

„O, Zarathustra, am ostenit de toate astea! Mi-e 
scirbă de prefăcătoriile mele şi nu sint mare — de ce: 
să mă înşel ? O ştii prea bine, caut mărirea! > 

Am vrut să mă comport ca mare om şi am atras 
prin asta destui, dar fost-a o minciună peste puterile 
-mele şi mă simt zdrobit. 4 

O, Zarathustra, totu-i minciună-n mine şi sint 
zdrobit într- adevăr, şi ăsta-i singurul adevăr ce mi-a 
rămas |“. 

— Îţi face cinste acest fapt, răspunse Zarathustra 
intunecat și întorcîndu-și privirea-n altă parte. Să 
cauţi măreţia, îți, face, cinste. Dar ea, te și înşeală. 
Că nu eşti mare. 

Bătrine Vrăjitor îngrozitor, ceea 'ce ai mai bun şi 
mai cinstit,- şi ceea ce respect în tine, este că ești 
sătul de tine însuți și că ai spus: „Eu nu sînt mare.“ 


7 

Te laud pentru asta, cu asta eşti într-adevăr un 
Ispăşitor al Spiritului, chiar dacă numai pentru o 
clipă — în acea clipă ești cel adevărat. 

Dar spune-mi, ce cauţi prin pădurile şi printre 
stincile acestea ale mele? Şi la ce probă: vroiai să mă 
supui, tăindu-mi drumul? 

Cu ce vroiai să mă ispiteşti?” 

Aşa grăit-a Zarathustra, cu ochi scinteietori. Băttt- 
nul Vrăjitor. tăcu, dar apoi zise: „Le-am ispitit? 
Am încercat, să te găsesc. | 

O, Zarathustra, caut un om adevărat, om drept, 
curat şi simplu, om fără ascunzișuri, un vas de in- 
țelepciune, un sfint, un' mare om. 

Oare nu ştii, o, Zarathustra, că-l caut peZarathutra p” 

Tăcură amindoi, prelungă vreme. şi Zarațhustra 
se cufundă în sine, cu ochii inchiși. Dar, revenindu- şi 
îl luă de! mină pe Vrăjitor şi zise curtenitor, cu vicle- 
nie: 

„Haide! Drumul ce urcă colo, sus, duce la peştera 
lui Zarathustra. Ai putea să mergi acolo şi să-l gă- 
sești pe cel pe.care-l cauţi. 

la seama la animalele mele, la vultur şi la şarpe: 
te vor ajuta la căutare. Că peştera mi-e mare. 

Cit mă privește, e-adevărat, n-am văzut niciodătă 
un mare om. Ochii cei mai pătrunzățori, tot nu-s 
destul, ca să zărească arti! Trăim sub stăpinirea 
gloatei. 

Am întilnit atiția oameni, ce se umflau în pene, 
preocupaţi să se înalțe, iar gloata striga: Uite, ce 
mare om! Dar la ce slujea umflarea, precum cu 
nişte foale? Că-i numai aerul, pe dinlăuntru ! 

Broasca, umilindu-se, plesneşte, iar vintul scapă-n 
larguri. Să-l înţepi, pe cel care se umilă, zic că-i 
o treabă bună. Aşa să faceți, copiii meil 

Prezedtul apariine gloatei: nu se'mai ştie cei 
mare și ce-i mic. În căutarea măreției, clte-un nebun 
o află, Nebunii reuşesc. ` 

Oameni mari cauti, nebunule? Cine te-a învățat 
să cauţi? [E-acum momentul? Printre atitea ispite, 
de ce mă ispiteşti ? - 

Aşa grăit-a Zarathustra, cu inima fnseniñată și, 
surizid, şi-a urmat, calea sa. 


i 


FĂRĂ DE SLUJBĂ 


Ku după multă vreme, după ce Zarajhustra scăpă, 
de Vrăjitor, văzu din nou un om șezind la marginea 
de drum, un om negru ș şi înalt, cu faţa palidă, osoasă, 
și fu mişcat și trist să- | vadă astfel. 

„Vai, îşi zise in sine, cel care şade colo e chiar 
Tristeţea deghizată, şi mi se pare că-i un preot: ce 
caută aceștia în ţinutul meu? 

Ia uite, abia am scăpat de Vrăjitor, şi alt vorbitor 
cu morţii mi se aşează de-a curmezişul drumului | 

Unul din taumaturgii ce se șlujesc de-atingerea cu 
mîinile, vreun făcător de miracole, prin milostenia 
lui Dumnezeu, vreun detractor slinos al Vieţii, să-l 
ia dracu! 

Dar dracul nu-i nicicînd unde ar trebui să fie! 
Ajunge totdeâuna prea tirziu. Pitic spurcat și şchiop !“ 

Aşa bombiănea Zarathustra, nerăbdător în inima 
sa, decis să treacă repede prin fața acelui om, pri- 
vind într-altă parte. Dar iată că se întimplă altfel. 
Omul care şedea îl zărise şi el în aceeași clipă și, ca 
şi cum ar fi aflat o fericire neașteptată, sări-n picioare 
şi se apropie de Zarathustra. SE 

„Oricine-ai fi, o, Călătorule, ajută un om rătăcit, 
care îşi caută drumul, ajută un bătrin, căruia i se 
poate întimpla orice nenorocire. 

Că lumea mi-i străină aici și depărtată, și-am auzit 
că urlă sălbăticiuni, iar cel ce-ar fi putut să mă pă- 
zească de ele, nu mai există. 

Eram în căutarea ultimului om evlavi6s, un schiv- 
nic sfint ce, singur în pădure, nu ajunsese'să audă ceea 
ce toată lumea ştie azi. 

„_— Ce ştie toată lumea, azi? întrebă Zarathustra. 
Oare că Dumnezeul, în care toată lumea odinioară 
credea, nu' mai există? 

— Tu ai spus- o,. răspunse trist bătrinul. Eu l-am 
slujit 'pe Dumnezeu, pînă în ultimul său ceas. 

Dar sunt acuma fără slujbă, fără stăpin, deşi nu-s 
liber. Nu mai am niciun ceas de tihnă, decit atunci 
cînd umblu printre amintiri. 

Urcat-am acest munte să mai sărbătoresc una din 
sărbătorile ce plac unui Papă bătrin și Tată al 
Bisericii — fiindcă ţi-o spun, s-o ştii, sunt ultimul 
din Papi — o sărbătoate de amintiri cucernice, de 
ritualuri dumnezeiesti. 

Dar s-a-ntimplat că a murit omul evlavios, schiv- 
nicul din pădure, ce-l lăuda pe Dumnezeu fără- 
ncetare, în cîntările şi-n murmurarea sa. 

Aflatu-i-am sălaşul, dar el nu mai era. Văzut-am 
doi lupi, care-l chemau cu urlete de moo Ite— fiindcă 
animalele-l iubeau. Și am fugit, 

Oare-n zadar venit-am în pădur; le acestea și-n 
acești munţi? V-am întrebat. Şi-atur cı m-am hotărit 
să-l caut pe un altul, pe cel mai virstnic dintre cei 
ce nu cred în Dumnezeu — m-am hotărit să-l caut 
pe Zarathustra.“ 

Așa vorbi, privind naintea sa, dar Zarathustra îl 
luă de mînă pe bățrinul Papă şi îl privi-ndelung, cu 
adinirație, 

„Vezi, dar, sfinte părinte, îi zise, ce mină rafinată 
ai! Că n-ai făcut altce cu ea, decit să ă binecuvintezi ! 
Și-acuma iată, că mă ţine pe mine, pe cel pe care-l 
cauţi, pe Zarathustra. Ke ; 

„Sunt Zarathustra, cel fără Dumnezeu, cel care 
spune: „Cine e mai spurcat ca mine, ca să mă-nscriu 
Ja şcoala lui?“ 

Astfel grăia Zarathustra, pină în gindun străpun- 
gindu-l cu privirea pe bătrinul Papă. Acesta zise: 

„Omul care l-a iubit cel mai mult, care l-a simțit 
cel mai mult al său, acela l-a pierdut mai mult. 

Iată, sunt, fără îndoială, dintre noi doi, cel mai fără 
de Dumnezeu. Dar cine şi-ar face din aceasta bucurie 2“ 

„— Tu l-ai slujit pînă la capăt? întrebă Zarathustra, 
cu aer visător, după o lungă tăcere. Ştii, dar, cum a 
murit? E- adevărat aceea ce se: zice, că a pierit 
înăbușit de milă? . 

Că văzînd omul atîrnind pe cruce. n-a al răbdat 
şi că iubirea pentru oameni îi devenise un iad, care 
“la omorit? 

Dar bătrinul Papă, fără a răspunde, își întoarse 
privireâ-n altă parte, iar pe obraz i se citea numai 
durere şi tristețe. 

„Nu te mai ocupa de el, adause Zarathustra, după 
o îndelungă gîndire, privindu-l pe bătrin în ochi. 

Nu te:mai interesa: a dispărut! Și chiar dacă îţi 
face cinste să-l vorbeşti de bine, ştii tot atît de bine 
ca și mine cine era și că-şi urma căile sale neasemu- 
ite. 

— Ca să-ți spun între trei -ochi, zise bătrinul Papă, 
care era chior, pe seama lui Dumnezeu ştiu mult mai 
multe ca Zarathustra şi e firesc să fie așa. 

Devotamentul meu l-a slujit ani lungi, voința mea 
se înclina la orice lucru, în fața voinţei sale. Dar 
un bun slujitor ştie. totul, chiar şi acele lucruri pe 
care stăpinul și le ascunde sieși. 

Era un Dumnezeu ascuns și plin de taină. N-a 
ştiut altfel să-şi facă rost de-un fiu, decit pe căi 
învăluite. La poarta credinţei sale, stă adulterul. 

Dacă-l sărbătoreşti ca Dumnezeu al iubirii, în- 
seamnă că nu dai preţ iubirii. N-a vrut acest'Dum- 
nezeu să fie judecător? Îndrăgostitul e străin de orice 
gind de plată şi răsplată. 

În tinereţea sa era aspru gi răzbunător, acest 
Dumnezeu venit din Orient şi pentru a-și distra aleşii, 
a intemeiat infernul. o, 

Dar a sfirşit prin a fi bătrin, molatec, flasc, milos, 
mai mult asemănindu-se cu un bunic, decit cu un 
Tată, ori mai degrabă chiar, cu o bunică şontică. 
) Stătea în faţa focului plingindu-se ‘că-l dor picioa- 
rele, ostenit de viaţă, ostenit de-a vrea şi, într-o zi, 
sfirşi înăbuşit dè propria sa milă.“ 

— Şi tu, Papă cucernic, zise Zarathustra intre- 
rupindu-l, văzut-ai astea toate cu ochii tăi? Poate 
că-i bine că s-a întimplat aşa, căci Dumnezeii, cînd, 
mor, mor din alte cauze: S . 
- Deci, într-un fel sau altul, hu maj este. Îmi supăra 
şi ochii, și urechile. Asta o zic în contra lui. ` 

Îmi place tot ce are privireă și glasul limpede. 
Dar el, ştii bine, bătrine avea ceva în el ce ai și tu 
ca preot: era ambiguu. 

Şi spiritul îi era confuz. De cite ori s-a supărat 
în contra noastră, clocotind de miînie, fiindcă îl înțe- 
legeam prea strimb! Dece nu ne- vorbea mai lămurit ? 

Dacă auzul nostru se-nşela, dece el ni-l dăduse 
astfel? Dacă-n- urechi aveam noroi, au cine ni l-a 
pus în ele? 

Prea a: greșit, în multe creaţii ale sale, acest olar 
nepriceput. Dar să te răzbuni pe oalele tale, pe 
creaţiile tale, că nu sunt reuşite — a fost păcatul 
în contra bunului simţ. 

LA 

În ce priveşte cucernicia, există un bûn simţ. E-acel 
bun simț care sfirșit-a prin a spune: „Destul, cu 
un astfel de Dumnezeu! Mai bine fără Dumnezeu, 
mai bine singur să-ți croiești soarta, mai bine să fii 
nebun, mai bine să ne fim noi, nouă, Dumnezei.“ 

— Ce-am auzit? zise bătrinul :Papă ascuțindu-şi 
auzul. O, Zarathustra, eşti mai cucernic decit o crezi, 
cu asțfel 'de necucernicie. Există în tine un Dum nezeu, 
care îți dă această necucernicie. 

Oare nu mila, ce-o mai ai, te-mpiedică să crezi în 
Dumnezeu? Şi nu extrema cinste, care te duce în 
dincolo de bine și de rău? 

Iată ce ai păstrat. Ai miini şi buze făcute să bine- 
cuvintezi cu ele, dintotdeauna. Căci nu se bine- 
cuvintează doar cu o mină. 

În jurul tău, deşi o spui că ești 'cel mai rău dintre 
necredincioşi, simt o mireasmă de tămiie şi binecu- 
vintări. Și mă mihnește, dar totodată fericire-mi 
dă acest fapt. 

Lasă-mă să-ţi fiu oaspete, o, Zarathustra, doar 
pentru o noapte. Nicăieri pe lume nu m-aș simţi 
mai.bine. 

—' Amin, facă-se voia tal îi'zise Zarathustra sur- 
prins. Drumul ce duce colo, sus, duce la peștera lui 
Zarathustra. 

Mi-ar place să te însoțesc eu însumi, Sfinte Părinte, 
căci îmi plac oamenii cucernici. Dar un țipăt de 
desnădejde mă cheamă-n grabă departe de tine. 

Nu vreau să i se-ntimple nimănui vreun rău pe 
păminturile mele; Peştera mea-i un sălaș sigur. 
Aş vrea să-i duc pe toţi năpăstuiţii într-un loc sigur 
şi să-i ajut să-și dobindească iar tăria. 

Dar pe tine cine te-ar putea ușura de tristețea ca- 
re ţi-apasă umerii ? Eu sunt prea slab s-o fac. Desigur, 

am putea să așteptăm vreme- ndelungă,  pină cind 
„cineva er reuşi să-l reinvie pe Dumnezeul tău. 

Căci o cel bătrin, a încetat să fie— e 
mort de-a binelea. 


Așa grăit-a Zarathustra. A 
|] 
CEL MAI HIDOS DINTRE TOŢI GAMENII 


t 


Și iarăși Zarathustra se aşternu la drum prin munţi 
„Și prin păduri, căutînd eu privirea pretutindeni, dar 
nu-l afla pe cel pe care-l căuta, pe sărmanul care ţipa- 
se de desnădejde. Ci, făcind drumul, era plin de mul- 
țumire, şi de voioșie. „Cite drumuri bune mi-a dat. 
ziua de azi, își zicea, qa să mă răsplătească fiind- 
că-am început-o rău! Ce intilniri deosebite! 

Multă vreme o să le rumeg vorbele, ca pe-un abrac,, 
pină le vor preface măselele mele într-o făină fină, 
care să- mi curgă ca laptele în suflet.“ 

Dar, cum drumul se răsucea pe după o stîncă iarăşi, 

da-o dată priveliștea se schimbă, ier Zarathustra se 
trezi in ţinutul Morţii. Virfuri stincoase se iviră, 
roşii şi negre. Și niciun fir de iarbă, copac, ori ți- 
păt de pasăre. Căci era o vale pe care toate vietăţile 
o ocoleau, chiar şi animalele de pradă. Doar un soi 
de şerpi verzi şi îngrozituri veneau aici, să moară, 
de prea bătrîni. Păstorii numeau valea Moartea cu 
Șerpi. 

Zarathustra căzu în amintiri intunecate, căci í se 
părea că mai trecuse o dată prin valea asta. Sufletul 
său era copleșit atit de tare, încit încetini pasul din 
ce în ce, pină ce se opri. Dar, atunci,ridicindu-și 
privirea, văzu la: marginea drumului ceva ce semăna 
a om, dar n-avea formă omenească. Era ceva nemai: 

ştiut. Şi Zarathustră fu dintr-o dată cuprins de 
ruşine că vede un atare lucru. Roșind pînă în albul 
ochilor, întoarse privirea într-altă parte şi vru să se 
îndepărteze. Dar mohorita singurătate prinse glas. 
Din pămint se înalţă un gilgiit, cum gilgiie apa, 
noaptea, prin olane înfundate. Pină la urmă, se auzi 
glas omenesc, care vorbi astfel: ă 

„Zarathustra, o, Zarathustra, ghiceşte-mi taina! 
Spune, spune, care e răzbunarea contra Martorului? 

Dă-te napoi, gheaţa-i alunecoasă, ai grijă să nu-și 

rupă vreun picior orgoliul tău! 
. Te crezi un înțelept, o, Zarathustra, orgoliosule? 
Ghiceşte taina asta, tù, câre spargi nucile cele mai 
“tari. Desleagă taina: cine sunt eu. Spune-mi, cine 
sunt?“ EX 

Dar ce credeţi că se petrecu în sufletul lui Zarathus- 
tra, auzind aceste vorbe? Îl cuprinse mila şi astfel 
căzu, cum cade un stejar.care ţinut-a piept prea multă 
vreme şi care cade cu totul, dintr-o dată, spre groaza 
chiar a acelora care vroiseră să-l doboare. Mai apoi, 
însă, revenindu-şi, trăsăturile feții i se înăspriră. 

„Te recunosc, îi zise cu glas metalic, tu eşti uci- 
gașul lui Dumnezeu. lLasă-mă să trec. l 

Tu eşti acela care nu l-ai răbdat să te-ațintească 
veşnic cu privirea sa, o , tu, cel mai hidos dintre toți 
oamenii! Te-ai răzbnnat pe martorul tău.“ 

Grăind astfel, Zarathustra vroi să-și urmeze drumul, 
dar fiinţa aceea nemdiştiută îl prinse de pulpana 
hainei și. începu. din nou să bolborosească, căutind 
cuvinte: „Rămii! îi zise. 

Rămii! Nu pleca! Am ghicit care-i securea,care te-a 
doborit. Dar bine că iar te-ai ridicat, la vreme. 

Știu, ai ghicit ceea ce trebuie'să simtă cel care l-a 
ucis pe Dumnezeu. Dar tămii. Stai lingă mine, că n-o 
să fie pierdere de vreme. l 

Că eu spre cine să mă-ndrept de nu spre tine? 
Aşează-te, dar nu privi la mine. Respectă-mi hido- 
șenia. 

Ceilalţi mă persecută. Tu ești ultima mea scăpare. 
Și nu ura, nici zbirii lor mă urmăresc — o, aş ride 
de-o astfel de urmărire şi aş fi mindru, şi mulțumit. 

“Succesul nu-i, oare, totdeauna de partea celor 
ce-au fost persecutați ? Iar într-o urmărire se urmează, 
adică se păşeşte pe urmele acelui urmărit. Ceea ce 
nu pot suferi, eu, însă, e mila lor. 

În contra milei lor, "imi cer la tine adăpost. O, 
Zarathustra, ocroteşte-mă, tu, ultima-mi scăpare, tu, 
singurul care-ai ghicit cine sunt eu! 

Căci ai ghicit ce simte acela ce l-a ucis pe Dumaezeu. 

'ămii. lar dacă vrei să pleci, grăbitule, nu merge pe 
drumul meu. E un drum rău. < 

De prea mult timp te supăr cu bolboroseala mea? 
Crezi că-ţi dau sfaturi? Să ştii, însă, că eu, cel mai 
hidos dintre toți oamenii, am tălpi atit de mari, că. 
pe unde trec drumul devine rău, stric toate dru- 
murile. s 

Vroiai să treci pe lingă mine roșind, dar fără să-mi 
zici o vorbă, mi-am dat seama. 'Dintr-asta am ştiut 
că tu ești Zarathustra. 

“Oricare altul, mi-ar fi dat pomană, mila-n priviri 
şi în cuvinte. Ca să primesc de-aâcestea, tu ai ghicit că 
nu-s atit de cerşetor. f 

Eu sunt bogat, bogat i în lucruri mari şi înfiorătoare, 
hidoase, de nemărturisit. Faptul că ţi-a fost ruşine, 
o, Zarathustra, mi-a făcut onoare. 

Abea scăpai din zarva compătimitorilor, ca să- 
descopăr pe singurul din zilele noastre, care dă invă- 
țătură. că mila-i fără rost — pe tine, 'Zarathustra. 

De vine de la Dumnezeu, ori de la oameni, mila 
ne ruşinează. Refuzul oricărui ajutor, poate să fie 
mai nobil, decit virtutea care te îndatorează. 

Ori, ceea ce astăzi numim virtute la oamenii mă- 
runți, este mila. Nenorocirea nu e respectată, ori 
urîțenia, ori dn eşec mai mare. i 

Dar eu,:toate acestea le stăpinesc din ochi, așa 
cum cîinele ce vede spinările turmei de oi — văd 
oamenii mărunți şi cenușii, linoşi şi milostelnici. 

Eu sunt ca un bitlan care, cu capul dat pe spate, 
priveşte dispreţuitor întinse lacuri ; privirea mea 
trece de-aceste valuri mărunte, cenușii, de. Micile 
voințe cenușii, de sufletele mici şi cenușii. 

Prea multă vreme li s-a dat dreptate iior 
acestora. Tot astfel, li s-a dat puterea. Și-acum, 
ne-nvață: „e bine numai ce lumea celor mărunți 
crede că-i bine“. 7 

Iar „adevărul“, în vremea noastră, este cel zis de 
predicatotul ieșit dintre umili, ciudatul sfint vorbind 
în numele sărmanilor, și care despre sine a zis: „Eu 
sunt adevărul“. S-a dat yreodată un răspuns mai 
plin de plecăciune, decît S-a dat aceluia? Tu, doar 
0, Zarathustra, doar tu l-ai depășit fără să te opreşti 
la el, zicînd „NU, nu, nu! De trei ori nu!“ 


Căci ai băgat de seamă că greşea şi ai fost primul 
s-arăţi primejdia: de-a avea milă — nu pentru'toată 
Jumea, ci numai pentru cei de spiţa ta. 

Și ţi-e ruşine ae-a fi martor marei dureri. Şi-n fapt, 
cînd zici: „Ne înveleşte mila cu-norul său, luaţi 
seama voi, oameni!“ 

cînd dai învățătură că creatorii toţi sunt duri, că 
orice iubire triumfă asupra milei proprii, o, Zarathus- 
tra, cred că-nţelegi prea bine semnele vremii. 

Dar şă iei seama la însăși mila ta. Căci o mulţime 
pornitu-s-au la drum să te găsească, -toți suferinzi, 
toţi îndoielnicii, toţi disperaţii,. toţi cei ce-s în 
primejdie să se înnece, ori șă moară înghețind, 

“În contra mea, ia seama. Că ai ghicit şi ce-i mai 
bun și ceea ce-i mai rău'în ce sunt eu. Ghicit-ai ce 
fac şi cine sunt. Eu știu securea ce te-ar dobori. 

Ci El — El trebuit-a să moară. Cu ochii săi, el ve- 
dea totul, vedea-n adincul adincurilor omului, vedea 
ruşinea şi sluțenia ce şi le ascundea. 

Avea o milă fără de ruşine: mi se vira-n ungherele 
spurcate, căutător şi curios, şi maniac al milei. Deci 
trebuia să moară. 

Făr-ncetare mă privea. Am vrut să scap de acest 
martor, sau să mor. 

Dumnezeu, care pe toate le vedea și toate din om, 
trebuia să moară. Căci omul nu rabdă să trăiască 
astfel de martor“. 

Așa vorbit-a cel mai hidos dintre toți oamenii. Iar 
Zarathustra se ridică, gata să-şi vadă de drum, căci 
îl umpluse frigul pin-la oase. 

„Fiinţă nenumită, zise, îmi spui să mă feresc de 
drumul tău. Drept mulțumire, ţi-l voi lăuda pe-al 
meu. Uite, acolo sus, e peştera lui Zarathustra. 

Peştera mea e mare și adincă, așa încit cel mai 
ascuns află în ea ascunzătoare, ca mai scuns să fie. 
Și alături de peșteră mai sunt o sută de ascunză- 
tori, pentru animale care se caţără, saltă, ori |zboară. 

Proscrisule de bună voie, de nu vrei să mai trăieşti 
cu oamenii, fă ca mine. Învață de la mine. Făcind 
ceva, înveţi. : 

Întreabă mai inainte de orice animalele mele. — pe 
cel mai mindru, apoi pe cel mai viclean. Amindurora 
ne vor da sfaturi bune.“ 

Aşa grăit-a Zarathustra și îşi văzu de drum, mai 
ginditor şi mai încet mergind ca înainte. Căçi își 
punea întrebări la care nu ştia răspunde. 

„Ce mizerabil este omul, gindea el. Şi-cit de urit, 
cît de hidos, plin de-o scunsă mirșăviel 

Şi mi se zice că se iubeşte pe sine însuşi. O, cit 
de mare trebuie să-i fie iubirea! Cită dispreţuire tre- 
buie să-nvingă, ca să se iubească! ` 

Şi-acesta se iubea, pe cit se și dispreţuia — eu văd 
în el pe omul marei iubiri şi-al marelui dispreţ de si- 
ne însuşi. = 

La nimeni încă n-am aflat disprețul pe care l-am 
aflat la el. Şi-ntr-asta este mare. Oare nu-i el Omuj 
superior, al cărui țipăt l-am auzit? 

Îmi plac aceia ce sunt plini de marele dispreţ. Căci 
omul e ceva ce trebuieşte depășit. 


~ y 4 


CERŞETORUL VOLUNTAR 


După ce Zarathustra îl lăsă în drum pe cel mai hido 
dintre oameni, simţi c-a îngheţat de frig și de singură- 
tate: prin spiritul său trecuseră "prea multe ginduri 
de ghiaţă şi singurătate, şi-i îngheţaseră picioarele. 

Și cum înainta prin munţi şi văi, trecind pe linge 
pajişti, ori străbătind locuri pietroase, prin cari 
odinioară cite un piriu cursese, se încălzi şi-i fu mai 
bine. 

„Ce, oare, mi s-a întimplat? se întrebă. De unde vine 
suflarea asta, caldă, care mă-nsufleteşte? Cred că de 
undeva de-aproape. 

„Nu mă mai simt atit de singur, necunoscuţi însoţi-. 
tori se-nvirt prin preajmă, iar răsuflarea lor îmi 
pătrunde-n suflet.“ ` i 

Cum îşi trecea privirea primprejur, căutind de unde 
îi venea uşurarea singurătăţii sale, iată, văzu nişte 
vaci strînse laolaltă, pe înălțime. Apropierea, răsu- 
flarea lor, îl încălzeau! Iar vacile păreau c-ascultă 
atente la cineva, care le vorbea, încît nu-l zăriră pe 
cel ce se apropia de ele. Cind Zarathustra fu lingă, 

ele, auzi clar un glas care vorbea din mijlocul cirezii 
un glas la care vacile erau atente. 

Și Zarathustra se cățără pe înălțime şi le împrăștie, 
temindu-se să nu i se fi- -intimplat cuiva ceva ce nu 
putea să fie lecuit de mila vitelor. Dar se în- 
şelă. Că iată, văzu un om stînd pe pămîntul gol, ce le 
zicea vitelor să n-aibă teamă de el — un om paşnic, 
asemenea Aceluia ce propovăduia pe Munte şi-a 
cărui privire spunea bunătate. „Ce cauţi tu aici?“ 
ți zise Zarathustra din cale-afară 'de uimit. - 

— Ce caut? răspunse Acela. Caut ceea ce şi tu cauţi, 
tulburătorule, caut adică fericirea pe pămint! 

De-aceea-nvăţ de la aceste vaci. Jurate vremea 
dimineţii le-am vorbit eu, și-acum tocmai vroiseră 
să îmi rășpundă. Dece-ai venit ca să ne tulburi? 

De nu ne vom schimba și nu vom fi asemeni vite- 
lor, nu vom intra-n împărăţia cerurilor. Există un 
lucru pe care trebuie să-l învăţăm de la ele: să rume; 
găm. 

Că-n adevăr, la ce i-ar slujiomului să cucerească 
lumea, dacă să rumege nu știe? Că tot nu s-ar elibera 
de marea-i tristeţe, care astăzi e scîrba. 

Cine nu are, astăzi, pline inima, gura şi ochii, de 
scîrbă? Pînă şi tul Pină și tu! Dar ia priveşte vacile 
acestea |“ 

Astfel vorbi predicatorul de! pe Munte şi îl privi 
pe- Zarathustra, căci pin-atunci privise: doar la vaci 
cu duioșie. Peste puţin, chipul i se schimbă: „Cine-i 
acesta, căruia-i vorbesc?“ strigă de-odată, sărind 
drept în picioare. 

Omul acesta, ce nu știe ce-i scîrba, e Zarathustra, 
triumfător asupra scirbei. Sunt ochii, buzele și 
inima -lui Zarathustra |“ 

Și acestea zicîindu-le, săruta mîinile lui Zarathustra 
şi se purta față de el de parcă din cer i-ar fi căzut 
un dar de preț.. lar vacile, văzind, se minunau. 

„Nu-mi vorbi despre mine, omule ciudat şi drag 
vederii, îi zise Zarathustra, apărindu-se de drăgă- 
lășenii, mai bine vorbeşte-mi despre tine. Nu ești 
tu, oare, cerșetorul voluntar, cel care odinioară a 
renunțat la marea-i bogăţie? — 

cel ce ge rugină de bogăţi și de bogaţi, şi :care mer- 
se printre sărmani, ca să le dea lor.toate ce avea și 
să le dea pînă și inima sa? Acela pe care nu l-au vrut:“ 

— „Da, nu m-au vrut, o ştii și tu, îi zise cerșetorul 
voluntar. De-aceea m-am dus la vite şi la sălbăticiuni. 

— Şi astfel ai văzut, îl întrerupse Zarathustra, că 
e mai greu să dai, decit să primești, că există o artă 
ca să dai bine şi arta aceea este suprema și cea mai 
subtilă virtuozitate a bunătăţii.“ 

— Mai ales astăzi, răspunse cerşe volunțar, cind 
tot ce e umil e-n stare de revoltă, ndci e sălbatec și 
orgolios în felul său — în felul său de gloată. 

Căci ceasul a venit, o ştii şi tu, ceasul marei răz- 
vrătiri a gloatei și a sclavilor,. ceasul acelei mari, 
prelungi, încete răzvrătiri, ce "fără încetare creşte. 

Acuma cea mai mică binefacere, cel mai mic dar, 
li revoltă pe cei umil, iar cei bogaţi n-au decit să se 
ţină bine! 

Cei ce se-asemănă cu sticle pintecoase dar cu gitul 
strimt, care nu dau decit cu picătua ce au pe dinlăun- 
trul lor — acestora, în ziua de azi, li se rup giturilel 

Luxură lacomă, gelozie inveninată, întunecată duş- 
mănie, mindrie plebeiană — iată ce am văzut! Şi 
nu-i adevărată vorba „Fericiţi cei săraci“, că dacă 
există o împărăție a cerurilor, ea-i printre vaci de- 
acestea.“ . 

— Şi dece nu printre bogați? îl întrebă Zarathustra, 
ca să-l încerce, dînd la o parte vacile care-i suflau, 
familiar, în faţă, acelui blind. 

— Dece mă ispiteştiP răspunse omul. Q știi mai 
bine decit mine. Ce m-a impins să merg printre 
sărmani, 0, Zarathustra? Oare nu scirba mea de cei 
bogaţi? 

de-acești nebuni după averi, ce caută ciștigul pînă 
şi în gunoaie, cu ochii reci, cu gînduri lacome; 

de-această gunoişte a căreia putoare urcă pină la 
cer, această gloată dreasă în tot felul şi poleită, ai 
căreia părinţi au fost bandiți, hoţi de cadavre şi de 
lacre, această gintă care place femeilor, o gintă des- 
îrinată și fără ţinere de minte, aidoma stricatelor de 
uliţi. 

Gloată în susul scării, gloată în josul ei! Ce mai 
contează astăzi bogaţi, sau sărmani! M-am dezvăţat, 
să fac vreo diferență între ei — şi am plecat departe, 
mai departe, pină cind iată, ajuns-am printre aceste 
vite. 

Așa vorbea preablindul, ostenind şi asudind de pro- 
priile sale vorbe în aşa fel, că vitele iar se uimiră. 
Privindu-l, Zarathustra îi zimbea mereu, auzindu-l 
zicînd cuvinte-atit de grele, și clătina din cap, tă- 
cînd. 

— Te rănești singur, predicatoarele pe Munte, cu 
vorbele-ți atit de aspre. Nici buzele, nici ochii nu-ţi 
sunt făcuți să rabde astfel de asprime; nici, după 
cum.. tini pare, stomacul tău; toată această minie, 
această ură, această furie, îi sunt potrivnice. Stomacul 
tău vrea alimente blinde. Nu ești asemeni unui mă- 
celar. A | 

Mai mult imi pari un om ce se hrăneşte cu plante 
i rădăcini. Poate că sfărimi boabe, să te hrănești. 

nsă cu siguranță, nu-ţi place carnea, ci îţi place 
mierea. 

— M-ai ghicit, răspunse cerșetorul voluntar, cu 
inima uşurată. Îmi place mierea, macin boabe, fiindcă 

eu caut ceea ce place, ceea ce nu face 'răumirositoare 
răsuflarea şi ceea ce ia multă vreme, zile întregi 
măselelor, celor cărora li-i totdeauna drag să piardă 
vremea. 

Vitele astea-i drept, ştiu şi mai mult: ele au născo- 
cit să rumege şi să se-ntindă la soare. Ele nu își 
îngăduie vreun gind, din cele care umflă inimă de- 
geaba. $ 

— E bine, zise Zarathustra, dar totuși ar trebui să-mi 
vezi: anirhalele — vulturul meu Și şarpele, fiindcă în 
ziua de-astăzi, n-au seamăn pe pămînt. 


Uite, drumul acela pe sus, duce la peștera mea. 
Fi-mi oâspete în seara asta. Pină mă voi întoarce, 
vorbi-vei cu animalele mele despre fericirea animală. 
Un țipăt de desnădejde/ m-a chemat în grâbă şi 
trebuie să plec. Afla-vei la mine-n peșteră şi miere 


nouă, o miere aurie ca razele, rece ca gheața — ia din 
ea. | 
Desparte-te acum de-aceste vaci, om ciudat, şi 
plăcut,  oricit' de grea i-ar fi această deapărțice, 
ştiindu-le că ai în ele cele mai bune: prietene şi cei 
mai buni dascăli. 

„— Cu deosebirea a unuia singur, pe care il iubesc 
mai mult, îi zise cerşetorul voluntar. Tu eşti mai 
bun, o, Zarathustra, mai bun decit oricare dintre 
ele. 

— Du-te, du-te degrabă, linguşitorule groaznic, 
strigă Zarathustra supărat. Dece vrei tu să mă corupi 
cu mierea laudelor talé şi-a lingușelii ? 

Du-te departe de la mine! strigă încă o dată 
Zarathustra, amenințînd cu bita ce-o avea, pe cerge- 
tor. Însă aceasta se și indepărtase-n mare grabă. 


N 


304 îi 


i UMBRA 


Dar abea se depărtase cerşetorul și rămase singur 
Zarathustra, că auzi îndărătul său un glas care zicea: 
„Stai, Zarathustra, așteaptă-mă! Sunt eu, o, Zarathus- 
tra, umbra ta.“ 'Ci Zarathustra nu se opri, că-l 
'cuprinsese ciuda, din cauza atitor zgindăritori, ce 
umpleau muntele. „Ce-ai devenit singurătatea mea? 
se întreba el. 

E prea mult. Muntele a devenit zgomotos. Împă- 
răția mea nu mai e-n această lume, trebuie să-mi 
caut alţi munţi. 

Mă strigă Umbra mea? Ce importanță are Vabi 
mea? Să piară de la mine! Am s-o alung !“ 

Aşa iși zicea în sine Zarathustra, fugind nainte. 
Dar cine era îndărătul său îl urmărea, aşa că pînă 
la urmă erau că meargă trei unul după altul: cerşe- 
torul nesilit, apoi Zarathustra, iar ultimul — Umbra 
lui Zarathustra. Nu alergă multă vreme, că Zara- 
thustra se căi de nebunia sa, se scutură de orice ciudă 
şi de orice scirbă. 

„Ei, ce! îşi zise. Nu nouă, schivnicilor, sfinților 
bătrini, ni se întîmplă mereu lucruri de ris? 

Într-adevăr, nebunia mi-a crescut în munte, că 
iată, aud şase picioare bătrine, de nebun, le-aud cum 
fac lipa- lipa, fugind. 

Dar Zarathustra âre, oare, el dreptul să se teamă 
de o Umbră? O să sfirşesc crezind că are picioarele 
mai lungi ca ale mele! 

Aşa îşi zicea Zarathustra, răzind din rărunchi. 
Qprindu-se se-ntoarse atit de: brusc, de era gata să-și. 
răstoarne Umbra, Dublul său, intr- atit Umbra-i era 
de-aproape şi de slăbănoagă. Și, : măsuririd-o din 
priviri, îl. „prinse frica, într-atit îi apărea măruntă, 
neagră, oseasă și moartă de ostenită. 

' „Cine eşti lu? întrebă Zarathustra cu strășnicie. 
Ce faci aici? Dece tot spui că eşti Umbra mea? Nu- -mi 
placi! ! 

+ Iartă- -mă, dacă sunt ceea ce sunt. De fapt sunt 
Umbra ta, răspunse, şi dacă nu-ţi plac, o, Zarathustra, 
ei bine, sunt de acord cu tine şi te felicit pentru 
bunul tău gust: 

Sunt călător, de multă vreme legat de paşii tăi, 
un călător mereu pe drumuri, dar fără ţintă fără 
sălaș: ca Jidovul rătăcitor, afară doar că nu sunt 
veşnic, şi nici! evreu. : 

Ce! Trebuie, oare, veşnic să rătăcesc, bătut de toate 
vînturile, nestatornic şi hăituit? O, Pămintule, eşti 
prea rotund, după părerea mea! 

M-am odihnit pe toate 'şesurile, am dormit ca o 
pulbere ostenită pe toate oglinzile şi vitrinele, totul mă 
roade, nimic nu mă îmbogățește, mă subţiez — încă 
un pic și seamăn chiar a Umbră! 

Dár, o, Zarathustra, pe tine te-am urmat, te-am 
urmărit, ţi-am. fost Umbra cea devotată. Oriunde 
te-ai oprit, am fost și eu. Te-am însoţit în ținuturile 
cele mai „depărtate şi înghețate, ca o fantomă căreia-i 
place să alerge pe zăpadă, ori pe acoperișurile albite 
de iarnă. 

Cu tine impreună am pătruns în ce-a fost mai 
oprit pe lume, în ce-i mai rău şi mai departe. Și 
dacă este vreo virtute-n mine; este că n-am dat 
înapoi în faţa a tot ce fost-a interzis. 

Cu tine împreună sfărmat-am ceea ce inima a 
adorat, am răsturnat pietrele de hotare și toate sta- 
tuile, 'm-am lăsat dorințelor celor mai primejdioase 
— şi, măcar o dată, trecut-am alergind pe deasupra 
tuturor crimelor. 

Cu tine împreună am pierdut credinţa în cuvinte, 
în valorile consfinţite și-în .numele mari. Cind dia- 
volul îşi schimbă pielea, nu-şi schimbă şi numele? 

Căci numele-i un fel de epidermă. Şi însuși diavolul, 
poate că nu-i decit o epidermă. 

„Nimic nu'e adevărat și totul e voie“, mi-am zis 
într-o zi, ca să mai prind puteri. Cu inima şi mintea, 
m-arn scufundat în cele mai reci ape. Ah, de cite ori 
nu am ieșit din ele cu piel6a roşie de frig, ca un 
crevete ! 

Dar ce-am făcut cu tot ce era bun în mine, cu 
pudoarea mea, cu toată credința mea în cei ce-s buniY 
Ah, unde-i nevinovăția cu care mințţeam odinioară, 
nevinovăția celor buni și a minciunilor ce le ziceau? 

Prea adesea, într-adevăr, am strîns cu uşa ade- 
vărul. Și-atunci şi el m-a înfruntat. Uneori crezut-am: 
că miut — tocmai atunci eram „de faţă cu adevărul. 

Prea multe lucruri mi s-au limpezit — nimic nu 
mă mai interesează. Nimic nu mai iubesc pe lume 
— pe mine însumi, cum, dar, m-aș iubi? 

„Să trăiesc viaţa pe care mi-o doresc, ori să n-o 
trăiesc deloc“ — iată ce vreau, ceea ce vrea şi cel 
mai mare sfint. Dar, vai, îmi mai doresc, oare, ceva? 

Mai am vreun țeł? Mai am vreun port, de unde 
să-mi întind pinza? 

Cît despre vînt, doar cel ce știe încotro să meargă, 
ştie 'dacă vintul e bun să-l ducă într-acolo. 

Ce îmi rămine? O inimă plină de păcate. O vrere 
schimbătoare. Aripi ce bat nebune. O spinare gîr- 
bovită. 

Goana după tinutul meu, o, Zarathustra; o ştii 
bine, ea este răul care mă goneşte, mă topește. 

Unde e ţara mea? O caut, am căutat-o fără ca s-o 
aflu. O, veşnicie peste tot, 6, veșnicie, nicăierea, o, 
veşnicie — în zadar! 

Astfel vorbi; Umbra, iar chipul lui Zarathustra: se 
alungi, ascultihd-o. „Da, ești Umbra mea, îi zise cu 
tristețe. 

Primejdia pe care o întimpini nu-i mică, o, spirit 
călător și liber! Ai avut astăzi o zi rea — ai grijă, 
să n-di o seară şi mai rea! 

Neliniştiții ca tine sfirşesc prin a zice că-i bine 
chiar și la temniță. Ai văzut vreodată cum dorm 
criminalii abia prinşi? Dorm liniștiți, bucurîndu-se 
că se găsesc sub pază. 

Ai grijă, că pentru a sfirşi, vreo credință îngustă, 
vreo rigidă, ori aspră iluzie, să nu se lege de tine. Că 
de acuma înainte vei fi atrasă şi ispitită de tot ce e 
ingust, şi aspru. 

Ţi-ai pierdut ținta: vai, “cum vei mai afla ce e al 
tău? Cum te vei împăca cu-această pierdere? Şi 
ţi-ai pierdut. şi drumul. 

Sărman rătăcitor, biet rătăcit, fluture ostenit! 
Vrei să ai astă seară un sălaş al tău? Hai, urcă pină 
la peştera mea. 

Iată dryfnul ce duce pînă acolo. Mi-e-n grabă să 
te părăsesc. Deja simt ceva ce mă apasă ca un 
întuneric. 

Voi alerga de unul singur, pînă voi da de o lumină 
mare. Trebuie, pentru asta, să-mi mișc slobode picioa- 
rele. La mine-n seara asta, vor r. dansa. 


Pi 


Așa grăit-a Zarathustra. 


LA AMIAZĂ 


Şi Zarathustra începu s-alerge şi nu mai intilni 
pe nimeni, şi în curind fu singur și fericit:că poate să 
se hrănească din singurătate ca dintr-o hrană și să 
gindească la lucruri bune vreme de ceasuri. Iar 
către amiază, cum soarele-i era deasupra, ajunse 
aproape de un copac bătrin şi cioturos, pe care-l 

încolăcea, din. toate părțile, o viţă îndrăgostită de 
el. Ciorchinii aurii îl îndemnau.pe călător. Atunci 
simţi dorinţa să-şi astimpere setea cu un ciorchine. 
Dar, cum întinse mina, dori alt lucru: să se aşeze 
sub copac, să doarmă-n plină. zi. 

Aşa făcu. Şi numai ce se-ntinse pe pămînt, în 
liniştea şi taina ierbii înflorite, că uită de sete gi 
aţipi. Există un proverb al lui Zarathustra, care 
zice: „Din două lucruri, unul e totdeauna mai tre-' 
buitor decit celălalt.“ Totuşi, ochii-i erau deschişi, 
câci nu se săturase să tot privească la copacul şi la 
vița îndrăgostită. Simţind că aţipeşte, Zarathustra 
Îşi zicea: 

„Linişte! Ce linişte! E-adevărat că lumea atins- -a 
perfecțiunea? Ce mi se-ntimplă?.- 

Precum o adiere trece, nevăzută, pe marea linis- 
tită,. ușoară ca o pană, aşa trece pe spiritul meu 
somnul. 

Că nu-mi închide ochii, iar spiritul mi-l lasă treaz. 
Uşor, uşor precum o pană. 

Și nu-mi dau seama cum mă amăgeşte. Cu mtina 
sa 'mingiietoare, atinge-mi cea mai intimă fibră. 
Obligă sufletul să mi .se culce. 

Cit de prelung şi ostenit îmi pare, minunatul 
suflet! E, oare, seara celei de a şaptea zi, cea care-l 
prinde în plin ceas de-amiază? A rătăcit, oare, prea 
mult printre bunele lucruri împlinite? 

Iată-l culcat, cîte de lung — mie mai lung îmi 
pare |! Şi iată-l, mut, sufletul meu ciudat. Prea multe 
lucruri bue a gustat şi are o tristețe aurie, iar gura 
i se ‘strînge de durere. 

Precum o barcă îi rada cea mai calmă de pe lume, 
aşa se odihneşte la pămînt, de lungile călătorii şi 
mările nesigure pe care-a fost. Nu este mai sigur 
pămîntul ? 

Precum o barcă, ce caută şi sprijinul, şi mîngiierea 
pămintului. Este de- ajuns o pinză de păianjen, între 
ea Și pămint, ca, să-l și simtă pămîntul — nu e nevoie 
de nici un cablu pentru asta. 

Asemeni ostenitei bărci, din cea mai liniștită radă, 
mă odihnesc culcat la pămint, încrezător şi credincios 
în aşteptare, legat de pămint prin firele cele mai 
de. preţ. 

O, fericire! Fericire! Ai vrea, fără-ndoială, să 
cînţi, sufletul meu. Că zaci în iarbă. Dar iată ceasul 
tainic şi solemn, cînd nici un păstor nu fluieră din 
fluier. 

la aminte! Amiaza arzătoare doarme pe: pajiști. 
Nu cînta! Tăcere! Lumea-şi atinge perfecțiunea sa. 

Nu cinta, pasăre de cimpuri, o, suflete al meu! 
Nici să şuşoteşti | Priveşte — şi "taci. Străvechea 
amiază a adormit, abia de-şi mișcă buzele. Poate 
vrea să bea o picătură de fericire. n 

O picătură dintr-o fericire aurie, dintr-un vin 
auriu. Un suflu trece, fericirea ride. Așa numai un 
zeu poate să ridă. Tăcere! $ 

„E fericită amiaza, fiindcă-i trebuie atita de puțin, 
să fie fericită“ — aşa gindeam odinioară, crezindu-mă 
că-s înțelept. Dar Imi dau seama — fost-a un blas- 
fem. Nebunii, în înţelepciunea lor, vorbesc mai bine. 

Cel mai mic .lucru, cel mai puţin lărmuitor, cel 
mai uşor, ca trecerea unei şopirle, un suflu, o alu- 
necare, o clipire din ochi — din nimicurile acestea 
se face esența fericirii celei mai alese. Tăcere ! 

— Ce mi s-a întimplat? Ascultă: zburat-a timpul? 
Cad, ori am căzut? — ascultă — in fintina Veş- 
niciei ? 

Ce mi se întîmplă? Tăcere! O săgeată m-a rănit 
-— vai — în inimă! În inimă? O, inimă, sfărimă-te 
după o astfel de fericire, după astfel de "rană! 

Ce!, Nu și-a atins lumea perfec iunea? Nu-i încă 
prea rotundă și prea coaptă ? O, acest cero de aur, 
perfect, unde se duce, că fug într- una, după el? Ba 
s-a, şi dus! 

Tăcere ! (Ajuns la aceste cuvinte, Zarathustra simţi 
c-adoarme). Scoală! își zise, scoală ă, adormitule în 
plină Îmiază! Haide, , curaj, picioare bătrîne! E 
"vremea, demult e vremea! Vă mai rămine o jarda 
bună de drum! 

Destul dormit-ați. Cit. timp? Pe puțin -- din Vos- 
nicie, 0 jumătate! „Haide, curaj, bătrină inimă! 
De-aruma cită vreme o să mai treacă, pînă o să-ţi 
mai fie somn? 

(Dar iarăși adormi, sufletul său se-mpotrivise, dar 
se culcă din nou). Lasă-mă, dar. Tăcere! Nu şi-a 
atins lumea perfecțiunea sa ? O, obuzul acesta de aur, 
atita de rotund! 

~ Scoală-te, zise Zarathustra, scoală-te:thoţoma- 
nule gi prefăcutule! Ce! Vrei mereu să caști şi să 
oftezi, şi să te lași să cazi în fintinile adinci? ~ 

Cine ești tu, sufletul meu? (Aici tresări, înspăi- 
mintat, căci o rază de soare îi căzu drept pe faţă). 

O, 'cerule de-asupra îrunţii mele, zise oftind, oftind 
şi ridicindu-se-n şezut, te uiţi la mine? Mi-asculţi 
ciudatul suflet? ` 

Cind, o, fintini ale Veşniciei, abis luminos și fre- 
mătător al amiezei, cind îmi veți lua sufletul ce-l 
am? 

Cind vei sorbi această boabă de rouă căzută „pe: 
toate lucrurile pămínteşti? Cînd vei sorbi acest suflet 
ce-l am? N 

Aşa grăit-a Zarathustra şi se sculă-n picioare sub 
copac, ca după o beţie. Şi iată soarele mai era încă 
la amiază, deasupra sa. De unde. ne dăm seama că 
Zarathustra ri-a prea dormit în acea zi. 

CUVÎNTUL DE BUN VENIT 


Era tirziu, după amiaza cînd Zarathustra, după 
alergături și căutări zadarnice, ajunse acolo unde-și 
avea lăcașul. Dar, cînd doar cîțiva- zeci de paşi mai 
avea de făcut, se intimplă ceea ce aștepta mai puţin: 
se auzi din nou marele țipăt al deznădejdii. Şi, curios, 
de această dată, tocmai din peştera sa se auzea. Era 
un țipăt prelung, multiplu, şi Zarathustra îşi dădu 
seama că erau de fapt mai multe glasuri, deşi de 
mai departe părea un singur țipăt, ţipat dintr-un 
gitlej. x 

Şi Zarathustra pătrunse în peşteră. Dar ce văzu! 
Îi văzu pe cei pe care de-a lungul zilei îi întilnise pe 
drum: regii, pe cel din dreapta și pe cel din stinga, 
bătrinul Vrăjitor, Papa, cerşetorul voluntar, Umbra, 
Spiritul scrupulos, Profetul relei prevestiri, Asinul. 
Omul hidos îşi pusese o coroană și se-ncinsese cu o 
eșarfă de purpură, căci îi „plăcea, ca tuturor celor 
uriţi, să “se preschimbe în frumos. lar în mijlocul 
tristei adunări se ținea, zburlit și neliniștit, vulturul 
lui Zarathustra, căruia i se puneau mulțimi de 
întrebări, dar el, plin de miîndrie, nu răspundea. 
De gitul vulturului atirna şarpele viclean. 

Mare îi fu uimirea lui Zarathustra, dar apoi privi 
cu luare aminte pe fiecare dintre oaspeţi, cu-o bine- 
voitoare curiozitate și, citindu-le în sufletele lor, se 
uimi şi mai tare. Stăteau cu toții în picioare și aştep- 
tau ca -Zărathustra să vorbească. Și Zarathustra le 
grăi astfel: 

„Oameni în disperare, oameni fără pereche, aşa- 
dar pe voi v-am auzit, țipătul era al vostru! Acuma 
ştiu unde se află cel pe care întreaga zi l-am căutat 
— Omul superior. 

Uite că-n peștera mea este! Dar oare de ce să 
mă uimesc? Nu l-am atras eu însumi aici, cu -ofranda 

de miere şi cu momeala de fluiere ale fericirii 
mele? 

Îmi păreţi însă nepotriviţi, mereu porniţi unul în 
contra altuia, voi, care sțați unul lingă celălalt și 
scoateţi țipete de deznădejde. Aţi fi avut nevoie.de 
un altul, 

de unul care să vă-nveţe să rideţi iar, un bun măs- 
cărici, un bun dănţuitor, o suflare de. vînt, un licu- 
rici, ori un. nebun bătrin — nu credeţi ? 

lertaţi-mă, o, disperaţilor, că vorbele “îmi sînt 
sărace și nedemne de musafiri ca voi. Dar nici nu 
bănuiţi ce mă înveseleşte. . 

Voi -înşivă, fiindcă vă văd aici> Și să-mi iertaţi 
aceasta. Dar, prinzi curaj, cînd vezi un disperat, iar 
ca să-i dea “unui disperat curaj, oricine se crede-n 
stare. 


Voi m-aţi făcut să mă simt în stare, şi-acesta e 
un. dar de preţ, nobilii mei musafiri. Să nu vă supă- 
raţi, deci, dac-o să vă dau şi eu din ceea ce ami 


Aici este ţinutul meu, regatul meu, și în această 
noapte tot ce-i al meu, este și-a! vostru. Animalele 
mele vă vor: sluji, peștera mea vă va adăposti. 


“Dar nu vreau disperaţi aici, la mine! În ţinutul 
meu, pe fiecare il voi ocroti în contra propriilor 
fiare. 5i primul lucru care vi-l dăruiesc, este, deci, 
ocrotirea mea. Vă mai dau degetul cel mic. De-l 
prindeți, luaţi-mi toată mîna şi, zău, luați și inima. 
Sinteţi, bineveniţi, foarte bineveniţi, 0, musafirii 
mei!“ ; 

Aşa grăit-a Zarathustra, rizind malițios și tandru 
în același timp. După acest cuvint de bun-venit, 
oaspeţii săi se înclinară, „păstrind tăcere respectuoasă. 
Și regele din dreapta răspunse pentru toți: 


„După cum ne-ai dat mina şi ne-ai urat un bun- 
venit, recunoscut-am .în tine pe Zarathustra. Te-ai 

umilit în fața „noastră. Încă puţin, și-ai fi jignit 
respectul ce-ţi purtăm. 

Dar cine altul dectt tine, ar putea să se umilească 
păstrind atit orgoliu? Chiar și-acest fapt ne dă tărie 
inimilor şi privirii noastre. 

Nimic, decit casă vedem aşa ceva, şi am fi gata 
să urcăm munţi și mai mari. “Venit-am cu privirea 
lacomă să vadă ceeă ce înseninează ochii întristați. 
- Iată că am şi uitat țipătul deznădejdii noastre. Și 
spiritele Şi inimile ne sint deschise și încintate. Încă 
puţin, să ns dovină curajul o provocare veselă! 

Nimic pe lume nu-i mai întăritor, cao voință 
înaltă și puternică. I cea mai frumoasă dintre plante. 
“Toată priveliştea-i înveselită de-un astfel de copac. 

L-aş compara cu tine, Zarathustra, înalt, tăcut, 
dur, singuratic, din cel mai bun lemn, mai flexibil, 
magnific, rămurindu-și în virf puternicele-i ramuri 
verzi. şi întinzindu-și astfel domnia, punind puter- 
nice întrebări vînturilor, furtunilor, a tot ce este 
pe-nălțimi și dindu-le răspunsuri mai tari, încă, stă- 
pîn poruncitor, ca un învingător. O, cine n-ar urca 
pe munți, să vadă astfel de plante! 

Copacul tău, o, Zarathustra, le dă curaj celor ce-s 
melancolici, şi învinşilor vieţii, iar felul în care el 
arată îi linişteşte pe neliniștiţi, le vindecă curajul. 

În ziua de astăzi, multe priviri sint aţintite spre 
muntele și spre copacul tău. O aspiraţie-a crescut și 
mulţi s-au învățat să-ntrebe: cine e Zarathustra? 

Și toţi cei cărora-n ureche le-a curs mierea cuvin- 
tului tău, oamenii de taină, care se trag de-o parte 
de unul singur, ori în doi, şi-au zis deodată: 

„Mai este în viață Zarathustra? Ce mai contează, 
totul e totuna, toțu-i zadăpnic, de nu putem trăi 
cu Zarathustra, 


314 


De ce nu vine, dacă s-a vestit de-atlta vreme c-o 
să vină?“ Şi mulți se-ntreabă: „Oare l-a înghițit 
singurătatea? Oare o să-l mai aflăm ?“ 


Acum se pare că singurătatea s-a împlinit şi se 
despică, precum mormintul ce nu-şi mai poate ține 
mortul. Peste tot se văd înviaţi din morți! ` 


Jur-im rejurul muntelui cresc valurile, + Zara- 
thustra. Şi oricît de înalt ţi-ar fi piscul, te vor ajunge; 
nu peste mult, barca n-o să-ţi mai fie pe uscat. 

Și noi, care am disperat, venit-am în peştera ta 
şi-am incetat să disperăm: e-un semn şi-o! prevestire 
care anunță altele, mai bune ca ale noastre şi care 
sint deja în drum spre tine, să te găsească. 

Căci ceea ce început-a să te caute, este ultima rămă- 
șiță a ceea ce-i divin în. om, sînt oamenii pe care-i 
duce o mare nostalgie şi un mare dezgust, şi-o mare 
săturare cu de toate, toţi cei ce nu mai vor să tră- 


iască fără speranță şi fără să înveţe de la tine, o, 
Zarathustra, marea speranță.“ 

Vorbind astfel, regele din dreapta îl prinse de mină 
pe Zarathustra, vrind să i-o sărute. Dar Zarathustra 
se dădu cu groază înapoi de la aşa ceva, ca şi cum s-ar 
fi retras în cele mai îndepărtate zări. După o clipă 
reveni printre musafirii săi, iși aținti spre ei privirea 
lucidă și critică şi zise: i 

„Oameni superiqri, oaspeţi ai mei, vă spun cu 
limpezime, în limba noastră: eu nu vă aşteptam pe 
voi în acești munţi.“ E 

— Cu limpezime? În germana clară? Să aibă milă 
Dumnezeu de noi! își zise regele din stinga, steşi. 
Se vede bine că nu-i cunoaște pe Germani, acest 
înţelept din Orient! 

Adică vrea să zică: cu grosolănie, ca-n germană! 
Fie | În ziua de-astăzi nu-i cel mai de prost gust! 

— Probabil sinteți cu toţii oameni superiori, le 
zise Zarathustra căci, după cîte îmi dau seama, nu 
sinteţi nici prea mari, mci prea puternici. 

După cum îmi dau seama, vreau să zié după ce- 
rința nestrămutată pe care-o tac, dar n-o s-o tac 
mereu. Dar, deşi sînteţi de-ai mei, nu vă consider 
că-mi sinteți mina mea dreaptă. 

Căci cei,ce, precum voi, merg pe picioare slăbă- 
noage şi bolnave, de-o ştiu, ori nu, sint dornici să 
fie ocroti. i 

Or, eu nu-mi ocrotesc nici miinile şi nici picioa- 
rele, eu nu mi-i ocrotesc pe-ai mei războinici. Cum, 
dar, să cred că sinteţi gata de-a purta războiul meu? 

Mi-aţi terfeli izbinzile | Sunetul bubuitor al tobelor 
mele ar fi de-ajuns, ca să cădeţi pe spate !. 

Nu sinteți, pentru mine, nici frumoşi, nici bine 
născuți. Pentru doctrina mea imi trebuiesc oglinzi 
curate şi șlefuite desăvirșit. În unii ca voi, se defor- 
mează însuşi chipul meu. , 

Pe umeri aveţi prea multe amintiri şi prea multe 
poveri. Şi in cotloanele fiinţei, prea mulţi diavolași. 
Există în voi prea multe porniri plebeice, care cu 
prefăcătorie se ascund. 

Şi chiar de sinteţi mari, de mare viţă, purtaţi în 
voi sluțenii gi cusururi. Nici un fierar din lume n-ar 
reuşi să vă îndrepte, să fiţi drepţi. 

Sinteţi doar niște punți: slujiţi-le celor mai mari 

ca voi, astfel. Sinteţi doar trepte: să nu vă supăraţi 
pe oei ce urcă peste voi s- ajungă la înălţimea care 
e a lorj 


Săminţa voabtră, într-o zi, ar putea să-l zămis- 
lească pe fiul meu legitim? moștenitorul meu deplin, 

dar acea vreme e:departe încă. Nu voi sinteţi îndrep- 
tățiții să-mi ceară nici numele, nici moştenirea. 

Eu nu pe voi v-aștept în aceşti munți și nu cu voi, 
în cea din urmă oară voi cobori la oameni. 'Îmi stn- 
“teți numai prevestirea despre aceia care, mai mari 
ca voi, au început să vină înspre mine; 

nu oamenii ai marei nostalgii, ai marelui dezgust, 
ai marei săturări de toate, nici cei numiţi de voi 
vestigiile lui Dumnezeu rămase printre oameni, / 

nu! nu! nu! de trei ori nu! Ci altfel de oameni 
aştept aici, în munți și nu mă voi clinti de-aici, 
decit mergind cu ei deodată; i f 

pe alții`ti aştept, mult mai puternici, mai triumfă- 
tori, şi mai ușori, oameni cu rigla construiți la trup 
şi suflet — leit rîzînd, ce vor veni! 

O, oaspeţi ai mei; de vază, aţi auzit vorbindu-se 
despre copiii mei? Nu vi s-a spus c-au şi-pornit la 
drum, să mă găsească? ” 

Vorbiţi-mi de grădini, de Insulel Fericite, de rasa 
mea cea nouă și frumoasă — de ce nu-mi 'spuneţi 
de acestea? | 

Darul pe care-l cer iubirii voastre pentru mine, e 
să-mi vorbiţi despre copiii mei. Căci pentru ei sint 
eu bogat. Și pentru ei, sărac. . 

Ce nu am dat şi ce n-aş da, să am acest lucru 
mărunt, să am copii, să am lăstărișul viu, de arbori 
care să trăiască din voința mea şi din speranța mea 
înaltă !- E 

Aşa grăit-a Zarathustra, dar dintr-o dată își opri 
discursul, căci îl cuprinse dorul și-o astfel de sim- 
fire îi închise ochii şi-i luă glasul. Iar oaspeţii tăcură 
şi ei, rămînind nemişcaţi, încremeniţi, toţi, în afară 
de Profet, care dădea din miini fără-ncetare şi se 
smucea în toate felurile, P 

CINA dă 


Și în acel moment Profetul puse capăt saluturilor 
pe card Zarathustra le schimba cu musafirii săi, veni 
naintea tuturor, ca unul ce n-are vreme de pierdut, 
îl luă” pe Zarathustra de „mină și strigă: „Dar bine, 
Zarathustra, tu singur ai zis-o că din două lucruri 
unul este mai trebujtor ca celălalt; ei bine, există 
un lucru, care mi-e mai trebuitor ca orice pe această 
lume, 

Şi à propos de asta: nu m-ai invitat la un ospăț? 
Priveşte: toți am făcut drum lung. Doar nu vrei să 
ne saturi cu discursuri! 

Şi prea mult aţi vorbit cu toții de pericolul de a 
muri înăbușiţi, ori înecaţi, ori îngheţaţi, ori într-altfel]. 
Nici unul, dintre voi nu s-a gindit la răul de care 
sufăr eu, și care-i foamea.“ 

Astfel vorbi Profetul, iar animalele lui Zarathustra, 
auzindu-l, fugiră îngrozite, căci își dădură seama că 
tot ce căraseră de-a lungul zilei, nu ajungea să-i 
umple stomacul acestuia, Profetului. 

— Fără să vă mai spus de setea mea, continuă 
Profetul. Că deşi aud un clipocit de apă ce seamănă 
discursului înțelepciunii, neostenit, bogat, eu vreau 
ce vor şi ei — vreău vin! 

Nu-i toată lumea ca Zarathustra, să bea doar apă, 
de la naștere. Apa nimic nunseamnă pentru cei. 
rebegiţi şi osteniți. Nouă ne trebuiește vin. Doar: 
vinul vindecă și- -ți dă o sănătate veselă. 

Şi, cum Profetul cerea vin, Regele: din stinga, 
taciturnul, vorbi şi el: „Cit despre vin, noi ne-am 
gindit la asta, fratele meu, Regele din. dreapta, şi 
cu mine. Cu. vin am încărcat asinul. Nu ne lipseşte 
decit pîinea.“ 

— „Piine? răspunse Zarathustra rizind, exact 
hrană de schivnici. Dar omul nu trăieşte doar cu 
piine, ci. şi cu carne zemoasă, de miel, ca mieii 
aceștia doi. 

Tăiaţi-i grabnic și pregătiţi-i gustos, cu salvie — 
mie așa îmi plac. Și nu lipsesc nici rădăcini, nici 
“fructe, ca să le placă și mincăcioşilor, şi:celor nemin- 
căcioşi. Nemaivorbind c-avem și nuci, și alte bună: 
tăţi. 

Vom face, deci, un bun ospăț. Dar cei care cu 
mine vor să mănince, să-și bage toți mina în aluat, 
chiar, și voi, Regii. La Zarathustra, pînă şi Regii 
sint bucătari!“ 

Propunerea le plăcu tuturor, în afară de Cerșetorul 
voluntar, care protestă în contra cărnii, vinului şi 
mirodeniilor. 3 

„La ascultați la mincăciosul Zarathustra ! zise, glu- 
mind. Pentru asemenea ospețe stă el-in peşteri și 
în munţi? 

Acum pricep ce ne-a-nvăţat odinioară, cind zicea: 
„Să fie lăudată mărunta sărăcie! Şi de ce vroia să-i 
omoare 'pe cerşetori!“ 

— Nu te supăra, îi zise Zarathustra, ci fă ca mine, 
adică ţine-ţi obiceiurile tale, scumpul meu: macină 
boabe, bea apă, laudă felul tău de-a te hrăni, dacă 
aceasta îţi aduce bucurie. 

Eu nu fac: legi decit pentru ai mei, eu nu-s o lege 
pentru toţi. Dar cei care-s de felul meu, trebuie să 
aibă oasele tari şi-un mers ușor. 

Şi totdeauna să fie pregătiţi pentru festinuri şi 
pentru luptă — nici melancolici, nici visători de 
visuri zadarnice, ci gata la greul] cel mai mare ca la 
o sărbătoare, nevătămaţi şi sănătoși. 

Tot ce-i mai bun, ne aparţine mie şi alor mei. 
Dacă nu ni se dă, luăm: miîncarea cea mai bună, 

cerul cel mai curat, gindurile cele mai tari, femeile 
cele „mai frumoase. 

Aşa brăit-a Zarathustra, iar Regele TA dreapta 
răspunse: „Ciudat! S-au auzit vreodată” vorbe mai 
cu temei, din gura unui înțelept? 

Ceea ce este cel mai ciudat la „un înţelept, este să 
fie rezonabil, iar nu ca un asin.‘ 

Așa zise Regele din dreapta, uimit. lar asinul 
însoţi aceste vorbe cu un D—A nemulțumit. Ci 
totuşi, era doar începutul lungului ospăț, pe care 
cronicile îl numesc Cina. Iar la ‘ospăț n-a” fost vorba 
de altceva, decit de Omul superior. 


. 


i DESPRE OMUL SUPERIOR 
1 


Întiia dată cind m-am dus la oameni, făcut-am 
prostia pe care-o fac toți singuraticii, marea prostie 
de a mă opri în piața publică. ` 

Vorbindu-le tuturor, eu nimănuia nu-i vorbeam. 
lar seara, avui însoțitori hoituri și măscărici. Puțin 
a trebuit, să nu devin și eu un hoit. 


În dimineaţa următoare, văzut-am strălucindu-mi 
o nouă încredințare şi-am învăţat a zice: ce-mi pasă 
mie de piaţa publică, de gloată, de zgomotul de bilci, 


ori de urechile prea lungi, pe care le are gloata! 

Oameni superiori, învăţăţi de la mine adevărul: 
în piaţă, nimeni nu crede în oamenii superiori. Dacă 
vreţi să vorbiţi în piața publică, treaba voastră, dar 
gloata își va face semn cu ochiul, „aicind: „Cu toți 
sintem egali“. 

„Oameni superiori? zice gloata, făcînd cu ochiul, 
nici nu există oameni superiori, cu toţii sintem 
egali! Omul nu-i decît om, cu toţii sintem egali în 
faţa lui Dumnezeu.“ 


În faţa lui Dumnezeu! Dar Dumnezeu e mort! 
Iar noi refuzăm să fim egali în faţa gloatei. Oameni 
superiori, ţineţi-vă departe de piaţa publică | 


2 


În faţa lui Dumnezeu! Dar Dumnezeu e mort! 
Oameni superiori, acel Dumnezeu era cea mai mare 
primejdie a voastră. 

De cind e-n groapă Dumnezeu, ați înviat voi. 
Și va veni strălucitoare marea Amiază, căruia Omul 
îi e stăpinul, Omul superior. 

Mă înţelegeţi ce vă spun, o, frații mei? Sinteţi 
înspăimintați, vi-i inima-n viltoare? Vedeţi cum se 
deschide hăul? Îl auziţi pe cîinele de la intrarea 


iadului, lătrind?' 

Haide, curaj, Oameni superioril Acum va naște 
muntele Viitorul omenirii! Dumnezeu este mort. 
Dar noi, noi vrem acuma să trăiască Supraomul! 


3 


Cei mai grijulii întreabă astăzi: cum să-l păstrăm 
pe om? Dar Zarathustra este întiiul şi singurul care 
întreabă: cum să-l depășim pe om? 

De Supraom mi-e grija. E prima şi singura mea 
grijă, de el mă-ngrijorez și nu de om, nici de aproa- 

pele, nici de cel sărman, şi nici de suferind, şi nici 
de cel mai bun. 

O, fraţii mei, ceea ce pot iubi la om, este că-i în 
același timp tranziţie şi pierdere de sine. Și voi aveţi 
în voi destule lucruri care-mi inspiră tandreţe şi 
speranţă. f 

Aţi fost disprețuitori, Oameni superiori, şi asta-mi 
dă speranță. Cei mai dispreţuitori sînt, în același 
timp, cei mai respectuoși. 

Aţi disperat: acesta-i demn de respect. Că nu ați 
învățat să vă resemnaţi și-aţi ignorat prudenţele 
meschine. 

Acuma oamenii mărunți sînt stăpinii, toți predică 
resemnarea, acomodarea, munca şi prudenţa, şi ocro- 
tirile şi toată acea et caetera a măruntelor virtuți. 


Oamenii efeminaţi, copiii de sclave şi mai ales 
de populaţie amestecată, toți aceștia. vor astăzi să 
ia în miini soarta omenească — o, scîrbă, scirbă, 
scirbă! - 

lată-i pe cei ce caută și cercetează neosteniți cum 
să-l păstrăm pe om vreme mai lungă, și cel mai bine 
şi mai plăcut. În acest fel ei sînt stăpinii orei. 

Dar trebui-vor umiliţi acești stăpini ai orei, acești 
oameni mărunți, o, frații mei! Ei sint, pentru Supra- 
om, cea mai mare primejdie. 

Treceţi, vă rog, oameni superiori peste aceste 
virtuţi, peste aceste îndrăzneli, scrupule precum 
firele de nisip, peste aceste furnicare de furnici, 
peste această sărmană mulțumire de sine, peste 
această fericire-a celor mulţi! 

Mai bine să disperaţi, decît să vă lăsați înfrînţi. 
Eu, în realitate vă iubesc, Oameni superiori, că nu 

ştiţi să trăiţi în vremurile de acum. Tocmai de-aceea 
sînteţi cei care trăiesc mai bine. 


4 


Sinteţi voi curajoşi, o, fraţii mei? Sinteţi îndrăz- 
neţi ? Nu de-un curaj în faţa martorilor, ci de unul 
cînd sinteţi singuri, cînd sînteţi precum vulturul, 
ce-l are martor doar pe Dumnezeu. 

Sufletele reci, corciturile, orbii, beţivii, nu au 
ceea ce eu numesc curaj. Cel care are curaj, este cel 
căruia îi este frică, dar înșeală frica, cel care vede 
abisul şi se mindreşte că îl vede. 

Oricine vede abisul, dar cu un ochi de vultur, 
oricine prinde abisul, dar cu ghiare de vultur, acela 
are curaj. 

„Omul e rău“ — aceasta mi-au zis, spre a mă con- 
sola, cei mai vestiți înţelepţi. Ah, cum nu .este şi 
astăzi adevărat | Căci pentru om, răul e cel mai bun 
dătător de energie. 

Ci trebuie ca omul să fie și bun, și rău în acelaşi 
timp: aceasta mi-e învăţătura mea. Cel mai mare rău 
este indispensabil, spre binele Supraomului. 

Bun, predicatorul umililor, c-a suferit și a luat 
asupră-şi păcatele oamenilor. Dar mie, păcatul îmi 
este bucurie şi întăritor. 

Cuvintele acestea nu-s pentru toate urechile. Nici 
pentru toate gurile. E vorba, aici, de lucruri gingașe 
şi depărtate, și nu-i nimic ce ar putea să cadă sub 


copitel| 


323 


6 


Oameni superiori, credeţi voi, oare, că sînt aici 
spre-a îndrepta ce voi făcut-aţi rău? 

Sau pentru-a pregăti culcuş mai moale durerilor 
pe care le aveți? Sau să v-arăt căi mai bune vouă, 
neliniştiţilor, rătăcitorilor, şi rătăciților pe munte? 

Nu, nu, nu! De trei ori, nu! Un număr tot mai 
mare dintre voi va fi să piară, căci trebuie ca viața 
să fie mai aspră, mai de ne-ndurat. Numai astfel, 
numai astfel va creşte Omul și va atinge culmile 
unde loveşte şi sfărimă fulgerul: atit de sus el va 
ajunge, că întilni-va fulgerul. 

Gindirea și dorința mea se leagă de un mic număr 
dintre voi, de lucruri depărtate şi durabile. Ce-mi 
pasă mie de mihnirea voastră măruntă, scurtă şi de 
multe feluri ? 

Eu cred că voi nu suferiţi destul. Căci suferiţi de 
voi înşivă, iar nu de omul așa cum este el. Dacă m-aţi 
contrazice, aţi minți. Nici unul dintre voi nu suferă 
de ceea ce sufăr eu. 

Nu e de-ajuns să faci fulgerul nevătămător. Nu 
caut să-l aþat, vreau să-l învăţ cum să lucreze pentru 
mine. 

De multă vreme, înțelepciunea mă adună ca pe 
un nor, tot mai tăcut și-ntunecat. Aşa face oricare 
inţelepciune, care va naşte într-o zi un fulger. 

Eu nu vreau să fiu o lumină pentru oamenii de 
astăzi şi nici să fiu luat de ei drept o lumină. Lor 
— vroiesc să le iau vederea! Fulger al înțelepciunii 
mele, pătrunde-le în ochil 

Feriți-vă de a dori ceea ce puterea vi-o întrece. 
Există o falsitate bolnăvicioasă, la cei care voiesc 
peste puterea lor. 

Mai ales dacă vor lucruri mari. Căci trezesc îndo- 
iala față de lucrurile mari, aceşti falsificatori vicleni, 
acești comedianţi subtili, pînă în ziua în care se 
travestesc chiar față de ei înşişi, ei, care nu privesc 
sincer, care-şi au trunchiul viermănos dar dat cu 
lustru, care se înveșmintă în vorbe mari și au vir- 
tuți doar de paradă, care-şi au operele drese Şi zor- 
năitoare | 

Păziţi-vă pe voi, oameni superiori! Nimic nu mi 
se pare astăzi mai preţios, nici mai rar lucru, decit 
cinstea. 


Nu-i astăzi vremea gloatei? Or, gloata nu ştie ce-i 
„nare şi ce-i mic, ce este cinstit, ce este drept — ea-i 
şmecheră cu nevinovăție şi minte totdeauna. 

Și mai ales, băgaţi de seamă, Oameni superiori 
oameni cutezători, inimi cutezătoare şi cinstite! 
Ascundeţi-vă gindurile. Căci azi e vremea gloatei. 

Ceea ce gloata s-a învățat st creadă, negindind, 
cum s-ar putea distruge cu gindire? 

Cu fapte convingi doar semenii-n piaţa publică, 
dar gloata se-ndoieşte. 

Şi, dacă uneori triumfă adevărul, intrebaţi- vă, 
neîncrezători pe drept: care greșală mare! l-o fi făcut 
izbinditor ? 


Să vă feriți şi de savanți! Aceştia vă urăsc: ca 
“unii care nu produc nimic. Au ochii reci, privirea 

seacă, și toate păsările pentru « ei sint ca şi cum n-ar 
avea' pene. 

Cite unii se laudă că ei nu mint. Dar trebuie văzut 
dacă nu, neputinţa de a minţi, înseamnă pentru ei 
iubire de advăr. Nu vă încredeţi în aceştia | 

S-ar putea ca tocmai lipsa înflăcărării, să le fie 
luciditate în Cunoaştere. Dar eu nu cred în spiritele 
reci. Cine nu știe să mintă, nu știe nici ce-i adevărul. 


10 


Vreţi să urcați? Slujiţi-vă de propriile picioare. Nu 
vă lăsaţi purtați spre înălțimi. Să nu urcați călare pe 
spinarea şi pe capul altora. 

Cum, ai urcat călare? Cu calul tău? Într-astfel 
galopezi spre ţintă? Bine, prietene! Doar că pe cal, 
cu tine, piciorul tău înseamnă că-i neputincios. 

Cind vei ajunge la țintă ce ţi-ai pus-o, cind coborî- 
vei de pe cal, exact pe culmea ta, atunci te vei po- 
ticni,o , Omule superior! 

O, creatori, Oameni superiori, nimeni nu-şi poartă 
în sine decit proprii săi copii. 

Nu vă lăsaţi convinşi, îndoctrinați ! Cine este aproa- 
pele vostru? Chiar făcînd ceva „pentru aproapele“, 
nu pentru el creaţi. : 

Uitaţi-l, deci pe acest „pentru“, o, creatori! Vir- 
tutea voastră cere să nu faceţi nimic „pentru“, „din. 
cauză că“, sau „pentru că“. Trebuie să vă înfundaţi 
urechile, la aste mici cuvinte mincinoase. 

Să faci ceva „pentru aproapele“, este o virtute de 
oameni mărunți, de oameni care gindesc: „Cine 

se-aseamănă, se-adună“ şi „o mină o spală pe cea- 
laltă“. Ceilalţi, n-au drept la egoismul vostru, nici 
forţă, ca să aibă un astfel de egoism. 

În egoismul vostru, o, creatori, intră prudenţa şi 
prevederea femeii care va fi mamă. Ceea ce nimeni 
încă n-a văzut, adică rodul vostru, iată ce trebuie 
să protejaţi şi să cruțaţi, şi să hrăniţi, cu toată iubi- 
rea voastră. 

Unde-i iubirea voastră, vreau să spun în copilul 
vostru, acolo vi-i întreaga virtute. Opera voastră, 
voința voastră, iată ce este pentru voi „aproapele“. 
Nu vă lăsaţi prinși de nici o falsă valoare. 

O, creatori, Oameni superiori, oricine stă să nască, 
e bolnav. Oricine nâște, e impur. 

Întrebaţi femeile: nimeni nu naşte din plăcere. 
Durerea este aceea care face să cotcodăcească găinile 
şi poeţii. 

O, creatori, există-n voi destulă impuritate. 
Fiindcă trebuit-a să naşteţi, să fiți mame. 

Cu un copil care se naște, o; cîte impurități mai 
vin pe lume! Feriţi-vă! lar cel ce a născut, să-și 
spele sufletul, și să şi-l curățească! 

Să nu fiți virtuoşi peste puterile voastre. Și să nu 
cereţi de la voi înşivă nimic din de-ar întrece apa- 
rența. i 

Mergeţi pe urma virtuţilor părinţilor voştri. Cum 
aţi putea urca mai sus, dacă voinţa părinților nu se 
înalță cu voi deodată? 


f 327 


Cel care vrea să fie precursor, să aibă grijă, să nu 
fie un epigon. Căci unde au păcătuit părinţii voştri, 
nu veţi putea să deveniți voi sfinți. 

Cel ai cărui părinţi au iubit femeile, vinurile tari 
şi vinătoarea de mistreți, cum ar putea să-și ceară 
sieşi castitatea? 

Ar fi o nebunie! Mi-ar fi destul să-l ştiu bărbatul 
pentru una, două, ori chiar trei femei. 

Și dacă acela ar întemeia mănăstiri şi le-ar fi scris 
deasupra intrărilor: „Drumul sfințeniei“, iarăși aş 
zice: la ce bun? Încă o nouă nebunie! 

Cum, şi-a clădit pentru el însuşi o închisoare, 
un azil? Ferice de el, dar eu nu cred! 


Ceea ce creşte în singurătate, este ce poartă fie- 
care: creşte şi fiara dinlăuntrul său. De-aceea pe mulţi 
nu-i sfătuiesc să stea-n singurătate. 

Fost-a pină acum ceva mai mirşav pe pămînt, 
ca sfinţii din pustiuri? Nu numai diavolul se dezlăn- 
țuia în jurul lor, dar şi porcul. 

Temători, ruşinoși, nefireşti, asemenea cu tigrul 
ce nu s-a năpustit la vreme, aşa v-am văzut că vă 
daţi de-o parte, Oameni superiori! Voi v-aţi zădăr- 
nicit lovitura voastră. p 

Dar ce contează, o, jucători la zaruri! Că nu știți 
încă să jucaţi și să glumiți precum ar trebui. Oare 
nu sintem tot timpul la o mare masă de joc și de 
distracții? ` 

Dacă n-aţi reușit o lovitură, oare de asta sînteți 
neîmpliniți? Și dacă sinteți voi neîmpliniți, e, oare, 
omul un neîmplinit? Iar dacă omul este un neim- 
plinit, ei bine, curaj și înainte! 

Cu cit mai rar este un lucru-în esenţa sa, cu-atit 
mai rar el reuşeşte. Oameni superiori, voi, toţi -care 
sinteţi aici, nu siînteţi, oare, cu toţii, mai mult sau 
mai puţin, niște rataţi? 

Dar ce contează! Cite căi încă nu rămin deschise | 
Învăţaţi de voi înşivă să rideți, cum trebuie să învă- 
țați să rideţi! 

E de mirare să fiți nişte rataţi voi, care sinteți 
zdrobiţi pe jumătate? Ceea ce se grăbeşte’ prin voi 
şi vă grăbeşte, nu-i omul viitorului? 

Ceea ce omul are mai îndepărtat, mai în adincul 
său, şi mai ceresc de nalt și de puternic,— toate 
acestea spumegă şi clocotesc în oala voastră! 

E de mirare că atitea oale se fac cioburi? Învă- 
ţaţi de voi înșivă să rideţi, cum vă stă bine să rîdeți. 
Oameni superiori, cîte căi încă vă rămîn deschise! 

Și, la drept vorbind, cîte lucruri deja au reușit! 
Cit de bogat este pămintul în feluritele-i perfec- 
ţiuni, în.reușitele-i prea fericite! 

Înconjuraţi-vă de felurite lucruri bune și perfecte, 
Oameni superiori! Împlinirea lor aurită, vindecă 
inima. Ceea ce este perfect, te-nvaţă să ai speranţă. 


16 3 
1 

Care a fost pînă acuma pe pămint cel mai mare 
dintre păcate? Nu acela de a fi zis „Nefericiți cei 
care rid“? e 

N-a găsit, oare, nici un motiv să rîdă, pe pămint, 
cel care-a zis această vorbă? De n-a găsit, înseamnă 
că n-a știut să caute. Căci pînă şi-un copil găseşte 
astfel de motive. 

Ori i-a lipsit iubirea — altminteri, ne-ar fi iubit 
pe noi, cei care ridem. Ci ne-a urit, bătindu-şi joc de 
noi, 'și ne-a promis doar plinsuri şi scrişnirea dinţilor. 

Dar oare trebuie să blestemi ceea ce nu iubeşti? 
E de prost gust, cred eu, să faci așa. Dar tocmai așa 
făcu acel neiertător. Căci îl născuse gloata. 

El însuși n-a ştiut iubi prea tare, de nu — s-ar fi 
supărat că nu a fost destul iubit. Ceea ce orice mare 
iubire cere, este de-a fi mai mult iubit. 

Feriţi-vă de astfel de intransigenţi, că-s o sărmană 
rasă bolnavă, un soi plebeic: privesc cu răutate 
viaţa, şi nu privesc pămîntul cu ochi-buni. 

Feriţi-vă de toți intransigenţii! Au pasul greu și 
inima împovărată. Cum, dar, să li se pară ușor 
pămîntul ? i 


17 E 

Lucrurile bune ajung la țintă pe ocolite. Ele se 
zbirlesc, ca nişte pisici, torc ca pisicile-nlăuntrul lor, 
simțind că fericirea se apropie de ele. Dar toate lucru- 
rile care sint bune, rîd. 

După mers ştii dacă e cineva pe drumul bun: 
priviți-mă, cum merg! Iar cind te-apropii de țintă, 
să dănțuieşti! 

Iată, nu m-am făcut statuie, nici n-am încremenit, 
nu m-am pietrificat, n-am devenit coloană: îmi 
place să alerg. 

Şi, cu toate că pe pămint sint atitea mlaștini și-i 
o tristețe atit de groasă, cînd pașul ţi-e uşor străbaţi 
chiar şi mocirla, şi peste ea dansezi ca pe-o oglindă. 

Sus inimile, frații mei, şi mai sus încă! Și nu uitaţi 
picioarele | Săltaţi piciorul, buni dansatori, mai mult, 
țineţi-vă cu dinadinsul bine! 

Această coroană, a acelui care ride, ghirlanda de 
trandafiri, mi-am aşezat-o pe creștet: eu însumi am 
proclamat că rîsul este sfint. N-am întîlnit în vremile 
de-acum un altul care să fie atit de tare, să facă acest 
lucru. 

Eu, Zarathustra, dansatorul, eu, Zarathustra cel 
uşor, cel care dă din aripi gata să-şi ia zborul, com- 
plice cu toate păsările, vioi şi vesel, într-o fericire 
fără griji, prieten al salturilor și-al săriturilor, eu, 
Zarathustra, eu, profetul care profetic ride, nici 
nerăbdător, nici iertător, eu însumi mi-am așezat 
pe creştet această coroană. 

Sus inimile, fraţii mei, sus și mai sus încă! Și 
mai ales să nu uitaţi picioarele! Săltaţi piciorul, 
buni dansatori și, ceea ce-ar fi mai bine, țineți-vă 
în creştet. 

Chiar şi în fericire există șontorogi, greoi de la 
născarea lor. Ei fac eforturi curioase, ca nişte ele- 
fanţi care-ar şedea cu creștetul în jos. 

Dar mai bine să fii nebun de fericire, decit de 
nefericire, mai bine să dansezi, chiar şi greoi, decît 
să mergi numai cu pasul şchiopătind. Învăţaţi, deci, 
ce mă învaţă înţelepciunea mea: și cel mai rău din 
lucruri, are cel puţin două părţi bune. 

Căci cel mai rău din lucruri, are două picioare, cu 
care să joace: învățați, Oameni superiori, să vă 
ţineţi pe picioarele voastre! 

Uitaţi, dar, vasele melancoliei și tristețea, care este. 
a gloateil O, cît de trişti îmi par bufonii gloateil 
lar prezentul aparţine gloateil 

Imitaţi vintul, care-și ia zborul din crăpăturile de 
munți. El vrea să joace, în sunetul fluierului său, iar 
mările îi freamătă şi i se rostogolesc sub pași. 

Lăudat fie spiritul ce aripi dă asinului și mulge 
leoaicele, bunul înger ce vine ca un uragan suflind 
peste prezent şi peste gloată, = 

dușman al ciulinilor și-al celor care taie firu-n 
patru, al frunzelor moarte şi-al ierbilor uscate, lău- 
dat fie uraganul sălbatic, dar bun și liber, ce dan- 
sează peste mlaștini şi melancolii, și peste cimpuri, 

duşmanul ofticoşilor plebeici şi-al tuturor lucru- 
rilor triste și prost născute, lăudat fie acest spirit al 
tuturor spiritelor libere, uraganul ce ride și suflă 
colb în ochii pesimiştilor şi-al purulenţilor | 

Cel mai mare defect- al vostru, Oameni superiori, 
este că nu ştiţi să dansaţi cum trebuie: adică din- 
colo de voi înşivă. Ce contează că nu aţi reuși! 

Cite căi vă rămîn încă deschise! Învăţaţi, deci, să 
rîdeți mai dincolo de voi! Sus inimile voastre, săl- 
taţi-le mai sus, şi mai sus încă! Și nu uitaţi de bunul 
ris ! 

Coroana asta, a aceluia ce ride, ghirlanda de tran- 
dafiri, vouă vi-o dau, o, frați! Am proclamat că risul 
este sfint: Oameni superiori, să învățați să rideţil 


CÎNTECUL MELANCOLIEI 
1 


Zarathustra ţinu aceste cuvîntări aproape de gura 
peșterii. La ultimele vorbe, se furişă dintre oaspeţi 
şi ieşi afară, să ia un pic de aer curat, 

„O, curate miresme care mă înconjurați, le spuse, 
o, liniște preafericită a acestor paragini! Unde mi-s 
oare, animalele? Șarpe și vulture, veniţi la mine!, 

Spuneţi-mi voi, dintre aceşti Oameni superiori: ar 
fi vreunul care să poarte miresme? O, miresme 
curate, din preajma mea! Știu, simt pînă la ce punct 
vă iubesc, dragi animale!“ 

Și Zarathustra repetă: „Vă iubesc, dragi animale 
Iar vulturul şi. şarpele,. auzindu-l, se strinseră mai 
lingă el, cu capetele înălțate, dar fără să-l privească. 
Stăteau astfel toţi trei, fără să spună un cuvint, 
sorbind aerul curat. Căci aerul era mai bun afară, 
decit în jurul 'acelor Oameni superiori. 


1“ 


i 2 


Dar numai ce ieşise Zarathustra din peşteră, că 
Vrăjitorul bătrin se “ridică, privi în jurul său şi zise: 
„EL a ieşit 

şi voie am şi eu, Garii superiori, să vă zgîndăr 
vanitatea numindu-vă cu acest nume linguşitor, căci 
şi pe mine m-a atins spiritul rău, al imposturii și al 
vrăjitoriei, demonul melancolic, 

duşmanul de moarte al lui Zarathustra — dar să-l 
iertăm pentru aceasta — el vrea să vă arate citeva 
lucruri vrăjitorești, la rîndul său. Lupt zadarnic 
împotriva lui. ' l 

Voi toți, orice nume de cinste ați purta, că vă ziceți 
„Spirite libere“, sau „veridice“, Į sau „ispășitori ai 
spiritului“, sau „eliberaţi“, sau sinsoţitori . ai marei 
dorințe“ 

voi toţi, care ca mine suferiți de marea scirdă, voi, 
pentru care Dumnezeu cel vechi e mort, şi care. 
n-aveţi încă un nou Dumnezeu ca să-l culcaţi în 

leagăn și-n scutece, pe voi toți duhul meu cel rău 
și diavolul de dinlăuntrul meu să ştiţi că vă iubește! 

Eu vă cunosc şi îl cunosc, Oameni superiori, 
— cunosc de-asemeni pe-acest monstru pe care-l 
iubesc peste voința mea, pe Zarathustra. Adesea 
mi se pare că poartă mască de sfint, mi se pare că-n 
el ascunde duhul pe care-l port, pe acest diavol 
melancolic. Dacă-l iubesc pe Zarathustra, adesea 
mi se pare că-i din cauza tocmai a duhului am 
ce-l port. 

Ci iată-l asaltindu-mă şi subjugindu-mă aces spirit 
al melancoliei, acest demon al asfinţirii, că-n fapt 
vrea, o veţi vedea, Oameni superiori,— 

deschideţi ochii mari — vrea să s-arate gol în fața 
voastră — bărbat, femeie, nu știu încă, dar vine, 
mă subjugă, ah, ţineţi-vă treji cu simțurile voastre! 

Zgomotele zilei se sting, vine asfinţitul pentru 
toate lucrurile, chiar pentru cele mai bune. Ascultaţi 
şi vedeţi, Oameni superiori, ce fel de demon, bărbat 
e, ori femeie, acest spirit al melancoliei apusului.“ 

Astfel vorbind, bătrinul Vrăjitor privi maliţios 
în jurul său şi-ntinse mina după harfă. 


3 3 


În văzduhul ce-şi stinge lumina, 

cînd roua şi miresmele mingiietoare 

cad pe pămînt 

de nimenea ştiute — 

căci roua, ca tot ce e mingiietor, 

are- ncălțările ușoare — 

Îţi amintești, o, inimă-ntocată, 

de setea ce-o simţeai odinioară, 

de plinsul ceresc — de picăturile de rouă — 

cînd ostenită, hăituită gifiiai 

pe căile cu ierburi gălbenite, 

pe care razele de soare-n asfinţire 

te urmăreau printre copaci intunecaţi, 
razele orbitoare, de soare răuvoitor? 


Iubita adevărului tu, inimă? Şi-au ris de tine! 
Nu! Tu eşti doar poet, 

eşti animalul viclean şi lacom, şi cățărător, 
silit să minţi, știind, vroind, 

şi mereu de pradă dornic, 

sub măştile multicolore, 

față de tine chiar, ascunsă, 

tu ţie însăți pradă. 

Iubita adevărului? 

Nu, tu ești doar nebuna, doar Poetul! 
Rodnică în vorbe cu două înţelesuri, 

urlînd cuvinte pestrițe sub masca de nebună, 
trecind poduri de vorbe mincinoase, 

cu false curcubeie 

între păminturi false 

şi ceruri false, 

zburînd şi rătăcind la întîmplare. 

Nu! Tu eşti doar nebună! Doar Poet! 


Iubita adevărului? Astfel — 

nici taciturnă, nici rigidă, 

nici rece, ori netedă 

precum ar fi statuia vreunui zeu, 
nici înălțată la intrarea-n temple 

ca să veghezi intrarea vreunui zeul 
Nu! Tu ești duşmana statuilor de adevăruri, 
mai bine-simţindu-te-n pustiuri ca în temple, 
ca o pisică îndărătnicită 

sărind pe toate ferestrele, 

înlăuntrul tuturor întimplărilor, 


335 


amirosind prin toate pădurile .virgine 

de pofte şi dorinţe. 

Prin toate pădurile virgine 

fugit-ai printre jivine felurite 

şi, sănătoasă, ai fost văzută alergind 

frumoasă ca păcatul, 

cu buze tremurinde 

şi fericită că-ţi rizi de toate drăceşte, dornică 
de singe 

una cu prada ta făcindu-te, sau cățărindu-te cu ea, 

sau, precum vulturul ce multă vreme privește fix 

priveşte în abisuri, 

(abisurile sale) — 

"0, cum i se-adincesc privirile în jos, 

rotindu-se în profunzime 

mai în adînc, mai în adînc! — 

apoi de-odată, drept, 

în ţișnet brusc 

se repede peste. miei, 

înfigind ghiara, flăminzit, 

lacom de carnea mieilor, 

dușman al unor suflete de miei, 

turbind contra oricui e ca un miel, 

contra oricui are priviri de miel şi lină cîrlionţată, 

şi-acea blindeţe linatecă, de miei... 

Astfel, 

asemeni vulturului, ori panterei, 

sînt dorinţele Poetului, 

sînt dorințele tale, 

o, nebună inimă, ca un Poet! 


Cind tu veziğomul, 

de-i zeu, ori miel, ce mai contează, 

„să sfirteci bucățele pe Dumnezeul din om, 
“şi-aidoma pe mielul din om, 

să rizi, fiindcă sfirteci, 

aceasta ţi-e, aceasta ţi-e plăcereă, 
aceasta-i fericirea ta de vultur şi panteră, 
o fericire de poet şi de nebun! 


În aerul în care se stinge limpezimea, 
cînd verdea seceră a lunii ` 

pe zări de purpură 

alunecă cu gelozie, 

ea, duşmana zilei, 

secerind, pas cu pas 

inlănţuiri de trandafiri 

pînă la pieirea lor 

și la răsturnarea lor în negura de noapte, 
astfel şi eu, astfel şi eu căzut-am, 
din cauza nebuniei mele pentru adevăr, 
din arzătoarea-mi dorință pentru zi, 
prea plin de zi, bolnav de limpezime, 
căzut-am în străfunduri, în asfinţit, în umbră, 
ars şi-nsetat, nevrind altce 

decit un singur adevăr! 

Îţi amintești, îţi aminteşti, inimă arzătoare, 
cit îţi era de sete? 

Sătul! Trebuie să fiu gonit 

de orice adevăr: 

să fiu numai nebun, 

numai poet! 


DESPRE ȘTIINȚĂ 


Astfel cinta Vrăjitorul. Și toate păsările ce se 
aflau acolo adunate, de bunăvoie se lăsară în mrejele 


plăcerii melancoliei. Numai Spiritul scrupulos nu se 
lăsase, ci cu putere îi smulse harfa Vrăjitorului, 
strigind: „Vreau âerl Să intre aerul curat! Să vină 

Zarathustra! Îngreunezi şi otrăveşti aerul peșterii 
acesteia, bătrine Vrăjitor perfid! 

Perfind fiind, subtil fiind, ne sugerezi dorinţe și 
desişuri neştiute. Vai nouă, cînd cei asemeni ţie vor- 
besc de adevăr și zic că sînt ai adevărului! . 

Vai, spiritelor libere ce au încredere în vrăjitori 
de spița ta! Fiindcă sînt libere, ,se-ncred. lar tu 
le-ndoctrinezi, le faci să intre la-nchisoare. 

Bătrine demon al melancoliei, plingerea ta-i un 
fel de fluier de prins păsări, ce le imită, şi te asemeni 
celor care, cintînd laude castităţii, împing, în taină, 
la păcat. e 

Astfel vorbi Spiritul scrupulos. Însă bătrinul Vră- 
jitor, privind în jur, se bucura de izbînda sa şi 
inghițea cu ușurință cele auzite. „Taci, zise el cu 
jumătate glasul, unui bun cîntec, îi trebuie un bun 
ecou. După cintări frumoase, trepuie o vreme de 
tăcere. 

E ceea ce fac toți Oamenii superiori. Dar tu n-ai 
înţeles prea mare lucru din cîntarea mea. N-ai simț 
pentru vrăjitorie.“ 

“Mă lingușeşti, răspunse Scrupulosul, zicindu-m: 
astfel şi făcindu-mă deosebit de toţi ceilalți. Fie cum 
zici. Hei, voi, de colo! Ce văd? Aveţi din nou pri- 
viri de destrinare ! 

Suflete libere, unde vi-i libertatea? V-asemuiţi, 
îmi pare, cu cei ce au privit mult timp femei goale 
şi vicioase dansind, iar sufletele voastre au început 
şi ele să danseze. 

Voi, Oamenii superiori, aveţi mai mult ca mine 
ceea ce Vrăjitorul numește răul spirit al imposturii 
şi magiei — e sigur că nu sintem la fel. 

Am discutat și am gindit împreună destul, mai 
înainte de întoarcerea lui Zarathustra la peşteră, ca 
să-mi dau seama că nu sîntem la fel. 

Chiar şi ceea ce eu și voi căutăm pe-aceste înăl- 
țimi, e diferit. Eu caut mai: multă certitudine, de 
aceea l-am căutat pe Zarathustra, căci el este acela 
ce din toate dă la iveală partea cea mai puternică, 
vrerea cea mai puternică, 

în vremurile acestea, în care totul şovăie, în care 
tremură întreg pămintul. Dar, după cum văd că mă 
priviţi, îmi vine să cred că aţi venit să căutaţi mai 
multă incertitudine. * 

Mai multă primejdie, mai mult tremur, mai mult 
cutremur de pămint. Și mi se pare, iertați-mi bănu- 
iala, Oameni superiori, 

mi se pare c-aţi vrea să duceţi cea mai rea viață, 
cea mai primejdioasă, care mă face să-mi fie mare 
frică, viață de. animale sălbatice. Visaţi doar peş- 
teri, munţi, prăpastii, şi labirinturi de: prăpastii. 

Și cei care vă plac, nu-s călăuzele, care v-ar scoate 
la liman, ci cei care v-ar duce departe de orice drum, 
ghizii cei răi. Dar chiar dacă aveţi într-adevăr ase- 
menea dorințe, parcă tot nu v-aș 'crede. 

Frica-i un sentiment ereditar şi-adinc, la om..Frica 
explică totul, păcatul originar şi virtutea originară. - 
Virtutea mea-i născută din frică și se numeşte 
Știință. 

Frica ce-o au sălbăticiunile, s-a inculcat cel mai 
mult omului, frica tuturor animalelor, chiar a aceluia 
pe care omul îl mai poartă încă-n el și de care îi 
este teamă. Ceea ce Zarathustra numește bruta 
Lăuntrică. 

Această lungă, foarte veche frică, rafinată, spiri- 
tualizată, intelectualizată este, după cum mi se 
pare, ceea ce se numeşte Știință.“ 

Aşa vorbit-a Spiritul scrupulos, iar Zarathustra, 
ce tocmai revenise în peșteră şi auzise, sau ghicise 
ultima parte a celor spuse, zvirli spre Serupulos un 
pumn de trandafiri şi începu să ridă de-aceste „ade-. 

văruri“. „Ce, zise el, ce auzii? Ori tu, ori eu, unul din 
noi este nebun! lar „adevărul“ tău o să ţi-l pun, cit 
ai clipi, cu susu-n jos. 

Frica-i un lucru de excepţie la noi. Ci curajul şi 
spiritul de aventură, gustul pentru nesiguranţă, 
pentru isprăvi nemaivăzute, curajul, într-un cuvînt, 
îmi pare că rezumă toată pre-istoria omenirii. 

Animalelor celor mai sălbatice şi celor mai cura- 
joase li s-au luat toate virtuțile şi — astfel s-a făcut 
omul. 

Acest curaj, în fine rafinat, spiritualizat, intelec- 
tualizat acest curaj al omului cu aripi de vultur și cu 
prudența şarpelui, e ceea ce îmi pare că se numeşte 
astăzi ... 

— Zarathustra! strigară într-un glas toţi cei acolo 
adunaţi, rizind cu toţii. Părea că posomoreala care 
plutise între ei, se risipise. 

Vrăjitorul rise și zise: „Să ne fie de bine!“ Duhul 
cel rău mi l-am pierdut, 

dar nu v-am pus eu însumi în gardă, zicîndu-vă că 
e un impostor, un spirit al imposturii şi minciunii? 
Mai ales cînd se arată gol. Ce pot eu face, în contra 
vicleniilor de care este-nstare? Eu am făcut-o? Eu 
am făcut această lume? 

Haideţi, să ne regăsim iarăși voioşia! Și cu toate 
că Zarathustra e întăritat — uitaţi-vă la el, cum mă 
urăşte! — 

mai înainte de căderea nopţii mă va iubi din nou 
şi mă va lăuda, căci nu trăieşte fără-a face nebunii 
dintr-astea. 

El își iubește “dușmanii. Din ciţi văzut-am, nici 
unul nu practică această artă mai bine decit el. În 
schimb, el se răzbună pe prieteni.“ 

Așa vorbi bătrinul Vrăjitor. Oamenii superiori îl 
aprobară. lar Zarathustra dădu roată printre ei, 
stringindu-le mîinile cu maliție şi cu tandrețe, ca 


940 


şi cum-ar fi vrut să dreagă lucrurile şi ca şi cum le-ar 
fi cerut iertare. Dar, cum ajunse-n dreptul gurii peş- 
terii, fu iarăși prins de dorinţa de-a respira aer curat 
şi de-a-şi găsi animalele şi de-a se furișa afară. 


PRINTRE FIICELE DEȘERTULUI 
1 


Atunci Călătorul, care-și zicea Umbra lui Zara- 
thustra, îi zise: „Nu pleca! Rămii cu noi. De nu, 
vechea tristețe o să ne copleșească iarăşi. 

Deja bătrinul Vrăjitor ne-a desfătat cu ce este mai 
rău şi uite, acest Papă blajin, atit de credincios, are 
ochii scăldaţi în lacrimi şi-l poartă valurile melan- 
coliei. ` 

Regii se țin încă bine. Dintre noi toți, ei înţe- 
les-au lecția de azi. Dar, dacă ar fi singuri, fără mar- 
tori, pun rămăşag că ar începe iar în ei jocul cel rău, 

jocul de nori rătăcitori, de stări melancolice, de 
ceruri fără capăt, de nori întunecoşi, de vinturi care 
urlă ca de toamnă, 

jocul cel rău, al urletelpr noaștre, al ţipetelor 
noastre deznădăjduite. Rămii cu noi, o, Zarathustra ! 
Există destulă mizerie ascunsă-aici, care ar vrea să 
se facă auzită, destulă înserare, destui nori şi destul 
aer îmbicsit. 

Tu ne-ai dat hrana celor puternici, precepte vigu- 
roase. Nu-ngădui ca la sfîrşitul ospăţului să ne 
cuprindă iarăşi demonii laşităţii şi moliciunii. 

Numai tu ştii să faci în jurul tău o atmosferă 
tonică şi clară. Unde aş mai fi aflat pe pămînt un aer 


mai eurat decit aici, în peștera ta? 

Destule țări văzut-am, nările mele au învăţat să 
guste aerul şi să-şi dea seama, dar numai lingă tine 
simt plăcerea mare 

a unui — a unui — iartă-mi o veche. amintire, a unui 
cîntec de pahar, pe care l-am compus pe cînd eram 
printre Fiicele Deşertului. 

Numai la ele imai era aerul curat, luminos. și orien- 
tal. Acolo m-am simţit cel mai departe de-această 
bătrină şi noroasă Europă, ploioasă jşi melancolică. 

În acea vreme le iubeam pe Fiicele Orientului, 
iubeam azurul pe care nici norii, nici gîndurile nu-l 
intunecă. 

Nici nu vă vine să credeți, ce liniștite se-așezau, 
de cum sfirşeau cîte un dans — şedeau tăcute, dar 
„neîngindurate, ca nişte mici taine — nuci sparte 
numai în pustiu, şedeau ciudate și împestrițate, dar 
fără nori, enigme ce se lăsau a fi ghicite — şi pentru 
ele mi-am compus ăst psalm al meu de după Cină.“ 

Astfel vorbi Călătorul, sau Umbra şi mai nainte 
să-i răspundă cineva, luă harfa bătrinului Vrăjitor şi, 
stind, privi în jurul său cu linişte şi-nțelepciune, 
trăgind încet aerul pe nări, ca şi cum l-a fi judecat, 
ori ca și cum ar îi simţit un aer din ţinutri depărtate 
şi neștiute pîn-atunci. Apoi, scoțind oftare prelungă, 
începu să cînte: 


2 


> 


Pustiul se întinde, vai de acel ce are-n el pustiuril 


Ah, ce solemn, 

cît de solemn 

acest exod — 

de o solemnitate africană! 

Demn de un leu, de o maimuţă urlătoare, ori de 
un moralist 

— dar vouă nu vă place, 

preabune prietene 

la picioarele cărora 

îi este dat întiia oară - 

unui European să se aşeze, 

sub palmieri.— Sela! 


Într-adevăr, minune! 

Iată-mă, deci, şezînd 

aproape, şi totuşi-atita de departe de Pustiu! 
Nu devastat sînt, 

ci cuprins cu totul 

în oaza foarte mică. 

Cum chiar îşi deschisese gura, 

cum oaza, din rărunchi; căsca 

cu gura-i cea mai miresmată, 

căzut-am drept- în gura sa, 

pină-n adiîncul cel adinc, 

ca să mă aflu printre voi, 

desfătătoare prietene! — Sela! R 


Cinste chitului aceluia 

care-a știut să-și poarte: musafirul ! 
Vă daţi voi seama?la ce gindesc? 
Cinstire pintecului “său, dac-a fost 
cum: este-acesta — 

un preafrumos pîntec de oază,— 
dar mă îndoiesc! 

Eu vă mărturisesc că vin din Europa, 
iar Europa-i mai bănuitoare 

decît orice nevastă veştejită! 
Plătească-i Dumnezeu | 

Amin. 

Iată-mă, dar, în oaza asta, 

curmală de-aur, plină, dulce, care visează 
o gură tinără de fată 

şi mai ales dinţi: virginali — 

reci, albi şi muşcători; 

exact la ceea ce visează 

inimile tuturor rodiilor dornice.— Sela! 


Asemeni fructelor din Sud 

şi prea asemenea cu ele, 

ată-mă stind aci, cu voi, 
zburindu-mi gize imprejur, 

gize ce vin să m-amiroase. 

Cu mii dorințe și capricii 

mai felurite, mai nebune, 

iată- -mă-nconjurat de voi, 

pisici tăcute, visătoare, 

Dudu şi Suleika — 

voi, însfinzate, de-vreau să prind într-un cuvint 
multe impresii, 

(Să-mi ierte Dumnezeu 
păcatu-acesta contra limbii!) 

— iată-mă, deci, trăgind un aer delicios, 
de fapt văzduh de paradis, 

dungat cu aur, luminos, 

cel mai bun aer care-a fost vreodată 
venit din lună!. 

Fu intimplare, 

ori ispravă, 

cum povestesc poeţi de altădată. 

Ci eu mă îndoiesc şi totul 

preschimb în îndoială, căci eu vin 
din Europa, 

o Europă mai bănuitoare' 

decit oricare nevastă veştejită. 
Plătească-i Dumnezeu! 
Amin! 


Trăgind pe nări aerul curat, 

pe nările ca nişte cupe, 

fără de viitor, nici amintiri, 
privind la palmierul 

care precum o dansatoare 
se-apleacă, se leagănă pe şolduri 


— tot privindu-l îţi vine să faci la fel — 


asemeni unei dansatoare care, cred, 
rămas-a mult într-un picior, 
mai mult decit ar fi trebuit, 
uite că şi-a uitat de celălalt 
picior. 

lar eu l-am căutat zadarnic pe 
geamănul, 

cel dispărut — 

adică celălalt picior, 

în sfinta vecinătate 

a pliurilor preafrumoase, 


a lamelor de evantai, de aripi și paiete. 


De vreți să credeți, 
frumoase prietene-ale mele, 
eu zic că l-a pierdut, 

a dispărut 

pe totdeauna 

piciorul celălalt al său! 

Şi ce păcat, era frumos! 

Ori, poate l-a lăsat pe undeva, 
în tristă părăsire, singur cuc, 
poate că pradă teroarei 
vreunui leu feroce, poate 

o fi chiar ros şi ronțăit! 

Ce milă, vai, să fie-aşa ! — Sela! 

Nu plingeţi, o, vă rog nu plingeţi, 
voi, inimi blinde, 

©, nu plingeți, 

voi, inimi de curmale, sini cu lapte, 
mici inimi, inimioare 

de lemn dulce! 

Să nu mai plingi, tu, 

palidă Dudu! 

Fii ca un bărbat, o, Suleika, curaj! 
Sau, poate, cine știe, 

întăritoare şi prietenească 

ar fi pe loc, aci, 

o maximă, sau un 

îndemn solemn!. 


Ridică-te, tu, demnitatea mea! 
Virtute şi demnitate de: european ! 
Sutlă, suflă din nou, 

tu, forjă a virtuții! 

Ha! 

Să roşesc înc-odată, încă, 

să roşesc ca un moralist, 

de parcă-aş fi leu-:al moralei 

în fața Fiicelor pustiului! ... 

Căci roşeața virtuţii, 

plăcute fete, 

este mai tare decit toate 

ardorile, şi decit foamea de European, 
că iată-mă, eu sînt european, 
european, 

altfel nu pot să fiu — ajute-mi Dumnezeul 
Amin! 


Pustiul se întinde, vai de acel ce are-n el pustiuri! 


346 


TREZIREA 


La sfîrşitul Cântecului Călătorului, al Umbrei, peş- 
tera se umplu deodată de zgomote şi risete. Și cum 
toți oaspeţii vorbeau și, cum prinziînd curaj, chiar 
nici asinul nu rămase mut, Zarathustra simţi un fel 
de ironie şi, dispreţ faţă de ei, deşi-i plăcea că ei se 
veseleau. Vedea într-asta un semn al.vindecării. lor. 
Şi, deci, se furişă afară, să stea de vorbă cu animalele 
sale. 

„Ce-a devenit deznădejdea lor? se întrebă tre- 
cîndu-i de glumă. La mine s-au dezobişnuit să ţipe-a 
deznădejde, după cît văd. 

Deşi, din nefericire, nu s-au dezvăţat să nu mai 
ţipe deloc.“ Și Zarathustra își astupă urechile, căci 
D—A al măgarului se-amesteca ciudat cu risetele 
Oamenilor superiori. 

„Sint veseli, își zise. Și, cine ştie, poate pe soco- 
teala gazdei lor, căci de i-am învăţat să ridă, n-au 
învăţat să ridă de ceea ce rid eu. 

-Dar ce contează! Sint bătrîni, de-acum. E felul 
lor de a se vindeca. E felul lor de-a ride şi urechile 
mele răbdat-au mai rele încă, și nu s-au supărat. 

Aceasta-i zi de izbindă! lată că dă-ndărăt, că 
fuge Spiritul Poveru, vechiul meu duşman, duş- 
manul meu înveterat. Ce bine va sfirşi această zi, 
care-a-nceput atit de rău, cu-atita împovărare | 

Va sfirși. Deja-i amurgul, venind 'călare de dincolo 
de mări, precum un cavaler. Cum se mai leagănă 
pe şaua sa de purpură, acest amurg preafericit, care 
se-ntoarce la lăcaşul său 

Se uită cerul luminos la el, iar lumea zace în adîncu- 
rile sale. O, singularii mei oaspeţi, voi, care aţi venit 
la mine, desigur, nu merită să trăiţi alăturea de 
mine.“ - 

Așa grăit-a Zarathustra. Și iarăși țipetele şi rise- 
tele Oamenilor superiori izbucniră din peşteră. lar 
Zarathustra mai grăi: 

„Mușcă momeala mea, cea eficace. Duşmanul lor, 
Spiritul Poverii, se îndepărtează de ei. Au învăţat 
să-şi ridă de ei înşişi. Ori n-am auzit bine? 

Hrana pe care-o dau celor puternici, învățătura-mi 
plină de miez și forţă, are putere asupra lor, că nu 
le-am dat legume găunoase, ci carne, precum le place 
războinicilor şi cuceritorilor. Trezit-am în ei pofte 
noi. 

Speranțe noi li se trezesc în braț şi-n trup, iar 
inima li se măreşte. Află cuvinte noi şi în curind 
sufletele lor vor respira-ndrăzneală. 

Desigur, nu-i o hrană de copii, nici de femeiuști 
languroase, de sînt bătrine ele, ori tinere. Cu alte 
mijloace li se conving acestora stomacurile, femeiuş- 
tilor, dar eu nu-s doctorul şi nici învățătorul lor. 

Cit despre Oamenii superiori, .iată-i că-şi pierd 
dezgustul; cu-atit mai bine, e izbinda mea. Aici, 
la mine, sînt în siguranţă, orice ruşine falsă le dis- 
pare şi liberi se destăinuie. 

Ei își descarcă inimile, au iar momente bune, 
învaţă să se odihnească şi să rumege ginduri — devin, 
adică, recunoscători. 

Acesta-i, cred eu, cel mai bun simptom: au învăţat 
recunoştinţa. Curind vor face sărbători și înălţa-vor 
monumente în cinstea bucuriilor ce le! aveau odini- 


oară. E i 

Acuma sint convalescenţi.“ Așa-şi grăia Zarathus- 
tra lui însuşi, privind în zare. lar animalele se 
strinseră mai lingă el, respectindu-i fericirea și 


tăcerea. 

Dar dintr-o dată urechile lui Zarathustra fură 
îngrozite, căci peştera, plină de zgomote şi rîsete pină 
atunci, se cuprinse de o tăcere de moarte. Iar nările 
lui Zarathustra simțeau tămiie, de parcă ar fi ars 
Tăşjnă. 

„Ce fac? Ce se întîmplă?“ se întrebă, privind furiș 
de la intrare, de unde vedea fără să fie văzut. Dar, 
minunea minunilor, ce-i întilniră ochii ! 

Au devenit iarăşi, cu toții, pioşi. Se roagă. Cred 
că-s nebuni! işi zise Zarathustra cu uimire mare. 
În fapt, toţi aceşti Oameni superiori — cei doi Regi, 
Papa fără coroană, răutăciosul Vrăjitor, Cerşetorul 
nesilit, călătorul sau Umbra, bătrinul Profet, Spi- 
ritul scrupulos, Omul hidos, toţi sînt îngenunchiaţi, 
ca nişte copii, ori ca bătrinele bigote și toți adoră 
Asinul.“ Și, în acel moment, Omul hidos începu să 
bolborosească şi să se chinuie-a vorbi, de parcă 
lucruri neaşteptate vroiau să iasă din el. Dar, cînd 
se auziră cîteva cuvinte, iată că erau laudă către 
Asin, pe care îl adorau şi-l tămiiau cu toții. Iată 
litania: 

“Amin. Laudă, cinste, înțelepciune, recunoştinţă, 
glorie și putere Dumnezeului nostru, în vecii vecilor! 

— Răspunse Asinul: D—A! 

El poartă poverile noastre, luat-a chipul unui 
servitor, este umil, nu zice niciodată nu, şi cine 
iubeşte pe Dumnezeul său, îl mingiie. 

Răspunse Asinul: D—A! 

El nu vorbeşte, decit s-aprobe lumea pe care a 
creiat-o: aşa își laudă creația. lar de nu vorbește, 
este pentru că-i plin de taină. De-aceea rareori gre- 
şește.. 


Răspunse Asinul; D—A! 

Trece prin lume neștiut. Virtutea şi-o-nveșmintă-n 
cenușiu. De are spirit, şi-l ascunde. Dar toată lumea 
crede-n urechile-i prelungi. 

Răspunse Asinul: D—A! 

Cită înțelepciune în astfel de urechi, cum și în 
hotărirea de-a zice totdeaună da și niciodată nul 
N-a făcut el lumea după chipul său — prost. anima] 2 

Răspunse Asiriul: D—A! 

De ai cărare dreaptă, ori întortochiată, puţin îți 
pasă dacă nouă ne pare dreaptă, ori întortochiată. 
Candoarea ta-i de-a nu o şti candoarea. 

Răspunse Asinul: D—A! 

Iată că nu respingi pe nimeni, nici Regi, nici Cer- 
şetori. Tu laşi să vină la tine copiii, iar cînd netreb- 
nicii te ademenesc, tu zici numai D—A. 

Răspunse Asinul: D—A! 

Îţi plac asinele şi smochinele răcoritoare, și nu 
disprețuiești nici carnea cea bună. Un ciuline 
te-astimpără, însă, dacă ţi-e foame. E,-în aceasta, 
înţelepciune dumnezeiască ! 

Răspunse Asinul: D—A! 


SĂRBĂTOAREA ASINULUI 
1 


În acest -loc al Cîntului-Litanie, Zarathustra nu se 
mai putu abține și strigă şi el: D—A! mai tare ca 
Asinul, și apăru în mijlocul acelora, iar ei se ingro- 
ziră. „Ce faceţi, fii ai Omului? strigă, ridicindu-i pe 
credincioşii ce se prosternaseră. Vai vouă, dacă un 
altul şi nu eu v-ar fi văzut! 

Cu noua voastră religie, toți v-ar lua drept cei 
mai răi blasfematori, drept cele mai absurde babe. 

Și tu, bătrine Papă, cum de te-ai obișnuit să adori 
un Asin și să ţi-l iei drept Dumnezeu?* 


. 

— O, Zarathustra, răspunse Papa, iartă-mă, dar 
in ce-l priveşte pe Dumnezeu, ştiu mult mai multe 
decit tine. Şi sint îndreptăţit să fac astfel. 

Mai bine să-l adori pe Dumnezeu fie şi-așa, decit 
deloc. Gindeşte-te la asta, nobilul meu prieten, și ai 
să vezi că maxima are înţelepciune-n ea. 

Acela ce a zis: „Dumnezeu este Spirit,“ acela a 
făcut marele pas, saltul cel mare 'spre necredinţă. 
Nici nu se poate drege răul pe care vorbele acestea 
l-au făcut. 

Bătrina-mi inimă tresaltă la gindul că există pe 
pămint ceva ce poate să fie adorat. Și iartă-i acestei 
inimi bătrine, de Papă, plină de credinţă.“ 

— Dar tu? îi zise Zarathustra Călătorului, sau 
Umbrei, îţi zici numai, ori te crezi un spirit liber? 
Și-apoi practici aici idolatrie, la prefăcuţii ăştia de 
preoţi ? 

Te porţi mai rău aici, decît cu cadine cu pielea 
bronzată, tu, neofitule ce eşti! 

— Destul, nefericite ! răspunse Călătorul, sau 
Umbra. Ai dreptate. Ce pot să fac? A înviat vechiul 
Dumnezeu, o, Zarathustra! 


Cel mai hidas dintre toți oamenii l-a înviat, și 
mai și,zice.că el l-a omorît odinioară, deşi-n materie 
de Dumnezei moartea nu e decit prejudecată. 

— Dar tu, bătrine Vrăjitor sinistru? zise Zara- 
thustra, tu ce-ai făcut? Cine o să mai creadă-n tine, 
dacă începi să crezi în măgăriile divine? 

Ai făcut o prostie. Cum ai putut s-o faci, fiind un 
şmecher, precum eşti? 

— O, Zarathustra, răspunse vicleanul Vrăjitor, e 
o prostie, ai dreptate, şi m-a costat destul, s-o fac. 

— Şi mai ales tu, zise Zarathustra Spiritului 
Scrupulos, mai ales tu, pindeşte-te un pic: ce se 
petrece aici, nu îţi loveşte conștiința? Spiritul tău, 

ñu este el prea clar, pentru aceste rugăciuni și fumă- 
ria acestei credincioase conirerii? 

— Există o parte de adevăr, în ceea ce se-ntimplă 
aici, răspunse Scrupulosul, ba încă ceva care-mi 
întărește conștiința. 

Poate că n-aş avea dreptul să cred în Dumnezeu. 
Un lucru însă-i sigur: sub forma asta aș:crede cel 
mai mult în el. 

Dumnezeu este veșnic, dacă ar fi să-i credem pe 
cei pioşi. Cînd ai atita vreme — veșnicia — îţi iei 
partea ta din timp. Înaintind încet, şi chiar pros- 
teşte, un astfel de Dumnezeu ajunge departe. 

Cind ai atita spirit, cît am eu, poți să-ţi permiţi 
prostia şi nebunia. Gindeşte-te la tine însuți, Zara- 
thustra! 

Tu însuţi, din cauza atît de multei bogății spiri- 
tuale, și a înțelepciunii tale, ai putea să mi pre- 
schimbat intr-un asin. 

Căci, înțeleptul cel mai deplin, nu eii căile 
cele mai întortocheate? E un adevăr ce sare-n ochi, 
o, Zarathustra! 

— Tu, în sfirşit, îi zise Zarathustra Celui ma 
Hidos dintre oameni, ce rămăsese la pămint, cu 
braţele întinse spre Asin, (căruia vroia să-i dea vin 
să bea), vorbeşte Nenumitule, ce faci acolo? 

Că-mi pari schimbat, privirea îți luceşte, urîțenia 
ta parcă-i în mantia sublimului — spune-mi, ce ai 
făcut? 

E- adevărat ce zic ceilalţi, că tu l-ai înviat? De 
ce? N-a fost ucis pe bună dreptate? 

Tu însuţi îmi pari ca înviat din morţi. Vorbeşte, 
ce-ai făcut? De ce-ai dat înapoi ? De ce te-ai con- 


vertit? Vorbeşte, Nenumitule! ` i 

— 0, Zarathustra, răspunse Cel mai Hidos dintre 
toți oamenii, eşti un pungaş! 

Cît despre a şti dacă Acela e viu, sau mort, cine 
dintre noi doi o ştie mai bine, te întreb. 

Există un lucru pe care-l ştiu, pe care tu m-ai 
învățat să-l știu, odinioară, o, Zarathustra: cînd 
vrei să ucizi de tot, trebuie să rizi ! 

Să rizi, că nu minia, ci risul e acela ce ucide. Așa 
ziceai odinioară. O, Zarathustra, om sucit, distru- 
gător cu liniște deplină, sfint vătămător — tu ești 
doar un pungaş.“ 


Ci se-ntimplă că Zarathustra, nepregătit s-audă 
atitea răspunsuri răutăcioase, fu dintr-o săritură la 
gura peşterii şi de acolo strigă: 

— "”Pungaşilor! Voi toţi, o, prefăcuţilor! De ce vă 
deghizați şi vă ascundeţi privirii mele sub alte 
straie? 

Cit de zburdalnice inimile voastre, de bucurie, 
simțindu-vă asemeni copiilor, vreau să spun pioși, 
fiindcă din nou făceaţi ce fac copiii care îşi împreună 
miinile și zic: „Doamne, preabunule !“ _ 

Ci de-acum să vă cărăbăniţi din încăperea asta 
de copii, din peştera mea, căreia i-aţi arătat copi- 
lăria voastră. Haide, ieşiţi și răcoriţi-vă ardoarea 
de copii şi hărmălaia sentimentală ! 

E-adevărat, că de nu veţi deveni asemeni copiilor, 
nu veţi intra-n împărăţia cerurilor — şi Zarathustra 
arătă cu degetul spre cer — 

dar, în ce ne priveşte, nu vrem să mergem în 
împărăția cerească, ci devenit-am Oameni — şi prem 
împărăția pămîntului !“ 

Și Zarathustra reluă: „O, noii mei prieteni, oa- 
meni singulari, Oameni superiori, ce mult îmi plă- 
ceți voi, acum, - 

de cînd redevenit-aţi voioși! Sinteţi cu toţii ve- 
seli, precum văd. lar unor flori cum sînteți voi, le 
trebuiesc noi sărbători, 

o mică absurditate curajoasă, un fel de cult, de 
sărbătoare a Asinului şi un nebun vesel, cum este 
Zarathustra, şi un bun vînt, ca să vă măture prin 
suflet. 

Să nu uitaţi această noapte, nici această sărbă- 
toare a Asinului, Oameni superiori! Aţi inventat-o 
la mine fiind şi văd în acest fapt o bună prevestire. 
Asemenea invenţii sînt invenţii de convalescenţi. 

Şi cînd veţi mai sărbători această sărbătoare, s-o 
faceţi din dragoste de voi înşivă, din dragoste de 
mine. Şi-n amintirea mea. 


Aşa grăit-a Zarathustra. 


CÎNTECUL BEAT 
1 


leşiră cite unul în noaptea rece, visătoare. Zara- 
thustra îl luase de mină pe Cel mai Hidos dintre 
toți oamenii, să-i arate el însuși universul nopţii, 
luna plină, cascadele pe-aproape' de peșteră. În 
sfîrşit se opriră, tăcuţi și unul lingă altul, cu toţii 
de vițe vechi, dar cu inimile reîntinerite și cura- 
joase, surprinşi de-a se simți atit de bine pe pămînt. 
Totuşi, tâina nopţii le strinse inimile. Şi din nou 

Zarathustra îşi zise-n sine: „O, cum îi iubesc acuma 
pe Oamenii superiori!“ — lucru ce nu i-l spuse, din 
respect pentru tăcerea şi fericirea lor. 

Dar se-ntimplă atunci lucrul cel mai neașteptat, 
din cite se-ntimplaseră în timpul zilei: Cel mai 
Hidos dintre toţi oamenii, reîncepu bolboroseala şi 
forfota și, cînd începu să vorbească, o bună, o adincă, 
o clară întrebare emoţionă inimile tuturor celor ce-l 
ascultau: 

„Voi toţi, prietenii mei, zise Cel mai Hidos dintre 
toţi oamenii, cum vi se pare vouă? Din cauza aces- 
tei zile fără seamăn, sînt pentru prima dată mul- 
țumit de a-mi fi trăit lunga viață. 

Și n-am zis totul. Nu-i mare lucru să trăiești pe 
acest pămint. O singură zi, o sărbătoare la Zara- 
thustra, m-au făcut să iubesc viața. 

„Aceasta e viața? i-aș spune morţii. Ei bine, s-o 
luăm iar de la capăt!“ 

Ce vi se pare, prieteni? Nu vreţi să ziceţi ca mine, 
către moarte: „Deci asta a fost viața? Hai, fie, din 
dragoste de Zarathustra, hai s-o începem iar!“ 

Astfel vorbi Cel mai Hidos dintre toţi oamenii, 
pe cînd Miezul de Noapte se-apropia. Și ce credeţi 
că s-a-ntimplat? De îndată ce Oamenii superiori 
auziră întrebarea, ei se simţiră transfigurați şi vin- 
decaţi, şi își amintiră de acela căruia-i datorau 
această vindecare. Se avintară spre Zarathustra 
mulțumindu-i, adorindu-l, mîngiindu-l, sărutindu-i 
mîinile, fiecare în felul său, unii rizînd, alții plin- 
gind. Bătrinul Profet juca de bucurie. Și de-i ade- 
vărat, cum pretind unii, că a făcut-o fiindcă era 
plin de vin, de bună seamă și mai plin era de dragul 
de-a trăi, uitind de orice oboseală. Unii povestesc 


chiar că Asinul dansă și el, că nu-n zadar Cel mai 

Hidos dintre toți oamenii-i dăduse să bea vin. Ori- 
cum, chiar dacă Asinul n-ar fi dansat, dansară cei- 
lalți, mai ceva ca un asin. În fine, vorba lui Zara- 
thustra: ce contează! 


2 


Şi Zarathustra văzind ce se întimplă cu Cel mai 
Hidos dintre toți oamenii, era ca beat: privirea-i 
era dusă, limba legată, picioarele îi tremurau. Cine 
putea să bănuiască ce-avea în inimă? Şi spiritul, 
văzînd cu ochii, îl părăsi, plutind deasupra ținutului 
aceluia „ca o creastă înălțată între două mări“, 
precum e scris, „atîrnind ca un nor greu între trecut 
şi viitor“. Și, puţin cite puţin, în vreme ce Oamenii 
superiori îl mai ţineau încă de braţe, își reveni și 
îi respinse de la sine pe-adoratorii săi îngrijoraţi. 
Tăcea. Dar de-o dată, ca și cum ar fi auzit un sunet, 
îşi duse degetul la buze şi zise: „Veniţi!“ 

Și se făcu tăcere şi taină-n jur. Un dangăt de 
clopot se auzea din adincimi. Ascultară, şi Zara- 
thustra, şi Oamenii superiori, apoi duse din nou 


degetul la buze, repetind: „Veniţi! Veniţi! Se apro- 
pie Miezul de Noapte.“ Şi glasul îi era schimbat, 
dar nu se urni din loc. Sporiră taina și tăcerea şi 
ascultară iar cu toţii, ba asculta chiar și Asinul, 
şi animalele heraldice ale lui Zarathustra, şarpele 
şi vulturul, şi chiar şi peștera lui Zarathustra, şi 
Luna rotundă, plină, pînă şi Noaptea însăşi ascultă. 
Și, pentru a treia oară, Zarathustra îşi duse dege- 
tul la buze: „Veniţi! De acum, plecăm. Sosit-a cea- 
sul. Să plecăm în noapte!“ 

Oameni superiori, vine Miezul de Noapte. Vă voi 
şopti ce îmi şopteşte mie acest clopot — o taină 
groaznică, dar întăritoare, precum e taina ce mi-o 
spune| clopotul de la Miezul Nopţii, clopot cu o 
trăire mai lungă decît a orişicărui om, clopot ce-a 
măsurat bătăile de inimi, durerile părinţilor noştri. 
Vai! Vai! Cum suspină! Cum riîde-n visul său, 
această antică, adincă, adincă întunecime-a Mie- 
zului de Noapte! 

Tăcere! Tăcere! Se-aud glasuri ce nu se-aud în 
timpul zilei. Însă acum, în aerul curat, cînd ini- 
mile voastre tac, 

acum ele vorbesc, se-aud, pătrund în suflete noc- 
turne şi lucide. Vai, cum suspină! Vai, cum riîd 
în vis! 

Nu auziţi cum își vorbește-n taină, grozavă, dar 
prietenoasă, această antică, adincă, adincă întune- 
cime-a Miezului de Noapte? Omule, ia aminte toate! 


4 


Vai mie! Unde-a pierit timpul? În ce fintini 
adinci căzut-am? Lumea doarme. 

Vai, cîinele urlă, Luna strălucește. Aş prefera să 
mor, decît să vă destăinui la ce-mi gîndeşte inima 
în Miez de Noapte. 

Murit-am. S-a sfirşit. Păianjene, de ce mai ţeși 
la pinză-n preajma mea? Vrei singe? Vai! Cade 
roua, vine ceasul, 

ceasul ce-o să mă facă să îngheț, cerîndu-mi fără 
încetare: „Cine va avea curajul? 

Cine va îi stăpinul pămintului ? Cine va îndrăzni 
să zică: iată, aşa va trebui să curgeţi voi, fluvii 
mari și mici!“ 

Vine ceasul! Omule, Omule superior, ai grijă! 
Acest discurs este pentru urechi subtile — adică 
pentru ale tale. Ce zice-adincul Miez de Noapte? 


. 


5 


Sint ca vrăjit, sufletul meu dansează. O, datoria 
mea! O, munca mea! Cine va fi Stăpinul Pămin- 
tului? Luna-i de gheață, vintul a tăcut. Ah, n-aţi 
zburat destul de sus? Da, ați dansat, însă piciorul 
nu-i, încă, aripă! 

Buni dansatori, orice plăcere-i moartă, vinul s-a 
prefăcut în drojdie, cupele-s soioase, un murmur 
iese din morminte. 

Nu, n-aţi zburat destul de sus. Iese un murmur din 
morminte: „Eliberați-i pe morți! De ce e noaptea 
atit de lungă? Nu sintem, oare, amețiți de Lună?“ 

Oameni superiori, desfaceți mormintele, treziți 
cadavre! Ah, ce vierme mai roade încă? Ceasul 
e-aproape, ceasul e aproape. 

Huiește clopotul, inima încă scrișneşte, viermele. 
roade lemnul, mai roade în inimă. Ah! Ah! Adincă 
Lumea asia este! 


6 


O, dulce liră, dulcea mea liră! Îmi place sunetul 
tău, ca un orăcăit. Dintru adincul cărui trecut, 
din ce depărtare îmi vine glasul tău, de cit de de- 
parte, din ce băltoace ale Iubirii? 

Bătrine clopot, dulce liră! Orice durere te atinge 
— durere părintească, durere ancestrală, durerea 

străbunilor celor mai depărtațţi, căci Verbul tău e 
împlinit, 

s-a împlinit ca toamna cu după-amieze aurii, ca 
inima cea solitară. Acum dai glas, căci Lumea 
însăşi s-a împlinit, ciorchinele-i se coace, 

se coace şi vrea acum să cadă, să cadă de fericire. 
Oameni superiori, voi nu simţiți acest parfum? 
Mireasma care urcă spre noi în taină, mireasmă, 
mireasmă de eternitate, de vin cu aurul răscopt, 
plăcut ca o licoare de trandafiri, mireasma unei 
fericiri străvechi, 

fericirea beată de sine și de-a muri la Miez de 
Noapte, cea care cîntă: Adincă-i Lumea, mai adîncă 
decît ziua o închipuieșşte. 

Înapoi! Înapoi! Sînt pentru tine prea curat, nu 
mă atinge! Lumea, nu pentru mine atins-a perfec- 
ţiunea sa? 

Pielea mi-e prea catifelată pentru mlinile tale. 
Lasă-mă, stupidă Zi, o, grosolanol Nu-i Miezul 
Nopţii mai luminos ca tine? 

Cei mai curați vor stăpini Pămintul, cei neştiuţi, 
cei mai puternici, sufletele de la Miezul Nopţii, 
cei mai limpezi şi mai adinci decit e Ziua. 

O, Zi, mai vrei să mă cuprinzi? Îmi pipăi feri- 
cirea? Mă crezi bogat şi singur, o mină de comori, 
o încăpere plină cu aur? 

O, Zi, pe mine mă vrei? Mă crezi profan? Mă 
crezi un sfint? Mă crezi dumnezeiesc? O, Zi, o, 
Lume, sînteți prea grosolane! 

Deci încercaţi să aveți miini mai ştiutoare, să 
daţi de-o fericire mai adincă, de-o nefericire mai 


359 


adincă, să daţi de-un Dumnezeu — de ce să mă 
luaţi pe mine? 

Nefericirea și fericirea-mi sint adinci, o, Zi ciu- 
dată, cu toate că nu sint un zeu și nici infernul 
vreunui zeu. Durerea Lumii e adîncă. 

Durerea lui Dumnezeu este adincă, o, Lume ciu- 
dată, ia-n stăpinire durerea lui Dumnezeu, iar nu 
pe-a mea. Căci ce sînt eu? O, dulce liră îmbătată, 

o, liră de la Miez de Noapte, chemarea fluierată 
de broscoi! Nimeni nu mă-nţelege, dar trebuie să le 
vorbesc şi surzilor, Oameni superiori, că voi nu 
mă-nţelegeţi. 

Trecută, o, trecută-i tinerețea mea! O, Amiază! 
O, După-amiază! Şi-acum venit-a Seara, Noaptea, 
Miezul Nopţii — iar vintul urlă ca un ciine. 

Nu-i vintul ca un cîine? Că geme, schelălăie și 
urlă. 

Și cum suspină, cum ride, cum horcăie și gifiie 
Miezul de Noapte! 

Și cum vorbeşte înțelept, acest poet ameţit! 
Beţia şi-a lăsat-o-n vin. A devenit extralucid şi 
meditează. E l 

Antica şi adinca întunecime-a Nopţii, a Miezului 
de Noapte, își rumegă în vis răul ce-l are, dar, mai 
mult încă, gîndeşte la plăcerea sa. Căci dacă răul 
e adînc, bucuria-i mult mai adincă. 


9 
Butuc de vie, pentru ce mă lauzi? Eu te-am 


tăiat. Sint crud. Tu singeri. Ce-nseamnă laudele ce 
le aduci cruzimii mele ameţite? 

„Orice atinge pertecțiuna, orice, e copt, doreşte 
moartea, zici tu. Binecuvintat fie cosorul vierului!, 
Dar ce e încă verde vrea să trăiască, ah, ca să cu- 
noască bucuria și dorința. 

Răul zice: hai, treci, tu, ce eşti Răul, că orice 
suferă, vrea să trăiască, ca să se coacă, ca să cu- 
noască bucuria şi dorința, — - 

dorința pentru lucruri mult mai departe și mai 
înalte, și mai limpezi. „Vreau să am moştenitori, 
zice tot ceea ce suferă, eu vreau copiii, nu mă vreau 
pe mine.“ 

Ci bucuria nu-şi dorește copii şi nici moștenitori 
— se vrea pe sine, vrea veşnicia, Revenirea, şi vrea 
cà totul să rămină-n veci cu sine însuşi asemă- 
nător. 

Răul zice: „Sfărimă-te, inimă! Singeră inimă! 
Mişcă, piciorule ! Aripă, zboară! Înaintează și urcă, o, 
durere! Haide, curaj, bătrină inimă! Durerea zice: 
nu ma fi! 


10 


Oameni superiori, ce vi se pare? Că sint eu un 
profet? Un visător? Un om beat? Un cititor de 
visuri? Ori clopotul din Miezul Nopţii? 

O picătură de rouă? Un abur, o mireasmă de 
eternitate? Nu auziți că lumea, lumea mea, atin- 
su-şi-a perfecțiunea? Miezul de Noapte îmi e de 
asemenea Amiază! 

Durerea e de asemeni bucurie, blestemul — bine- 
cuvintare, iar Noaptea are şi ea soare! Plecaţi de 
aici, ori învățați că un înţelept este de asemenea 
un nebun. . 

Ați zis vreodată unei bucurii un da? O, prieteni, 
înseamnă că ați zis da oricărei dureri! Că toate 

lucrurile sint înlănțuite şi întrepătrunse şi-n mare 
dragoste legate. 

Dorit-aţi vreodată ca acelaşi lucru să vină de 
două ori? Aţi zis vreodată: „Îmi placi, fericire! 
Revino, clipă!“ Înseamnă că aţi dorit revenirea 
oricărui lucru, 

toate venind din nou, eterne toate, înlănțuite, 
întrepătrunse, în mare dragoste legate — o, astfel 
tubirăţi voi Lumea! 

Voi înșivă eterni, voi o iubiţi etern şi-n orice 
vremuri, şi Răului îi ziceţi: „Du-te, dar revino“. 
Căci bucuria vrea Veşnicie. 

Orice bucurie vrea eternitate, pentru orice lucru 
vrea miere, vrea drojdie, vrea beţia dela Miezul 
Nopții, vrea morminte şi consolarea lacrimilor 
la morminte, vrea splendoarea aurie a asfinți- 
tului. 

Ce nu vrea bucuria! Ea e mai lacomă, mai tandră, 
mai flămindă, mai înfricoşătoare, mai tainică decit 
oricare rău şi decit toate relele. Se vrea ea însăși, 
se vrea pe sine, își muşcă propria sa carne — în ea 
se mișcă voinţa ciclului etern. 

Ea vrea iubire, vrea ură, este de-o bogăţie nesfir- 
şită, ea dăruie, ea risipește, se roagă să i se primească 
darul, le mulțumește celor ce acceptă, ea îşi doreşte 
să fie urită. 

Atit e de bogată bucuria, că-i este sete de durere, 
de iad, de ură, de oprobiu, de infirmitate, de lume 
— această lume, pe care o cunoaşteţi bine! 

Oameni superiori, îi este sete de voi, acestei bu- 
curii preafericite — sete de răul din voi, o, creaturi 
nedorite! Orice bucurie eternă, are nevoie de ființe 
nedorite. 

Căci orice bucurie vrea să fie ea însăși — deci 
vrea nenorocire. O, fericire, o, durere! Sfarmă-te, 
inimă! S-o știți, Oameni superiori, oricare bucurie 
vrea eternitate. 

Bucuria vrea eternitatea oricărui lucru, adinci, 
adinci, vrea Veşnicu! 

Aţi învățat Cîntecul meu? Ghicit-aţi ce vrea el 
să spună? Haide, curaj! Oameni superiori, cîntați 
refrenul meu! Cintaţi-mi Cintecul al cărui titlu este 
„Încă o dată!“ şi al cărui sens este „Pentru o veş- 
nicie!“ Cintaţi, Oameni superiori, refrenul lui Zara- 
thustra: š 


Omule, ia aminte toate! 

Ce zice adincul Miez de Noapte? 
Dormeam, dormeam, 

În somn adinc mă scufundam. 
Adincă lumea asta este, 

Mai mult decit Ziua o inchipuieşte. 
Durerea Lumii e adincă, 

Dar bucuria-i mai mult incă. 
Durerea zice: nu mai fii! 

Dar bucuria vrea Veşnicii 
Adiînci, adinci vrea Veşnicii! 


SEMNUL 
A doua zi după această noapte, Zarathustra sări 
din așternutul său, se-ncinse peste mijloc şi ieşi 


din peșteră, înflăcărat şi tare, ca soarele de dimi- 
neaţă, care apare printre întunecaţii munţi. 

„O, măreț astru, zise el, cum îi zisese altădată, 
tu, ochiul adînc al fericirii, ce ar fi fericirea ta, 
dacă nu i-ai avea pe acei pe care-i luminezi, 

sau dacă ar rămine-n încăperile lor, atunci cînd 
tu te-arăţi, cînd vii să-ți împarți darurile şi să le 
risipeşti! Cum te-ai mihni! 

Dar dacă ceilalți încă dorm, dacă mai dorm 
Oamenii superiori, eu, iată, m-am trezit: nu-mi 
sînt unii ca ei însoțitorii! Nu pe aceștia i-am aştep- 
tat aici, în Munte! 

Vreau să-mi iau lucrul şi ziua mea, dar ei nu 
înţeleg semnele, semne înainte mergătoare ale răsă- 
ritului meu. N-o să-i trezesc ou pasul meu. 

Ei încă dorm în peşteră, visul li se hrăneşte din 
cîntecele-mi de beţie. Dar încă n-au urechi cu care 
să m-audă. Urechea cu care, auzindu-mă, să mi se 
supună, încă nu le-a fost dată.“ 

Acestea îşi zicea în sine Zarathustra, în vreme ce 
soarele urca pe cer. Îşi inălţă privirea, căci de-asupra 
auzi țipătul vulturului său. 

„Hai, zise, iată ce-mi place şi ce-mi convine! 
Animalele mele s-au trezit, fiindcă şi eu m-am 
trezit |! 

Vulturul s-a trezit ca mine și adoră soarele ca 
mine. Cu ghiare vultureşti se prinde de noua zi. 
Da, sinteţi animalele mele și vă iubesc.“ 

Aşa grăit-a Zarathustra, dar dintr-o dată fu 
înconjurat de zborul unui stol format din păsări 
fără număr. Bătaia tuturor aripilor şi filfiitul lor 
era atita de puternic, că Zarathustra închise ochii. 
Era ca prins de-un nor, într-un văzduh plin de săgeți 
care se-ndreaptă spre-un dușman.. Dar norul era blind, 
ca pentru un prieten. 

„Ce mi se-ntimplă?“ gîndi el uimit, și merse-ncet, 
să se așeze pe-o piatră, la intrarea-n peșteră. Dar, 
cum dădea din miini s-alunge păsările blinde, i se-n- 

timplă un lucru mai uimitor: mina i se afundă 
într-o blană pufoasă şi caldă, în vreme ce un răcnet 
se auzi, — un răcnet lung, de leu. i 

„E-aproape semnul!“ zise Zarathustra, răvășit. 
Cind desluşi mai clar în fața sa, văzu o dihanie 
puternică, culcată la picioarele sale, care-şi freca 
fruntea de genunchii săi, atît de plină de iubire, 
că nu vroia să se despartă de el, precum un ciine 
ce-şi regăseşte stăpinul. Iar porumbiţele erau și ele 
tot atit de drăgăstoase, cum era leul. De fiecare 
dată cind vreun porumbel atingea botul leului, 
acesta scutura din cap surprins. 

La toate acestea Zarathustra nu zise decit: 
„Copiii, se- apropie copiii mei!“ Iar după asta, rămase 
mut. Și avea inima ușoară și-i cădeau lacrimi din 
ochi, una cîte una, udîndu-i miinile. Și nedind nimă- 
nui nici o atenţie, rămase acolo, nemișcat, chiar fără 
să se apere de animale. Și atunci porumbeii i se 
așezară pe umăr, fi ciuguliră părul alb, neastim- 
păraţi în bucuria și tandrețea lor. Leul, puternicul, 
îi lingea lacrimile ce-i cădeau pe miini lui Zara- 
thustra, răcnind, însă încetişor. 

Acestea toate durară o vreme mai lungă, ori mai 
scurtă, căci, la drept vorbind, pentru atari lucruri 
nici nu există vreme pe Pămînt. Dar între timp, 
Oamenii superiori se treziseră în peşteră şi se aşe- 
zară în alai, ca să-i aducă lui Zarathustra salutul 
lor de dimineață. Cind se deșteptaseră, își dăduseră 
seama că Zarathustra nu era cu ei. Cum erau gata 
să ajungă la gura peşterii, la zgomotul pașilor lor 
leul tresări, se-ntoarse brusc spre Zarathustra şi, 
răcnind puternic, se avintă spre peșteră. lar Oamenii 
superiori, ţipară într-un glas şi dispărură cît ai clipi 
din ochi. 

Ci însuși Zarathustra, uluit şi ameţit, se ridică 
de unde şedea, privi în jurul său, rămase năucit, 

işi întrebă inima sa, își reveni — își dădu seama că e 
singur. „Ce-am auzit? își zise-n șoaptă. Ce mi s-a 
întîmplat, adineaori?“ 

Își dădu seama, înțelese dintr-o dată ce se întîm- 
plase de seara pină dimineaţa. „Totuşi, iată piatra“, 
zise miîngiindu-şi barba, pe care mă aşezasem ieri 
dimineaţă. Aici m-a intilnit Profetul şi aici am auzit 
țipătul, pe care îl aud din nou, marele țipăt al dez- 
nădejdii. 

Oameni superiori, despre deznădejdea voastră mi-a 
vorbit ieri dimineață Profetul. 

El a vrut să se folosească de deznădejdea voastră, 
spre a mă convinge şi a mă amăgi. „O, Zarathustra, 
îmi zicea el, te-am adus să faci ultimul tău păcat.“ 

„Ultimul meu păcat?“ ţipă Zarathustra rizind cu 
miînie la propriile sale cuvinte. Ce perspectivă mi-ar 
rămîne, dacă ar fi ultimul meu păcat: ps 

Şi iarăși Zarathustra se adinci în sine, şi iar se 
aşeză pe piatră, să gindească.' De-o dată, sări-n 
picioare. 

„Mula, mila pentru omul superior! strigă şi chipul 
său păru de bronz. Fie, nu mai am vreme 

să pătimesc şi să compătimesc — ce mai con- 
tează? Aspir eu spre fericirea mea? Nu, eu nu aspir 
la fericire, aspir să-mi fac Opera mea ! 

Gata! Leul a venit, copiii mei se apropie, Zara- 
thustra e împlinit. Venit-a ceasul. 

Aceştia-s zorii mei. Şi ziua care a-nceput, e-a mea. 
Apari, urcă în ceruri, o, Marea mea Amiază! 


Aşa grăit-a Zarathustra. Și îşi lăsă în urmă peş- 
tera, înflăcărat, puternic, ca soarele de dimineaţă, 
care răsare dintre întunecaţii munţi. 


Prima 


Precuviîntare 
Cuvintările lui Zarathustra 


Despre 
Despre 
Despre 
Despre 
Despre 
Despre 
Despre 
Despre 
Despre 
Despre 
Despre 
Despre 
Despre 
Despre 
Despre 
Despre 
Despre 
Despre 
Despre 
Despre 
Despre 
Despre 


CUPRINS 


parte 


cele trei metamorfoze 
catedrele Virtuţii 


vizionarii lumii celeilalte 


dispreţuitorii trupului 


patimile Bucuriei și Durerii 


firavul ucigaș 

a scrie și a citi 
copacul din munte 
predicatorii morții 
război și războinici 
noul idol 
muştele pieţii publice 
casti tate 
prieten 

o mie unul de sfirșituri 
iubirea de aproapele 

căile creatorului 


femeiuștile tinere şi bătrîne 
mușcătura viperei .. 


copil și căsătorie 
moartea vroită 


virtutea dărniciei .. 


Partea a doua 


Copilul 


În Insulele Fericite 


Despre 
Despre 
Despre 
Despre 
Despre 
Despre 
Cîntec 

Cîntec 

Jelanie 
Despre 
Despre 
Despre 
Despre 
Despre 


cu oglinda 


cei milostivi 
preoți 

virtuoşi 
canalie 
tarantule 
iluștrii înţelepţi 
de noapte 
de dans 


stăpînirea de sine 
sufletele sublime 
țara Culturii 

preacurata cunoaștere 
savanți 


Despr6.:poâți n eee iain e a a 
Despre marile evenimente  .................c..... 
Profetul; sa cpt fe cr a A ata R af ca i Y 
Despre miîntuire ................. cea a o daca oa 
Despre prudența omenească ................... Sh 
Ora celei mai mari tăceri............c. cc... 


Partea a treia 


Călătorul: sea e oprea ta tar zei e de dă e ed e 
Despre viziune şi taină ...........c coc. 
Despre preafericirea ne-vroită ...................- 
Spre. :ZOri:. roni die aa Aa talant a 00 ou aaa Aa 
Despre virtutea care micșorează ................. 3 
Pe muntele măslinilor ......... EE NEE EEA taia 
A merge mai departe ...........cccec oo. 
Despre renegați .......ssenossunennerereeessen so 
ntoarcerea acasă  ..........ccc cc... AE N ua 
Despre cele trei-rele ............ccce ce. 
Despre Spiritul Poverii ............ccccceeeeeo o. 
Despre Tablele vechi și noi 
Convalescentul nosies ona si ina aiea o i Da EE E 
Despre marea nostalgie .............cccececk.. 
Alt cîntec pentru dans ........sssssssesssssenun 
Cele șapte peceţi .......,...ccmccecceeeeec 
A patra şi ultima parte 
Ofranda de miere ...... era SC tu daia nitel al ia 
Țipătul deznădejdii  ........c cmc 
Vorbirea cu Regii ..... Suta a E E a a at 
Lipitoareai ase e egipt ea Ea e A tt ae ca a 
Vrăjitorul mc once cete ce ore ear iaden a oaia ala ae 
Pără de.slujbă: |. sarace eee a aie ta i Bou tară dă a ta ai 
Cel mai hidos dintre toţi oamenii.................. 
Cerșetorul voluntar  ..........cccecceeoeeek. 
Uinbră. ooe ea Ata datează a e egali coadă ate ea 
La: AMlază nica cei e ee tarif atei ie a aie EN 
Cuvîntul de bun venit .........cccccc eee 
GINa:: 74 atei T ada etala 3 da Ra aaa ra ae a a 
Despre Oamenii Superiori ...........cccccocock.. 
Cîntecul melancoliei ..........cmccceccooeeee 
Despre Ştiinţă. > eos nica ata ce Pale a e glad aa 
Printre Fiicele deşertului .............cccccc cc 
Trezirea '........... sl ata ao pe oa că aia Duba aa dă al a 
Sărbătoarea Asinului ..........cccceece eee 
Cîntecul beat 
Semnul 

